
Redaktorių pratarmė 


Šis Philosophica tomas - įvadų į Plotino filosofiją diptichas. 
Pirma jo dalis - vieno iš geriausių XX a. antrosios pusės- 
XXI a. pradžios platonizmo tradicijos žinovo, ilgamečio Fri- 
bourgo universiteto profesoriaus Dominico O'Mearos Įvadas 
į Plotino Eneadų pasaulį. Parašytas anglų kalba ir išleistas 
Oksfordo universiteto leidykloje veikalas (Plotinus: An Intro- 
duction to the Enneads, Oxford, Clarendon Press, 1993) tuo 
pačių metu ir vėliau du kartus išleistas prancūzų kalba (Plo- 
tin. Une introduction aux Ennėades, Academic Press Fribourg / 
Editions Saint-Paul Fribourg Suisse, 1992, 2004?). D. O'Meara 
Plotino mintis analizuoja ne tik filosofiškai įžvalgiai, bet ir 
filologiškai bei istoriškai tiksliai - žingsnis po žingsnio ves- 
damas skaitytoją Plotino mąstymo keliais aptaria antikinį jo 
kontekstą ir įvairių laikų reakcijas bei interpretacijas, nurodo 
sėkmingus problemų sprendimus, pabrėžia liekančius arba 
iškylančius klausimus, siūlo apmąstyti galimus atsakymus. 
Šis Įvadas - puiki galimybė atrasti Plotino filosofiją arba 
atnaujinti jos pažintį. 

Antroji tomo dalis - Apie Plotino gyvenimą ir jo veikalų seką 
(įprasta jį sutrumpintai vadinti Plotino gyvenimu), parašytas 
Plotino mokinio ir jo raštų leidėjo Porfirijo (Porphyrius, apie 
233-apie 304). Plotino gyvenimas Porfirijo sumanytas kaip įva- 
das į jo parengtą tritomį Plotino kūrinių leidimą. Porfirijas 
pasakoja apie savo pažintį su Plotinu, jo mokykloje praleistus 
metus, Plotino raštų atsiradimo istoriją ir savo leidybinius 
metodus. Porfirijo parengta Plotino gyvenimo ir kūrybos 
apybraiža - autentiškas artimiausio Plotino rato žmogaus 


liudijimas apie istorines ir dvasines jo gyvenimo aplinkybes. 


Redaktorių pratarmė 


Philosophica III tomo turinį lėmė ne tik serijos redaktorių 
domėjimasis platonizmo tradicija ir Plotino filosofija, bet 
ir asmeninės biografinės aplinkybės. Abiejų kūrinių vertė- 
jos - Tatjana Aleknienė ir Rasa Marija Šileikienė - ne sykį 
viešėjo Pribourgo universitete ir asmeniškai pažįsta Įvado 
į Eneadas autorių. Dominicas O Meara 2005 m. dalyvavo Vil- 
niuje surengtame tarptautiniame Plotino skaitymo seminare, 
skaitė paskaitas Vilniaus universitete. Tad šis tomas tiktų 
ne tik Philosophica, bet ir Biographica serijai. Serijos redak- 
toriai ir leidėjai dėkoja prof. Dominicui O'Mearai už leidyk- 
lai suteiktas išimtines teises leisti jo veikalą lietuvių kalba. 


T. A. 
2020 vasario 2 d. 


Vilnius 


Dominic O'Meara 


PLOTINAS 


Įvadas į Eneadas 


Pratarmė lietuviško vertimo leidimui 


2005 gegužės 6ir 7 dienomis Vilniaus universitete vyko semi- 
naras, surinkęs visos Europos ir Jungtinių Amerikos Valstijų 
tyrėjus, susibūrusius kartu skaityti Antikos filosofo Plotino 
traktatą. Šis Tatjanos Aleknienės surengtas seminaras įsiliejo 
į bendrą renesansą, kurį Plotino filosofija patyrė Naujausiųjų 
laikų moksle, ypač pradedant XX a. antrąja puse. Pagrįstai 
laikomas vienu iš svarbiausių Antikos filosofų šalia Platono 
ir Aristotelio, Plotinas šiandien iškyla ir kaip svarbi filosofi- 
jos istorijos jungtis, ir kaip gilus mąstytojas, teikiantis rimto 
peno mūsų mąstymui. Istoriškai Plotinas gyveno pereina- 
maisiais laikais, kuomet graikų romėnų kultūra keitėsi virs- 
dama lotyniškųjų Vakarų, Bizantijos ir Islamo Viduramžių 
kultūromis. Tokio virsmo metu pasiūlęs savitą Platono, Aris- 
totelio ir stoicizmo interpretaciją Plotinas paveikė tolesnę 
filosofijos raidą Viduramžių kultūrose. Renesanso laikais 
Italijoje per Marsilio Ficino darbus Plotino įtaka dar labiau 
sustiprėjo ir tebeveikė vokiečių filosofinio idealizmo atsto- 
vus. Šiandien jo filosofija mus ragina mąstyti - laisvai ir kartu 
drausmingai - apie gamtos grožį, tikrovės dinamiškumą, 
Absoliuto poreikį, judrųjį mūsų „aš“ gyvenimą, žmogiško- 
sios kalbos ir mąstymo ribas, apie blogio kilmę. 

Tarp 1951 ir 1973 m. paskelbtas Paulio Henry ir Hanso- 
Rudolfo Schwyzerio kritinis graikiškojo teksto leidimas parū- 
pino būtiną visų Plotino veikalų tyrimų pagrindą. Remiantis 
juo buvo padaryta daugybė Plotino vertimų į šiuolaikines 
(Vakarų ir Rytų) kalbas, parengti įvairių traktatų komenta- 
rai, paskelbta istorinių ir filosofinių studijų. Visa tai gerokai 
praturtino mūsų žinias apie filosofinį Plotino mąstymą. Vis 

dėlto, net ir įvykus tikram Plotino tyrimų sprogimui, pirma- 
sis nūdienos skaitytojo susitikimas su Plotino tekstais vargu 
ar pasidarė lengvesnis. Todėl ši, prieš du dešimtmečius para- 
šyta knyga vis dar gali turėti naudos. Ji skirta pradedančiam 
Plotino skaitytojui, kuris, veikiausiai jau kiek susipažinęs 
su graikų filosofija, ieško kelių ir būdų, padėsiančių skaityti 
šio filosofo kūrinius. Tokiam skaitytojui knyga pasiūlo kai 
kuriuos atspirties taškus, o skyriuje „Tolesniam skaitymui“ 
nurodoma, kaip šis skaitymas gali būti tęsiamas ir gilinamas 
remiantis naujausių tyrimų medžiaga. 

Toliau „Įvade“ paaiškinau, kodėl pasirinkau štai kokį 
dėstymo būdą: paėmiau kai kuriuos filosofinius klausimus 
(dažnai turinčius savo tradiciją graikų filosofijos istorijoje) 
ir stengiausi parodyti, kaip Plotinas savo traktatuose (juos 
išrinkau išjo veikalų visumos) šiuos klausimus svarsto atsi- 
liepdamas į pirmtakų nuomones ir grįsdamas savo požiūrį. 
Tikiuosi, kad toks dėstymo būdas padės skaitytojui arčiau 
prieiti prie Plotino tekstų ir patirti, kokiu keliu jis atėjo prie 
savo filosofijos teiginių. Knygos skyriai išdėstyti taip, kad 
tolesnieji remiasi ankstesniuose aptarta medžiaga. Tokia 
skyrių seka neketinau perteikti kokios nors Plotino veikalų 
tvarkos arba jo filosofinio pasaulio sandaros, bet siekiau 
nutiesti kelią prie Plotino tekstų. Cituodamas Eneadas visur 
stengiausi pateikti savo vertimą, skliaustuose pridurdamas 
tekstui suprasti būtinus patikslinimus:. 

Mano kolegos, šios srities žinovai, galėtų pasakyti, kad 
kai kurie klausimai čia pernelyg supaprastinti arba visai 
praleisti. Pasiteisinimui galėčiau nebent priminti šios kny- 
gos tikslą - ja nesiekta tarti naują žodį mokslo tyrimų srityje. 


1 Eneadų citatos lietuviškame vertime verstos iš graikiško teksto, 
atsižvelgiant į knygos autoriaus pasiūlytas interpretacijas. [Ver- 


tėjos pastaba.] 

Pratarmė lietuviško vertimo leidimui 


Vis dėlto kartais norėjau leisti skaitytojui patirti, kokios pro- 
blemos kyla atidžiau tiriant Plotino tekstus*. Todėl filosofi- 
jos tyrimų naujokui kai kurios knygos dalys gali pasirodyti 
veikiau sudėtingos ir abstrakčios. Sunku visai išvengti tokių 
dalykų neiškreipiant senosios filosofijos vaizdo. 

Parašyti šią knygą galėjau per Fribourgo universiteto man 
suteiktas kūrybines atostogas. Labai vertingos buvo kruopš- 
čios ir dažnai naują kūrybinį postūmį suteikiančios Arthuro 
H. Armstrongo, Eyjėlfuro K. Emilssono, Dominico J. O'Mea- 
ros ir angliškojo šios knygos originalo? leidėjo (Oxford Uni- 
versity Press) paskirto anoniminio recenzento pastabos. * 
Verčiant knygą į prancūzų kalbą pridurta keletas „Epilogo“ 
puslapių, o skyrius „Tolesniam skaitymui“ ir „Bibliografija“ 
labiau pritaikyti prancūzakalbiams skaitytojams. Į prancūzų 
kalbą išvertė ir knygą spaudai parengė Anne Banateanu (gim. 
Callet-Molin). Labai jai dėkojame, o taip pat - Alexandre'ui 
Etienne'ui, padėjusiam tvarkyti tekstą ir Pribourgo univer- 
siteto Tarybai, sumokėjusiai vertimo išlaidas. Taip pat norė- 
Čiau padėkoti Tatjanai Aleknienei už jos iniciatyvą ir darbą, 
įdėtą verčiant šią knygą į lietuvių kalbą. 


D. J. OM. 
Fribourgas, Šveicarija 
2011 m. liepa 


2 Knygoje vengiau išnašų. Papildomų nuorodų į Plotino tekstus ir 
naujuosius tyrimus skaitytojai ras skyriuje „Tolesniam skaitymui“. 
3 Plotinus. An Introduction to the Enneads, Oxford, 1993. 

Carvai ir Alix 


ĮVADAS 


Plotino gyvenimas ir kūryba 


Ko gero, visos mūsų žinios apie Plotino gyvenimą ir kūrybą 
kyla iš Porfirijo, vieno iš jo mokinių, veikalų. Porfirijo Plo- 
tino gyvenimas (Vita Plotini, toliau - VP), viena iš įdomiausių 
mus pasiekusių antikinių biografijų, - pagrindinis mūsų 
informacijos apie Plotino gyvenimą šaltinis. Porfirijas įdėjo 
ji į savo Plotino veikalų leidimo pradžią, ir būtent šis, Anti- 
koje paplitęs leidimas (Eneados) atėjo iki mūsų. Porfirijas 
išleido Gyvenimą ir Eneadas ketvirtojo amžiaus po Kr. pra- 
džioje, praėjus maždaug trisdešimčiai metų po Plotino mir- 
ties. Kai 236 Romoje jis tapo Plotino būrelio nariu, Porfirijas 
buvojau trisdešimtmetis vyras, gerai išmanantis literatūrą ir 
filosofiją. Nuoširdus prisirišimas prie Plotino, kurį jis juto ir 
tuomet, ir vėlesniais metais, netrukdė jam turėti savo nepri- 
klausomų minčių bei interesų. Jie turėjo įtakos irjo parengtų 
Plotino biografijos ir raštų leidimo pavidalui ir lemia tai, 
kaip mes šiandien skaitome jo mokytojo gyvenimą ir raštus. 
Tad mums tikrai verta nepamiršti, kad mūsų gidas, suteikęs 
mums galimybę priartėti prie unikalios asmenybės, filosofo, 
kurio pažintimi jis taip didžiavosi, turėjo ir savo asmeninių 


nuostatų. 


1. Plotino gyvenimas 
Vienas iš Porfirijo siekių, jam rašant Plotino gyvenimą, buvo 
noras parodyti, kad mokytojas jį įgaliojęs išleisti savo kūry- 
binį palikimą (VP 7 ir 24). Kiti mokiniai - Amelijas (surašęs 
100 užrašų tomų!) ir Eustachijas - buvo parengę kitokius 

leidimus. Porfirijas būtent savo leidimą siekia įteisinti kaip 
„oficialią“ Plotino raštų versiją. Jis taip pat linkęs save lai- 
kyti centrine figūra, apie kurią telkėsi Plotino rašymo dar- 
bas. Dvidešimt vienas traktatas, kuriuos Plotinas yra parašęs 
254-263 m. (t. y. prieš Porfirijo atvykimą) tėra, siekia įteigti 
Porfirijas, jo jaunystės darbai, o veikalai parašyti Porfiri- 
jui išvykus iš Romos 269 m. rodą tam tikrą nuosmukį (VP 6, 
28-37). Nors taip besigirdamas Porfirijas, be abejo, perdeda 
(254-263 m. Plotinas buvo ne nesubrendęs jaunuolis, bet šeš- 
tąjį dešimtmetį ėjęs vyras, o veikalai, parašyti po Porfirijo 
išvykimo, toli gražu nerodo kokio nors nuosmukio), vis dėlto 
panašu į tiesą, kad Porfirijas, būdamas rašto žmogus labiau 
nei pats Plotinas, tikrai ragino mokytoją rašyti. Tiesa ir tai, 
kad traktatai, parašyti po 263 m. (antai Eneada IV, 4-5), rodo 
didesnę laisvę ir daugiau gilumo, lyginant su veikiau sausais 
ir mokykliniais tekstais, kuriuos Plotinas buvo parašęs iki tol. 
Rašydamas Gyvenimą Porfirijas turi dar vieną tikslą: 
parengti būsimus Plotino traktatų skaitytojus. Jis ne vien 
parūpina pamatinių žinių apie Plotiną ir jo filosofinę kūrybą, 
bet ir vaizduoja Plotiną idealiu filosofu. Šis paveikslas turį 
mus įkvėpti ir rodyti kelią, kai mes pradedame skaityti Enea- 
das, tai yra žengti pirmuosius žingsnius išminties link. Šis 
idealus paveikslas priklauso Porfirijui, bet ne pačiam Plo- 
tinui. Tai sukuria iškalbingą Porfirijo perteikiamų Plotino 
gyvenimo faktų ir idealo, kurį jis siekė pailiustruoti tais 
pačiais faktais, įtampą. Pažvelkime į kai kuriuos atvejus. 
Gyvenimas prasideda tokiais žodžiais: 
Plotinas, mūsų laikų filosofas, regis, gėdijosi, kad yra kūne. 
Dėltokios nuostatos nepakentė kalbų apie savo kilmę, tėvus 


ir gimtinę“. 


4 Čia ir toliau cituojamas R. M. Šileikienės Plotino gyvenimo verti- 


mas. [Vertėjos pastaba.) 

Norint suprasti šių eilučių reikšmę reikia prisiminti, kad, 
anot antikinės literatūros teorijos, Porfirijas savo herojaus 
aprašymą turėjo pradėti pasakojimu apie jo giminę, tėvus ir 
gimtinę. Porfirijas tai žinojo, tačiau Plotino tylėjimas neleido 
jam įgyvendinti savo, kaip biografo, ambicijų. Tad nuo pat 
pradžių biografo intencijos nesutinka su jo herojaus nuos- 
tatomis. Kaip pateisinti Plotino tylėjimą? Porfirijas randa 
filosofinį paaiškinimą: Plotinas, regis, gėdijęsis, kad yra 
kūne. Vis dėlto gėdytis kūno nėra Plotinui būdinga laiky- 
sena (žr. toliau p. 132-133). Įtampa tarp biografo ir jo objekto 
justi ir tuomet, kai Porfirijas siekia savo idealiam filosofui 
priskirti dieviškąsias galias, dieviškąjį įkvėpimą ir tarytum 
religinę, maginę aurą. Jis pasakoja, kad aleksandrietis Olim- 
pijas, mėginęs naudoti prieš Plotiną magiją, teigė, jog Plotino 
sielos galia buvo tokia didelė, kad atrėmė jo puolimą. O kai 
vienas žynys egiptietis Romoje esančioje Isidės šventykloje 
kvietė pasirodyti Plotiną globojančią dvasią, paaiškėjo, kad 
tai ne dvasia, o dievas (VP 10)! Tokį Plotino įvaizdį dievybės 
autoritetu patvirtina Apolono orakulas, po Plotino mirties 
gautas Amelijo (VP 22). 

Ką mums apie visa tai manyti? Kokiais šaltiniais remiasi 
Porfirijas, pasakodamas Olimpijo istoriją ir Isidės šventyklos 
epizodą? Ką Plotinas galėjo veikti su tuo, jam mirus, gautu 
orakulu? Amelijas ir Porfirijas abu aistringai domėjosi įvai- 
raus plauko religiniais sąjūdžiais, apeigomis ir orakulais. 
Plotinas nepritarė tokiems jų pomėgiams: 

Kai Amelijas, kuris buvo uolus aukotojas ir nepraleisdavo 

apeigų nei per jaunatį, nei per kitas metų šventes, sykį 

pakvietė Plotiną eiti kartu su juo, šis tarė: „Tai jie turi pas 
maneateiti, one aš pas juos“. Ką turėdamas galvojejis taip 
išdidžiai kalbėjo, nei patys pajėgėme suprasti, nei jo išdrį- 

some paklausti. (VP 10, 33-38). 

Nors Amelijas ir Porfirijas buvo vieni iš artimiausių ir 
labiausiai atsidavusių Plotino mokinių, vis dėlto negalime būti 
tikri, kad jie visuomet perteikia savo mokytojo poziciją. Šiuo 
atveju akivaizdu, kad nei Amelijas, nei Porfirijas nesuprato 
Plotino požiūrio į religines apeigas. Neturime šito pamiršti 
skaitydami tai, ką Porfirijas mums pasakoja savo Gyvenime. 

Grįžkime prie kai kurių Gyvenime paminėtų biografinių 
faktų. Pasak Porfirijo, Plotinas mirė 270 m. būdamas šešias- 
dešimt šešerių, tad galime daryti išvadą, kad gimė jis apie 204 
metus. Anot biografo, filosofijos mokslų Plotinas ėmėsi būda- 
mas dvidešimt aštuonerių Egipte, Aleksandrijoje. Didžiausią 
įspūdį jam padarė vienas mokytojas, vardu Amonijas Sakas 
(apie jį mes beveik nieko nežinome), su kuriuo jis liko vie- 
nuolika metų (VP 3). Paskui jis prisijungė prie imperatoriaus 
Gordiano III karo žygio prieš persus (242 m.). (Anot Porfi- 
rijo, Plotinas norėjęs susipažinti su persų ir indų išmintimi, 
tačiau toks aiškinimas yra antikinėms išminčių biografijoms 
būdinga bendrybė.) Žygio metu imperatorius buvo nužudy- 
tas jo paties kareivių (244 m.). Plotinas pabėgo į Antiochiją, 
paskui nukeliavo į Romą, kur įsikūrė ilgesniam laikui. 

Šiuos faktus galima įvairiai papildyti. Tikėtina, kad Ploti- 
nasišties buvo egiptietis, giliai perėmęs helėniškąją kultūrą. 
Tiek savo jaunystės Aleksandrijoje metais, tiek vėliau Romoje 
Plotinas gyveno pasaulyje, patiriančiame vieną rimtą krizę 
po kitos. Romos imperijos didybės amžius, politinio stabi- 
lumo, karinio saugumo, ekonominės ir socialinės plėtros epo- 
cha pasibaigė kartu su Severų dinastija (193-235 m.). Plotinas 
galėjo stebėti tokią imperatorių kaitą, kai vieno arba kito išjų 
(dažniausiai kelis mėnesius tetrunkantis) valdymas papras- 
tai pasibaigdavo valdovo nužudymu. Gordiano III nužudy- 
mas tėra vienas iš ilgos tokių atvejų sekos. Nesibaigiantys 
pilietiniai karai lydėjo dažnus ir neretai pražūtingų padari- 


nių turėjusius antpuolius iš Persijos ir Šiaurės Europos. Tai 

rimtai kenkė žemės ūkiui: trūko maisto, plito epideminės 
ligos, mažėjo gyventojų, sutrikdavo prekyba, kilo kainos ir 
mokesčiai, administracija militarizavosi. Visi tokie reiškiniai 
kėlė tokią psichologinę įtampą, kad kartu su Ericu R. Doddsu 
galime apie šį laikotarpį kalbėti kaip apie „nerimo amžių“. 

Plotino dalyvavimas žygyje prieš persus kelia daug klau- 
simų. Kokios buvo jo pareigos? Veikiausiai jis nebuvo nei 
karys, nei savanoris, kokiu vėliau buvo kitas filosofas Des- 
cartes'as. Galbūt Plotinas buvo dvaro filosofas: Romos impe- 
ratoriai kartais mėgo tokių turėti savo aplinkoje. Tai verčia 
manyti, kad vėlesni Plotino ryšiai su valdančiosios klasės 
atstovais Romoje ateina iš jo jaunystės metų Egipte. 

Grįždami prie Porfirijo Gyvenimo randame Plotiną prade- 
dantį dėstyti Romoje bičiulių ir mokinių rate. (Oficialaus dės- 
tytojo posto jis neturėjo.) Plotinas gyveno Geminos, veikiausiai 
turtingos savo globėjos namuose. Jo ratui priklausė senato- 
riai ir kiti politikai, gydytojai, literatai, kelios moterys; visi 
kilę iš skirtingų vietų: egiptiečiai, sirai, arabai, taip pat italai 
ir romėnai. Artimiausi bičiuliai buvo tiesiogiai įsitraukę į šio 
būrelio veiklą. Tokie buvo Amelijas ir Porfirijas. Plotino ryšiai 
su Romos valdžia leido jam užmegzti draugystę su imperato- 
riumi Galienu (253-268 m.) ir jo žmona. Plotinas mėgino pasi- 
naudoti šiais santykiais ketindamas įkurti Kampanijoje miestą, 
kuris vadintųsi Platonopolisir, regis, būtų tvarkomas laikantis 
politinių Platono idėjų. Tačiau projektui pasipriešino impe- 
ratoriaus aplinka, ir jis liko neįgyvendintas. Plotinas, atrodo, 
turėjo gerą praktinę nuovoką: jis buvo skiriamas mirusių bičiu- 
lių vaikų globėju ir garsėjo kaip geras ginčų arbitras (VP 9). 

Pagrindinė Plotino būrelio veikla buvo filosofinės disku- 
sijos. (Toliau, 10 knygos skyriuje, aptarsime, ko pats Plotinas 
tokiu būdu tikėjosi pasiekti.) Visi, kas norėjo, galėjo dalyvauti 
susitikimuose. Amelijas papasakojo Porfirijui apie pirmuo- 
sius Plotino dėstymo Romoje metus: 

Susitikimuose būta daug netvarkos ir visokiausių plepalų, 
nes jis [Plotinas] ragino dalyvius [pačius] imtis tyrimo. 
(VP 3) 

Porfirijas pasakoja, ką jis pats pamatė prisijungęs prie 
būrelio 263 metais. Susitikimai įprastai prasidėdavo tuo, kad 
kas nors iš mokinių skaitydavo kokį nors ganėtinai naują 
filosofinį veikalą (tai galėjo būti Platono arba Aristotelio 
veikalų komentaras) - platoniko, antai Numenijo ar Atiko, 
arba aristotelininko, antai Aleksandro Afrodisijiečio. Paskui 
Plotinas tą tekstą komentuodavo, ne pažodžiui, bet laikyda- 
masis savitos aiškinimo krypties ir sekdamas savo mokytojo 
Amonijo mintimis (VP 14). Atrodo, kad tokio darbo pagrindą 
sudarė kokios nors vietos, dažniausiai iš Platono veikalų, 
aiškinimas irjos keliamos filosofinės problemos aptarimas. 
Daug laiko buvo skiriama ginčams (vargu ar tvarkinges- 
niems už anuos pirmuosius susirinkimus, kuriais skundėsi 
Amelijas), kurių metu Plotinas visai nesistengė primesti 
savo nuomonės: 

Paskaitas jis skaitė taip, lyg tai būtų draugiškas pokalbis, 

ir niekam neskubėjo atskleisti svarstant prieinamų būtinų 

loginių išvadų. (VP 18) 

Toliau Porfirijas mini atvejį, kai jam reikėję laiko suvokti 
ir priimti Plotino požiūrį. Apie kitą ginčą pasakojama Gyve- 
nimo 13 skyriuje: 

Kai aš, Porfirijas, tris dienas klausinėjau, kaip siela syja su 

kūnu, jis nesiliovė aiškinęs, o atėjus vienam žmogui, vardu 

Taumasijas, ir pasakius, jog jis pageidauja išgirsti ištisinį 

dėstymą, tinkamą užrašyti, bet nenorįs klausyti Porfirijo 

atsakymų ir klausimų, Plotinas atsakė: „Jei neišspręsime 

Porfirijui kylančių neaiškumų, negalėsime pasakyti nieko, 

kas tiktų užrašyti“. 

Tame pačiame skyriuje Porfirijas parodo mums Plotiną 


žmogų: 

Jam kalbant buvo galima regėti net jo veidą apšviečiančią 
mąstymo šviesą - ir šiaip patrauklios išvaizdos, tuomet jis 
atrodydavo dar gražesnis. Jį išmušdavo švelnus prakaitas, 
nušviesdavo švelnumas, o klausimus pasitikdavo malo- 
nus atidumnas. 

Porfirijo palikti vertingi Plotino mokyklos susitikimų 
aprašymai parodo, kad jų metu kartais buvo aiškinamos 
kurios nors Platono veikalų vietos, o kitąsyk sprendžiama 
kokia nors filosofinė problema, antai - sielos santykio su 
kūnu. Iš tiesų šiedu aspektai artimai susiję. Plotinas laikė 
Platoną arčiausiai tiesą priėjusiu filosofu. Tinkama Platono 
interpretacija turėjo suteikti teisingą svarstomų problemų 
sprendimą (antai, Platono tekste galėjo būti kalbama apie 
sielą ir kūną). Kadangi aiškinti Platono dialogus buvo galima 
įvairiai, Plotinas apžvelgdavo skirtingas interpretacijas kaip 
galimus filosofinius atsakymus, kuriuos derėjo arba priimti, 
arba atmesti. O kadangi kiti filosofai, Aristotelis ir ikisokra- 
tikai, taip pat turėjo teisingų įžvalgų, kartais ir juos reikėjo 
aiškinti. Šiuolaikinis filosofijos istorikas nepritartų Plotino 
darbo metodui: (istoriškai) teisinga Platono teksto interpre- 
tacija yra visai kas kita nei filosofinės problemos analizė; 
tarkime, teisingas Platono žodžių apie visybę supratimas 
nebūtinai bus teisingas pačios visybės atžvilgiu. Tačiau Plo- 
tinas buvo ne istorikas ir ne tekstų aiškintojas, bet filosofas. 

Gyvenime (sk. 14) Porfirijas pateikia mums Plotino mokyk- 
loje skaitytų Platono ir Aristotelio komentatorių sąrašą: 
Severas, Kronijas, Numenijas, Gajus, Atikas (platonikai), 
Aspasijas, Aleksandras Afrodisijietis, Adrastas (aristote- 
lininkai) ir kiti. Apie daugumą jų mes beveik nieko neži- 
nome, apie kitų pažiūras tenka spręsti remiantis likusiais 
fragmentais arba (geriausiu atveju) jų veikalų dalimis. Visi 
jie buvo pirmųjų amžių po Kr. filosofijos mokytojai, kaip ir 
Plotinas, Platono arba Aristotelio kūrinius laikę senovine 

tiesų talpykla ir laukę filosofinių atsakymų iš teisingo jų 
tekstų aiškinimo. Platonikai (naujųjų laikų istorikai juos 
pavadino „viduriniaisiais platonikais“, taip juos atskirdami, 
viena vertus, nuo paties Platono mokyklos narių, kita vertus, 
nuo „neoplatonikų“ Plotino irjo sekėjų) siekė sukurti plato- 
niškosios filosofijos sistemas dialogų aiškinimo pagrindu, 
kartais skaitydami juos Aristotelio arba stoikų idėjų švie- 
soje. Jų sisteminimo darbo rezultatai buvo gana skirtingi, 
tad Plotinas tikrai turėjo iš ko rinktis. Tolesniuose šios kny- 
gos skyriuose minėsių mums geriausiai žinomų platonikų 
Numenijo ir Atiko pažiūras, taip pat Alkinojo? Didaskaliką. 
Šio filosofo Porfirijas nemini, tačiau Alkinojo kūrinys yra 
vienas iš nedaugelio mus pasiekusių antrojo amžiaus pla- 
toniškosios filosofijos tekstų. Aristotelininkai Aspasijas ir 
Aleksandras į Aristotelį žiūrėjo taip pat, kaip platonikai į Pla- 
toną: jie taip pat stengėsi sukurti sisteminę filosofiją, kurios 
pagrindą sudarytų Aristotelio kūrinių interpretacija. Laimė, 
yra išlikusios didelės Aleksandro veikalų dalys. Kadangi šio 
filosofo idėjos neabejotinai turėjo įtakos Plotinui, jį taip pat 
minėsiu tolesniuose skyriuose. 

Porfirijas pastebi, kad Plotino siūloma Platono interpreta- 
cija nebuvo labai ortodoksinė. Jai nepritarė ankstesnis Por- 
firijo mokytojas Atėnuose Longinas, o kai kurie neįvardyti 
kritikai iš Graikijos puolė Plotiną vadindami jį Numenijo 
veikalų plagiatoriumi (VP 17). Plotinas artimiausiems savo 
mokiniams paskyrė užduotį atsakyti į šią kritiką. Rimtesnį 
pavojų kėlė įtaka, kurią kai kuriems jo rato nariams darė reli- 
ginis sąjūdis, šiuolaikinių tyrėjų vadinamas „gnosticizmu“. 
Vėliau šioje knygoje turėsime išsamiau aptarti kai kuriuos 


šio sąjūdžio bruožus, o trumpai jį štai kaip galima apibūdinti. 


5 Iki nesenų laikų buvo įprasta (neteisingai) šį autorių vadinti 
Albinu. 

Gnosticizmu vadinamas religinis sąjūdis buvo trikdančiai 
įvairus ir sudėtingas reiškinys, dažnai turėjęs krikščioniš- 
kos erezijos pavidalą. Romos imperijoje paplitęs pirmaisiais 
amžiais po Kristaus jis žadėjo išganymą nedaugeliui išrink- 
tųjų, turėjusių ypatingo žinojimo (gnūsis) apreiškimą. Tas 
žinojimas skelbė, kad mūsų gyvenamas pasaulis esąs piktų 
ir neišmanančių galybių kūrinys, kuriame yra įkalinti aukš- 
tesniojo, gerųjų dievybių pasaulio fragmentai. Mes esame 
įkūną panardintos dieviškosios dalys, laukiančios išsivada- 
vimo iš mūsų kūno ir blogio galių. Gnosticizme būta labai 
įvairių šio bendrojo scenarijaus variantų ir plėtočių - tai 
aiškiai rodo ir priešiški Bažnyčios Tėvų atpasakojimai, ir 
mus pasiekę negausūs autentiški gnostikų raštai. Prie pas- 
tarųjų priklauso IV amžiumi datuojamų gnostinių veikalų 
rinktinė, 1940 m. rasta Egipte netoli Nag Hamadžio (Nag 
Hammadi) kaimo. Šioje rinktinėje esama ir Porfirijo Gyve- 
nime (VP 16) minimų tekstų, tad turime galimybę susipa- 
žinti su kai kuriais kūriniais, kurių įtaka Plotinui atrodė 
tokia pražūtinga. 

Gnosticizmo priešai krikščionybės pusėje laikė jį erezija, 
prie kurios gimimo prisidėjo kenksmingasis graikų filosofi- 
jos poveikis, o Plotinas jame matė įžūlią ir iškraipytą Platono 
interpretaciją. Gnosticizmas turėjo būti gana įtakingas, jei 
Plotinas su juo grumiasi daugelyje savo traktatų. Jis taip pat 
paragino savo mokinius parašyti gnosticizmą kritikuojan- 
čių veikalų (VP 16). Gali būti (tačiau negalime tuo būti tikri), 
kad Plotinas polemizavo su krikščionybe, kuriai jis vargiai 
galėjo prijausti. Žinome, kad Porfirijas tam tikru savo gyve- 
nimo metu yra paskelbęs labai svarbų poleminį veikalą prieš 
krikščionių religiją. 

Imperatorius Galienas buvo nužudytas 268 m., ir visuo- 


tinė anarchija (ši ir jo valdymo metais nebuvo aprimusi) 

Plotinas rašė moralės temomis: blogis, apvaizda, laimė. 
269 m. Porfirijas, slegiamas rimtos depresijos, mokytojo 
patarimu paliko Romą ir pasitraukė į Siciliją. Plotinas 
susirgo, ir jo ratas ėmė skirstytis. Kentėdamas dėl ligos, 
kurios mes šiandien negebame tiksliai įvardyti (galbūt tai 
buvo džiova arba kokia nors raupsų forma), Plotinas pasi- 
traukė į Kampaniją, į savo velionio bičiulio ir mokinio valdas 
nio, gydytojo Eustachijo. Eustachijas papasakojo Porfirijui 
(Plotinui mirštant, jo šalia nebuvo), kad paskutiniai Plotino 
žodžiai buvę: 

Stenkitės jumyse esantį dievą pakylėti pas visybės dievybę. 

(VP 2, 26-27) 


2. Plotino kūryba 
Patyręs įkvepiančią Plotino, pavaizduoto kaip idealus išmin- 
čius, portreto galią, Gyvenimo skaitytojas kviečiamas eiti 
toliau ir pradėti skaityti Porfirijo parengtą Plotino veikalų 
rinktinę - Eneadas. Čia Porfirijas ir vėl bus mūsų gidas, šįsyk 
dėlypatingos jo sudaryto leidinio sandaros. Laimė, Porfirijas 
pats Gyvenime paaiškina savo leidimo metodą. Visų pirma, 
siekdamas turėti skaičių 54, jis suskaidė kai kuriuos Plotino 
traktatus į dalis. Jis taip darė norėdamas gauti skaičių, kuris 
būtų sandauga tobulo skaičiaus 6 (6 yra lygu 1+2+3ir, kita 
vertus, 1 x 2 x 3) ir skaičiaus 9, kuris simbolizuoja visybę, 
nes yra paskutinis iš vienaženklių skaičių. Toks skaidymas 
galų gale nepridarė daug bėdos, nes išskaidyto traktato dalys 
paprastai eina viena po kitos (antai VI, 1; VI, 2 ir VI, 3). Vis 
dėlto, kaip netrukus pamatysime, vienas svarbus traktatas 
nuo šios procedūros gerokai nukentėjo. 

Kitas leidėjo Porfirijo veiksmas buvo sudėlioti 54traktatus 
į šešias grupes po devynis, „devynetais“ (graikiškai ennea- 
des), vienai arba kitai grupei kūrinius skiriant pagal tai, ką 

jis laikė pagrindine jų tema. Toks teminis išdėstymas turėjo 
nutiesti kelią, kuriuo judėdama skaitytojo siela galėtų kilti 
nuo žemiausių pakopų iki galutinio plotiniškosios filosofi- 
jos tikslo. Tad pirmo devyneto traktatai (En. I, 1-9) yra susiję 
su moralės klausimais, antro ir trečio kūriniai (II, 1-9 ir III, 
1-9) kalba apie fizikinį pasaulį, ketvirtame (IV, 1-9) apta- 
riama siela, penktame (En. V, 1-9) - Mąstymas, o šeštame 
(En. VI, 1-9) - Vienis. 

Tokia tvarka turi daugtrūkumų. Visų pirma, Plotinas rašė 
veikiau kaip Platonas nei kaip Aristotelis, kitaip tariant, vie- 
name veikale neapsiribojama kuriuo nors vienu klausimu 
arba viena sritimi. Jo traktatuose dažnai svarstoma daug 
įvairių dalykų, todėl sunku juos priskirti vienai teminei gru- 
pei. Antra, vienas iš svarbesnių Plotino traktatų, nukreiptas 
prieš gnostikus, Porfirijo buvo suskaidytas į keturias dalis 
ir priskirtas įvairiems devynetams - En. III, 8; V, 8; V, 5 ir 
II, 9. Apie tai, kad šie išskirti ir pagal įvairius Porfirijo leidi- 
nio skyrius išblaškyti nariai pradžioje sudarė viena, žinome 
todėl, kad Porfirijas Gyvenime nurodė ir chronologinę vei- 
kalų parašymo tvarką. Pagal šią chronologinę seką (VP 4-6) 
minėti traktatai būtų 30-33. 

Paskutinį kartą Porfirijas savo ranką pridėjo pridurdamas 
traktatų antraštes (kai kurias sukūrė pats, kitos buvo papli- 
tusios mokykloje), nors pats Plotinas nė kiek nesirūpino šiuo 
(kaip ir visais kitais) sutartiniu leidinio apipavidalinimo rei- 
kalu (VP 4, 16-18; 8, 1-7). Išskyrus galbūt kelis aiškinamuosius 
sakinius, Porfirijas, regis, rimčiau nesikišo į Plotino tekstą, ir 
užtai mes jam, be abejo, turime būti dėkingi. Plotino rašymo 
stilius yra toks individualus ir laisvas, kad šiuolaikiniams 
tyrėjams teko mokytis nepasiduoti pagundai norminti arba 
„taisyti“ jo raštus. 

Taigi galime padaryti išvadą, kad Plotino veikalams Porfi- 
rijo suteikta tvarka yra visiškai dirbtinė ir kartais apgaulinga. 

Ji neturi jokių privalumų, nebent sukuria ypatingas, veikiau 
ezoterines nuorodų į Plotino traktatus taisykles“. Ojei nesek- 
sime Porfirijo nurodyta kryptimi, kokį kelią tuomet galėtume 
rinktis? Čia kyla du klausimai: kaip žvelgti į atskirus trakta- 
tus ir kokia tvarka juos skaityti? 

Porfirijas du kartus nurodo (VP 4ir 5), kad traktatai atsi- 
rado iš Plotino mokykloje vykusių diskusijų. Minėta istorija 
su Taumasiju rodo, kad Plotinas nenorėjo savo minčių dėstyti 
anksčiau nei jos bus išsamiau apsvarstytos mokyklos aplin- 
koje. Svarstant buvo žiūrima filosofų (be abejo, Platono, bet 
taip pat ir Aristotelio bei stoikų) nuomonių ir naujausių Pla- 
tono bei Aristotelio komentatorių požiūrio. Prieš dėstydamas 
savo poziciją Plotinas įsidėmėdavo įvairias savo mokinių nuo- 
mones. Tad jo traktatus, regis, verta laikyti ginčų dėl kokio 
nors Platono teksto arba kokios nors filosofinės problemos 
rezultatu. Ginčo kontekstą suformuodavo tiesioginių Plotino 
pirmtakų nuomonės". Tokios interpretavimo krypties ir lai- 
kysiuosi tolimesniuose skyriuose, atspirties tašku imdamas 
įvairias filosofines problemas (ir su jomis susijusius Platono 
tekstus) bei siekdamas parodyti, kaip kai kuriuose trakta- 
tuose Plotinas savo požiūrį formuluoja kritiškai atsiliepda- 
masį pirmtakų veikaluose išdėstytas pozicijas. Tikiuosi, kad 
tai padės skaitytojui geriau sekti pagrindinę traktatų giją ir 
patirti, kokiu būdu kūrėsi Plotino filosofija. 


6 Cituojant Plotino veikalus paprastai nurodoma jų vieta Porfirijo 
leidime (tarkime, grupė III, traktatas 8 = Eneada III, 8), numeris pagal 
chronologinę seką (III, 8 [30]), skyrius ir eilutės (antai Eneada III, 
8 [30],1, 1-2). Skyriai atsirado Marsilio Ficino Eneadų vertime į lotynų 
kalbą (Florencija, 1492). Eneados IV, 7ir 8 teksto dalys, kurių nebuvo 
Ficino leidime, vėliau sužymėtos kaip skyriai 8:-85. 

7 En. III, 7 [45], 1, 7-17 Plotinas pats aiškina savo metodą. Jo tikslas 
nebuvo vien fiksuoti tokius ginčus. Rašydamas (kaip ir dėstydamas) 
jis paprastai siekė filosofijos keliu vesti mus prie Gėrio (žr. toliau 
sk. 10). 

O kokia tvarka skaityti traktatus? Jei ketinama perskai- 
tytijuos visus, geriau laikytis chronologinės jų rašymo sekos 
(žr. aukščiau). Toks skaitymas leidžia suskaidytus traktatus 
skaityti kaip ištisus vienetus ir stebėti, kaip Plotinas grįžta 
prie ankstesniuose traktatuose keltų klausimų ir toliau juos 
plėtoja. Kai kurių šiuolaikinių tyrėjų manymu, chronolo- 
giškai išdėstytų traktatų sekoje galima įžvelgti tam tikrą 
intelektualinę autoriaus raidą. Išties, kai kurios temos skir- 
tingai atrodo įvairiais Plotino gyvenimo laikotarpiais. Antai 
matyti, kad priešprieša su gnosticizmu savo apogėjų pasiekia 
apie 260 m., o paskutinieji traktatai rodo didesnį susitelkimą 
ties moralės temomis. Gali būti, kad kai kuriais klausimais 
Plotino filosofijoje išties būta tam tikros raidos. Vis dėlto 
nepamirškime, kad rašyti jis pradėjo būdamas maždaug 
penkiasdešimties, kai jo pažiūros turėjo būti gana subren- 
dusios. Jei pirmieji jo kūriniai atrodo kiek sausesni ir griež- 
tesni lyginant juos su vėlesniųjų veikalų laisvumu ir gyliu, 
tai veikiausiai priklauso ne nuo intelektualinės autoriaus 
raidos, bet nuo augančio rašytojo meistriškumo ir pasitikė- 
jimo savo jėgomis. 

Užuot skaitę viską, be abejo, galime apsiriboti kai kuriais 
Plotino veikalais. Tolesniuose skyriuose pasiūlysiu tokią 
rinktinę: kai kuriuos tekstus imsiu iš pirmųjų Plotino trak- 


tatų, kitus - iš sudėtingesnių vėlesniųjų. 

Siela ir kūnas 


1. Mokymas apie du pasaulius 
Pirmą kartą susidūrus su Platono filosofija, ko gero, didžiau- 
sią įspūdį daro šio filosofo dualistinė tikrovės samprata. Pla- 
tono dialogai, ypač Faidonas, Faidras, Valstybė ir Timajas mus 
kviečia tikrovę įsivaizduoti taip, tarsi ji būtų padalyta į du 
pasaulius - medžiaginį pasaulį, kurį mes patiriame savo pojū- 
čiais („juntamasis“ pasaulis) ir nemedžiaginį, kurį galime 
pasiekti vien mintimis arba mąstymu („mąstomasis“ pasau- 
lis). Medžiaginis pasaulis patiria nuolatinį kismą. Viskas 
jame be paliovos juda: kūnai nuolat įgyja naujus pavidalus 
ir suyra negebėdami išlaikyti patvarios tapatybės. Medžiagi- 
niai daiktai yra pernelyg efemeriški ir netikri, kad apie juos 
galėtume pasakyti arba žinoti ką nors tikra. Nemedžiaginis 
pasaulis, priešingai, yra visiška rimtis, tvermė ir amžinumas. 
Jame gyvena ne judantys kūnai, bet „pavidalai“ („formos“ 
arba „idėjos“). Tai - nematerialios esybės, turinčios apibrėžtą 
ir nepajudinamą tapatybę. Antai Grožio pavidalas - tai Gro- 
žis savaime, amžinasis grožis, iškylantis virš lakių grožio 
pėdsakų medžiagos dalykuose. Šių dviejų pasaulių santykis, 
atrodo, yra toks, kad medžiagos pasaulis yra pavidalų pasau- 
lio šešėlis ir atvaizdas. Materialusis pasaulis gyvuoja tik tiek, 
kiek jis yra pavidalų amžinosios būties dalininkas, lygiai 
kaip šešėlis tėra kokio nors daikto šešėlis. Norėdami suprasti 
mūsų Tegimą pasaulį, šį šešėlių teatrą, kuriame gyvename, 
turime protu atrasti jo atspindimus amžinuosius pavyzdžius, 


tai yra pavidalų pasaulį. 

Apibūdinant Platono dviejų pasaulių mokymą, sunku 
nepasiūlyti ir vienokio arba kitokio šio mokymo supra- 
timo. Platono kalbos vaizdus suprasdami pažodžiui galė- 
tume manyti, kad virš arba anapus šio pasaulio jis regi kitą, 
savotišką filosofinį šviesos, tobulybės ir nemirtingumo 
Rojų, į kurį ištrūkti aistringai veržiasi mūsų sielos. Kita šio 
mokymo interpretacija, įspėdama apie pavojų vaizdingus 
Platono aprašymus suprasti pernelyg tiesmukai, galėtų teigti, 
kad mokymo esmę sudaro konceptualiųjų kategorijų (pavi- 
dalai) ir juntamųjų duotybių skirtis. Bet ką iš tiesų norėjo 
pasakyti Platonas? Kokia yra tikroji jo nubrėžtos pavidalų ir 
fizikinių objektų, nematerialiosios ir materialiosios tikrovės 
skirties prasmė? Šie klausimai ir šiandien tebelieka atviri. 
Pasiūlyta daug skirtingų atsakymų. Regis, esama įvairių įma- 
nomų būdų paaiškinti filosofinę Platono nubrėžtos skirties 
prasmę (arba beprasmybę). 

Viduriniojo platonizmo atstovai apskritai šiuo klausimu 
nebuvo labai originalūs. Alkinojas paprastą mokyklinę dviejų 
pasaulių skirtį, juntamosios ir mąstomosios tikrovės, tiesiog 
teigia kaip pagrindinę ir neginčytiną platonizmo dogmą (žr. 
Didaskalikos 4, taip pat Atikas, fr. 8 ir Apulėjus, De Platone et 
eius dogmate 6). Numenijas dialoge Apie Gėrį (fr. 3-8) klau- 
simą svarsto plačiau, tačiau jis viso labo plėtoja tam tikrų 
Platono tekstų temas. Pabrėždamas kūninių daiktų efeme- 
riškumą ir nematerialiosios tikrovės nekintamumą, jis tei- 
gia, kad tik pastaroji gali būti laikoma „esančia“ tikrąja šio 
žodžio prasme, nes ji lieka tuo, kas yra, nepatirdama kūnus 
valdančio irimo. Plotinas nutraukia panašių lėkštybių tradi- 
ciją. Platono skirtį jis linkęs sieti su sielos ir kūno skirtimi. 
Reikalavimas nepainioti sielos su kūnu ir mąstymo kaip sie- 
los šaltinio atradimas leidžia kitaip pažvelgti į materialiosios 
ir nematerialiosios tikrovės skirtumą, šių dviejų tikrovių 


santykio problemą perkeliant į keblaus sielos santykio su 

kūnu apmąstymų kontekstą. Šiame skyriuje Plotino pasiūlyta 
dviejų pasaulių mokymo interpretacija bus aptariama per 
sielos ir kūno skirties klausimą. Tolesniuose dviejuose sky- 
riuose šią temą nagrinėsiu siedamas ją su sielos ir kūno san- 
tykio problema (sk. 2) bei sielos ir mąstymo santykiu (sk. 3). 

Beveik du tūkstančius metų daugelis filosofų Platono tikė- 
jimą, esą regimas pasaulis tėra aukštesniojo, tikroviškesnio 
nematerialaus pasaulio šešėlis, laikė visiškai įtikinamu. Net 
aristotelininkai, postuluodami aukštesnės ir nematerialios 
dieviškosios substancijos būtį, buvo gana artimi šiai pla- 
tonizmo sampratai, nors jie ir nenorėjo kartu su platoni- 
kais materialiajam pasauliui skirti nepilnavertę pusiau būtį. 
Naujus kelius atveriantis lemiamas pokytis įvyko tik XVII 
amžiuje, kartu su Renė Descartes'u. Siekdamas išsivaduoti 
iš Antikos ir Viduramžių filosofinės tradicijos bei sukurti 
naują tikrai modernią filosofiją Descartes'as kaip pamatinę 
metafizinę skirtį pasirinko dvasios ir kūno skirtumą. Esmi- 
nis moderniosios filosofijos klausimas, ar dvasia (kad ir kaip 
ją apibrėžtume) skiriasi (ir kokia prasme) nuo kūno (kad ir 
kas tai būtų), lieka be galutinio atsakymo. Ar galima manyti, 
kad Plotinas, dviejų pasaulių vaizdinį interpretuodamas kaip 
sielos (arba mąstymo) ir kūno skirtį, nuspėja naująją Des- 
cartes'o filosofiją? Kai kurias mintis šiuo klausimu pateiksiu 


apibendrindamas šio skyriaus svarstymus. 


2. Sielos nemirtingumas 
(Eneada IV, 7 [2]) 
Vienas iš pirmųjų Plotino veikalų - Eneada IV, 7 [2] - skir- 
tas įrodyti sielos nemirtingumą. Platonas jį teigė Faidone 
ir Faidre (245 c-e). Aristotelis atmeta Platono teiginį, kad 
siela esanti nekūninė, nesudėtinė ir neardoma esybė. Aris- 
totelio nuomone, siela, kaip už įvairias gyvo kūno funkci- 
jas atsakinga struktūra (arba „pavidalas“, „forma“), negali 

išvengti mirties. Vis dėlto viena gyvybinė funkcija, mąsty- 
mas, regis, yra išimtis: Aristotelio akimis, mąstymas nėra 
kokio nors kūno organo funkcija. Tad jis, atrodo, gali pre- 
tenduoti į nemirtingumą (Apie sielą II, 2, 413 b 24-27; III, 4-5). 
Tačiau Aristotelio svarstymas šioje vietoje yra nepaprastai 
tamsus. Kad ir kaip būtų, nemirtingumas nėra vienas iš tų 
biologinės gyvybės klausimų, kurie jam labiausiai rūpi vei- 
kale Apie sielą. Stoikai apskritai pripažino tik tam tikrą dalinį 
ir beasmenį nemirtingumą: išminčių sielos po mirties gali 
įsilieti į visą pasaulį persmelkiančią dieviškąją dvasią, suda- 
rydami suja viena. Epikūrininkai, ištikimi savo teorijai, anot 
kurios viskas tėra laikinai tuštumoje sukibę atomai, ir sielą 
laikė tam tikru (labai subtilių) atomų dariniu, dėl tokios savo 
prigimties skirtu iširti. Traktate IV, 7 Plotinas palaiko Pla- 
tono požiūrį, paneigdamas Aristotelio, stoikų ir epikūrininkų 
teorijas. Kaip matysime, ši polemika turės įtakos galiausiai 
paties Plotino ginsimai pozicijai. 

Plotinas glaustai (sk. 1) parodo, kaip sielos nemirtingumo 
klausimas numato kitą - sielos prigimties klausimą. Mat jei 
mes esame sudėti iš kūno ir sielos, aišku, kad tikėtis pergy- 
venti mirtį galėtume tik sielos lygmenyje. Tačiau tai reikštų, 
kad siela negali būti kūnu ir turi gebėti būti be kūno. Todėl 
tolesniuose traktato skyriuose (2-8?) Plotinas dėsto argu- 
mentus, prieštaraujančius stoikų ir epikūrininkų teiginiui, 
kad siela esanti tam tikros rūšies kūnas. Nors Aristotelis ir 
netapatina sielos su kūnu, vis dėlto jo pozicija sielos būtį 
daro priklausomą nuo kūno. Tas pats pasakytina ir apie 
pitagorininkų požiūrį, esą siela - harmoninga kūno dalių 
santvarka. Tad Plotinas ginčijasi ir su šiomis sampratomis 
(8*-85), galiausiai padarydamas išvadą, kad siela nėra koks 
nors kūnas ir kad jos būtis nepriklauso nuo kūno. 

3. Siela nėra kūnas 
(Eneada IV, 7, 2-8*) 
Dauguma argumentų, kuriuos Plotinas pasitelkia prieš filo- 
sofus, pirmiausiai stoikus, tapatinančius sielą su kūnu, nėra 
nauji. Juos galima rasti Platono Faidone, Aristotelio Apie sielą, 
Aristotelio komentatorių ir viduriniojo platonizmo autorių 
tekstuose. Bendra Plotino argumentų strategija yra tokia: 
(i) Visi ginčo dalyviai sutinka, kad „siela“ jie vadina 
priežastį, atsakingą už tam tikrų kūnų (augalų, gyvūnų, 
taip pat žmogiškųjų būtybių) gyvybę; 
(ii) Kūno prigimtis yra tokia, kad jis nepajėgia veikti 
kaip tokia priežastis. 

Įrodęs antrąjį teiginį Plotinas gali daryti išvadą, kad siela, 
kaip ją supranta ir jis pats, ir jo oponentai, negali būti kūni- 
nėsprigimties esybė. Antrasis teiginys galioja ne tik kalbant 
apie gyvybę plačiąja prasme, betir įvairių specifinių gyvybi- 
nių funkcijų atveju. Trumpai apžvelkime kai kuriuos Plotino 
svarstymo elementus. 

Jei siela yra gyvame kūne esančios gyvybės šaltinis, ji pati 
turi turėti gyvybę. Jei ji yra kūnas, vadinasi, ji pati bus arba 
kuris nors vienas (ar daugelis) iš keturių pagrindinių kūnus 
sudarančių pradų (ugnis, oras, vanduo ir žemė), arba iš jų 
sudėtas dalykas. Tačiau patys šie pradai gyvybės neturi, o iš 
jų sudėti daiktai priklauso nuo kito dalyko - juos sutelkian- 
čios priežasties. Bet šis kitas dalykas yra tai, kas vadinama 
siela. Vadinasi, siela negali būti kūnas - nei kaip atskiras 
pradas, nei kaip koks nors pradų derinys (sk. 2). 

Specifinių gyvybinių funkcijų įvairovės klausimu Ploti- 
nas laikosi Aristotelio veikale Apie sielą pateikto sąrašo, kuris 
padeda konkrečiau įvardyti tai, kas vadinama „gyvenimu“. 
„Gyventi“ reiškia gebėti palaikyti vieną arba daugelį funk- 
cijų - mitybos, augimo, dauginimosi, judėjimo, vaizduotės, 
pagaliau - mąstymo. Plotino manymu, galima parodyti, kad 

būdama už šias konkrečias funkcijas atsakinga priežastis, 
siela negali būti kūnas. Antai: 

Kaip mes prisimename, kaip atpažįstame artimuosius, jei 

neturime vis tos pačios sielos? (5, 22-24) 

Kitaip tariant, kaip bėgant laikui aš galiu turėti tveriančią 
tapatybę, jei mano siela yra kūnas, o visi kūnai nuolat kinta? 
Kai aš suvokiu kokį nors daiktą, aš jį suvokiu kaip vienas 
subjektas, o ne kaip skirtingų dalių aibė. Jutimo galia veikia 
kaip viena, nors ji ir yra skirtingose kūno vietose. Tačiau 
kūnas negali būti skirtingose vietose neprarasdamas savo 
vienybės. Vadinasi, siela, kaip jutimo galia, negali būti kūnas 
(sk. 6-7). O kaip būtų įmanoma mąstyti nekūnines esybes, 
jei mąstymas būtų kūno funkcija (sk. 8)? 

Plotinas dėsto daugelį argumentų. Čia pateikta tik labai 
glausta jų santrauka. Stoikų jo argumentai nebūtų įtikinę. Jie 
siekė paaiškinti, kaip mąstymas vis dėlto gali rastis kūninę 
prigimtį turinčioje sieloje. Sielą jie suprato kaip tam tikrą 
vienijančią ir įtempiančią galią, į viena sutelkiančią įvairias 
juntančias kūno dalis. Kita vertus, jie visai nepalaikė tos 
kūninės prigimties teorijos, su kuria polemizuoja Plotinas. 
Šią graikų filosofijoje gana paplitusią teoriją, anot kurios 
kūnai yra sudėti iš keturių pagrindinių besielių pradų, 
galima rasti ir Aristotelio, ir Platono veikaluose. Stoikai 
veikiau kalbėjo apie kūninę galią - tam tikrą gyvybę tei- 
kiančią kosminę dvasią arba dvelksmą (pneuma), kuri per- 
smelkia ir sutvarko visiškai pasyvią medžiagą, materialioje 
tikrovėje sukurdama vis sudėtingesnius gyvybės lygmenis, 
kylančius iki pat protingosios gyvybės. Tačiau Plotinas savo 
svarstymuose remiasi kitokia kūno samprata. Tad jis neabe- 
joja, kad kūnas nepajėgus judėti ir tvarkytis pats savaime. 
Kūnas negeba pats kurti aukštesnių, ypač organinių funk- 
cijų. Šias funkcijas sukuria kažkoks skirtingas dalykas, vadi- 


nasi, ne kūnas. 

Vis dėlto ginčas su stoikais nebuvo bergždžias. Jis paska- 
tino Plotiną suvokti sielą kaip kosminę galią, kuri vienija, 
tvarko, palaiko ir prižiūri kiekvieną pasaulio elementą. 
Tiesa, Platonas Timajuje taip pat kalbėjo apie kosminę sielą 
(34 b-37 c). Vis dėlto galima manyti, kad būtent akistata su 
stoikų mąstymu lėmė šios sąvokos svarbą Plotino filosofijoje. 


4. Siela nepriklauso nuo kūno 
(Eneada IV, 7, 84-8>) 

Paneigęs teiginį, kad siela yra kūnas, Plotinas imasi kito tei- 
ginio, anot kurio, siela, nors ir būdama nekūninė esybė, vis 
dėlto negali gyvuoti be kūno. Svarstydamas prielaidą, kad 
siela esanti tam tikra darni kūno narių tvarka, Plotinas klau- 
sia, kas yra atsakingas už tokią tvarką? Siela? Bet tokiu atveju 
siela nėra tvarka, veikiau tai, kas kuria tvarką (sk. 8*). O jei 
siela yra tam tikros rūšies kūno forma arba struktūra, kaip 
teigia Aristotelis, ką tuomet pasakysime apie gyvybinę mąs- 
tymo funkciją, kurios ir pats Aristotelis nesieja su kokios 
nors konkrečios kūno dalies veikimu? Plotino manymu, net 
ir žemesnės biologinės galios nėra susijusios su skirtingais 
kūno organais kaip specifinės jų funkcijos. Jis pateikia augalo 
pavyzdį: įvairios biologinės jo galios išlieka šaknyse net ir 
tuomet, kai galias atitinkančios kūno dalys yra pranyku- 
sios (sk. 89). 

Aristoteliui skirta Plotino kritika įtikina ne daugiau nei jo 
atakos prieš stoikų mokymą, nors jis ir ne be reikalo pabrė- 
žia, kad nėra paprasta suderinti Aristotelio siūlomą mąs- 
tymo sampratą su likusia jo psichologijos dalimi (apie tai 
kalbėjo jau Atikas, fr. 7). Plotino svarstymas mažų mažiau- 
sia pernelyg glaustas. Ilgai grūmęsis su stoikų materializmu, 
jis skuba prie trokštamo tikslo - išvados, kad siela, gyvybės 
šaltinis, nėra kūnas ir gali gyventi be kūno. Tai atveda mus 


prie sielos nemirtingumo klausimo. Ir vėl ilgai negaišdamas 

Plotinas sielos ir kūno skirtį paverčia bendresne mąstomo- 
sios ir juntamosios tikrovės skirtimi arba, kalbant Platono 
Timajo (28 a) žodžiais, to, kas tikrai ir amžinai yra, ir to, kas 
patiria nuolatinį kismą (sk. 85, 46-50; sk. 9). 

Toks sielos ir kūno skirtumo išplėtimas reikalauja kur kas 
daugiau dėmesio nei Plotinas jam skiria traktato IV, 7 pabai- 
goje. Jis ir pats pastebi, kad lieka daug neišaiškintų klausimų. 
Arteiginys apie sielos nemirtingumą liečia sielą apskritai, ar 
taip pat ir kiekvieną individualią sielą (sk. 12)? Jei siela yra 
atskirai nuo kūno, kaip ji jame atsiduria (sk. 13)? Ar augalų 
ir gyvūnų sielos yra nemirtingos (sk. 14)? O trys sielos dalys, 
apie kurias kalbama Platono Valstybėje? Ar visos jos išlieka 
(sk. 14)? Plotinas labai trumpai aptaria šiuos klausimus ir 
pasiūlo keletą atsakymų. Kaip matysime, kai kuriuos išjų jis 
išsamiau svarstys vėlesniuose savo traktatuose. 


5. Sielos samprata Eneadoje IV, 7 
Argumentai, kuriuos Plotinas dėsto traktate IV, 7, grįsdamas 
sielos ir kūno skirtumą bei gindamas sielos nepriklauso- 
mybę, mums gali pasirodyti gana schemiški ir veikiau pole- 
miniai. Vis dėlto šis traktatas leidžia pamatyti, kokią įtaką 
Plotino siūlomai platonizmo versijai padarė akistata su var- 
žovų, visų pirma, Aristotelio ir stoikų, filosofijos teiginiais. 
Plotinas, be abejo, manė, kad kovodamas su savo oponentais 
jis tiesiog gina Platoną. Tačiau šios polemikos aplinkybės jo 
Platonui suteikia naują pavidalą. Plotino siela labiau pri- 
mena stoikų kosminę gyvybės galią, persmelkiančią pasyvią 
medžiagą ir teikiančią jai darną, vienybę ir visą jos tvarką. 
Kita vertus, specifinės šios judinančios priežasties funkcijos 
atitinka Aristotelio klasifikaciją. Ir vis dėlto Plotinas lieka 
atokiai ir nuo stoicizmo, ir nuo aristotelizmo. Kūnas aps- 
kritai, ar tai būtų pamatiniai besieliai pradai, ar tokių pradų 
derinys, pasižymi pasyvumu ir negebėjimu susikurti vidinės 

tvarkos, tai yra tokiais bruožais, kuriuos stoikai siejo tik su 
vienu kūninės prigimties aspektu. Todėl Plotino įsitikinimu, 
judinančioji priežastis, be kurios pasaulis negalėtų gyvuoti, 
turi būti nekūninė ir nepriklausoma nuo kūno. Antra vertus, 
permąstydamas aristotelizmą, Plotinas atsisako sielos sritį 
sieti vien su organinėmis esybėmis, kaip tai darė Aristotelis: 
Plotino akimis žiūrint, siela yra atsakinga už viso pasaulio 
sandarą. Plotinas taip pat nemano, kad įvairios sielos funkci- 
jos vykdomos tik kaip tam tikrų kūno organų funkcijos. Siela 
gali įvairiai veikti įvairių kūno organų atžvilgiu. Tačiau pati 
jos būtis nuo šių organų nepriklauso. Tokie galėtų būti pir- 
miniai Plotino sielos sampratos apmatai. Tolesniuose sky- 
riuose nagrinėjami klausimai leis išplėsti ir patikslinti šią 
mūsų apybraižą. 


6. Plotinas ir Descartes'as 
Ar dviejų pasaulių skirtį regėdamas per sielos ir kūno skirties 
prizmę Plotinas jau deda tuos naujuosius pamatus, kuriuos 
Descartes'as norėjo suteikti Naujųjų laikų mokslui ir filosofi- 
jai, kalbėdamas apie dvasios ir kūno skirtį? Negalime paneigti 
galimybės, kad tarp dviejų filosofų išties esama tam tikro 
ryšio. Vienas iš jautriausių ir aistringiausių Plotino skai- 
tytojų Antikoje (bent jau tam tikrą laiką) buvo šv. Augusti- 
nas. Augustino kūryba gražiai perteikia plotiniškąjį požiūrį 
į nematerialiąją tikrovę joje atrandant sielos prigimtį ir jos 
kilmę. Kita vertus, Augustinas buvo didžiausias Vakarų Baž- 
nyčios Tėvas, ir jo veikalai sudarė privalomą Descartes'o laikų 
krikščioniškojo lavinimo dalį. Kai kurie Descartes'o amžinin- 
kai stebėjosi jo ir Augustino minčių panašumų. 

Vis dėlto tarp plotiniškos dviejų pasaulio skirties ir kar- 
teziškos dvasios ir kūno perskyros esama svarbių skirtumų. 
Descartes'as siekė sukurti visišką tikrumą laiduojančią moks- 
linių tiesų seką. Tai reiškė, kad pirmiausia reikėjo atmesti 

visus su jutimais susijusius įspūdžius. Pirmasis tikrumas, 
kurį jam pavyko atrasti, buvo tikrumas dėl savęs paties kaip 
dvasios buvimo. Šis tikrumas dar nereiškia, kad galima būti 
taip pat tikram dėl savęs kaip kūno buvimo. Nors toliau Des- 
cartes'as įrodo ir kūno buvimą, tačiau yra akivaizdu, jog 
dvasios ir kūno santykis nėra toks, kad dvasia būtų visiškai 
atsakinga už visas kūno funkcijas: dauguma gyvybinių funk- 
cijų yra kūno kūrinys ir kūninio veikimo mechanizmų rezul- 
tatas. Plotinas neturi siekio sukurti neįveikiamą tikrumo 
grandinę. Jam labiau rūpi rasti tiesą apie šį pasaulį ir apie 
tai, kokiu būdu jis gauna savo tvarką. Ojo atrandama pasaulį 
kurianti ir kiekvieną dalyką jame palaikanti siela gerokai 
skiriasi nuo Descartes'o dvasios. 

Vis dėlto, man regis, galima įžvelgti kitus Plotino mokymo 
kelius, nuspėjančius tą naująją kryptį, kurią filosofijai suteikė 
Descartes'as. Pastarojo mėginimas pasiekti tokį mokslinį 
pažinimą, kuris remtųsi ne pasaulio stebėjimu, bet abejonių 
nekeliančiais dvasios analizės duomenimis, patraukė dėmesį 
prie klausimo, kurį galima būtų pavadinti žmogiškojo subjek- 
tyvumo problema, būdinga Naujųjų laikų filosofijai. Užuot 
tenkindamasi paprastu pasaulio stebėjimu ir aprašymu, 
kaip tai būtų įprasta „naiviajam“ požiūriui, Naujųjų laikų 
filosofija kelia klausimus apie žmogiškąjį tokių stebėjimų 
subjektą. Kokios yra šio subjekto vykdomo tyrimo prielaidos? 
Kąjis įdeda į jo taikomą pasaulio analizės metodą? Norėdami 
pažinti pasaulį, turime daugiau sužinoti apie žinojimo sie- 
kiančią žmogaus dvasią. Plotinas puikiai suvokia, kad jo tyri- 
mai susiję ne tik su svarstymo objektu (pasauliu), bet taip pat 
ir su tiriančiu bei svarstančiu žmogiškuoju subjektu. Trak- 
tato IV, 7 pabaigoje (sk. 10) jis pastebi, kad čia nagrinėjami 
klausimai turi ne vien abstrakčios teorinės svarbos. Atrasti, 
kad siela nepriklauso nuo kūno, o kūnas savo sandarą ir vertę 


gauna iš sielos, reiškia sau pačiam atrasti esminės svarbos 

dalyką. Tirdami pasaulį mes išreiškiame ir atrandame mūsų 
tikrąjį „aš“ - sielą. O tikrojo mūsų „aš“ atradimas skatina nuo- 
dugniau tirti, kas šį „aš“ sudaro, ir tuo pačiu geriau suprasti 
pasaulį, kurį mes, būdami sielos, kuriame. 

Plotinas dar kitu būdu pasirodo esąs Descartes'o ir Nau- 
jųjų laikų filosofijos pirmtakas. Kalbėdamas apie „virš“ arba 
„anapus“ medžiaginio pasaulio esančią mąstomąją tikrovę, 
jis patikslina, kad šio santykio nereikia laikyti erdviniu. 
Mąstomoji tikrovė atrandama mūsų pačių viduje - tai siela, 
otolesnis mūsų prigimties šaknų tyrimas atskleidžia pirminį 
mąstomosios būties pavidalą - mąstymą. Tam tikra prasme 
Plotinas interiorizuoja (perkelia vidun) mąstomąją tikrovę, 
taip polemizuodamas su šią tikrovę eksteriorizuojančia, už 
ir anapus šio pasaulio ją nukeliančia koncepcija. Plotinas 
mano, kad mąstomoji tikrovė turi būti atrasta mūsų pačių 
prigimties gilumoje. Toks mąstomybės perkėlimas į vidujybę 
yra būdingas Naujųjų laikų filosofijai. Kita vertus, ši vidu- 
jybė čia nebeturi tokios kosminės reikšmės, kokią jai sutei- 
kia Plotinas: pamatiniai mąstymo principai glūdi mumyse, 
tačiau mes nemanome, kad jie kuria pasaulį. 


43 


SKYRIUS 2 


Juntamosios ir mąstomosios tikrovės santykis 


1. Kaip siela yra kūne? 
(Eneada VI, 4-5 [22-23]) 

Skirtumas, kurį Plotinas traktate IV, 7 brėžia tarp sielos ir 
kūno, palieka kai kurių neišspręstų problemų ir sukelia 
naujų klausimų. Šio skirtumo tapatinimas su mąstomosios 
irjuntamosios tikrovės skirtimi reikalauja gilesnės analizės: 
toliau, skyriuje 3, pamatysime, kad mąstomoji tikrovė apima 
ne vien sielą, betir kitas esybes. Be to, turint omenyje Plotino 
nurodomą sielos ir kūno skirtį, galima klausti, kodėl siela, 
būdama tokia skirtinga ir nepanaši į kūną, atsiduria kūne, 
ir netgi - kaip siela gali būti kūne? Porfirijas pasakoja, kad 
Plotino mokykloje šiuo klausimu būta daug ginčų: 

Kaiaš, Porfirijas, tris dienas klausinėjau, kaip siela syja su 

kūnu, jis nesiliovė aiškinęs. (VP 13, 11-12) 

Iš kur kyla šio klausimo keblumas? Kodėl taip sunku turėtų 
būti suprasti, kokiu būdu siela būna kūne? 

Pirmas veikalas, kurį Plotinas parašė Porfirijui prisijun- 
gus prie jo mokyklos, Eneada VI, 4-5 [22-23], rodo, kaip jis 
mėgino atsakyti savo mokiniui. Štai kaip galėtume suformu- 
luoti pirmajame traktato skyriuje dėstomą problemą. Sielos 
ir kūno skirtis numano didelį šių dviejų esybių prigimčių 
skirtumą. Kūnas - sudėtinis dalykas, sudarytas iš keturių 
pagrindinių pradų (ugnis, oras, vanduo ir žemė), o šie, savo 
ruožtu, yra sudėti iš formos (pavidalo) ir medžiagos. Būda- 
mas sudėtinis daiktas, kūnas iš prigimties linkęs irti. Be to, 
kūnas pasižymi dydžiu ir svoriu; jis visada yra susijęs su 

tam tikra vieta, tad skirtingose vietose gali būti tik padaly- 
tas į dalis, įvairioms dalims esant skirtingose vietose. Siela - 
nesudėtinė, neyranti ir, būdama nekūnine esybe, neturi nei 
dydžio, nei svorio. Ji nėra susijusi su vieta, kaip su ja yra susi- 
jęs kūnas. Betjei mes vis dėlto, kartu su Plotinu, tarsime, kad 
siela būna kūne, kaip galima įsivaizduoti tokį jos buvimą? Jei 
siela yra visame kūne, išplitusi po visus jo narius ir vietas, ar 
tai nereiškia, kad ji ir pati yra padalinta? O jei siela turi likti 
viena, kaip ji gali išsaugoti šį vienumą, tuo pačiu metu visa 
būdama įvairiose kūno dalyse? Plotinas brėžia tokią ryškią 
sielos ir kūno skirtį, kad tampa išties sunku suprasti, kaip 
jiedu vis dėlto gali būti susiję, juo labiau, kad Plotino teigimu, 
siela yra visiškai atsakinga už kūno sandarą? 

Traktate VI, 4, 2 Plotinas sielos buvimo kūne problemą 
sieja su bendresniu - mąstomosios tikrovės buvimo junta- 
majame pasaulyje - klausimu. Jis supranta, kad tai daryda- 
mas susiduria su viena iš sunkiausių problemų, kylančių 
kiekvienam platonikui. Platono Parmenide vieno pavidalo 
buvimo daugybėje juntamų paskirybių klausimas minimas 
kaip viena iš pavidalų teorijos problemų (131 a-c): kokiu būdu 
pavidalas (antai Grožio pavidalas) gali būti daugelyje (gra- 
žių) daiktų, nebūdamas juose padalintas? Pavidalo buvimas 
daiktų daugybėje, regis, turėtų reikšti, kad pavidalas išyra 
kaip viena visybė. Tačiau taip negali būti. Vadinasi, norint 
išsaugoti pavidalo vienybę, tenka atsisakyti teiginio, kad jis 
gali būti daugybėje daiktų. Bet tai taip pat būtų neįmanoma 
prielaida. Pats Platonas nenurodo, kaip būtų galima išspręsti 
šią dilemą. Aristotelis šią problemą laikė viena iš lemiamų 
priežasčių, dėl kurių vertėjo atsisakyti Platono pavidalų 
teorijos (Metafizika I, 6). Problema taip ir liko neišspręsta, 
paslėpta giliai, it koks, galbūt gyvybiškai pavojingas, įskili- 
mas pačioje platoninės filosofijos šerdyje. Vidurinieji plato- 
nikai jos nepamiršo, tačiau pasitenkino nuoroda į „mistinį“ 

juntamosios ir mąstomosios tikrovės santykį. Plotino Eneada 
VI, 4-5 yra pirmas mums žinomas platoninės tradicijos teks- 
tas, kuriame tikrai imamasi problemą spręsti. 


2. Kategorijos taikymo klaida 
Skaitydami traktatą VI, 4-5 galime skirti daugelį Plotino 
siūlomos minėtos problemos analizės aspektų. Visų pirma 
Plotinas čia įžvelgia tai, ką būtų galima pavadinti „katego- 
rijos taikymo klaida“: mus trikdo tai, kad nemateriali esybė 
kažin kokiu būdu geba visa būti daugelyje kūnų arba atski- 
rose kūno dalyse, nes mes klaidingai apie ją mąstome - taip 
tarsi ji turėtų elgtis taip pat, kaip kūnai, tai yra, tarsi ji nege- 
bėtų pasklisti daugelyje vietų nebūdama padalinta. Kita ver- 
tus, stoikų samprata, anot kurios, kūnas gali būti pasklidęs 
kituose kūnuose likdamas vienas, Plotinui atrodo absoliučiai 
klaidinga. Taigi sielos buvimo kūne problema gali būti lai- 
koma mūsų klaidingo mąstymo padariniu, nes (i) manome, 
kad nematerialiai esybei tinka tie patys suvaržymai, visų 
pirma su vieta susiję suvaržymai, kaip ir kūnams, ir kad (ii) 
nepajėgiame įžvelgti, kokiu būdu nemateriali esybė visa gali 
būti visose kūno dalyse. 

Tačiau dėstymas, kuris ėmėsi ištirti tai, kas pasakyta, 

būdamas ne koks nors vienas, bet suskaidytas dalykas ir 

į tyrimą atsinešdamas kūnų prigimtį bei iš ten imdamas 

[savo tyrimo] prielaidas, suskaidė būtį, laikydamas ją tokiu 

pačiu [suskaidytu] dalyku, ir nepasitikėjo jos vienumu, nes 

savo tyrimą pradėjo nuo netinkamų prielaidų. (VI, 5, 2, 1-6) 

Diagnozė nurodo ir tinkamą gydymą: pratintis apie nema- 
terialiąją būtį mąstyti kitaip - ne taip tarsi ji būtų kūnas, bet 
turint omenyje pačios tos būties nekiekybines ir neerdvines 
ypatybes. Didžioji traktato VI, 4-5 dalis skirta būtent tokiai 
terapijai. Plotinas daug kartų grįžta prie tų pačių minčių ir 
įvairiai jas plėtoja siekdamas padėti skaitytojui išsiugdyti 

tokius mąstymo įpročius, kurie apsaugotų jį nuo įprastos 
klaidos. Vadinasi, turime suprasti, kad sielos buvimo kūne 
problema atsiranda ne dėl kokio nors Platono filosofijos trū- 
kumo, bet dėl mūsų klaidingo jos suvokimo. Išmokus teisin- 
gai mąstyti, išnyksta ir pats keblumas. 

Tačiau ne visiškai. Turime pagrindo manyti, kad net dau- 
gelį kartų perskaičius traktatą VI, 4-5 ir pratinantis vengti 
kategorijų taikymo klaidų, problema nebus visiškai išspręsta. 
Išties, jei tam tikra mąstomoji prigimtis įvairiuose kūnuose 
nėra taip pat, kaip kūnas yra kituose kūnuose, kokia tad 
prasme ji ten būna? Ar jos „buvimas“ [prezencija] nereiškia 
tam tikro erdvinio buvimo konkrečiame kūne? Ką galėtų 
reikšti „nematerialusis buvimas“? 


3. Mąstomybės buvimas su savimi 
Kai kurios Eneadoje VI, 4-5 Plotino plėtojamos mintys galėtų 
mums padėti. Visų pirma jis čia mėgina nusakyti, ką galėtų 
reikšti „buvimas“ [prezencija], kai šis žodis vartojamas kal- 
bant apie nematerialiąją esybę. Eneadoje VI, 5, 2 jis teigia, 
kad suvokdami nematerialiąją esybę mes turime stengtis jai 
taikyti išjos pačios prigimties plaukiančias kategorijas, o ne 
tas, kurios tinka kūnams: 
Bet mes savo kalbai apie vieną ir visuotinę būtį turime 
paimti tinkamas ir įtikimas prielaidas, tai yra mąstomą- 
sias ir artimas mąstomybei bei tikrajai būčiai. Mat viena 
[tai yra kūnai] yra tai, kas judinama, patiria visokiau- 
sius pokyčius ir yra išdalinta įvairioms vietoms - tai tiktų 
vadinti „rastimi“, o ne „būtimi“; o kita [mąstomoji būtis] - 
visada yra taip patir vienodai ir nei atsiranda, nei žūva, nei 
turi kokią nors erdvę, vietą arba atramą, iš niekur neateina 
ir niekur neina, bet pasilieka savyje. Kalbant apie anuos 
[kūninius] dalykus, galima, remiantis ana prigimtimi irjai 
priskiriamomis [savybėmis], iš įtikimų [prielaidų] įtikimai 

padaryti taip pat įtikimas išvadas. Tačiau, svarstant apie 
mąstomybes, būtų teisinga, svarstymo prielaidomis pasi- 
ėmus šios būties prigimtį, nebenuklysti, tarsi užsimiršus, 
į kitą prigimtį. (VI, 5, 2, 6-22) 
Sekdami šiomis nuorodomis, galime išplėtoti tokį nemateria- 
liosios būties aprašymą, kuris pabrėžia jos nekintamumą, 
nepriklausymą nuo vietos arba konkretaus kūno, „kuriame“ 
ji būtų, ir būties tobulumą, dėl kurio jai nebereikalingas koks 
nors judėjimas, iš savęs einant į ką nors kitą, kaip būdinga 
kūninės prigimties išsibarstymui: 
Tadjei tikroji [mąstomoji] būtis yra tai, nekinta, nesitrau- 
kia iš savęs, nepatiria jokios rasties ir nenusakoma kaip 
esanti kokioje nors vietoje, ji būtinai visada turi būti tokia 
pati ir su pačia savimi, neturi trauktis nuo savęs arba vieną 
dalį turėti šen, o kitą - ten, ir niekas neturi iš jos išeiti, nes 
tuomet ji būtų vis kitame dalyke, apskritai kame nors, bet ne 
pati savaime ir nebebūtų laisva nuo potyrių. Mat būdama 
kitame, ji [kažką] patirtų, o kad nieko nepatirtų, ji neturi 
būti kitame. (VI, 5, 3, 1-8) 
Vadinasi, mes galime kalbėti, viena vertus, apie kūnų buvimą 
[prezencija] kur nors, kuris pasireiškia jų išsibarstymu įvai- 
riose vietose, ir, kita vertus, apie nematerialiosios būties 
buvimą, kuris išsaugo jos visuotinumą. Kaip kūno buvimą 
kituose galima suprasti turint omenyje priklausomą, netva- 
rią ir visuomet išsibarstyti linkusią jo prigimtį, taip pat ir 
visiškai vieninga bei pastovi mąstomybės prigimtis lemia 
savotišką visuminį jos buvimą savyje pačioje. Tai yra visumi- 
nis daugio buvimas savyje, nes, kaip matysime (sk. 3), esama 
daugelio mąstomųjų esybių, tačiau jos nėra viena nuo kitos 
atskirtos vietos skirtumais (VI, 4, 4). Jų būties tobulumas 
lemia tarytum visuminį visų buvimą visuose. 
Tokiu būdu Plotinas suteikia turinį nematerialaus buvimo 
kitame sąvokai; kitaip ji atrodytų vargiai prasminga. Vis dėlto 

mes galime jaustis taip ir negavę laukto atsakymo: Plotinas 
atskyrė kūnų buvimą kituose nuo nematerialiosios būties 
buvimo pačioje savyje, tačiau mums rūpi sužinoti apie tokios 
nematerialiosios būties, kaip siela, buvimą kūnuose. 


4. Buvimas kaip priklausymas 
Eneadoje VI, 4-5 Plotinas ištiria ir kitus problemos spren- 
dimo link mus vedančius kelius. Svarbiausia, manau, yra jo 
siūloma vietininko linksnio, kai jis yra taikomas nemateria- 
liosios ir materialiosios tikrovės santykiui, interpretacija. 
Graikų kalboje vietininkas (su prielinksniu en) gali nusa- 
kyti buvimą kieno nors galioje, priklausymą nuo tos galios. 
Šia prasme nemateriali būtis nėra „kame nors“, nes jos būtis 
nepriklauso nuo jokio kūno. Priešingai, kūnas priklauso nuo 
sielos, todėl galima pasakyti, kad jis „yra sieloje“, taip pat kaip 
materialioji tikrovė priklauso nuo nematerialiosios ir „yra 
joje“ (VI, 4, 2). Anot Plotino, tai paaiškina, kodėl Platonas 
Timajuje (36 d-e) pasaulio kūną įdeda „į“ sielą. 

Traktate VI, 4, 7 Plotinas tokį santykį nusako daiktą lai- 
kančios rankos pavyzdžiu. Ranka visa yra visuose daikto 
vietose kaip galia, nuo kurios jis priklauso ir kurioje jis yra 
atsidūręs. Kitas pavyzdys pateikiamas kiek vėlesniame vei- 
kale, Eneada IV, 3 [27]: 

Mat [pasaulis] yra įdėtas į jį palaikančią sielą, ir nėra nė 

vienos jo dalies, kurijos neturėtų. Taip pat būtų, jei tinklas 

gyventų įmerktas į vandenį, negalėdamas pasisavinti to, 
kamejis yra. Tinklas plinta ten, kur jau plyti jūra, kiek jis tai 
pajėgia: mat kiekviena jo dalis tegali būti ten, kur padėta. 

Osielos prigimtis yra tokia didi, kad ji neturi jokio apibrėžto 

dydžio, todėl gali visą kūną laikyti ta pačia dalimi, ir, kad 

ir kur būtų išplitęs kūnas, ten yra siela. (IV, 3, 9, 36-44) 
Kitaip tariant, Plotinas ragina mus apversti įprastą mūsų 


mąstyseną. Mes neturime įsivaizduoti, esą siela vienu arba 

kitų būdu yra kūne. Šia prasme klausimas apie tai, kokiu 
būdu siela „yra kūne“, tiesiog yra blogai užduotas. Sielos ir 
kūno santykis yra toks, kad mes veikiau turime įsivaizduoti 
kūną kaip esantį sieloje, nes kūno sandara ir gyvybė visiškai 
nuojos priklauso. Kūno ir sielos santykis panašiai apverčia- 
mas ir tada, kai Plotinas traktate VI, 4-5 kalba ne apie sielą, 
„einančią į“ (arba „nusileidžiančią į“) kūną, bet apie kūną, 
einantį (arba artėjantį) prie sielos. Toks ankstesnio įprasto 
sielos ir kūno santykio įsivaizdavimo apvertimas turi mums 
padėti nusikratyti erdvinių šio santykio vaizdinių: teiginys, 
kad kūnas „eina prie“ sielos, parodo, kad jo buvimas kūnu 
priklauso nuo sielos. 

Daugelis atskirų kūnų gali būti toje pačioje nemateria- 
lioje prigimtyje ta prasme, kad jie visi gali priklausyti nuo 
šios vienos prigimties. Ši priklausomybė gali būti skirtinga, 
nelygu koks tai yra kūnas ir kokios ypatingosios jo gebos 
(VI, 4, 15). Bet pati nemateriali galia, nuo kurios jie pri- 
klauso, lieka „savyje“ kaip tam tikra visybė, tam tikra inte- 
grali visuma, nesuskaidyta įvairių nuo jos priklausomų kūnų 


priklausomybe. 


5. Dilema išspręsta? 
Verta pasvarstyti apie Plotino traktate VI, 4-5 pasiūlytą 
nematerialybės buvimo materialybėje problemos sprendimą. 
Ar tiesiai ėmęsis šio klausimo jis sugebėjo atremti vieną iš 
svarbiausių priekaištų, iškeltų platoninei tikrovės sampra- 
tai? Ar Parmenido dilemos ir Aristotelio kritika išties yra 
įveiktos? Plotino įsitikinimu, jo svarstomas klausimas svar- 
bus ne vien filosofams platonikams ir jų kritikams: 

Kad vienas ir skaičiumi tas pats dalykas visur yra visas, 

teigia bendroji sąvoka [koinė ennoia], nes visi žmonės iš 

prigimties linksta sakyti, kad kiekviename iš mūsų esantis 


dievas yra vienas ir tas pats. (VI, 5, 1, 1-4) 

Jei žmonės pripažįsta vieno dievo buvimą savyje, jie turėtų 
pripažinti ir tokią buvimo kitame formą, kurios prigimtį sie- 
kia paaiškinti Plotinas. Ar jie gali apginti ir paaiškinti tokią 
savo prielaidą? Šv. Augustinas noriai perėmė Plotino mintį ir 
pasitelkė jo teiginius apie nematerialųjį buvimą aiškindamas, 
kokiu būdu krikščionių Dievas yra tarp žmonių ir pasaulyje: 

Taigi turime [Tiesą, t. y. Dievą] ir džiaugiamės ja visi bend- 

rai ir vienodai. Nėra joje jokios stokos, jokio trūkumo... Nie- 

kas negali atgnybti jos maisto kraštelio; nenugersi nieko, 

ko ir aš negerčiau. Juk nieko iš bendro jos turto nepaverti 

savo nuosavybe, bet viskas, ką tu iš jos imi, ir man lieka 

nepaliesta... Iškart visiems ji visa yra bendra. Tad ši tiesa 
mažiau primena tai, ką liečiame, ragaujame ar uostome, 
veikiau - tai, ką girdime arba regime. Juk girdimas žodis 
visų jį girdinčiųjų yra girdimas visas, ir visas - kiekvieno. 

Taip pat ir kiekvienas akims atsiveriantis vaizdas - kiek 

jį mato vienas, tiek pat tuo pat metu mato ir kitas. Bet tai 

tėra labai tolimi panašumai, (De libero arbitro II, 14, 37-38) 
Augustino pateikiami pavyzdžiai - tas pats visų girdimas 
garsas ir tas pats visų regimas vaizdas - paimti iš Plotino 
(VI, 4, 12; III, 8, 9). 

Manau, nepriklausomai nuo galimų toliau siekiančių 
išvadų, Plotino pasiūlytas buvimo problemos sprendimas 
gali būti įtikinamas tuo atveju, jei skaitytojas jau pripa- 
žįsta teiginį, kad esama kitokios tikrovės, nematerialiosios 
būties, iš kurios savo būdinguosius bruožus gauna šis mūsų 
pasaulis. Laikantis tokio požiūrio, galima buvimo problemą 
svarstyti sekant Plotino nurodyta kryptimi. Tuomet plato- 
nikui šis klausimas nebėra slėpinys, filosofinio sutrikimo 
šaltinis arba nenoriai pripažįstama silpnybė. Kita vertus, 
nematerialybės būvį neigiantis žmogus vargu ar pasitenkins 
Plotino argumentais, nes jie remiasi būtent tokios tikrovės 


postulavimu. 

Platonizmo kritikas taip pat galėtų paklausti, kas iš tiesų 
pasiekta (nematerialiosios tikrovės materialiojoje) buvimo 
santykį interpretuojant kaip priklausomybės (materialaus 
prado nuo nematerialaus) santykį. Ką mes laimime teigdami, 
jog siela kūne yra ta prasme, kad kūnas priklauso nuo sielos? 
Priklausomybės santykis yra priežasties ir padarinio santy- 
kis. Toks priežastinis santykis, regis, leidžia išvengti erdviš- 
kumo, kurį nusako buvimo (kur nors) sąvoka. Bet ar tikrai 
taip yra? Ar priežastiniai santykiai nėra erdvėje besiliečian- 
čių kūnų santykiai? Taip galėtų svarstyti Antikos laikų pla- 
toninės nematerialybės kritikai, antai stoikai (šiandien mes 
priežastinius santykius siejame ne su kūnais, liečiančiais 
ir veikiančiais kitus kūnus, bet su tam tikriems dėsniams 
paklūstančiais įvykiais). Ką į tai galėtų atsakyti Plotinas? 


6. Kaip siela veikia kūną? 
Stoikai teigė, kad tik kūnas, kaip priežastis, gali veikti kitą 
kūną (tai buvo vienas iš motyvų, dėl kurių jie tapatino sielą 
su kūnu). Šį principą teigė jau Aristotelis. Anot jo, kad galėtų 
veikti kitą daiktą, daiktas paprastai turi fiziškai su juo susi- 
liesti, tai yra abudu turi būti artimoje erdvėje ir, aišku, abu turi 
būti kūnai. Šia prasme siela, būdama nekūninė esybė, negali 
veikti kūno. Todėl nestebina Aristotelio nuomonė (De anima 
I, 3), esą paversdamas sielą nuo kūno atskirta tikrove, Plato- 
nas negeba paaiškinti, kaip siela veikia kūną, nors jo svars- 
tymai tokį veikimą akivaizdžiai numano. Toks negebėjimas 
paaiškinti kūno patiriamo sielos veikimo griauna platoninę 
sielos sampratą, nes tenka arba nebeskirti sielos nuo kūno, 
arbaatsisakyti teiginio, kad siela veikia kūną. Tiek vienu, tiek 
kitu atveju darosi nebeįmanoma laikytis platonikų pozicijos. 

Panašios kritikos sulaukė ir Descartes'o brėžiama dvasios 
ir kūno skirtis. Descartes'ui taip pat priekaištauta, esą jis 


nepajėgia paaiškinti, kaip dvasia veikia kūną, nors jis aiškiai 


53 


Plotinas 


pripažino tokį veikimą. Vienu garsiu savo tekstu Descartes'as 
parodo, kad tikrai suvokia šią problema, nors, regis, nėra 
labai dėl to sunerimęs: 

Galiu pasakyti... kad klausimą, kurį kelia Jūsų Didenybė, 

juo labiau galima būtų kelti turint omenyje mano paskelb- 

tus raštus. Nes esama dviejų [su siela susijusių] teiginių... 
vienas, kad ji mąsto, kitas - kad būdama susijungusi su 
kūnu, siela gali veikti ir patirti kartu su juo. Antruoju klau- 
simu beveik nieko nesu pasakęs ir stengiausi paaiškinti tik 

pirmąją. (Laiškas Elžbietai, 1643 kovo 21) 

Kad ir kokį sprendimą galėjęs pasiūlyti Descartes'as, aki- 
vaizdu, kad Plotinas vargiai galėjo nematyti minėtosios pro- 
blemos, nes ją iškėlė Platoną kritikavęs Aristotelis. 

Savo raštuose Plotinas detaliai nesvarsto klausimo, kokiu 
būdu siela veikia kūną. Vis dėlto galime juose rasti vietų, 
kurios teikia atsakymo elementus. Akivaizdu, kad Plotinas 
nesutiktų su prielaida, esą prieš platonizmą nukreiptos kriti- 
kos visai neįmanoma atremti. O tai, ką jis pasiūlo kaip galimą 
atsakymą, yra kur kas daugiau nei labai bendros nuorodos, 
kurias šiuo klausimu duoda Platonas, visų pirma Įstatymuose 
(X, 897 a, 898 e-899 a). 

Pirmas dalykas, kurį pabrėžia Plotinas, yra tai, kad sie- 
los veikimas, kurio objektas yra kūnas, neturi būti tapatina- 
mas su kūne dėl šio veiksmo vykstančiais pokyčiais. Antai, 
būdama kūno augimo priežastis, pati siela neauga tada, kai 
kūne vyksta jos, kaip priežasties, sukeltas pasikeitimas: 

Juk su augimu susijęs [sielos pradas] pats neauga, kai 
sukelia augimą, ir nedidėja, kai dėl jo didėjama, apskritai 
nejuda tuo judėjimu [arba „patirdamas tokį pasikeitimą, 
kinėsis], kokį kelia, bet arba visai nejuda, arba tai yra kitas 
judėjimo arba veikimo [energeia| būdas. Tad ši - pavidalo 
Įeidos] - prigimtis turi būti veikimas ir turi veikti savo 
buvimu [parousia]. (I, 6 [26], 4, 38-42) 

Norėdamas išreikšti sielos veikimo ir jos sukeliamo kūno 
pasikeitimo skirtumą Plotinas šiame tekste pasitelkia Aristo- 
telio veikimo ir judėjimo arba pasikeitimo skirtį. Anot Aristo- 
telio, daiktas keičiasi tada, kai dar neįgyvendinęs savo galios 
veikti tam tikru būdu, juda link tokio įgyvendinimo, kuris 
ir turės tapti jo veikimu (energeia). Antai mes keičiamės, kai 
mokomės siekdami tapti muzikantais, ir veikiame kaip muzi- 
kantai, kai jau turime ir taikome šį meną. Vadinasi, pasikei- 
timas yra susijęs su neužbaigtumu, netobulumu, priartėjimu 
prie tikrojo savo veikimo. Plotino akimis žiūrint, pasikei- 
timo ir veikimo skirtis išreiškia dalinio priartėjimo, kurio 
pasiekia kūnas, ir tobulo savo funkcijų atlikimo, kuris yra 
būdingas sielai kaip nekūninei esybei, skirtumą. Aristotelio 
filosofijoje veikimas yra natūrali pasikeitimo pabaiga; anot 
Plotino, tai yra nepriklausomas nematerialiosios tikrovės 
funkcionavimas, dėl kurio atsiranda jį netobulai mėgdžio- 
jantys kūniniai pokyčiai. 

Kaip pavyzdį Plotinas nurodo sąskambio ir konkretaus 
sąskambio, kuris skamba grojant styginiais instrumentais, 
santykį: 

Mat ir tuomet [kai muzikantas užgauna stygas, poveikį] 

patiria ne sąskambis, o styga. Tačiau styga nesujudėtų, 

net ir muzikantui panorėjus, jei taip nenurodytų sąskam- 

bis, (III, 6, 4, 49-52) 

Plotinui čia labiausiai rūpi išlaikyti nematerialaus, neerd- 
vinio, belaikio ir nekiekybinio veikimo, kuris yra būdin- 
gas sielai, ir jos veikimo sukeliamų įvairių kūninių pokyčių 
skirtumą. Bet kaip įvyksta šie pokyčiai? Muzikos pavyzdys 
nėra geras pavyzdys. Mat muzikos instrumente garsą suke- 
lia trečias elementas - veikėjo vaidmenį čia atliekantis muzi- 
kantas, tačiau siela yra ne vien sąskambis, bet taip pat ir 
kūninius pasikeitimus sukeliantis veikėjas. Kokiu tad būdu 


ji juos kelia? 

Aristotelio pasiūlyta pasaulyje vykstančių pokyčių analizė 
Plotino tyrimui teikė labai naudingų sąvokų. Anot Aristote- 
lio, jei daiktas keičiasi, tai yra juda prie tam tikro potencialiai 
jame glūdinčio veikimo įgyvendinimo, jis gali tai daryti tik 
tuo atveju, jei proceso tikslas, anas veikimas, kažkokiu būdu 
jau glūdi keitimosi pradžioje ir gali suteikti jam reikiamą 
kryptį. Antai tapti muzikantu mes mokomės, kai šalia yra 
mokytojas, jau mokantis šio meno ir mus prie jo vedantis. Šia 
prasme veikimas, kuris yra keitimosi tikslas, turi būti anks- 
tesnis už keitimąsi. Fizinio pasaulio atveju tai reiškia, kad 
kiekvienas pasikeitimas numano ankstesnį ir nepriklausomą 
veikimą, o visa pasikeitimų ir veikimų sistema galiausiai 
priklauso nuo grynojo (tai yra anapus visų pokyčių esančio) 
veikimo, kuris yra nemateriali dieviškoji esybė, palaikanti 
sistemos amžinumą. Regis, Aristotelis galvoja apie dangaus 
kūnus, kurie stebi šią dieviškąją esybę ir, įkvėpti jos tobu- 
luumo (grynojo veikimo), mėgdžioja ją amžinai judėdami ratu. 
Toks dangaus kūnų judėjimas, savo ruožtu, sukelia žemėje 
nuolat vykstančius judėjimus. 

Plotinas pritaikė šį priežastinių santykių modelį vaiz- 
duodamas sielą kaip nematerialųjį veikimą, kuris sukelia 
kūninius pokyčius ne taip, kaip kitą kūną stumiantis arba 
traukiantis kūnas, bet kaip ankstesnė ir nepriklausoma tobu- 
lybė, sukelianti pamėgdžiojimą, tai yra kūninius pokyčius. 
Arba, veikiau, įvairios gyvybinės kūno funkcijos turi būti lai- 
komos skirtingose kūno vietose vykstančiais pokyčiais, sieti- 
nais su atitinkamais ankstesniais veikimais, būdingais sielai. 

Kita problema, susijusi su pasaulio kūrimu (žr. tolesnį 
sk. 7), suteiks mums progą grįžti prie šio daugialypio sie- 
los veikimo prigimties klausimo. Galbūt čia tiktų anksčiau 
penktajame skyrelyje pasakytos pastabos. Plotino dėstomos 
sampratos naudai galime pastebėti, kad jis griežtai laikosi 
savo sielos ir kūno skirties. Jis atsisako ją švelninti - nesutinka 

pripažinti, kad siela galėtų elgtis kaip kūnas, tai yra taip, tarsi 
ji gebėtų veikti kūną fizinėmis arba mechaninėmis priemo- 
nėmis. Nors tik sutikdamas pripažinti tokias priemones Plo- 
tinas galėjo nuraminti kritiką, antai kokį nors stoiką, keliantį 
sielos veikimo mechanizmo klausimą, tai reikštų, kad jis atsi- 
sako savo sielos ir kūno skirties. Galėtume pastebėti ir tai, 
kad Plotinas sumaniai pasitelkia sąvokas, kurias jis randa 
didžiausio Platono mokinio ir galingiausio jo kritiko Aris- 
totelio fizikos mokyme, nes šios sąvokos leidžia kalbėti apie 
priežastinius nematerialiosios ir materialiosios tikrovės san- 
tykius. Kaip Aristotelio pasaulyje įvairūs pasikeitimai galiau- 
siai priklauso nuo nepriklausomos nematerialiosios esybės, 
taip Plotino brėžiamame pasaulyje jie priklauso nuo sielos. 

Siela, mąstymas ir pavidalai 


1. Siela ir mąstymas 
(Eneada V, 9 [5],1-4) 

Pirmajame skyriuje mąstomosios ir juntamosios tikrovės 
skirtumas buvo svarstomas iš sielos ir kūno skirties pers- 
pektyvos. Susidūrimas su kiekvienam platonikui iškylančio- 
mis problemomis, kartu su aristotelininkų ir stoikų kritika, 
paskatino Plotiną nauju žvilgsniu pažvelgti į sielos ir kūno 
skirtumą bei jų santykį. Greitai padaręs išvadą, kad jo tyrimo 
rezultatai tinka ir mąstomosios bei juntamosios tikrovės 
santykiui apskritai, jis tikėjo, kad siela yra tik viena mąs- 
tomosios būties dalis. Šiame skyriuje pačios mąstomosios 
tikrovės viduje esančius skirtumus nagrinėsime keldami 
du pagrindinius klausimus: sielos ir mąstymo (nous) santy- 
kio bei mąstymo ir pavidalų („formų“, eidė) santykio. Toliau 
kalbėsiu apie „dieviškąjį mąstymą“, norėdamas parodyti, 
kad Plotinas daugiausiai mąsto ne apie žmogiškąjį mąstymą, 
betapie mąstymą, kuris yra nepriklausomas nuo pasaulio ir 
kurio buvimą numano pasaulį kurianti siela. 

Mintis, kad norint paaiškinti pasaulį kaip racionalią sis- 
temą reikia teigti dieviškojo mąstymo buvimą, graikų filo- 
sofijoje gana įprasta. Stoikai savo imanentiškai pasaulyje 
esantį dievą tvarkytoją suvokia kaip protingąjį pradą, logos, 
kurio dalys yra mūsų dvasios. Šis logos laiduoja, kad jo tvar- 
komas pasaulis yra atviras supratimui, vadinasi, raciona- 
lus. Kosminės reikšmės dieviškasis mąstymas pasirodo ir 
Aristotelio filosofijoje. Nematerialią dieviškąją esybę, kurią 

mėgdžioja dangaus kūnai, Aristotelis apibūdina kaip mąs- 
tantį mąstymą (Metafizika XII, 7 ir 9) galbūt todėl, kad jis 
neįsivaizduoja kito veikimo, kuris būtų nepriklausomas 
nuo kūno. Šio dieviškojo mąstymo reikšmė dar labiau išaugo 
Aristotelio komentatoriaus Aleksandro Afrodisijiečio vei- 
kaluose. Mėgindamas paaiškinti beviltiškai tamsų Aristo- 
telio Apie sielą skyrių (III, 5), kuriame teigiama, kad mūsų 
gebėjimas mąstyti pradeda veikti kito veikėjo (veikiančiojo 
mąstymo) dėka, Aleksandras sutapatina šį veikėją su Meta- 
fizikos XII dieviškuoju mąstymu. Taip suvokiamas Dievas 
sukelia mumyse mąstymą ir drauge troškimą mėgdžioti 
visybėje pasireikšiantį jo tobulumą. Vidurinieji platoni- 
kai taip pat dažnai kalba apie dieviškąjį mąstymą, tačiau jų 
pažiūros nėra aiškiai išplėtotos. Dieviškąjį mąstymą jie rado 
Platono Timajuje, pasaulį pagal pavidalų („formų“) pavyzdį 
kuriančio dieviškojo amatininko (arba „demiurgo“) figūroje 
(28 a-29 b). Bet koks yra šio dieviškojo mąstymo ir pavi- 
dalų santykis? Ir kaip reikia įsivaizduoti šio mąstymo ir 
Platono Valstybėje (509 b) minimos aukščiausios priežasties - 
„Gėrio pavidalo“ - santykį? Vieną sprendimą siūlo Alkinojas: 
pavidalai yra ne kas kita kaip mintys, kurias mąsto pasaulį 
pranokstantis dieviškasis mąstymas, labai primenantis Aris- 
totelio dievą. Žemesnysis - pasaulio sielos - mąstymas stebi 
aukščiausią mąstymą ir iš jo gauna įkvėpimą savo pasaulio 
tvarkymo veiklai (Didaskalikos, sk. 10, 12, 14). Kaip matysime, 
tokia Platono interpretacija kelia įvairių problemų, be to, 
platonikai siūlė ir kitų sprendimų. 

Apskritai galima sakyti, kad nors dauguma Antikos filo- 
sofų kalbėjo apie kosminės svarbos dieviškąjį mąstymą, jie 
siūlė tikrai skirtingus šio mąstymo apibūdinimus. 

Ko gero, juokinga būtų klausti, ar mąstymas yra, nors, gali- 

mas daiktas, atsirastų norinčių ir tuo suabejoti. Mūsų tiks- 

las dabar veikiau būtų pasakyti, ar jis yra toks, kaip mes 

teigiame: ar jis yra atskiras? Ar tai yra esybės [ta onta|? 
Ar pavidalų prigimtis yra ten [jame]? (V, o [5], 3, 4-8) 
Taigi pirmuosiuose Eneados V, 9 [5] skyriuose Plotinas ketina 
įrodyti, kad esama tam tikro dieviškojo mąstymo, kuris (i) yra 
atskirai nuo pasaulio (prieš stoikus) ir (ii) kartu su pavidalais 
sudaro vieną esybę - „tikrąją būtį“ (prieš aristotelininkus ir 
kai kuriuos platonikus). Prie šios išvados veda daug svars- 
tymo kelių; čia galime trumpai apžvelgti vieną išjų (V, 9, 3-4). 

Grįždami prie teiginio, kad siela tvarko pasaulį (žr. anks- 
čiau, sk. 1), galime pridurti, kad toks jos veikimas numano 
tam tikrą „meną, tai yra tam tikrą žinių visumą, sielą vedan- 
čią išmintį. Plotinas parodo, kad išmintis, apie kurią liudija 
pasaulį tvarkančios sielos darbas, nepriklauso jai iš pri- 
gimties. Siela yra „apipavidalinama“ šios išminties: ji gali 
ją įgyti arba jos netekti. Kalbant sąvokomis, primenančio- 
mis Aleksandro Afrodisijiečio pasiūlytą Aristotelio Apie sielą 
interpretaciją, sielą prie išminties veikimo atveda pirminis 
veikėjas - mąstymas, kuris turi būti nepriklausomas ir nuo 
jos, ir nuo pasaulio, nes jis yra pasaulį kuriančios sielos įkvė- 
pėjas. Šis nepriklausomas mąstymas išminties negauna iš 
kitur, jis netampa išmintingu, antraip reikėtų įsivaizduoti 
dar vieną nepriklausomą mąstymą, kuris teiktų jam pavi- 
dalą ir pats būtų išminties šaltinis. 

Toks Plotino svarstymas atveda prie išvados, kad (i) kitaip 
nei stoikų manyta, pasaulį tvarkančios sielos protingo darbo 
numanomas dieviškasis mąstymas turi būti nepriklausomas 
nuo pasaulio, idant galėtų būti sielą apipavidalinančios išmin- 
ties šaltinis, ir kad (ii) toks mąstymas išmintį turi kaip savo 
vidinį veikimą, tai yra pažįsta pavidalus, kurių pavyzdžiu seka 
siela. Pastarasis teiginys yra polemiškai nukreiptas ir prieš 
aristotelininkus, neigusius pavidalų būtį, ir prieš kai kuriuos 
platonikus, kurie skirtingai įsivaizdavo dieviškojo mąstymo 
ir pavidalų santykį. Pastarąjį klausimą verta aptarti atidžiau. 

2. Mąstymas ir pavidalai 
(Eneada V, 9, 5-8) 
Žinome, kad Plotino laikais tarp platonikų būta nemažai 
nesutarimų dieviškojo mąstymo ir pavidalų santykio klau- 
simu. Progą šiam ginčui suteikė viena sunki Platono Timajo 
vieta (39 e), apie kurią Plotinas štai kaip kalba: 

„Mąstymas“, sako [Platonas], „mato pavidalus, esančius 

[idealiame] gyvūnė“. Paskui, sako jis, amatininkas [demi- 

urgas] „nusprendė, kad ir ši visybė turi turėti tai, ką mąs- 

tymas mato [idealiame] gyvūne“. Ar jis nori pasakyti, kad 
pavidalai yra ankstesni už mąstymą ir kad mąstymas 

mąsto juos jau esančius? (III, o [13], 1, 1-5) 

Pagrindinis šio svarstymo klausimas - pavidalų nepriklauso- 
mybė. Anot Timajo interpretacijos, apie kurią čia užsimena 
Plotinas, pavidalai yra ankstesni už dieviškąjį mąstymą, vadi- 
nasi, yra nepriklausomi nuo mąstymo, kuris juos mąsto. Jie 
yra anksčiau už mąstymą arba „už“ jo. Plotino mokykloje šį 
požiūrį gynė Porfirijas, galiausiai įtikintas jo atsisakyti (VP18, 
10-19). Buvęs Porfirijo mokytojas Atėnuose Longinas laikėsi 
kito požiūrio, anot kurio, pavidalai yra vėlesni už dieviškąjį 
mąstymą. Trečią nuomonę, kurią gina pats Plotinas, rasime 
jau Alkinojo veikale, kur dieviškasis mąstymas tapatinamas 
su pavidalais, kurie yra jo mintys - pati dieviškojo mąstymo 
veikla (Didaskalikos 9-10). Plotinas šį požiūrį dėsto traktate 
V, 9, 5. Jo dėstymą štai kaip galime perteikti. 

Pripažįstant, kad esama nuo pasaulio nepriklausomo mąs- 
tymo (toks požiūris yra bendras visiems aristotelininkams 
ir platonikams), reikia taip pat sutikti, kad jis yra savo paties 
mąstymo objektas. Tai pabrėžė jau Aristotelis (Metafizika 
XII, 9): jei dieviškasis mąstymas mąstytų ką nors kita nei 
jis pats (ką nors „už savo ribų“), tai reikštų, kad kažkuriuo 
metu mąstymas tik potencialiai būtų kažkas kita nei jis pats. 
Tačiau tai, kas privalo būti grynas veikimas, negali turėti 

jokio potencialumo. Vis dėlto, teigdamas, kad toks mąstyme 
vykstantis savęs mąstymas yra pavidalų mąstymas, Plotinas 
nebeseka Aristoteliu. Plotinas taip teigia visų pirma todėl, 
kad laiko mąstymą išminties arba pasaulį kuriančią sielą 
kreipiančių pavyzdžių šaltiniu. Tokia išmintis negali būti 
kildinama iš pasaulio, nes ji yra jo pavyzdys. Ji taip pat negali 
būti kilusi iš pačios sielos, nes siela šią išmintį įgyja. Kita ver- 
tus, mąstymas negali jos įgyti kaip kitą nei jis pats (ir už jo 
ribų esantį) dalyką, nes tai reikštų, kad dieviškajame mąs- 
tyme esama potencialumo. 

Šie teiginiai gali sukelti įvairių prieštaravimų. Tarkime, 
ar laikydami pavidalus dieviškojo mąstymo mintimis, mes 
kartais nepadarome jų priklausomais nuo mąstymo veiklos? 
Ar tai nereiškia, kad mąstymas „įsivaizduoja“ pavidalus? Ar 
neprieštarauja Platono teiginiui apie nepriklausomą pavi- 
dalų tikrovę? Šį prieštaravimą Plotinas aptaria traktate V, 
9, 7-8. Jis čia neįžvelgia rimtos kliūties. Pavidalų nepriklau- 
somybę galima išsaugoti, jei dieviškąjį mąstymą suprasime 
kaip pavidalų veikimą. Pavidalai nėra negyvi daiktai: jie turi 
tam tikrą gyvenimą, kurį sudaro jų veikimas, o šis veiki- 
mas ir yra mąstymas. Pavidalai yra „tikroji būtis“, tai yra jie 
neturi juntamiesiems daiktams būdingo efemeriškumo, ir 
ši jų būtis yra mąstomoji veikla. O kadangi esama daugelio 
pavidalų, kurių veikimas yra mąstymas, galima kalbėti apie 
daugelį mąstymų, sudarančių dieviškojo mąstymo visumą ir 
jo minčių objektą. 

Čia iškyla dar viena problema. Ar nebūtų prieštaravimo 
teigiant, kad dieviškasis mąstymas yra vienas, nes mąsto 
save patį, ir tuo pačiu metu - kadjis yra daugis, nes jo min- 
čių objektą sudaro daug pavidalų? Kaip dieviškasis mąstymas 
gali būti ir vienas, ir daugis? Traktate V, 9, 6 Plotinas pasiūlo 
būdus įveikti šiuos prieštaravimus neatsisakant pradinės 


pozicijos. Dieviškajam mąstymui būdingas daugingumas 

nėra erdvinis: kitaip nei kūnai, įvairūs mąstymo objektai 
(arba mąstymai) vieni nuo kitų nėra atskirti erdve. Jie yra 
„visi kartu“, sudarydami visuminę būtį ir daugingą vienovę, 
svarstytą traktate VI, 4-5 (žr. ankstesnį sk. 2). Tokia dauginga 
vienovė neatrodo visai neįmanomas dalykas, nes ir įpras- 
tesnė mūsų patirtis teikia nemažai tokios vienovės pavyz- 
džių: sėkla yra viena, bet savyje jau turi visas įvairias galias, 
apsireiškiančias jos augimo metu; mokslinis žinojimas yra 
sisteminga visuma ir vienovė, kurią sudaro tam tikras skir- 
tingų teoremų skaičius. 

Eneada V, o užbaigiama nurodant ir trumpai aptariant kai 
kuriuos artimus klausimus (V, 9, 9-14). Koks pavidalų skai- 
čius? Kokių juntamųjų daiktų pavidalų esama? Bjaurumo? 
Nenatūralumo? Individų? Prieš aptardami Plotino mokymą 
apie dieviškojo mąstymo buvimo pirmumą sielos atžvilgiu 
irjo teiginį apie šio mąstymo tapatumą pavidalams, galime 
apžvelgti kitus kontekstus, kuriuose atidžiau nagrinėjamas 


būtent pastarasis teiginys. 


3. Tiesos problema 
(Eneada V, 5 [32],1-2) 
Eneada V, 9 [5], vienas iš pirmųjų Plotinų parašytų veikalų, 
atrodo ganėtinai paprastas ir kiek scholastinis kūrinys, jei 
lyginsime jį su kitais dviem traktatais, Eneadomis V, 5 [32] ir 
V,3 [49], kurių dalis dabar aptarsime. Čia galėsiu tik trum- 
pai parodyti, koks filosofinis lankstumas ir gilumas laukia 
šių dviejų traktatų skaitytojo. 

Eneados V, 5 pradžioje Plotinas nagrinėja tiesos problemą, 
tai yra klausimą, ar mes galime tikėtis turėti tikrąjį žinojimą? 
Šis tekstas yra dalis gerokai platesnio veikalo, kurį Plotinas 
parašė atsakydamas į gnosticizmo iššūkį (žr. Įvadas). Gnos- 
tikų mokymas darė vis didesnę įtaką kai kuriems Plotino 
mokyklos nariams. Siekdamas ją įveikti, Plotinas paprašė 


64 


Siela, mąstymas ir pavidalai 


savo artimiausių mokinių parengti antignostinius traktatus 
(Porfirijas, VP 16) ir pats kritikavo gnosticizmą, visų pirma 
dideliame veikale, kurį sudaro Eneados III, 8; V, 8; V, 5ir II, 9 
(žr. anksčiau, p. 29). Paskutinėje šio veikalo dalyje Plotinas 
formuluoja savo požiūrį į gnosticizmą: tai esanti klaidinga 
Platono interpretacija, prikurianti nepagrįstų naujovių ir 
taip iškreipianti senovės išmintį. Gnosticizmas - tai aikš- 
tinga arogancija, atsisakymas suprasti, tyčinis neišmanymas. 
Todėl Plotinas savo veikalu siekia veikiau ne polemizuoti su 
pačiais gnostikais (tokią polemiką jis laikė laiko švaistymu), 
bet nukenksminti jų įtaką pagilindamas filosofinę savo moki- 
nių nuovoką. 

Traktate V, 5,1-2jis ieško gilesnio tiesos prigimties suvo- 
kimo. Užuot šį klausimą svarstęs taip, kaip jis iškyla gnos- 
tikų mokyme, - svarbi gnostikų doktrina teigė, kad pasaulio 
kūrėjas (demiurgas) veikė nežinodamas ir klysdamas, todėl 
jo sukurtas pasaulis nėra grįstas tikruoju žinojimu, - Plo- 
tinas primena skeptikų filosofijos argumentus prieš tiesos 
žinojimo galimybę (V, 5, 1). Skeptikai puolė kitus filosofus, 
ypačstoikusirepikūrininkus, maniusius, kad jutimas teikia 
tikrą žinojimą. Jei jutimas yra procesas, kurio metu mes gau- 
name dalykų atvaizdus, kaip tuomet, klausė skeptikai, mes 
galime būti tikri dėl šių vaizdinių teisingumo? Galbūt vaizdi- 
niai, užuot tiksliai perteikę daiktus, veikiau atspindi kokius 
nors mūsų juslių ypatumus (tarkime, jei mūsų akys yra gels- 
vos spalvos). Bet mes negalime patikrinti jutiminių vaiz- 
dinių teisingumo, nes toks tikrinimas taip pat priklausytų 
nuo jutiminių vaizdinių. Jei manome, kad atskirti teisingus 
juntamuosius vaizdinius nuo neteisingų padeda protavi- 
mas, kaip tiki stoikai, tuomet kyla kitų keblumų. Protavimą 
galima pavaizduoti kaip (deduktyvaus) svarstymo procesą, 
besiremiantį kitu būdu pažintomis prielaidomis. Tačiau 
kokiu būdu? Besiremiant jutiminiais vaizdiniais? Atrodo, 

kad nededuktyvios prielaidos yra tam tikros rūšies vaizdi- 
niai arba įspūdžiai. Tačiau mes negalime peržengti šių vaiz- 
dinių ir patikrinti jų autentiškumo. Skeptikai darė išvadą, 
kad žmogus negali tikėtis turėti tikrą žinojimą. 

Atrodo, kad Plotinas traktate V, 5, 1 skeptikų argumen- 
tus laiko pagrįstais. Tačiau jis nesijaučia privaląs daryti tas 
pačias išvadas, nes minėti argumentai remiasi hipoteze, 
kurios jis nepripažįsta. Skeptikai (ir jų priešininkai) sutinka, 
kad visais atvejais, kai tikimasi turėti tikrą žinojimą, pažįs- 
tamas objektas yra pažįstančio subjekto išorėje ir nėra jam 
tapatus. Anot Plotino, norėdami apginti tiesos galimybę, 
turime atmesti tokią prielaidą. Tikrasis pažinimas gali būti 
pasiektas tuomet, jei pažinimo objektas yra tapatus pažįs- 
tančiajam subjektui: 

Šitaip tikroji tiesa sutinka ne su kuo nors kitu, bet su pačia 

savimi ir nepasako nieko kita, tik save pačią - ką sako, tas 

ji ir yra, ir kas ji yra, tą ir sako. (V, 5, 2, 18-20) 

Kitaip tariant, tiesos galimybė priklauso nuo prielaidos, kad 
esama tokio dieviškojo mąstymo, kurio mąstymo objektas yra 
jis pats. Galir nelengva suprasti tokį teiginį, tačiau būtina jį 
pripažinti norint galimybę ką nors pažinti apginti nuo filo- 
sofų skeptikų kritikos. 

Mums gali pasirodyti, kad Plotinas pernelyg skuba pri- 
imti skeptikų argumentus. Jis palieka tą žinojimo rūšį, kurios 
tikrumas ginčijamas skeptikų (mūsų žinojimą apie išorės 
daiktus), ir imasi ginti kitos rūšies tikrojo žinojimo gali- 
mybę - tokį žinojimą, kai pažįstantis subjektas ir jo objek- 
tas yra čia patir kartu tame pačiame dieviškajame mąstyme. 
Tokia Plotino strategija skeptikų puolimo akivaizdoje veikiau 
primena kapituliaciją nei kontrataką, nes žinojimo rūšis, 
kurios tikrumas mums rūpi, yra būtent žinojimas apie išorės 
pasaulį. Plotino taktika būtų įtikimesnė, jei jis galėtų paro- 
dyti, kad tiesa, kurią nulemia pažinimo subjekto ir objekto 

vienybė dieviškajame mąstyme, kokiu nors būdu galėtų 
mums padėti pažinti kitus nei mes patys dalykus (ši gali- 
mybė bus nagrinėjama toliau). Vis dėlto, Plotino akimis žiū- 
rint, jo aiškinimai turi mums padėti suprasti, kad klaidinga 
yra teigti, kaip tai daro gnostikai, esą pasaulio kūrimą krei- 
pianti dvasia veikia nežinodama ir meluodama. 


4. Savęs pažinimo problema 
(Eneada V, 3 [49], 1-6) 

Kita problema, kuri mus grąžina prie mąstymo ir jo objekto 
(pavidalų) vienybės tezės, yra savęs pažinimo klausimas. 
Savęs pažinimas yra viena iš pamatinių graikų filosofijos 
temų - pradedant Sokratu, kuris savęs pažinimą laikė filoso- 
favimo pradžia, iki Aristotelio, kurio dievas yra aukščiausio 
pavidalo savęs pažinimas, ir stoikų, siejusių laimę su žmo- 
gaus gebėjimu pažinti save ir savo vietą gamtos pasaulyje. 
Kritikuodami filosofų pretenziją turėti kokį nors tikrą žino- 
jimą, skeptikai neigė ir savęs pažinimo galimybę. Plotinas 
grįžta prie skeptikų argumentų viename iš paskutiniųjų 
savo traktatų, Eneada V, 3 [49], mėgindamas parodyti, kaip 
savęs pažinimo galimybė gali būti apginta remiantis teigi- 
niu apie pažįstančiojo ir pažįstamojo vienybę dieviškajame 
mąstyme. 

Skeptikų argumentą prieš galimybę pažinti save galėtume 
štai kaip apibendrinti. Jei kas nors pažįsta save patį, jis save 
pažįsta arba kaip visuma, arba kaip dalis. Jei jis save pažįsta 
kaip visuma, tuomet jame nelieka nieko, kas galėtų būti paži- 
nimo objektu. O jei kaip dalis, tuomet viena jo dalis pažįsta 
kitąjo dalį. Vadinasi, savęs pažinti neįmanoma. Tačiau Ploti- 
nas nurodo (V, 3,1), kad šis argumentas dar neužbaigia ginčo. 
Mat jis netinka tokiam savęs pažinimui, kokį turi dalykas, 
kuris nėra sudėtas - nėra iš dalių sudaryta visuma. Bet kaip 


toks dalykas gali save pažinti? 


67 


Plotinas 


Traktate V, 3, 2-4 Plotinas aptaria būdus, kuriais mūsų 
siela ką nors pažįsta. Kitus nei ji pati dalykus ji pažįsta (arba, 
veikiau, siekia pažinti) pasitelkdama jutimą ir tokį mąstymą, 
kuriame jutiminiai vaizdiniai yra lyginami ir vertinami pagal 
įvairius kriterijus arba normas, antai pagal gerumo sąvoką 
sprendžiame, ar tai yra gera, ar bloga. Nepažįstame savęs 
kaip sielos; pažįstame tai, kas yra kita nei mes - jutiminius 
išorinių dalykų vaizdinius ir sąvokines normas, kurias atpa- 
žįstame kaip ateinančias iš kitur (mes jų neatrandame), tai 
yra iš pilnai veikiančio mąstymo, kuris yra šių normų šalti- 
nisirjas mąsto kaip pavidalus. Tad atrasdami savo pažinimo 
kilmę pasiekiame tam tikrą antrinę, išvestinę savimonę. 

Vis dėlto tikrąjį savęs pažinimą galima rasti tik patį save 
mąstančiame mąstyme, kuomet pažįstantysis ir pažįstamasis 
yra kartu, neįsiterpiant jokiam erdviniam atstumui, jokiam 
vaizdui arba tarpiniam vaizdiniui ir neiškylant jokiam 
subjekto ir objekto skirtumui, kuris galėtų savęs pažinimą 
paversti netikru ir nepatikrinamu kokio nors kito dalyko 
pažinimu: 

Viskas kartu bus viena: mąstymas [nous], mąstymo veiks- 

mas [nočsis] ir mąstomasis dalykas [to nočton]. Tadjei jo 

[t. y. mąstymo] mąstymo veiksmas yra mąstomas dalykas, 

omąstomas dalykas - jis pats [mąstymas], tuomet jis mąs- 

tys save patį. Mat jis mąstys mąstymo veiksmu - o tai yra jis 
pats, ir mąstys mąstomąjį dalyką, kuris yra jis pats. Vadi- 
nasi, abiem atvejais jis mąstys save patį: ir todėl, kad jis 
pats yra mąstymo veiksmas, ir todėl, kad jis pats yra tas 
mąstomas dalykas, kurį jis mąsto mąstymo veiksmu, kuris 

yra.jis pats. (V, 3, 5, 43-48) 

Plotinas apskritai siekia aprašyti tokią pažinimo rūšį, kuri 
gerokai skiriasi nuo mums įprasto pažinimo. Apie šią rūšį jis 
daugiausiai kalba paneigdamas būtent tai, kas yra būdinga 
įprastam pažinimui ir kas šį pažinimą padaro tokį netikrą: 

paprastai mes pažįstame ką nors skirtinga nuo mūsų kaip 
pažinimo subjektų; mes priklausome nuo vaizdų ir jutiminių 
vaizdinių; mes turime pereiti ilgas logines sekas, svarstymus, 
vertinimus, įrodymus ir dedukcijas. Tačiau tokios pastangos 
verčia suprasti, kad mūsų mėginimai ką nors pažinti numano 
tam tikrą mūsų gaunamų sąvokų šaltinį, tokį mąstymą, kuris 
šias sąvokas turi ne kaip išvestines (tai yra ateinančias iš 
kitur arba gaunamas dedukcijos būdu), ne kaip skirtingas 
neijis pats, bet kaip sudarančias su juo pačiu viena. 

Šie pamąstymai gali atvesti prie štai kokių išvadų. Tai, ką 
mes sužinome (labai netobulai) apie tai, kas mums yra išo- 
riška, yra iškreipta ir nepakankama savęs pažinimo formą. 
Siekdami pažinti mus supančius daiktus, mes netiesiogiai 
siekiame pažinti save pačius. Tai, ką mes žinome apie išo- 
rės dalykus, yra teisinga tiek, kiek tai kyla iš absoliučios 
savęs pažinimo tiesos ir įją sugrįžta. Tikrasis savęs pažinimas 
pasiekiamas tik dieviškojo mąstymo lygmenyje, kur paži- 
nimo objektas nesiskiria nuo subjekto. Todėl norėdami pil- 
nai save pažinti, turime susivienyti su dieviškuoju mąstymų. 

Šios išvados reikalauja išsamesnių paaiškinimų, prie 
kurių grįšime kituose skyriuose. Artimiausiame skyriuje 
svarstysime štai kokį klausimą; jei tikrasis pažinimas (kuris 
yra ir savęs pažinimas) pasiekiamas tik pažįstančio subjekto 
ir pažįstamo objekto vienybėje, kokios esama dieviškajame 
mąstyme, ar tai nereiškia, kad nebelieka jokio pažinimo gali- 
mybės? Ar pažinimo sąvoka nenumano būtinos pažįstan- 
čio subjekto ir pažįstamo objekto skirties? Jei subjektas ir 
objektas yra tapatūs, ar mes tokiu atveju apskritai galime 
kalbėti apie „pažinimą“? Ketvirtame skyriuje pasigilinsime 
įtai, kokia prasme pažįstantysis ir pažįstamasis yra tapatūs 
ir vis dėlto skirtingi. 

Šio skyriaus apžvalga gali pastūmėti Plotino požiūrį 
palyginti su Aristotelio teiginiais. Fizinio pasaulio analizė 

paakino Aristotelį teigti nematerialaus ir nepriklausomo 
mąstymo būtį, nors tai ir prieštaravo jo mintims apie mate- 
rialiosios tikrovės svarbą ir jutiminį suvokimą kaip būtiną 
pažinimo priemonę. Be to, Aristotelis padarė išvadą, kad jo 
dieviškasis mąstymas tegali mąstyti save patį; tai esąs „mąs- 
tymo mąstymas“. Kad ir kokia keista galėtų pasirodyti tokia 
išvada, ji logiškai plaukia iš Aristotelio prielaidų. Plotinas 
taip pat yra priverstas teigti virš ir anapus pasaulį tvar- 
kančios sielos esant nepriklausomą mąstymą, tačiau tokį 
mąstymą, kuris būtų viena su išmintimis, pavyzdžiais arba 
pavidalais, kurie įkvepia pasaulį tvarkančią sielą. 

Teiginys, esą dieviškasis mąstymas sudaro viena su savo 
mąstymo objektu (pavidalais), mums gali pasirodyti nepa- 
prastai keblus, tačiau tokią išvadą tenka padaryti ne vien 
mėginant paaiškinti pasaulio tvarką, bet ir atsižvelgiant 
į skeptikų kritinius išpuolius prieš galimybę ką nors pažinti. 
Jei mums yra sunku pripažinti Plotino teiginį, veikiausiai taip 
yra todėl, kad jis numano tokios rūšies pažinimą, kuris labai 
skiriasi nuo mums įprastų pažinimo formų. Šį pažinimą mes 
galime apibūdinti tik paneigdami aiškėjančius mums įprastų 
dalykų (mažesnio arba didesnio) pažinimo būdų netobulu- 
mus. Plotinas mus kviečia atidėti šalin senuosius mąstymo 
įpročius - ne tik liautis viską aiškinus kūninėmis sąvokomis, 
betir nebeįsivaizduoti mąstymo vien kaip „diskursyvų“, tai 
yra ištęstinį vyksmą, taikomą išorės daiktų vertinimui. Kad 
ir kaip sunku mums būtų suvokti, koks yra tas tobulasis 
dieviškojo mąstymo pažinimas, Plotino nuomone, tarp jo ir 
mums įprasto diskursyvaus mąstymo nesama neįveikiamo 
atstumo: kadangi dieviškasis mąstymas yra sielos šaltinis, jis 
visada yra su ja, tad ir su mūsų sielomis (plg. toliau, sk. 6); 
mes visada esame su juo susiję ir galime jo pasiekti gilindami 
mūsų protavimą (plg. toliau, sk. 10). 

Gali kilti noras tokį aukštesnį, „nediskursyvų“ pažinimo 
būdą, kokį turi omenyje Plotinas, palyginti su kai kuriomis 
Naujųjų laikų sampratomis, mokslinei arba loginei minčiai 
priešpriešinančiomis intuityvųjį dailininkų arba poetų suvo- 
kimą. Toks palyginimas gali suklaidinti. Plotinas kalba ne 
apie tam tikrą pažinimo formą, kuri būtų (galbūt pataisanti) 
alternatyva mokslui ir logikai, veikiau - apie mokslo ir logi- 
kos tikslą. Anot jo, diskursyvusis protavimas mums tėra prie- 
monė siekiant pilnutinio pažinimo tikslo, tačiau ne pats tas 
tikslas, kurį pasiekę turime tiesą, laisvą nuo varginančių ir 
klystančių protavimo būdų, naudotų artėjant prie jos. Šią 
tiesą randame dieviškojo mąstymo ir jo mąstymo objekto 
(pavidalų) vienybėje. 

Mąstymas ir Vienis 


1. Paprastumo pirmenybė 
Filosofijos ir mokslo istorijoje sutinkame mintį, esą viskas, 
kas yra sudaryta iš dalių, kiekvienas sudėtinis daiktas pri- 
klauso ir tam tikru būdu kyla iš to, kas nėra sudėta ir yra 
paprasta. Ši mintis galėtų būti pavadinta „paprastumo pir- 
mumo principu“. Šis principas nėra praradęs savo patrau- 
klumo: jis tebeįkvepia mokslininkus, siekiančius atkurti 
elementų genezę iš pirminės, paprastesnės pasaulio būsenos. 
Panašių aiškinimo modelių, kuomet sudėtingi dalykai kildi- 
nami iš mažiau sudėtingų, galima aptikti ir kituose moks- 
luose, antai biologijoje. 

Paprastumo pirmumo principas yra labai svarbus Plotino 
filosofijoje. Plotinas jį taiko taip nuosekliai, kad šis principas 
esmingai veikia visą jo tikrovės sampratą, todėl ši samprata 
gerokai skiriasi nuo jo pirmtakų vizijų. Ieškodamas pradų, 
atsakingų už pasaulio santvarką, Plotinas, kaip ir stoikai, 
pradeda kalbėti apie viską tvarkančią psichinę galią. Ši galia 
seka pavyzdžiais: ją įkvepia išmintis, gaunama iš dieviškojo 
mąstymo; vienintelė jo veikla, jo mąstymas, ir yra ši išmintis. 
Čia Plotinas lieka artimas kai kurių savo pirmtakų platonikų, 
antai Alkinojo, pozicijai. Jei filosofai aristotelininkai nepri- 
pažino pavidalų buvimo dieviškajame mąstyme, jie, kaip ir 
Alkinojas, laikė dieviškąjį mąstymą pamatine ir visos pasau- 
lio tvarkos numanoma priežastimi. Tačiau, Plotino manymu, 
dieviškasis mąstymas negalėtų būti visiškai paprastas; nepai- 
sant didelės savo vienovės, tam tikrais atžvilgiais jis yra 

sudėtinis. Taikydamas paprastumo pirmumo principą Plo- 
tinas prieina išvadą, kad turime įsivaizduoti virš ir už dieviš- 
kojo mąstymo esančią galutinę priežastį, kuri būtų visiškai 
paprasta, būtų „Vienis“. Darydamas tokią išvadą, Plotinas ne 
tikatsiskiria nuo savo pirmtakų platonikų ir aristotelininkų, 
bet ir tikisi šitaip galįs paaiškinti kai kurias esmines, tačiau 
tamsias Platono dialogų vietas. 

Įvairūs filosofai paprastumo pirmumo principui gali 
suteikti skirtingą reikšmę. Todėl pirma mūsų užduotis bus 
išsiaiškinti, kaip šį principą supranta Plotinas ir dėl kokių 
priežasčių pripažįsta jo svarbą. Antrasis klausimas, kurį 
svarstysime antroje skyriaus dalyje, susijęs su Plotino teigi- 
niu, anot kurio, dieviškasis mąstymas nėra visiškai papras- 
tas, todėl, taikant paprastumo pirmumo principą, numano 
ankstesnę priežastį. Šis teiginys gerokai stebina, turint ome- 
nyje, kad Plotinas, kaip matėme skyriuje 3, dažnai pabrėžia, 
jog dieviškasis mąstymas ir jo objektas yra viena ir sudaro 
tokią vienovę, kurią Alkinojas ir aristotelininkai laikė visišku 
paprastumu. 

Vienas iš tekstų, kur Plotinas formuluoja paprastumo pir- 
mumo principą, yra traktatas V, 4 [7], 1, 5-15: 

Mat prieš viską turi būti kažkas paprasta, kas būtų skir- 

tinga nuo visų po jo esančių dalykų, būtų savyje nesimai- 

šydamas su tuo, kas iš jo kyla, ir vis dėlto galėtų kitu būdu 
būti visuose kituose; tai, kas išties būtų viena, o ne „kažkas, 

o paskui - viena“... Mai tam, kas nėra pirmas, reikalingas 

už jį ankstesnis dalykas, o tam, kas nėra paprastas, reikia 

jame esančių paprastų dalykų, iš kurių jis galėtų rastis. 
Regis, yra gana akivaizdu, kad dalykas, padarytas iš tam 
tikro kiekio sudėtinių dalių, ingredientų arba elementų, 
išjų ir kyla. Vis dėlto šis tekstas rodo, kad Plotino supra- 
timu, paprastumo pirmumo principas reiškia daugiau. Jis 
numano (1) teiginį, kad sudedamieji sudėtinių dalykų pradai 

yra nepriklausomi ir skirtingi nuo jų sudaromų visumų, ir (2) 
teiginį, kad sudėtinių dalykų skaidymas į sudėtinius pradus 
galiausiai atveda prie vieno pamatinio prado, kuris yra abso- 
liučiai paprastas ir nepriklausomas nuo visko, kas išjo kyla. 
Pirmąjį teiginį plėtoja Eneada V, 6 [24], 3-4. Čia Plotinas 
kalba apie Vienį - pamatinį paprastumą: 
Bet jis turi būti vienas, kad būtų galima jį išvysti kituose 
dalykuose. Nebent pasakytum, kad jis savo tikrovę turi 
būdamas kartu su kitais. Bet tuomet jis nebus paprastas, 
nebus ir to, kas sudėta iš daugelio dalių. Juk tai, kas negali 
būti paprasta, neturės savo tikrovės, o nesant paprastumui, 
nebus ir to, kas yra sudėta iš daugelio dalių. (V, 6, 3, 10-15) 
Plotinas parodo pradų, kurie egzistuoja tik kaip tam tikros 
visumos sudėtinės dalys (jie gali būti tik būdami visumos 
dalimis), ir pradų, kurie gali būti ir visumos dalys, ir nuo 
visumos nepriklausomi vienetai, skirtumą. Būtent pastarie- 
siems ir tinka paprastumo pirmumo principas. Toks pradas 
gyvena dvigubą gyvenimą: jis yra visumoje kaip jos dalis, 
okita vertus, yra anapus visumos kaip savyje esantis viene- 
tas. Jis yra ir imanentinis, ir transcendentinis sudėtinės visu- 
mos atžvilgiu. Tokia dviguba padėtis yra įprastas reiškinys 
Plotino pasaulyje: siela sykiu yra ir pasaulyje esanti jo dalis, 
ir nuojo skirtinga esybė, mąstymas yra sieloje esanti jos dalis 
ir kartu yra už ją aukštesnis, o mąstymo prigimtis tokia, kad 
jis plaukia iš kažko, kas jį sudaro ir kartu yra už jį pirmesnis, 
taiyra - Vienio. Kitaip tariant, tai nėra toks pasaulis, kurima- 
nentinis buvimas būtų nesuderinamas su transcendentiniu. 
Plotinas nepritartų sampratai, kuri verstų rinktis tarp tokio 
dievo, kuris sudaro pasaulio dalį, ir tokio, kuris yra nuo jo 
atskirtas: dievas yra ir pasaulyje, ir atskirai nuo jo. 
Pažvelkime į antrąjį plotiniškai paprastumo pirmumo 
principo versijai priklausantį teiginį. Anot šio teiginio, sudėti- 
nių visumų skaidymas į sudedamąsias dalis galiausiai atveda 

prie vienintelio pamatinio prado, kuris yra visiškai papras- 
tas ir kurio buvimas, tiesiogiai arba netiesiogiai, yra būtina 
visų sudėtinių visumų sąlyga. Plotinas šį teiginį laiko veikiau 
savaime suprantamu, nors būtų nesunku įsivaizduoti, kad 
sudėtinių visumų skaidymas į dalis veda prie vis didėjan- 
čio (ne mažėjančio) elementų skaičiaus: sudėtinė visuma A 
yra sudaryta iš x skaičiaus dalių, kiekviena dalis sudaryta iš 
yskaičiaus elementų, ir t. t. Norint geriau suprasti prielaidas, 
kuriomis remiasi Plotinas, verta trumpai apžvelgti papras- 
tumo pirmumo principo taikymą jo pirmtakų filosofijoje. 

Šį principą tam tikru pavidalu galima išvysti jau filo- 
sofų ikisokratikų pastangose rasti tokią pirminę medžiagą, 
iš kurios būtų galima kildinti visų daiktų įvairovę. Arčiau 
Plotino filosofinio pasaulio rasime visišką Aristotelio dievo 
paprastumą (jame nesama jokio formos ir materijos, galios 
ir veikimo dvilypumo), lemiantį tą veikimo tobulumą, nuo 
kurio priklauso visi pasaulyje vykstantys pasikeitimai. Dar 
arčiau Plotino matome patį Platoną - tą Platoną, kuriuo 
remiasi Aristotelio Metafizikos I, 6 svarstymai, ir kuris tei- 
gia, kad pavidalai (sutapatinti su skaičiais) plaukia iš dviejų 
pirminių pradų: „vieno“ (regis, laikomo formaliuoju apibrėž- 
tumo pradu) ir „neapibrėžtosios dvejybės“ (anot Aristotelio, 
materialiojo prado, kurį apibrėžia „vienis“). Komentuodamas 
Aristotelio tekstą, Aleksandras Afrodisijietis mums sako: 

Platonas ir pitagorininkai laikė skaičius pirminiais esy- 

bių pradais [arkhail, nes manė, kad pradas - tai pirmi- 

nis ir nesudėtinis dalykas, o plokštumos yra pirmesnės už 
kūnus (mat yra paprastesnės ir dėl savo prigimties pir- 
mumo nepriklausomos nuo kūnų būvio), linijos - dėl tos 
pačios priežasties pirmesnės už plokštumas, o taškai - už 
linijas, mat jie visai nėra sudėtiniai ir nebėra nieko už 
juos ankstesnio. (In Aristotelis Metaphysica commenta- 


ria 55, 20-26) 

Anot šio teksto, Platonas tikrovės radimąsi įsivaizdavo 
kaip tam tikrą matematinę progresiją, kur taškas yra linijos 
pradas ir tuo pat metu ją kuria, linija - jos kuriamos plokš- 


tumos pradas, o ši, savo ruožtu, kuria kūną. 


Tokiu būdu visa tikrovė išplaukia iš dviejų pamatinių 
pradų - „vienio“ ir „dvejybės“. 

Daug kas šiame (kaip ir kituose) Aristotelio pateiktame 
Platono filosofijos aiškinime yra (ir liks) labai miglota. Ką 
iš tiesų reiškia „vienis“ ir „dvejybė“? Koks konkrečiai yra 
pavidalų kūrimo būdas? Kai kurie naujausių laikų tyrėjai 
mano, kad šis ir panašūs Aristotelio tekstai tėra visiško 
tam tikrų Platono dialogų vietų nesupratimo vaisius. Kitų 
manymu, tokių teorijų šaltinis - Platono Akademijoje dės- 
tytas ezoterinis „žodinis mokymas“. Kad ir kaip būtų, Plo- 
tinas šiuos liudijimus laiko patikimais ir nedvejodamas 
juos cituoja, antai traktate V, 4 [7], 2, 8-9. Beje, jis nebuvo 
pirmas filosofas, patyręs Aristotelio dėstomų Platono filo- 
sofijos aiškinimų įtaką. Jau Alkinojas štai kaip aprašo savo 
pirmąją priežastį: 

[Aukščiausias dievas] neturi dalių, nes niekas nėra už jį pir- 

mesnis; mat dalis - tai, iš ko atsiranda visuma, - yra pir- 

miau užtai, kieno dalis ji yra. Juk ir plokštuma yra pirmesnė 

užkūną, olinija - pirmesnė už plokštumą. (Didaskalikos 10) 
Tokie tekstai rodo, kodėl Plotinas čia išdėstytą paprastumo 
pirmumo principo variantą galėjo laikyti autentiškai plato- 
nišku mokymu. Toks variantas, ypač taikant matematinę 
seką, verčia įvairiopą pasaulį redukuoti į vis mažėjantį ele- 


mentų kiekį. 

Galima būtų paprieštarauti: jei sudėtiniai matematiniai 
dariniai, antai plokštumos, gali būti kildinamos iš vieno 
prado (taškas), o dideli skaičiai - iš pirminio vieneto (skai- 
čius1), gali būti, kad šis dėsnis negalioja už matematikos sri- 
ties ribų ir netinka kitų rūšių daiktams: 

Prieš daugį turi būti vienis, iš kurio ir kyla daugis. Mat vie- 

nis yra pirmas tarp visų skaičių. Bet šitaip kalbama apie 

skaičius, nes visi [po vienio] einantys skaičiai yra sudėti. 

O kodėl ir esybėse turėtų būti koks nors vienis, iš kurio 

kyla daugis? [Todėl, kad] kitaip daugis bus išsibarstęs, ir 

skirtingi pradai iš skirtingų vietų dėsis į atsitiktinę sudėtį. 

(V, 3 [49], 12, 9-14) 

Plotino įsitikinimu, įvairūs tikrovėje esantys junginiai 
(augalai, gyvūnai, pasaulis, siela, mąstymas) nėra atsitik- 
tinai sudėtų pirminių pradų dariniai; jie - bendros tvarkos 
suvienytos struktūros. Tokius junginius sudarantys pradai 
jiems turi suteikti vienybę, antai siela sudaro ir suvienija 
pasaulį. Suvienytų pradų seka turi baigtis vienu pamatiniu 
pradu, kuris yra visos kitos tikrovės vienybės šaltinis. Toks 
argumentas ilgiau plėtojamas traktato VI, 9 [9] pradžioje, kur 
Plotinas perima stoikų mintį, esą įvairūs pasaulyje esantys 
sudėtiniai dariniai (namai, augalai, gyvūnai irt. t.) rodo skir- 
tingą vienybės intensyvumo lygį. Tai, kad kiekvienas darinys 
rodo tam tikrą vienybės rūšį, laikoma nuoroda į jo vienybės 
šaltinį, kuris taip pat, jei tai yra suvienytas darinys, numano 
ankstesnio vienybės šaltinio būtį. Baigtis ši seka gali tik pri- 
ėjus tokį vienybės šaltinį, kuris, pats būdamas visai nesu- 
dėtinis, kartu būtų vienintelis visų daiktų vienybės šaltinis. 

Paprastumo pirmumo principas, tokios formos, kokią jam 
suteikia Plotinas, apima dar vieną teiginį, kuris parodo ploti- 
niškosios šio principo interpretacijos ir naujausių jo variantų 
skirtumą: Plotino įsitikinimu, už sudėtinį darinį pirmesnis 


pradasjį taip pat lenkia savo galia ir savo būtimi. Pradas turi 

didesnę galią, nes jis kuria šį darinį, ir aukštesnę būtį, nes jo 
būtis yra tobulesnė: jis turi didesnę vienumą, vientisumą ir 
autonomiškumą. Šitaip siela yra aukštesnė už kūną, mąsty- 
mas - už sielą, o mąstymą turi lenkti jo buvimo numanomas 


absoliutus paprastumas - Vienis. 


2. Dieviškasis mąstymas kaip sudėtinis darinys 
Būtinybė ieškant galutinės tikrovės priežasties nesustoti ties 
dieviškuoju mąstymu ir eiti toliau plaukia iš paprastumo pir- 
mumo principo, jį pritaikius teiginiui, kad dieviškasis mąs- 
tymas yra sudėtinis. Šis teiginys turi lemiamos reikšmės. 
Jis skiria Plotiną nuo platonikų ir aristotelininkų, laikiusių, 
kad dieviškojo mąstymo vienybė su jo objektu jį padaro visiš- 
kai paprasta, todėl pamatine esybe. Plotino poziciją veikiau 
apsunkina tai, kad kituose kontekstuose jis taip pat pabrėžia 
mąstymo ir jo objekto sudaromą vienybę. 

Argumentų, įrodančių, kad mąstymas yra sudėtinis, 
galima rasti, pavyzdžiui, Eneadoje V, 4ir V, 6. Traktate V, 4, 2 
kalbama apie dvejopą mąstymo sudėtingumą: (1) jis yra sudė- 
tas iš mąstymo veikimo ir mąstomojo objekto; mąstyrno vei- 
kimas (noėsis) ir šį veikimą apibrėžiantis objektas (nočton) 
sudaro mąstymą (nous); (2) pats mąstymo objektas yra įvairus. 

(1) Norint suprasti pirmąjį teiginį, reikia glaustai priminti 
Aristotelio Apie sielą III, 4-6 dėstomą mąstymo proceso ana- 
lizę, nes ši analizė sudaro Plotino tyrimo atramos tašką. Anot 
Aristotelio, tam tikros rūšies galia, mąstymo galia, veikti 
pradeda tuomet, kai ją apibrėžia tam tikri pavidalai (arba 
„formos“) arba, kai ji gauna tam tikrus pavidalus (juos mes 
galime pavadinti sąvokomis), kurie yra šios galios įgyvendi- 
nimas. Ir galia, ir pavidalai yra nematerialūs, ir kartu sudaro 
viena. Tai mums padeda suprasti, kaip dieviškasis Aristotelio 
mąstymas mąstydamas save patį yra viena su savo mąstymo 
objektu, tai yra - absoliučiai paprastas. 

Tačiau Plotinas traktate V, 6, 1-2 teigia, jog (aristoteliš- 
koji) mąstymo analizė, priešingai, perša išvadą, kad Mąstyme 
visuomet, net ir tada, kai tai yra mąstymas apie save patį, 
neišvengiamai esama mąstymo ir jo objekto skirtumo. Taip 
yra todėl, kad mąstymas susiformuoja tik jau esant mąstymo 
objektui, kuris leidžia įgyvendinti jo mąstymo galią. Vadi- 
nasi, mąstymo objektas yra ir mąstyme kaip jį formuojantis 
pradas, ir anksčiau už mąstymą kaip toks objektas, santykis, 
su kuriuo įgyvendina mąstymą. Taigi, kai mąstymas mąsto 
save patį, jis yra ir paprastas, nes mąsto save patį, ir tuo pat 
metu dvilypis, nes mąsto kažkokį dalyką. Mąstymą, taip pat 
ir savęs paties mąstymą, visada sudaro veikimo ir objekto 
dualumas; be to, objektas, kaip mąstymą formuojantis pra- 
das, turi būti ir anksčiau už mąstymą, ir mąstyme. Plotino 
supratimu, Aristotelio dėstoma mąstymo analizė veda prie 
išvados, kad, priešingai nei teigia pats Aristotelis, jo dievas, 
vaizduojamas kaip savęs paties mąstymas, negali būti visiš- 
kai paprasta ir pamatinė esybė. 

Kiek toliau traktate V, 6 pateikiami mažiau techniniai 
svarstymai. Čia Plotinas į mąstymo veiklą pažvelgia plates- 
niame kontekste: 

Tai ir yra mąstymas [noein] - judėjimas prie gėrio, jo sie- 

kiant. Siekis pagimdo mąstymą ir kartu su savimi jį iške- 

lia [„suteikia hipostazę“]. Nes regėjimas yra regos siekis. 

(V, 6, 5, 8-10) 

Mąstymas visų pirma yra veikla, nukreipta kažko kito link, 
kažko, ko jam trūksta. Mąstymas numano stoką. Jis siekia 
visiško nepriklausomumo, vadinasi, dar negali juo būti: 

Ir žinojimas yra kažkoks troškimas ir tarsi ieškančiojo pada- 

rytas atradimas (V, 3 [49], 10, 48-49) 

(>) Mąstymo sudėtingumą parodo ir jo objektui būdingas 
įvairumas. Plotinas, be abejo, tiki, kad dieviškasis mąstymas 


mąsto pavidalusir kad pavidalai yra sudėtingi. Platonikams 

pavidalų skirtingumas galėtų atrodyti pakankama priežastis 
sutikti, kad pavidalus mąstantis dieviškasis mąstymas negali 
būti visiškai paprastas. Tačiau toks argumentas negalėtų įti- 
kinti aristotelininkų - jie ir yra, bentjau iš dalies, tie Plotino 
oponentai, kuriuos jis turi omenyje siekdamas įrodyti, kad 
dieviškasis mąstymas nėra paprastas. 
Aristotelio sekėjus veikiau galėtų paveikti Eneadoje 
V, 3 [49], 10 dėstomi svarstymai. Čia Plotinas pastebi, kad 
mąstymo objektas visuomet yra įvairus ir skirtingas. Tai 
parodo kalbos pavyzdys: 
Mat jei [mąstymas] imtųsi vieno ir nedalaus dalyko, jis 
liktų be žodžių. Išties, ką gi jis turėtų apie tai pasakyti ir ką 
suvokti? O jei save turėtų nusakyti visai nedalus daiktas, 
pirma turėtų pasakyti, kas jis nėra. Šitaip jis bus daugis, 
idant galėtų būti vienas. O kai tars „esu šitai“, jei „šitai“ 
sakys kaip kažkas skirtinga nei jis pats, sakys netiesą, o jei 
sakys kaip jam atsitinkantį dalyką, nusakys daugį arba 
sakys štai ką: „esu esu“ ir „aš aš“. Na, o jei jis būtų tik du 
dalykai ir sakytų „aš ir tai“? Tuomet jis jau būtų daugis, 
be to taip, kaip skirtingi dalykai. O kur yra daugis, ten 
jau yra ir skaičius, ir daugelis kitų dalykų. Taigi mąsty- 
mas turi pagauti skirtingus dalykus ir tai, ką jis pagauna 
apmąstydamas turi būti įvairus dalykas. Kitaip tai nebus 
pamąstymas [dalykas nebus pamąstomas], bet sąlytis ir 
tarytum vien nenusakomas ir nepamąstomas prisilieti- 
mas. (V, 3,10, 31-43) 
Kaip kalbos nėra, jei jos turinyje nėra skirtingumo ir įvai- 
rumo, taip pat ir mąstymas yra įmanomas tik tuomet, kai jo 
objektas yra skirtingas, įvairus ir daugeriopas. 
Taigi apibendrinant Plotino svarstymus galima pasakyti, 
kad dieviškasis mąstymas, būdamas mąstymu, turi būti ir 
dualumas (mąstymo veiklos ir jos objekto), ir daugis (kaip 


apmąstomas objektas). Abiem atvejais mąstymas yra sudėtinga 


81 


Plotinas 


visybė. Vadinasi, ieškant galutinės priežasties tenka, kaip to 
reikalauja paprastumo pirmumo principas, eiti toliau nei mąs- 
tymas ir teigti esant kitą, visiškai paprastą tikrovę, kuri for- 
muoja mąstymą pati būdama nuojo skirtinga ir nepriklausoma. 

Šis rezultatas yra taip aiškiai ir įtaigiai pagrįstas, kad jis 
kelia rimtą iššūkį Aristotelio mokyklos metafizikai. Kartu 
Plotinas išklibina ir poziciją tokių savo pirmtakų platonikų, 
kurie, kaip Numenijas ir Alkinojas, galutinę priežastį tapa- 
tino su dieviškuoju mąstymu. Jų pozicija suabejota dar vienu 
atžvilgiu. Kaipirjų amžininkai aristotelininkai, šie platoni- 
kai nelaikė dieviškojo mąstymo vienintele galutine arba pir- 
mine priežastimi; jų manymu, tikrovę sudaro kelių pirminių 
priežasčių derinys: dieviškasis mąstymas, pasaulio siela ir 
medžiaga. Tačiau, anot Plotino, griežtai laikantis paprastumo 
pirmumo principo būtinai tenka daryti išvadą, kad tegali būti 
viena galutinė priežastis, vienintelis visos tikrovės šaltinis. 

Pasekmės, plaukiančios iš šio teiginio, bus nagrinėjamos 
toliau, skyriuose 6 ir 7. Čia galime pastebėti, kad radikalus 
Plotino monizmas - tai yra teiginys, kad visa tikrovė kyla iš 
vienintelės priežasties - veikiausiai turėjo pirmtakų tarp 
pirmųjų amžių prieš ir po Kr. platonikų ir pitagorininkų. 
Pasitelkdami sąvokas, panašias į tas, kurias Aristotelis ir 
jo komentatoriai priskiria Platonui, šie filosofai, regis, kal- 
bėjo apie „dvejybę“, kylančią iš „vienio“, tačiau Aristotelio 
pateiktos Platono filosofijos apybraižos sudaro įspūdį, kad 
Platono filosofijoje „vienis“ ir „dvejybė“ veikė kaip dvi pirmi- 
nės priežastys. Vis dėlto mūsų turimų žinių apie šiuos filo- 
sofus menkumas neleidžia čia įžvelgti nieko, kas primintų 
Plotino dėstymo nuoseklumą ir įtaigumą. 

Pats Plotinas mano, kad jo požiūris atitinka tas retas ir 
paslaptingas į galutinę tikrovės priežastį nukreiptas nuo- 
rodas, kurias galima rasti Platono dialoguose. Valstybėje 
(509 d) Platonas kalba apie „Gėrio pavidalą“, kuris būdamas 

pavidalų buvimo ir pažinimo priežastis „savo galia ir orumu 
yra anapus būties“. Plotinas jaučiasi pagaliau galįs paaiš- 
kinti šį tekstą. „Gėrio pavidalas“ esąs visiškas paprastumas, 
Vienis. Jis - „anapus būties“, nes yra ankstesnis už „tikrąją 
būtį“ sudarančius mąstymą ir pavidalus. (Plotino interpre- 
tacija nepakankamai paiso to fakto, kad Platonas apie „Gėrį“ 
kalba kaip apie pavidalą.) Kita vertus, Gėris yra pavidalų ir 
pažinimo šaltinis, nes jis yra pamatinis dieviškojo mąstymo 
ir jo objekto, tai yra pavidalų, sudėties pradas. Be to, ši galu- 
tinė priežastis atitinka tą „Vienį“, apie kurį, dėstydamas Pla- 
tono mintis, kalba Aristotelis. Pagaliau, ši priežastis, kaip 
ją supranta Plotinas, dera su „vieniu“, kurį Platonas aptaria 
antrojoje Parmenido dalyje (137 c-142 a). Anksčiau už Plotiną 
šį Parmenido tekstą, kaip tam tikro metafizinio mokymo dės- 
tymą (o ne tamsius logikos pratimus, kaip įprasta šiandien), 
jau skaitė mūsų minėti filosofai monistai. Tačiau Plotino 
interpretacija remiasi gerokai labiau išplėtota ir argumen- 
tuota galutinio priežastingumo teorija. 

Plotino analizė sukelia naujų keblumų. Vieną iš jų nagri- 
nėsime artimiausiame skyriuje: jei Vienis yra „anapus 
būties“ ir anapus mąstymo, kaip mes galime apie jį mąstyti 
ir kalbėti? Kitas keblumas susijęs su tuo, kad, jei tikėsime 
Aristotelio santrauka, Platonas kalba ne tik apie „vienį“, bet 
ir apie kitą, šalia „vienio“ esančią pamatinę priežastį - „nea- 
pibrėžtąją dvejybę“. Kaip ši prielaida dera su Plotino įsitiki- 
nimu, kad visos tikrovės šaltinis tesąs vienas? Šį klausimą 
svarstysime skyriuje 6 į jį žvelgdami platesnės problemos 
kontekste: kokiu būdu įvairiopa tikrovė kyla iš vieno abso- 


liučiai paprasto dalyko? 

Kalbėjimas apie Vienį 


1. Vienio nenusakomumas 
(Eneada VI, o [9], 3) 

Argumentų seka, kurią dėsto Plotinas iškeldamas galutinę 
visko priežastį - visiškai paprastą tikrovę, skirtingą ir aukš- 
tesnę už dieviškąją mąstymą, - taip pat veda prie išvados, 
kad tokia priežastis turi būti anapus pažinimo ir kalbos sri- 
ties: Vienis yra nepažinus ir nenusakomas. Šiame skyriuje 
Vienio nenusakomumą nagrinėsime turėdami omenyje tą 
paradoksalų faktą, kad, nepaisant Vienio nenusakomumo, 
apiejį kalbama. Kitame skyriuje svarstysime Vienio nepaži- 
numo santykį su dieviškojo mąstymo - kaip nepažinomybės 
pažinimo - atsiradimu. 

Plotino laikais buvo gana įprasta sakyti, kad aukščiau- 
sioji priežastis arba dievas yra nepažinus ir nenusakomas. 
Platonikai šia proga galėjo nurodyti daugelį Platono kūri- 
nių vietų. Antai Timajuje (28 c) Platonas sako, kad dieviškąjį 
amatininką arba pasaulio demiurgą sunku atrasti, o atra- 
dus neįmanoma to visiems atskleisti. Valstybėje (509 b) 
Gėrio pavidalas yra „anapus būties“; bet būtis yra tai, kas 
yra pažinu“. Parmenide (142 c) skelbiama, kad nėra jokio 
„vieniui“ tinkamo vardo. O Septintasis laiškas (jo autentiš- 
kumu tuo metu neabejota) teigia, kad negalima esą kalbėti 
apie tikrąjį Platono tyrimų objektą (341 c). Šie tekstai paska- 
tino tokius platonikus kaip Alkinojas (Didaskalikos 10) neigti 


8 Kita vertus, Gėrį suvokdamas kaip pavidalą Platonas, regis, jį laiko 


pažinimo objektu. 

galimybę ką nors pasakyti apie galutinę tikrovės priežastį: 
ji esanti nenusakoma; bet tuo pačiu metu jie nedvejodami 
taikė pirminei priežasčiai įvairius apibūdinimus, antai saky- 
dami, kad tai - mąstymas. 

Todėl darosi keblu suprasti teiginio apie pirminės prie- 
žasties nenusakomumą prasmę. Ar ji yra nenusakoma ta 
prasme, kad tiesiog sunku ją pažinti ir nusakyti, nes neįma- 
noma iškart pasiekti? Arba pirminė priežastis esanti tokia, 
kadyravisai neįmanomajos pažinti ir apie ją kalbėti? Atrodo, 
kad Plotino pirmtakai neturėjo aiškios nuomonės šiuo klau- 
simu. Tai visai nestebina turint omenyje, kad jie neturėjo ir 
apibrėžtesnio atsakymo į klausimą dėl pirminės priežasties 
metafizinio statuso. Ar tai yra dieviškasis mąstymas? Jei taip, 
kaip ji gali būti „anapus būties“, kaip kalbama Platono Vals- 
tybėje? Ir ką reiškia „anapus būties“? 

Plotino nuomone, akivaizdu, jog Vienis yra nepažinus 
ir nenusakomas ta prasme, kad jis negali būti pažinimo ir 
kalbėjimo objektu. Tai plaukia iš Vienio vaidmens - jis yra 
absoliučiai paprastas, dieviškojo mąstymo buvimo numa- 
nomas pradas. Būdamas toks, Vienis turi būti ankstesnis už 
visą apibrėžtą būtį (arba „anapus“ jos): 

Mat mąstymas yra kažkas iš esybių, o anas nėra kažkas, bet 

už kiekvieną yra ankstesnis ir nėra esybė, mat ir esybė turi 

tarytum tam tikrą esybės formą, ojis neturi jokios formos, 

netgi mąstomosios, nes, būdama visų gimdytoja, Vienio 
prigimtis nėra joks ištų dalykų. Todėl jis nėra kažkas, nėra 
kokią nors kokybę arba kiekį turintis daiktas, nėra nei mąs- 
tymas, nei siela, nėra judantis, bet nėra ir rymantis, nėra 
vietoje, nėra laike, bet „pats savaime turi vienumo pavi- 
dalą“ [Puota 211 b], tiksliau, neturi jokio pavidalo, nes 
yra pirmesnis už bet kokį pavidalą, pirmesnis už judėjimą, 
pirmesnis užrimtį, nes tai yra su būtimi susiję ir ją daugiu 
verčiantys dalykai. (VI, 9, 3, 36-45) 

Taigi Vienis nėra „kažkas“, nėra koks nors pavidalą arba api- 
brėžtį turintis daiktas. Šia prasme jis yra begalinis. Tačiau 
pažinimo objektu tegali būti koks nors apibrėžtas ir įvairus 
daiktas (plg. anksčiau, sk. 4, 2). Bet už mąstymą ir būtį anks- 
tesnis Vienis neturi abiejų šių savybių. Vadinasi, jis negali 
būti pažintas. O kadangi, anot Plotino (plg. I, 2, 3, 27-31), kalba 
yra mąstymo išraiška, neįmanoma yra kalbėti apie visišką 
nepažinomybę. 

Viename vėlesniame tekste, Eneadoje VI, 8 [39], 8 Plo- 
tinas pateikia dar vieną priežastį, verčiančią teigti Vienio 
nenusakomumą. Klausdamas, ar Vieniui galėtų būti taiko- 
mos „laisvės“ ir „būtinybės“ sąvokos, Plotinas pastebi, kad 
sąvoka „laisvė“ nurodo sudėtingą situaciją, kuomet esama 
dviejų daiktų santykio. Ji nusako mums įprastą įvairiopą 
tikrovę, o ne tai, kas yra anksčiau už ją. Plačiau taikydami 
šią išvadą galime pasakyti, kad mūsų kalba apskritai nusako 
mūsų gyvenamo pasaulio įvairovę; ji negali būti taikoma tam, 
kas nėra šis pasaulis, bet sudaro jo pamatą. 


2. Kalbėti apie Vienį 
(Eneados VI, 9 [9], 3-4; V, 3 [49], 14) 

Tokiu būdu Plotinas suformuoja daug aiškesnę nuomonę 
pirminės priežasties nenusakomumo klausimu nei visi teigi- 
niai, kuriuos galime rasti jo pirmtakų veikaluose. Jis taip pat 
puikiai suvokia, kokia dilema jam dėl to iškyla. Mat Vienio 
nenusakomumas skelbiamas tokiame kontekste, kur apie jį 
daug kas yra pasakoma. Ar toks kalbėjimas nėra prieštarin- 
gas? Kaip galima ką nors pasakyti apie nenusakomybę? Štai 
kaip Plotinas nusako šią dilemą: 

Kaip tad mes apie jį kalbame? Pasakome kažką apie jį, 

tačiau nepasakome jo paties ir neturime nei žinojimo apie 

jį, nei pamąstymų. Kaip tuomet kalbame apie jį, jei jo 

neturime? O gal, jei neturime jo žinojimu, tuomet ir visai 

neturime? Bet mes jį turime tokiu būdu, kad kalbame apie 

jį, tačiau nepasakome jo paties. (V, 3, 14, 1-6) 

Taigi, anot Plotino, mes negalime nusakyti Vienio, nes jis yra 
neišreiškiamas, tačiau galime tam tikra prasme kalbėti apie 
jį. Bet kaip tai yra įmanoma? 

Atsakymą randame jau traktato VI, 9 trečiajame skyriuje, 
kur labai aiškiai teigiamas Vienio nenusakomumas: 

Netgi sakydami jį esant priežastį, tam tikrą savybę skir- 

tume ne jam, bet sau patiems - tai mes kažką iš jo turime, 

kai jis yra savyje. Tiksliai kalbant, nereikėtų netgi sakyti 
nei „jis“, nei „yra“ - tiesiog tarsi sukdamiesi apie jo išorę sie- 
kiame išreikšti mūsų potyrius; kartais priartėjame prie jo, 

o kartais nutolstame dėl jį supančių kliūčių. (VI, 9, 3, 49-55) 
Kai mes kalbame „apie“ Vienį, sakydami jį esant priežastį, 
iš tiesų kalbame apie save pačius, sakydami, kad esame pri- 
klausomi nuo šios priežasties ir išreikšdami tai, ką jaučiame 
būdami tokioje priklausomybės būsenoje. Kalbėdami apie 
Vienį mes kalbame apie save pačius. Šitaip Vienis lieka savyje 
neišreiškiamas net ir tuomet, kai mes apie jį kalbame. 

Traktato VI, 9 skyriuose 5 ir 6 galima rasti pavyzdžių, 
rodančių, kokiu būdu tai, kas pasakoma apie Vienį, gali būti 
suprasta kaip nuoroda į tai, kas nuo jo priklauso. Kalbėti 
apie pirminę priežastį kaip apie „vienį“ netinka, jei taip kal- 
bėdami tikimės jį nusakyti (5, 30-46). Sąvoka „vienis“ visų 
pirma nurodo tokius dalykus kaip geometrinis taškas arba 
aritmetinis vienetas. Mes pasitelkiame tokias sąvokas siek- 
dami vesti mūsų sielas ir mūsų mintis prie didesnės vienybės 
ir kurdami supratimą apie tai, kas pranoksta mūsų išsiblaš- 
kymo įvairovėje būseną. Vienis taip pat negali būti nusakytas 
kaip savaime „geras“. „Geras“ yra santykinė sąvoka: ji nurodo 
kokiame nors dalyke esančią stoką - tai, kas jam yra gera. Iš 
čia plaukia, kad pirminė priežastis, kuri nieko nestokoja ir 
yra visiškai pakankama sau, savaime nėra gera. Kalbėdami 

apie „Gėrį“ mes išreiškiame mūsų pačių poreikius, mūsų 
pačių nepakankamumą to, kas galiausiai galėtų mus paten- 
kinti, atžvilgiu (6, 34-42). 

Traktate V, 3, 14 Plotinas pateikia įstabų vaizdą, atsklei- 
džiantį, ką jis turi omenyje teigdamas, kad kalbėdami apie 
Vienį mes kalbame ne apie jį, bet apie mūsų pačių prigimtį 
ir mūsų patirtis: 

Bet mes jį turime tokiu būdu, kad kalbame apie jį, tačiau 

nepasakome jo paties. Ir sakome tai, kas jis nėra, o kas yra - 

nepasakome, tad kalbame apie jį pagal tai, kas yra vėliau 

[už jį]. Nors ir nenusakome jo, neturime kliūčių jį turėti. 

Kaip dieviškai įkvėpti ir apsėsti žmonės, kuomet supranta, 

kad turi savyje kažką didesnio, nors ir nežinotų, kas tai yra, 

išto, kad yra judinami ir kalba, kažkokiu būdu pajunta aną 
judintoją, patys būdami nuo jo skirtingi, taip pat, regis, ir 

mes esame su juo [Vieniu] susiję. (V, 3, 14, 5-14) 
Priklausomybė, kurią mes jaučiame savyje ir mus supan- 
čiuose daiktuose, yra Vienio buvimas mumyse ir pasaulyje. 
Apie tai mes ir kalbame kalbėdami apie Vienį. 


3. Dilema išspręsta? 
Iki šiol aptartos Plotino mintys leidžia manyti, kad Plotinui 
pavyksta išvengti prieštaravimų, kylančių teigiant, kad Vie- 
nis yra nenusakomas, ir tuo pat metu pasakant apie jį įvairius 
dalykus. Jis puikiai supranta, kad kalbėdami apie Vienį mes 
turime kalbėti taip, kad išsaugotume jo nenusakomumą. Plo- 
tinas grindžia tokią galimybę paaiškindamas, kad kalbėjimas 
apie Vienį virsta kalbėjimu apie tai, kas su juo yra susiję, tai 
yra apie mus pačius ir kitus pasaulio dalykus (kurie gali būti 
nusakyti), rodančius savo priklausomybę, stoką arba poreikį 
už juos ankstesnio ir aukštesnio dalyko atžvilgiu. 

Sutikus pripažinti, kad toks požiūris išties išsaugo Vienio 


nenusakomumą, galima paklausti, ar šis rezultatas pasiektas 

ne per aukšta kaina? Jei kalbėdami apie Vienį mes iš tiesų kal- 
bame apie tai, kas iš jo kyla, kokia tad prasme mes vis dėlto 
tikrai kalbame apie Vienį? Jei kalbėdamas apie Vienį kaip 
apie Gėrį aš iš tikrųjų sakau, kad stokojų tam tikro dalyko, 
ar tai nereiškia, jog aš tiesiog kalbu apie save patį? Kaip aš 
galiu atskirti kalbėjimą apie save patį nuo tokio kalbėjimo 
apie save, kuris tampa kalbėjimu apie Vienį? Ar būdami išti- 
kimi nenusakomumo prielaidai mes neturėtume atsisakyti 
bet kokio kalbėjimo apie Vienį? 

Pagrįstai galėtume tikėtis, kad Plotinas pajėgia skirti kal- 
bėjimą apie daiktus ir tokį kalbėjimą apie daiktus, kuris yra 
tam tikras kalbėjimo apie Vienį būdas. Kitaip jo svarstymai 
vargu ar išvengs painiavos, visų pirma netenkant Vienio ir 
jo padarinių skirties. Tiesa, Vienis, kaip pamatinis tikrovės 
pradas, yra toks svarbus, kad jo esama visuose jo kuriamuose 
dalykuose. Tiesa ir tai, kad vienas iš pagrindinių Plotino kal- 
bėjimo tikslų yra siekis vesti mus prie Vienio, kad galėtume 
jį atrasti ir su juo susivienyti (žr. toliau, sk. 10). Vis dėlto 
negalima nutrinti kalbėjimo apie daiktus ir kalbėjimo apie 
Vienį ribos. 

Šį sunkumą galima būtų svarstyti žengiant štai kokius 
žingsnius. Galėtume pasakyti, kad toks kalbėjimas apie 
dalykus, kuris yra kalbėjimo apie Vienį būdas, yra ypatin- 
gas tuo, kad atskleidžia būtent dalykų priklausomybę, stoką 
arba poreikį. Taip kalbėdami mes pasakome, kad nei mus 
supantys daiktai, nei mes patys nesame absoliutūs ir nepri- 
klausomi. Prisimindami dievo apsėstųjų vaizdinį, galime 
pasakyti, kad mūsų priklausomybė nuo kažko, kas mus pra- 
noksta, yra jo buvimas mumyse, ir kad būtent apie šią pri- 
klausomybę mes kalbame kalbėdami apie Vienį. To pakanka, 
kad įstengtume skirti (tiesiog) kalbėjimą apie dalykus nuo 
tokio kalbėjimo apie juos, kuris yra tam tikras būdas kal- 
bėti apie Vienį. 

Galima pridurti, kad šis kalbėjimo būdas priklauso ypa- 
tingam kontekstui, šiuo atveju Plotino traktatų žodžių kon- 
tekstui, kur kreipiamasi į skaitytoją, norintį suvokti pasaulį 
ir pasiekti gėrį. Plotino žodžiai apie Vienį nėra vien bergž- 
džias proto žaismas; jų tikslas - padėti skaitytojui geriau 
suprasti pasaulį, žmogaus prigimtį ir bendrą jų kilmę. Toks 
skaitytojas dar yra toli nuo savo filosofinės kelionės tikslo - 
tiesioginės Vienio pagavos. Veikiau jis tėra šios kelionės pra- 
džioje, artėdamas prie tos vietos, kur pradedama suvokti 
pačių įprasčiausių dalykų būties neabsoliutumą. Pakilus iki 
aukštesnių kelio pakopų ir įgijus didesnį žinojimą, šį žino- 
jimą išreiškiantys ir perteikiantys žodžiai tampa neberei- 
kalingi. Jie užleidžia savo vietą tiesos pagavą dieviškajame 
mąstyme gaubiančiai tylai, kuri rengia susivienijimui su 
Vieniu. Taigi kalbėjimas, taip pat ir kalbėjimas apie Vienį, 
visada yra skirtas sieloms, dar nepasiekusioms prie susivie- 
nijimo su Vieniu jas vesiančio žinojimo. Būtent todėl kalbė- 
jimas apie Vienį turi būti nukreiptas į kelio pradžioje mums 
įprastus dalykus, kurie turės mums padėti eiti tolyn, anapus 


šių įprastų patirčių. 

Visų dalykų kiltis iš Vienio (I) 


1. Kilties klausimas 
Pasaulio analizė, kuri prasideda atrandant sielą kaip galią, 
atsakingą už daiktų tvarką, veda prie išvados, kad sielos buvi- 
mas nurodo į dieviškąjį mąstymą kaip į jos darbą kreipiančios 
išminties šaltinį. Šis dieviškasis mąstymas, aristotelininkų 
ir kai kurių platonikų laikytas galutine visko priežastimi, 
Plotino nuomone, numano ankstesnį, mąstymą formuojantį 
pradą - Vienį. Jei sutinkame sekti šiuo Plotino svarstymu, 
keliančiu mus nuo pasaulio iki pirminės jo priežasties, galime 
tuo pačiu keliu nusekti ir priešinga kryptimi, nusileisdami 
nuo Vienio į pasaulį, kuris iš jo kyla. Šiame ir artimiausiame 
skyriuose eidami antruoju keliu galėsime į tikrovę pažvelgti 
kitu kampu, papildydami tai, ką esame atradę apie Vienio ir 
mąstymo, mąstymo ir sielos, įvairių sielų rūšių ir sielų bei 
pasaulio santykius. 

Šiame skyriuje daiktų atsiradimas iš Vienio bus aptariamas 
kaip „derivacijos“ procesas. Pažodžiui supratus, lotyniškos 
kilmės žodis „derivacija“ (derivatio iš rivus) yra susijęs su van- 
dens tėkme. Asociacija su vandens tekėjimu yra dar stipresnė, 
kai kalbant apie Plotino filosofiją vartojama sąvoka „emana- 
cija“. Plotinas ir pats norėdamas apibūdinti dalykų atsiradimo 
iš Vienio vyksmą pasitelkia iš tam tikro šaltinio „cmanuo- 
jančio“ vandens arba šviesos vaizdinius. Vis dėlto jis puikiai 
suvokia, kad „emanacija“ - tai materialus vyksmas, kurio 
negalima tiesiogiai priskirti nematerialioms esybėms. „Ema- 
nacija“ tėra aukštesniajame tikrovės lygmenyje vykstančių 

procesų iliustracija; ji nėra patys šie procesai (plg. III, 4 [15], 
3, 25-27). Norintišvengti klaidinančių asociacijų, kurias kelia 
žodis „emanacija“, dera vartoti mažiau specifines „derivaci- 
jos“ arba kilties sąvokas. Taip pat būtų galima pasakyti, kad 
Vienis dalykus „kuria“ arba „gamina“. Vis dėlto „kūrimas“ gali 
priminti Plotinui svetimą krikščionių mąstyseną, o „gamini- 
mas“ (sąvoka, kuri verčia galvoti apie amatininkų darbą), kaip 
toliau matysime (žr. sk. 7), sukelia kitų problemų. Svarbiau- 
sia suprasti, koks yra visų šių sąvokų nusakomas vyksmas? 
Kaip Vienis kuria (formuoja) visus dalykus? 
Plotinas daugelyje vietų kilties (derivacijos) klausimą 
vadina vienu iš didžiųjų filosofijos tradicijos klausimų: 
Bet [siela] dar trokšta garsaus klausimo, svarstyto ir seno- 
vės išminčių, [sprendimo]: kaip iš Vienio, kuris yra toks, 
kokį mes sakome esant Vienį, galėjo atsirasti kokio nors 
dalyko tikrovė, ar tai būtų daugis, ar dvejybė, ar koks nors 
skaičius? [Kodėl] jis neliko savyje, bet iš jo išsiliejo tokia 
daugybė, kurią galima matyti esamybėje. (V, 1 [10], 6,3-8) 
Plotinas čia turi omenyje pirmuosius filosofus, anot Aris- 
totelio, mėginusius visą pasaulio įvairovę kildinti iš vienos 
pirminės medžiagos. Jis galvoja ir apie Platoną, kuris, anot 
to paties Aristotelio, pavidalus ir pasaulį kildino iš dviejų 
pamatinių principų - „vienio“ ir „neapibrėžtosios dvejybės“ 
(plg. anksčiau, sk. 4, 1). Tačiau Plotinas Aristotelio dėstymą 
skaito taip, tarsi tas sakytų, kad Platonas visus dalykus (taip 
patir dvejybę) kildino iš „vienio“. Taigi mes turime paklausti, 
kodėl Plotinas tikėjo, kad visi dalykai turėjo rastis iš vieno 
vienintelio šaltinio (o ne iš dviejų arba daugiau priežasčių), 
nepamiršdami ką tik minėto jo klausimo apie tai, kaip jie iš 
šio šaltinio atsiranda. Į abu klausimus atsakyti galima tik 
prieš tai išsiaiškinus, ką Plotinas turi omenyje teigdamas, 


kad visi daiktai „kyla“ iš Vienio. 

Cituotame tekste Plotinas kalba apie iš Vienio savo tikrovę 
(buvimą) gaunančius daiktus. Norėdami paaiškinti, ką tai 
reiškia, turime grįžti prie paprastumo pirmumo principo 
(žr. ankstesnį sk. 4). Šis principas teigia, kad sudėtinius 
darinius sudarantys pirminiai pradai išsaugo ir savo nepri- 
klausomą būtį. Darinio buvimas priklauso nuo šių pirminių 
pradų: jei jis turi savo būtį, taip yra tik todėl, kad esama tam 
tikrų pamatinių pradų, kurie sueina šiam dariniui sudaryti. 
Šia prasme darinio tikrovė (buvimas) kyla iš jo pradų. Anot 
plotiniškojo paprastumo pirmumo principo versijos, pama- 
tinių pradų ir iš jų kilusių darinių grandis baigiasi paskuti- 
niuoju sudedamuoju pradu - Vieniu (plg. sk. 4). Vadinasi, 
galiausiai turi būti vienintelis sudedamasis pradas, iš kurio, 
tiesiogiai arba netiesiogiai, atsiranda visų kitų dalykų tikrovė. 

Šitaip paprastumo pirmumo principas mums leidžia 
paaiškinti Plotino teiginį, esą viskas kyla iš Vienio, ir mes 
galime tai padaryti nesigriebdami emanacijos arba (amati- 
ninkų) gamybos vaizdinių, kurie lengvai gali suklaidinti. Ši 
interpretacija taip pat leidžia atsakyti, kodėl, anot Plotino, 


viskas turi kilti iš vieno vienintelio šaltinio. 


2. Mąstymo kiltis 
(Eneada V, 4[7]; V,1 [10], 6-7) 
Teigdamas, kad visi daiktai kyla iš vieno vienintelio pama- 
tinio prado Plotinas savo užduotį daro gerokai sunkesnę nei 
ji būtų buvusi jam iškeliant du arba daugiau pradų, kurių 
tarpusavio sąveika galėtų paaiškinti pasaulio atsiradimą. 
Kokiu būdu visa įvairi tikrovė galėjo atsirasti iš vienintelio 
nesudėtinio prado? Norėdamas išlaikyti savąją paprastumo 
pirmumo principo versiją su visomis iš jos plaukiančiomis 
išvadomis, Plotinas turi parodyti, kaip tai yra įmanoma? Plo- 
tinas susiduria su dar viena problema: viskas turi rastis iš 


Vienio, jam pačiam neįsitraukiant į jokios rūšies pasikeitimą, 

nes toks pasikeitimas reikštų, kad jis nebėra toks tobulai 
paprastas, koks privalo būti pirmine priežastimi laikomas 
Vienis. Aristotelis buvo atsidūręs panašioje situacijoje - jo 
dieviškasis mąstymas turėjo judinti visus daiktus pats visai 
nejudėdamas ir nesikeisdamas. 

Kadangi Vienis yra laikomas dieviškojo mąstymo buvimo 
numanoma galutine priežastimi, būtent mąstymo kiltis iš 
Vienio sudaro pirmą visų daiktų atsiradimo iš Vienio žingsnį. 
Kaip jis vyksta? 

Reikia pastebėti, kad mes klausiame apie Vienį ir jo san- 
tykį su mąstymu. Kitaip tariant - apie tai, kas savaime yra 
nepažinu ir nenusakoma. Kokio tad atsakymo čia galima tikė- 
tis? Turėdami omenyje ankstesnįjį Plotino minčių aptarimą 
(sk. 5), galime spėti, kad atsakymas remsis mums įprastes- 
nių derivacijos atvejų pavyzdžiais, turinčiais padėti suprasti, 
kaip mąstymas gali kilti iš Vienio. 

Traktate V, 4, 1 Plotinas pateikia gyvųjų būtybių vaisin- 
gumo pavyzdį. Paprastai pasiekusios brandą - savo prigim- 
ties tobulumą - gyvos būtybės gimdo savo vaisius (1, 25-30). 
Šis principas buvo viena svarbiausių Aristotelio biologijos 
temų. Plotinas jį taiko ir neorganiniams daiktams (pavyz- 
džiai pateikti kitoje pastraipoje), ir dievybei, nes dievybė, 
kaip sako Platonas (Timajas 29 e), nėra pavydi: ji yra dosni 
ir dovanoja save pačią. Taigi, regis, teisinga būtų teigti, kad 
apskritai visi dalykai, pasiekę savo brandos arba tobulumo, 
gimdo vaisių arba tam tikru būdu save dovanoja. Vienio tobu- 
lumas yra pats didžiausias. Kaip tuomet mes galėtume sakyti, 
esąjo atveju kūrybinis vaisingumas nepasireiškia, teigdami, 
kad jis rymo egoistinėje vienatvėje visai savęs nedovanoda- 
mas? Tad, Plotino manymu, įprastesni vaisingumo atvejai 
daro įtikimą teiginį, kad Vienis teikia dalykams būtį. Bet jis 
neparodo, kaip tai vyksta. 

Plotinas eina kiek toliau pastebėdamas vieną bendresnį 
reiškinį, būdingą vaisingoms esybėms. Šį bendresnį reiškinį 
paliudija šilumą kuriančios ugnies (V, 4, 2, 27-33), šviesą 
spinduliuojančios saulės ir šaltį skleidžiančio sniego (V,1, 6, 
28-35) pavyzdžiai: kiekviena esybė (antai ugnis), viena ver- 
tus, turi tam tikrą jai būdingą pirminį (arba vidinį) veikimą, 
o, kita vertus, gimdo antrinį veikimą (antai šilumą), kuris yra 
išorinis jos pirminiam veikimui (arba kitoks nei jis). Nors 
Vienis, tiksliai kalbant, nėra nei daiktas, nei kokia nors sub- 
stancija (plg. anksčiau, sk. 5), tikėtina, kad ir jo atveju tinka 
ta pati, žemesniuose dalykuose pastebėta pirminio ir antri- 
nio veikimo struktūra ir kad visiško jo paprastumo veikimas 
pagimdo jam netapatų antrinį veikimą. 

Koks yra antrinis Vienio veikimas? Plotinas jį tapatina su 
Aristotelio pateiktose Platono filosofijos apybraižose minima 
neapibrėžta dvejybe, tačiau ją interpretuoja kaip neapibrėžtą 
potencialybę, kuri, anot Aristotelio pažinimo teorijos, yra 
apibrėžiama arba aktualizuojama mąstomų objektų. Mąs- 
tomas objektas, kuris apibrėžia neapibrėžtą potencialybę, 
paversdamas ją mąstymu, yra Vienis. Tačiau Vienis iš pri- 
gimties nėra pamąstomas, nes jis nėra nei apibrėžtas, nei 
įvairus (sk. 5). Taigi dvejybė, kuri yra antrinis Vienio veiki- 
mas, turi „atsigręžti“ į Vienį ir mąstyti apie jį taip, tarsi jis 
būtų tapęs apibrėžtas, įvairus ir pamąstomas. Taip atsiranda 
savęs paties apmąstymas, kuris ir yra dieviškasis mąstymas. 
Dieviškasis mąstymas yra nepažinybės pažinimas: jis pažįsta 
Vienį pažindamas patį save kaip apibrėžtą ir įvairią Vienio 
išraišką toje neapibrėžtoje mąstymo potencialybėje, kuri yra 
antrinis Vienio veikimas. 

Akivaizdu, kad Plotino siūlomas mąstymo kilties iš Vienio 
aiškinimas yra labai sudėtingas ir kelia daugelį problemų, 


antai: 

1. Kaip antrinis Vienio veikimas kyla iš Vienio? Ugnies ir 
šilumos, saulės ir šviesos pavyzdžiai sietini su emanacijos 
procesu, tačiau su Vieniu emanacija, kaip fizinis procesas, 
negali būti siejama. Apskritai paėmus, Plotinas nepakanka- 
mai gerai parodo, kad dvigubo veikimo struktūra (pirmi- 
nis / antrinis, vidinis / išorinis veikimas) gali būti taikoma 
esybėms, nepriklausančioms apibrėžtai tokių dalykų, kaip 
ugnis, sričiai; jis taip pat neparodo, kaip ją būtų galima 
tokioms esybėms taikyti. 

2. Kokiu būdu antrinis Vienio veikimas „atsigręžia“ 
į Vienį? Koks yra tas „gręžimasis“? Mintį, kad žemesnė esybė 
atsigręžia į aukštesniąją ir ją stebi, idant gautų įkvėpimo, 
galima rasti jau Aristotelio atsakyme į klausimą, kokiu būdu 
dieviškasis mąstymas judina kitus dalykus pats nė kiek neju- 
dėdamas: jis tai daro būdamas jų apmąstymo ir meilės objek- 
tas ir įkvėpdamas dangaus kūnus jį mėgdžioti (Metafizika 
XII, 7). Šį sprendimą perima Alkinojas (Didaskalikos 10, 14): 
jo pirmasis dievas, dieviškasis mąstymas veikia sukeldamas 
žemesniojo dievo norą į jį atsigręžti, stebėti ir mėgdžioti. Plo- 
tinas aiškiai įvertina tokios sampratos privalumą: ji leidžia 
laikyti Vienį atsakingu už tolesnę raidą neįžvelgiant jame 
jokio pasikeitimo. Ir vis dėlto - ką konkrečiai reiškia teiginys, 
esą antrinis Vienio veikimas „gręžiasi“ į Vienį? 

3. Kokiu būdu, gręždamasis į Vienį, antrinis Vienio veiki- 
mas jį padaro pamąstomą, tai yra apibrėžtą ir įvairų? Ir Aris- 
totelio, ir Alkinojo aukščiausiasis dievas yra pamąstomas, nes 
tai yra mąstymas, tačiau Plotino Vienis toks nėra. Atrodo, kad 
Plotinas turi omenyje Platono (Filebas 16 c-17 a, 23 c-d) ir Aris- 
totelio (Metafizika I, 5) tekstuose sutinkamą pitagorininkų 
sampratą, anot kurios, esama tam tikro apibrėžtumo prado, 
kuris apibrėžia arba artikuliuoja tai, kas yra neapibrėžta. 
Vis dėlto nežinia, kokiu būdu Vienis, kuris neturi nei pavi- 
dalo, nei apibrėžties, gali veikti kaip apibrėžtumo pradas? 

Manau, kad svarstydami šias problemas, kurių dalį aptaria 
ir pats Plotinas (antai traktate VI, 7 [38], 15-17), mes turėtume 
nepamiršti, kad bet koks mėginimas paaiškinti dieviškojo 
mąstymo kiltį iš Vienio tegali būti ribotas. Pačiu geriausiu 
atveju bendrieji reiškiniai, kuriuos mes pastebime dalykų 
vaisingume, taip pat juos apibendrinant įžvelgiamos kil- 
ties struktūros gali paliudyti, kad yra neįtikėtina (tai rodo ir 
pats pasaulio buvimo faktas), kad Vienis galėtų likti bergž- 
džias. Priešingai, Vienio tobulumas numano jo vaisingumą. 
Taigi, kad ir kaip paradoksalu tai atrodytų, paprasčiausia 
tikrovė turi būti ir pati pajėgiausia, nes ji viskam duoda būtį. 
O kadangi jos, kaip pirminės priežasties, neriboja jokia anks- 
tesnė priežastis, jos galia netgi gali būti laikoma beribe. Ieš- 
kant aiškesnio atsakymo apie būdą, kuriuo viskas kyla iš 
Vienio, reikia dairytis į žemesniuose dalykuose vykstančius 
kilties procesus. O pirmąjį kilties tarpsnį turime nagrinėti 
būtent per šį - mąstymo susidarymo - vyksmą. 

Galiausiai reikia pastebėti, kad dieviškojo Mąstymo kiltis 
iš Vienio turi vykti už laiko ribų, nes laikas yra sielos kūri- 
nys, o siela kyla iš mąstymo (žr. toliau sk. 7, 3). Mąstymo kil- 
tis negali turėti nei pradžios, nei pabaigos. Ji neįvyksta kurią 
nors konkrečią akimirką. Sakyti, kad Vienis gimdo dieviš- 
kąjį mąstymą, būtų klaida, jei taip sakydami mes įsivaiz- 
duotume, kad tai vyksta erdvės ir laiko plotmėje, kažkurią 
akimirką, panašią į tas, kuriomis rutuliuojasi žemesni kilties 
arba kūrimo procesai. Dieviškasis mąstymas savo būtį turi 


kaip amžiną, tai yra - nelaikinę Vienio išraišką. 


3. Sielos kiltis 
(Eneados V, L, 7; V, 2, 1) 
Kaip dieviškojo mąstymo numanomas pradas Vienis yra tai, 
iš ko mąstymas turi savo būtį arba kyla, taip pat mąstymas, 
būdamas tai, ką numano siela (žr. sk. 3), steigia sielą arba 

teikia jai būtį. Išties, sielos kilimo iš mąstymo vyksmas kar- 
toja mąstymo kilimo iš Vienio įvykį. Plotinas apie tai kalba 
traktate V, 2, 1, 13-18: 

Taigi tapęs toks, koks yra [Vienis], [mąstymas] daro 

panašius dalykus, išliedamas didžiulę galią (ir tai yra jo 

pavidalas), kaip tai darė už jį pirmesnis [pradas]. Šis iš 
būties kylantis veikimas priklauso sielai, kuri tapo tokia, 

[mąstymui] liekant [tokiam pačiam], nes ir mąstymas atsi- 

rado, pirmesniajam [pradui] nekintant. 

Vadinasi, sielą steigiančio mąstymo veikimą galime paaiš- 
kinti taip pat, kaip aiškinome mąstymą steigiančio Vienio 
veikimą: būdamas tobulas, mąstymas yra vaisingas; jo pir- 
minį (vidinį) veikimą lydi antrinis veikimas, kuris „gręžiasi“ 
į mąstymą ir yra jo apibrėžiamas (plg. V, 1, 7, 36-46). Taigi 
siela yra mąstymo raiška ir tarytum tobulai vieningos ir 
apibrėžtos Vienio raiškos dieviškajame mąstyme projekcija 
toliau pažengusio susiskaidymo lygmenyje. 

Vis dėlto būtų sunku sielos prigimtį suvokti turint ome- 
nyje vien jos atsiradimą iš mąstymo. Tokia jos kilmė, regis, 
neleistų tinkamai paaiškinti kai kurių sielai būdingų ypaty- 
bių. Antai Plotinas sako: 

Protingos sielos darbas yra mąstyti, bet ne tik mąstyti: 

antraip kuo ji skirtųsi nuo mąstymo? Prie savo mąstymo 

prisidūrusi ką kita, kas sudarė būdingąjį jos būvį, ji nepa- 
siliko mąstymu. Ji pati turi darbą, kaip ir visos mąstomo- 
sios esybės. Žvelgdama į tai, kas yra priešją, ji mąsto, į save 
pačią -apipavidalina, tvarko ir valdo tai, kas yra po jos, nes 

negalėjo viskas sustoti mąstomybėje. (IV, 8 [6], 3, 21-28) 
Kaip jau matėme skyriuje 1, sielai yra būdinga tvarkyti tai, 
kas yra žemiau užją, tai yra - medžiagos pasaulį. Plotinas taip 
pat įžvelgia sielos gebą neskylant būti visame kūne (žr. IV, 
2 [4], 1, 43-46; IV, 1 [21], 8-9 ir ankstesnį sk. 2). Šios dvi savy- 
bės - kūno tvarkymas ir buvimas kūne - sielos prigimtį 

nusako per jos santykį su medžiagos pasauliu. Vis dėlto, sek- 
dami visų dalykų kilties tvarka, pakopa po pakopos prade- 
dantnuo Vienio, turime pripažinti, kad siela iš mąstymo kyla 
anksčiau (ne laike, bet pagal dalykų susidarymo tvarką) nei 
medžiagos pasaulis - iš sielos. Kaip tuomet kūnas gali teikti 
apibrėžtį tam, kas susidarė anksčiau nei jis? 

Norėdami apginti Plotino poziciją galėtume pasakyti, kad 
kūnas gali būti pasitelktas siekiant apibrėžti tai, kas yra pir- 
miau už jį, sielą, nes pats jis yra sielos galios ir pajėgumo 
išraiška (plg. IV, 8, 3, 24-28). Vis dėlto svarbu nepainioti 
požiūrio, vaizduojančio sielą kaip vieną visko kilties iš Vienio 
pakopą, su tradiciškesne platonikų samprata, anot kurios, 
sielą apibrėžia jos vieta esamoje dviejų pasaulių (materia- 
laus ir nematerialaus) sistemoje. Šie du požiūriai yra nesu- 
derinami, nes dviejų pasaulių sistema (jei manoma, kad šie 
du pasauliai vienas nuo kito nepriklauso ir yra ankstesni už 
sielą) prieštarauja visko kilties iš Vienio teorijai. 

Tą patį vaizdą išvysime žvilgtelėję į sielų arba sielų rūšių 
skirtumo klausimą. Plotino manymu, siela, būdama mąstymo 
kūrinys, viena vertus, yra viena, o kita vertus, ji yra daugybė 
sielų. Kas tuomet lemia šių sielų skirtingumą? Plotinas skiria 
sielą kaip mąstomąją tikrovę nuo pasaulį valdančios sielos 
(pasaulio sielos) ir paskiruose kūnuose esančių sielų. Regis, 
akivaizdu, kad šių sielų skirtumą lemia jų santykio su kūnu 
irįvairiais kūnais (pasaulio kūnas, paskiri kūnai) ypatumai. 
Santykio su kūnais skirtumai geriausiai paaiškina sielos, 
pasaulio sielos ir paskirų sielų skirtingumą: sielų skirtumus 
lemia kūnas. Tačiau Plotinas atsisako pritarti tokiam požiū- 
riui (plg. IV, 3 [27], 2). Jis teigia, kad, būdamos dieviško mąs- 
tymo išraiška, sielos yra skirtingos nepriklausomai nuo jų 
buvimo kūne ir jau prieš jame atsidurdamos: kaip mąstymas 
yra ir vienis, ir daugis (mąstymo veikla ir jos objektas yra 
viena, tačiau šį objektą sudaro pavidalų, kurie taip pat yra 

mąstymai, įvairovė), taip patir tiesioginė mąstymo išraiška - 
siela - yra ir sielų vienovė, ir jų įvairovė. 

Kruopštus ir nešališkas šios temos tyrimas? parodė, kad 
išspręsti tokius Plotino sielos teorijos keliamus klausimus 
tikrai nėra lengva. Man regis, sunkumų atsiranda todėl, kad 
Plotino mąstyme sugyvena dvi skirtingos pasaulio sampra- 
tos: anot vienos (iš pirmtakų platonikų paveldėtos) sampra- 
tos, tikrovę sudaro du nepriklausomi lygmenys (pavidalų 
pasaulis ir netvarkingos medžiagos pasaulis), kuriuos sieja 
siela, tvarkanti medžiagą pagal pavidalus; kita vertus, anot 
jo naujosios kilties teorijos, siela nėra nepriklausomai esan- 
čių dalykų jungtis, ji - vieno iš jų (mąstymo) kūrinys ir kito 
(medžiagos pasaulio) kūrėja. Šių dviejų sampratų sambūvį 


vėl pastebėsime 7 skyriaus pradžioje. 


4. Ar Vienis kuria verčiamas būtinybės? 

(Eneada VI, 8 [39]) 
Prieš imantis artimiausiame skyriuje tyrinėti kitą kilties 
pakopą - sielos kuriamo medžiagos pasaulio atsiradimą - 
verta paklausti, ar Vienis tikrovę kuria verčiamas būtinybės, 
arjis tai daro laisvai? Šį klausimą visų pirma iškelia religi- 
nio pobūdžio kritika, kuomet Plotino Vienį kurti verčianti 
būtinybė (Plotinui nepalankiai) lyginama su laisvai pasaulį 
kuriančio Dievo meile. 

Tikėjimas šio palyginimo pagrįstumu, regis, labiausiai 
remiasi pažodine Plotino veikaluose sutinkamų emanacijos 
(„ištekėjimo“) vaizdinių interpretacija. Anot kritikų, Vienis 
tikrovę gimdo taip pat neišvengiamai ir „automatiškai“, kaip 
ir šaltinis trykšdina vandenį. Tačiau tikslesnis Plotino var- 


tojamų emanacijos vaizdų vertinimas verčia tuo suabejoti. 


9 Plg. H. Blumenthal, Soul, World-Soul, Individual Soul, in: Le Nėo- 
platonisme, Paris, 1971, p. 56-63. 

Kad ir kaip būtų, vieną iš geriausių savo traktatų, Eneada 
VI, 8 [39], Plotinas skiria būtent Vienio veiklos laisvės ir būti- 
numo klausimui. Besidomintieji dalyku lengvai gali jį susi- 
rasti, nes Porfirijas jam suteikė pavadinimą Apie Vienio lnisvę 
ir valią. Šis kūrinys nesileidžia teologiškai supaprastinamas 
ir teikia daug peno minėtomis filosofinėmis problemomis 
besirūpinantiems skaitytojams. 

Užuot peržvelgęs traktato VI, 8 turinį, čia paminėsiu kai 
kurias Plotino mintis, kurios (greta daugelio kitų) galėtų 
būti rimčiau tiriamos atidžiai skaitant veikalą. Pirmiausiai 
verta pastebėti, kad priešingos būtinybės ir laisvės sąvo- 
kos labiausiai yra susijusios su žmogaus padėtimi pasaulyje. 
Norint išvengti grubaus antropomorfizmo, dera susimąstyti, 
kaip tokios sąvokos gali būti taikomos (jei tai apskritai yra 
įmanoma) žmogaus buvimo pasaulyje peržengiančiai tikro- 
vei? Galima pasakyti, kad laisvės ir būtinybės opozicija tie- 
siog negali tikti, kai kalbama apie tai, kas peržengia mūsų 
patirtį. Pabrėždamas visišką Vienio transcendenciją ir jo 
nenusakomumą, Plotinas parodo, kaip žmogiškosios laisvės 
analizė, kylant Vienio link, atskleidžia vis mažesnius lais- 
vės apribojimus kol, pasiekus Vienio lygmenį, pasiekiama 
ir absoliuti laisvė. 

Plotinas sieja laisvę su tuo, kas yra mūsų galioje, prieš- 
priešindamas ją mums primetamiems išoriniams suvaržy- 
mams. Suvaržymai - tai kūno aistros, o savitvarda plaukia 
iš nepriklausomo sprendimo galios. Toks sprendimas turi 
remtis ne nežinia, bet žinojimu, todėl mažiausiai ribotą jo 
pavidalą rasime dieviškajame mąstyme. Vis dėlto mąstymas 
nėra visai laisvas, nes jis yra susijęs su kitu, anapus jo esan- 
čiu Gėriu, Vieniu, kuris peržengia visus išorinių ribų arba 
gręžimosi į kitą suvaržymus. Todėl galima pasakyti, kad Vie- 
nis nori ir savęs paties, ir visko, ką jis visiškai laisvai kuria 
(plg. sk. 13, 18). Mąstymo ir visų dalykų šaltinis Vienis taip 

pat gali būti laikomas kitų turimos ribotos laisvės šaltiniu ir 
pamatu. Tirdami ir svarstydami Plotino mintis, turime nepa- 
miršti, kad jo Vienis yra nenusakomas ir kad mes mėginame 
suvokti tai, kas rymo anapus tų laisvės ribų ir suvaržymų, 


kuriuose mes gyvename (plg. sk. 8). 

1. Pasaulio kūrimas Platono Timojuje 
Kokia yra mūsų gyvenamo pasaulio kilmė? Šį klausimą plėto- 
jome ankstesniuose skyriuose. Negalime manyti, kad nurodę 
kai kurias pamatines pasaulio priežastis (siela, mąstymas, 
Vienis), turime visai patenkinamą atsakymą. Mums taip 
pat reikia žinoti, kaip, esant tokioms priežastims, pasau- 
lis yra padarytas arba kaip jis iš jų kyla. Platonikai pamati- 
niu tekstu šiuo klausimu laikė Platono Timają - nuostabų, 
nors daugeliu atžvilgių paslaptingą pasakojimą apie pasau- 
lio atsiradimą. Prieš svarstant Plotino mintis apie pasaulio 
susidarymą būtina aptarti kai kurias Timajo interpretacijos 
keliamas problemas. 

Pagrindinis Platono dialogo personažas, Timajas, pasa- 
koja „tikėtiną mitą“ (Timajas 29 d) apie pasaulio atsiradimą 
pasitelkdamas įvairius vaizdinius, visų pirma - amatininkų 
kūrybą. Kaip paprastas amatininkas kuria daiktą imdamas 
jam tinkamą medžiagą, antai medieną, ir suteikdamas jai 
tam tikrą pavidalą pagal savo sumanymą arba mintyse esantį 
pavyzdį, taip ir dieviškasis amatininkas („demiurgas“) pasi- 
telkia tam tikrą pavyzdį (amžinuosius pavidalus), kurį jis 
mėgdžioja ir tam tikroje terpėje (pavadintoje „talpykla“) 
kuria jo panašybę, tai yra - pasaulį (Timajas 28 a-29 d). 

Aristotelis šį pasakojimą supranta pažodžiui ir jį puola. 
Argi ne nesąmonė yra įsivaizduoti prigimtį triūsiant tarsi 
amatininkas, kuriam reikia planuoti, skaičiuoti ir vargti sie- 
kiant suteikti pavidalą dirbamai medžiagai? Prigimtis kuria 

nevargdama, mano Aristotelis, neskaičiuodama ir veikdama 
taip tobulai, kaip tikrai nesugeba joks žmogaus amatas. Kadir 
kaip būtų, Aristotelio manymu, pasaulis negalėjo būti „paga- 
mintas“, nes jis yra amžinas ir negali turėti pradžios. Šias 
mintis Plotinui ir jo mokyklai galėjo priminti Aleksandro 
Afrodisijiečio komentarai, kuriuose pabrėžiama, kad kurian- 
čiai prigimčiai nereikia skaičiavimų ir kad žmogaus menai 
ir amatai tėra blanki gamtos panašybė. 

Kitos filosofų mokyklos taip pat nepritarė Platono kos- 
minio demiurgo vaizdiniui. Anot stoikų, dieviškoji galia 
kuria veikdama medžiagą iš vidaus, o ne iš išorės. Epikūri- 
ninkai šaipėsi iš pasaulį sunkiu darbu (kokiais įrankiais?) 
kuriančio dievo vaizdo. Be to, jie manė (bet tai buvo mažu- 
mos nuomonė), kad pasaulis nėra gerai padarytas ir kad būtų 
nedievobaiminga priskirti dievams tokį nenusisekusį darbą. 
Pasaulis veikiau yra neracionalaus ir atsitiktinio atomų judė- 
jimo tuštumoje padarinys. 

Ką visos tokios kritikos akivaizdoje apie Timojo demiurgą 
galėjo manyti filosofas platonikas? Daugelis platonikų atsaky- 
dami teigė, kad Platono pasakojimas neturi būti suprantamas 
pažodžiui. Jie pritarė Aristotelio įsitikinimui, kad pasaulis 
yra amžinas, tad, tiksliai kalbant, nėra „pagamintas“. Kiti, 
antai Atikas (fr. 4), priešinosi tokiam požiūriui, pabrėždami, 
kad Timajas išties priskiria pasauliui pradžią. Tie filosofai, 
kurie teigę, kad pasaulis esąs amžinas ir ne „pagamintas“ 
tam tikru metu, turėjo atitinkamai aiškinti Platono demiurgo 
figūrą. Tokią interpretaciją galime rasti Alkinojo Didaska- 
like (sk. 14): 

Kai Platonas sako, kad pasaulis yra atsiradęs, neturime 

suprasti, esą buvo laikas, kai pasaulio dar nebuvo. Bet [jis 

taip sako] todėl, kad pasaulis nuolat atsiranda ir apreiškia 
tam tikrą pirmapradiškesnę savo tikrovės priežastį. Dievas 


nekuria ir amžinai esančios pasaulio sielos, bet ją sutvarko. 

Šia prasme būtų galima pasakyti, kad jis ją kuria paža- 
dindamas ir gręždamas į save jos mąstymą... idant žvelg- 
dama į jo mintis [t. y. mąstomuosius pavidalus] ji gautų 
pavidalus. 
Anot Alkinojo, pasaulis yra kelių nepriklausomų priežas- 
čių - transcendentinio dievo, pasaulio sielos ir medžiagos - 
jungties padarinys. Dievas nekuria sielos ir medžiagos, jis 
viso labo paskatina sielą tvarkyti medžiagą pagal jo min- 
čių - pavidalų - teikiamą pavyzdį. Toks svarstymas parodo, 
kaip pasaulis amžinai yra „padaromas“ ir, kita vertus, leidžia 
dievui veikti kaip priežasčiai neįtraukiant jo į žeminančią 
amatininko veiklą: jis gyvena niekieno netrukdomas, kaip 
į savo minčių tobulumą paniręs Aristotelio mąstymas. Kos- 
minės (pasaulio tvarkymo) užduotys atitenka jo valdinei - 
pasaulio sielai. 

Ar toks aiškinimas yra patenkinamas? Kaip mėginimas 
paaiškinti Platono tekstą jis neatrodo labiau pritemptas nei 
kai kurios kitos interpretacijos. Bet kaip filosofinė teorija 
jis visai neišsprendžia problemų, kylančių dėl to, kad Pla- 
tonas natūraliąją gamybą prilygina amatininkų darbui. Jis 
viso labo perleidžia dievo amatininko darbus jo valdiniui. 
Okaip siela „gamina“ pasaulį? Ar ji dirba kaip amatininkas? 
Ojei ne, tuomet kaip? Prie šių klausimų galime pridurti 
dar vieną, visų pirma Plotinui kylantį keblumą. Alkinojo 
pasakojimu, kaip ir apskritai amatininko darbo vaizdiniu, 
numanoma, kad pasaulis yra padarytas bendradarbiaujant 
kelioms nepriklausomai esančioms priežastims. Tačiau, anot 
Plotino, toks nepriklausomų priežasčių bendradarbiavimas 
yra neįmanomas: pasaulis turi kilti iš vienintelio pirminio 
šaltinio - Vienio - per tarpines mąstymo ir sielos pakopas. 
Tad Plotino įsitikinimu, tiesioginė pasaulio priežastis yra 


sielą ir tik siela. 

2. Kūrimas kaip regėjimas 
(Eneada III, 8 [30], 1-7) 
Pirmieji Plotino kūriniai rodo jį gerai suvokus, kokių sun- 
kumų kyla gretinant pasaulio atsiradimą ir amatininko dir- 
binio gamybą. Jis pritaria Aristotelio teiginiui, kad natūralūs 
procesai yra gerokai pranašesni už Žmogaus meną: prigim- 
čiai nereikia skaičiuoti ir svarstyti; ji nevargsta dirbdama 
savo darbą (plg. IV, 8 [6], 8, 14-16). Kaip tuomet yra padary- 
tas pasaulis? Kaip turime suprasti Platono Timają? 
Atsakymo apmatus galima rasti traktate IV, 8 [6], 2, 19-29: 
Todėl [Platonas] ir sako, kad mūsų siela, būdama su ana 
tobuląja, ištobulėja ir taip pat skrieja aukštybėse ir tvarko 
visą pasaulį [Faidras 246 c]. Jei laikysis nuošalyje, neis 
į kūnų vidų, nebus kieno nors, tada ir pati, kaip visybės 
siela, kartu su ana lengvai valdys visybę... Mat, esama dve- 
jopos visybės globos: visuma valdoma ramiu karališkosios 
valdžios paliepimu, o paskirybių globa verčia pačiam imtis 
veiklos ir prisiliesti prie veikiamo [dalyko]. 
Atrodo, kad šiame tekste ryžtingai einama Alkinojo siūlytų 
keliu, atleidžiant aukščiausias priežastis nuo tikro gamybos 
darbo ir skiriant jį valdiniams, kaip valdovas (vaizdas persi- 
kelia į politikos sritį) menkesnius darbus gali patikėti savo 
pavaldiniams. (Darbų perkėlimo valdiniams motyvas iškyla 
jau Timajuje 41 a-c, kur demiurgas mažiau svarbius darbus 
paskiria žemesniesiems dievams). Alkinojo veikale gamybos 
darbas nuo dievo perkeliamas pasaulio sielai; Plotinas nuo 
šios sielos jį perkelia paskiroms sieloms. Kaip ir Alkinojo 
atveju, toks veiksmas nieko neišsprendžia: paprastas gamy- 
bos darbo perkėlimas kitam veikėjui šio darbo nei panaikina, 
nei pakeičia, kaip tai turėtų būti padaryta, jei, kaip Plotinas, 
sutiktume su gamybos vaizdinio, kaip pasaulio atsiradimo 


iliustracijos, kritika. 

Vėlesniuose Plotino veikaluose galime rasti kai kurių pasau- 
lio atsiradimo aprašymo elementų, kurie leidžia atsiriboti nuo 
amatų gamybos proceso su visais jam būdingais trūkumais 
(skaičiavimas, rūpesčiai, netikrumas, vargas). Išsamiausias 
tekstas šiuo klausimu yra traktatas III, 8 [30], 1-7, pradedantis 
didelį antignostinį veikalą (III, 8; V, 8; V, 5; II, 9). Nors šį tekstą 
galima laikyti tiesiog Plotino atsakymu į tradiciškai svarsto- 
mus Platono Timajo klausimus, vis dėlto jį skaitant tampa aki- 
vaizdu, kad ypatingai opiais šiuos klausimus padarė Plotino 
mokyklos terpėje juntama gnostikų teorijos įtaka. Anot šios 
teorijos, pasaulis buvo padarytas kosminio demiurgo, kuris 
dėl savo neišmanymo padirbo blogą dalyką - šį pasaulį. Plo- 
tinas tokias mintis laikė iškreipto Timajo suvokimo vaisiumi: 

Jie visiškai klaidingai aiškina [Platono nusakytą] kūrybos 

būdą ir daugelį kitų dalykų, menkindami jo mintis, tarsi 

patys būtų perpratę mąstomąją prigimtį. (II, 9, 6, 24-27) 
Anksčiau tame pačiame antignostiniame veikale Plotinas 
užsimena, kad gnostikai neišmano, kokiu būdu kuriamas 
pasaulis: 

Todėl neteisūs yra tie, kurie, mąstomybei rymant, šitaip 

sunaikina ir pagimdo [pasaulį], tarsi kuriantysis kažkuriuo 

metu būtų panoręs kurti. Mat jie nenori suprasti, koks yra 
šios kūrybos būdas, ir nežino, kad, kol ana [mąstomybė] 

šviečia, viso kito taip pat niekad netrūksta. (V, 8,12, 20-24) 
Teisinga pasaulio kūrimo samprata dėstoma pačioje 
antignostinio traktato pradžioje - Eneadoje III, 8. Plotinas pra- 
deda teiginiu, kuris, jo nuomone, turėtų pasirodyti keistas: 

Jei priešrimtai imdamiesi svarstymo juokais tartume, kad 

viskas siekia regėjimo [theGria] ir žiūri šio tikslo - ne tik 

protingieji, bet ir neprotingi gyvūnai, ir augaluose esanti 
gamta, ir juos gimdanti žemė - ir kad visi dalykai natūra- 
lioje savo būsenoje to pasiekia kiek jiems tai įmanoma... kas 

galėtų pakęsti tokį teiginio keistumą? (1, 1-8) 

Tai, kad žmogiškosios būtybės siekia regėjimo (theūria) 
kaip aukščiausio žinojimo pilnatvės, gali pasirodyti įtikimas 
teiginys, bent jau kaip teorinė prielaida. (Aristotelis tokią 
mintį iškelia garsiojoje Metafizikos pradžioje.) Tačiau visai 
neįtikimai atrodo, esą toks žinojimas gali būti ir neprotin- 
gujų esybių siekis. 

Toliau plėtodamas savo teiginį Plotinas iškelia mintį, kad 
kitos žmogaus veiklos rūšys (jas Aristotelis skiria nuo regė- 
jimo), tai yra veikimas (prattein) ir darymas (poiein), priklauso 
nuo regėjimo: mes veikiame ir darome dalykus, siekdami 
regėjimo, o tai yra šalutinis regėjimo produktas (taip geo- 
metras brėžia diagramą kaip savo apmąstymų išdavą, 4, 9-11) 
arba kažkoks menkesnis regėjimo rūšis ar jo pakaitalas: 

Jukir žmonės, kai neįstengia regėti, imasi veiksmo - regėjimo 

ir proto šešėlio. Mat dėl sielos silpnumo jie negauna pakan- 

kamai regėjimo, negali tinkamai pagauti reginio ir nepasi- 

sotina, o siekdami išvysti griebiasi veiksmo, idant išvystų 
tai, ko neįstengė matyti mąstymu. Kurdami jie ir patys nori 
matyti aną reginį, jį regėti ir justi, ir kad kiti taip pat [matytų 
irjustų], kuomet jų sumanymas, kiek tai įmanoma, tampa 
veiksmu. Visur pamatysime, kad kūrybair veiksmas yra regė- 
jimo silpnumas arba jo palydovas: silpnumas, jei po nuveikto 
darbo žmogus nieko nebeturi, palydovas, jei turi už kūrinį 

pirmesnį ir pranašesnį reginį. (4, 31-43; taip pat plg. sk. 6) 
Sutikdami su teiginiu, esą, kai mes ką nors veikiame arba 
gaminame, tai atsitinka kaip pažinimo pasekmė arba pakai- 
talas, mes dar turime pamatyti, kaip toks teiginys gali būti 
taikomas už žmogaus veikimo ribų, visuose gamtos pasau- 
lio lygmenyse. 

Gamta, kaip medžiagą tvarkančios sielos galia, nieko iš 
medžiagos nedaro, taip sakant, „savo rankomis“ arba kokiais 
nors įnagiais (sk. 2). Veikiau ji yra tam tikra forma, kuri kuria 
nejudėdama, nes daryme, taip pat ir amatų gamyboje, yra 


110 


Visų dalykų kiltis iš Vienio (II) 


kažkas, kas nejuda ir nekinta - gamybos vyksmą kreipianti 
forma, o pokyčiai vyksta medžiagoje, kurioje pagal šios for- 
mos pavyzdį gimsta regimos apibrėžtys. (Šiuo klausimu taip 
pat plg. ankstesnį sk. 2, 6.) Būdama nejudinamas protinga- 
sis pradas, atsakingas už medžiagoje esančią formą, gamta 
turi būti regėjimas. 
Juk veiksmas turi atitikti protingąjį pradą [logos] aiškiai 
nuojo besiskirdamas. O protingasis pradas, netir toks, kuris 
lydi veiksmą ir jam vadovauja, negali būti veiksmu. O jei 
jis nėra veiksmas, bet yra protingas pradas, [vadinasi jis] - 
regėjimas. Ir kiekvieno protingojo prado atveju žemiausias 
[lygmuo] kyla iš regėjimo. (3, 3-7) 
Nusakydamas daiktus formuojantį pradą, gamtą kaip regė- 
jimą, Plotinas nenori pasakyti, esą ji mąsto ta prasme, kad 
skaičiuoja, tiria arba svarsto (3, 14-17). Toks mąstymas turėtų 
trūkumą, stokotų kažkokio tikro žinojimo, kurio dar turėtų 
ieškoti: 
Bet ji [gamta] turi, todėl ir kuria. Tad būti tuo, kas ji yra, 
jai reiškia kurti, ir kiek ji yra tai, tiek ji yra kuriantysis 
[pradas]. Antra vertus, ji yra regėjimas ir reginys, nes 
yra protingasis pradas. Tad būdama regėjimas, reginys ir 
protingasis pradas ji ir kuria todėl, kad visa tai yra. Taigi 
paaiškėja, kad kūrimas yra regėjimas, nes tai yra regėjimo 
padarinys, regėjimo, kuris toks lieka ir daugiau nieko nevei- 
kia, bet kuria tuo, kad yra regėjimas. (3, 16-23) 
Tad gamta nė nemėgina skaičiuoti, kaip galėtų sutvarkyti 
pasaulį. Veikiau pasaulis atspindi tam tikrą gamtoje esantį 
žinojimą, aukštesniųjų pradų įkvėptą regėjimą. Todėl, kaip 
toliau savo antignostiniame veikale sako Plotinas: 
Tu gali pasakyti, dėl kokios priežasties žemė yra viduryje, 
kodėlji apskrita ir kodėl ekliptika yra būtent tokia. Tačiau 
ten [mąstomybėje] nėra taip, kad viskas yra sumanyta 
šitaip, nes taip turėjo būti, veikiau - todėl, kad [mąstomybė] 

yra tokia, kokia ji yra, [pasaulis] yra puikiai sutvarkytas. 

(V, 8, 7, 36-40) 

Klausimas apie tai, kodėl viskas yra padaryta būtent tokiu 
būdu, išspręstas tuo, kad viskas padaryta taip, kad atitiktų jų 
kūrėjo - gamtos, kaip mąstymą reginčios sielos, - prigimtį. 

Apibendrindami mes galime pasakyti, kad (1) gamtos 
gamyba nėra joks varginantis darbas, nes, būdama medžia- 
goje vykstančius pokyčius kreipianti forma, pati gamta nesi- 
keičia, ir kad (2) jos veikimas nėra susijęs su skaičiavimais, 
nes gamta, kaip savyje pilnas žinojimas, tiesiog atsispindi 
pasaulio „koncepcijoje“. Ir vienu, ir kitu atžvilgiu gamtos 
produktyvumas nėra toks pats kaip amatų. 

Plotinas, be abejo, supranta, kad kalbėdamas apie gamtą 
kaip apie tam tikros rūšies regėjimą arba pažinimą, jis išplečia 
šių sąvokų reikšmę už jų įprasto (žmogiškojo) taikymo ribų. 
Gamta kaip regėjimas nėra nei jutimas, nei suvokimas. Veikiau 
tai yra labai žemas sąmoningumo lygis, kurį būtų galima paly- 
ginti su miegančio žmogaus sąmonės būsena (III, 8, 4, 22-24). 
Tai yra pats žemiausias sąmonės lygis regėjimo skalėje, kuri 
kyla nuo sielos iki mąstymo (4, 8-13). Kaip mąstymo buvimas 
yra Vienio regėjimas, o sielos buvimas - mąstymo regėjimas, 
taip ir gamta yra tam tikras sielos regėjimas, kurio padarinys 
ir savotiškas vedinys yra pasaulis (plg. III, 8, 5-8). Taigi trak- 
tate III, 8 Plotinas galutinai pakeičia amatų gamybos modelį 
kontempliatyviosios kilties procesu: pasaulis kyla iš sielos 
taip pat, kaip siela kyla iš mąstymo, o mąstymas - iš Vienio. 


3. Gamta, laikas ir medžiaga 
Traktate III, 8 pateiktas pasaulio atsiradimo aiškinimas 
palieka įvairių spragų. (1) Antai mes galėtume norėti daugiau 
sužinoti apie Plotino čia minimą kontempliatyviąją „gamtą“ 
ir apie jos santykį su siela. (2) Ką reikia manyti apie pasaulio 
amžinumą, ir kaip atsiranda laikas? (3) Kas pasakytina apie 

pirminę medžiagą, kurioje susidaro kūnai? Arji taip pat yra 
gamtos kūrinys? 

1. Gamtą, kaip kuriančiąją galią, turbūt geriausia būtų 
laikyti tokiu sielos galios aspektu, kurio veikla apima pama- 
tinį pasaulio sutvarkymą. Sieloje glūdi visa puokštė galių, 
pasireiškiančių įvairiomis, sielos buvimui kūne būdingomis 
gyvybinėmis funkcijomis (plg. ankstesnį sk. 1). Gamta yra 
viena iš šios puokštės galių. Šia prasme ji nėra tokia nuo sie- 
los atskirta tikrovė, kaip pati siela yra nuo mąstymo atskirta 
tikrovė. Kai kuriuose tekstuose Plotinas apie gamtą kalba 
kaip apie sielos atvaizdą (plg. V, 2 [11], 1, 18-21), toks įspūdis 
susidaro ir skaitant traktatą III, 8, 1-5. Vis dėlto, vieną vertus, 
Plotinas brėžia sielos santykio su jos žemesnėmis galiomis 
ir, kita vertus, mąstymo ir sielos santykio skirtį: siela savo 
žemesniąsias galias kuria judėdama, o sielą kuriantis mąsty- 
mas lieka nejudrus. Šis sielai būdingas dinamiškumas grin- 
džia esminį sielos ir jos žemesniųjų galių tęstinumą (plg. V, 
2 [11],1, 22-29; III, 4 [15], 1, 1-6; III, 8, 5). Gamta, kaip kurian- 
Čioji galia, yra integrali sielos dalis, tačiau poveikis, kurį siela 
daro medžiagai, ta gyvybė, kurią ji teikia medžiagai ir kuri 
kartu su medžiaga sudaro gyvą kūną, gali būti nusakyta kaip 
sielos atvaizdas, „pėdsakas“ arba „šešėlis“ (plg. VI, 4 [22],15, 
15-18; IV, 4 [28], 18, 1-9). 

2. Atsisakydamas pažodžiui suprasti Timajuje pateiktą die- 
viškojo amatininko vaizdinį, Plotinas taip pat nemano, kad 
šis tekstas priskiria pasauliui kokią nors pradžią. Kaip ir kiti 
platonikai, antai Alkinojas, jis pritaria Aristotelio mokymui, 
anot kurio, pasaulis neturi pradžios, ir mano, kad Timajo 
tekstas yra vaizdi iliustracija, parodanti, kaip pasaulis amži- 
nai tvarkomas transcendentinių priežasčių. Pasaulis amži- 
nai kyla iš sielos taip pat, kaip ir siela bei mąstymas amžinai 
kyla iš Vienio. Kurdama pasaulį siela veikia tokiu būdu, kad 
laikas atsiranda kaip šio pasaulio buvimo ypatybė. Traktate 

III, 7 [45], apibendrindamas taiklią ir gerai argumentuotą 
klausimo analizę, Plotinas daro išvadą, kad laikas yra sukur- 
tas sielos, kuri nepanoro likti mąstymo regėjime ir pavertė 
regėjimą judėjimu, į akimirkų seką skaidančiu ir išblaškan- 
čiu vieningą mąstymo gyvenimą (sk. 11). Laikas yra tokio vie- 
ningo gyvenimo skaidymas į akimirkų seką: „Laikas yra iš 
vieno gyvenimo būdo į kitą pereinančios sielos gyvenimas“ 
(11, 43-45). Sielos judėjimo, kuris yra laikas, sukurtas ir šiame 
judėjime esantis pasaulis yra pririštas prie laiko. Vieningą 
mąstymo gyvenimą, kuris yra amžinybė, jis gyvena suskai- 
dytą į laiko akimirkų seką. 

3. Kai kurie naujųjų laikų Plotino skaitytojai manė, kad 
Plotinas (kaip ir Alkinojas) medžiagą, kurioje siela gimdo 
pasaulį, laiko nepriklausomą nuo sielos ir ankstesne už sie- 
los kuriamą pasaulį. Tačiau jei išties taip būtų, Plotinas nega- 
lėtų nuosekliai laikytis paprastumo pirmumo principo, kuris 
numano, kad viskas, tiesiogiai arba netiesiogiai, kyla iš Vie- 
nio. Kita vertus, jei pasaulis sukurtas laikantis tos pačios 
kilties tvarkos, kokią Plotinas dėsto kalbėdamas apie aukštes- 
niuosius lygmenis (mąstymo ir sielos kiltis), tuomet galima 
būtų tikėtis, kad medžiaga atsiranda kaip tam tikros rūšies 
antrinis gamtos veikimas, kaip neapibrėžtybė, kuri savotiš- 
kai „gręžiasi“ į gamtą kaip į žemiausią sielos pakopą ir yra 
apipavidalinama gamtos teikiamo pavyzdžio. Skaitydami 
traktatą III, 4 [15], galime įsitikinti, kad Plotinas išties seka 
šią minčių giją: 

Kaip viskas, kas buvo pagimdyta anksčiau, buvo gim- 

doma be formos, o pavidalą gavo, atsigręžę į gimdytoją, 

tarsi į savo maitintoją, taip ir čia tai, kas pagimdyta, 

[medžiaga] nebėra sielos pavidalas, nes nebeturi gyvybės, 

bet yra visiška neapibrėžtis. Ankstesniuose dalykuose taip 

pat būta neapibrėžties, tačiau pavidale, nes tai nebuvo 
visai neapibrėžta, bet [neapibrėžta] vien lyginant su to 

dalyko tobulybe. O čia neapibrėžtumas yra visiškas. Tobu- 
linamas jis virsta kūnu, gavęs savo gebai tinkamą formą. 
(III, 4 [15], 1, 8-15) 
Taigi medžiaga nėra nepriklausoma priežastis; kaip ir visa 
kita, ji galiausiai kyla iš Vienio. Būdama visiška neapibrėžtis, 
ji yra kilties vyksmo pabaiga. Joje pasirodantys sielos atvaiz- 
dai nebeturi gyvybės, tad ir neįstengia toliau skleisti Vienio 
galios ir tobulybės. 

1. Blogio problema 
Paprastumo pirmumo principas (žr. ankstesnį sk. 4) reika- 
lauja, kad viskas, tiesiogiai arba netiesiogiai, kiltų iš Vienio. 
Tad ir medžiagos pasaulis netiesiogiai, per sielą kyla iš Vie- 
nio: siela kuria medžiagą, kurioje per santykį su siela susi- 
daro pasaulis. Bet medžiagos pasaulis toli gražu nėra tobulas. 
Plotinas nė kiek neneigia jame esančių įvairaus pavidalo blo- 
gybių. Ar tai reiškia, kad, jo manymu, siela, kuri iš prigim- 
ties yra gėrio reiškėja, kuria blogį? O kadangi jis apibūdina 
medžiagą kaip absoliutų blogį (Žr. toliau sk. 8, 2), arjis galiau- 
siai neteigia, kad absoliutus gėris (Vienis) sukuria absoliutų 
blogį (medžiagą)? Ar čia nesama prieštaravimo? Plotino įsi- 
tikinimu (žr. ankstesnį sk. 6, 2), tai, kas yra gera, savo tobu- 
lumą išreiškia skleisdamas savo gerumą. Kaip tuomet gera 
galėtų sukurti bloga? 

Tokie klausimai neišvengiamai kyla tuomet, kai filoso- 
fai iškelia vienintelį galutinį tikrovės šaltinį ir tapatina jį su 
gėriu. Tokiems filosofams, regis, tenka rinktis iš kelių gali- 
mybių: arba jie turi neigti blogio tikrumą, arba mėginti sugy- 
venti su tuo akivaizdžiu prieštaravimu, kad gėris sukuria 
blogį, arba atsisakyti teiginio, kad esama vienintelio galutinio 
visų daiktų šaltinio (šią poziciją galime vadinti „monizmu“), 
ir pripažinti du priešingus šaltinius - gėrio pradą ir blogio 
pradą (šią poziciją vadinsime „dualizmu“). Su panašiomis 
problemomis, be abejo, susiduria ir religinis mąstymas, 
kuomet Dievas laikomas gėriu ir vieninteliu dalykų kūrėju. 

Tokios problemos graikų filosofinėje tradicijoje iškilo gero- 
kai anksčiau nei jas teko spręsti Plotinui. 

Plotinas cituoja Platono Teaiteto (176 a) žodžius, skelbian- 
čius, kad blogis esąs nuolatinis šio pasaulio bruožas: 

„bloga negali žūti“, bet „būtinai yra“, ir „pas dievus blogy- 

bių nėra“, bet „jos amžinai keliauja per mirtingąją prigimtį 

ir šią vietą“. (I, 8 [51], 6, 1-4) 

Plotinas taip pat primena (I, 8, 7,1-7), kad Timajuje (47 e-48 a) 
Platonas aprašo pasaulį kaip dviejų priešingų pradų sąveikos 
padarinį: mąstymas, kuris yra geras, negali galutinai įveikti 
savo priešingybės, „būtinybės“. Prie pasaulyje esančių trū- 
kumų ir blogybių turime pridurti žmogiškosiose būtybėse 
glūdintį moralinį blogį arba ydą. Traktate IV, 8 [6] Ploti- 
nas aptaria daugelį šią temą svarstančių Platono Faidono ir 
Faidro vietų. Kodėl sielos nusideda? Kodėl nupuola? Kodėljos 
yra įkalintos kūne ir atlieka bausmę? Ir koks yra šio mora- 
linio blogio ir blogio, kuris yra nuolatinis pasaulio bruožas, 
santykis? 

Platono brėžiamame pasaulyje blogis iškyla aiškiau nei 
Aristotelio tikrovėje, kur viešpatauja racionali tvarka ir kiek- 
vienas daiktas dėsningai įgyvendina jam būdingą tobulumą. 
Tvarka nėra labai griežta: kartais (bet tėra išimtis) ji gali 
pakrikti; blogas veikimas, kliūtis arba atsitiktiniai įvykiai 
gali sutrikdyti natūraliuosius procesus ir žmogiškosios mora- 
lės srities tvarką. Tokie sutrikimai visai nebuvo toleruojami 
stoikų visybėje, persmelktoje ir prižiūrimoje imanentiškai 
joje esančio protingojo dievo. Tai reiškė, kad viskas, vienų 
ar kitu būdu, turėjo būti gera. Akivaizdu, kad toks radikalus 
teiginys blogį paverčia nepaprastai opia problema, keliančia 
grėsmę tobulam stoikų mokymo nuoseklumui. Atsakydami 
savo kritikams stoikai mėgino įrodyti, kad blogis tesąs tam 
tikras geros visumos aspektas: tai, ką mes laikome blogiu 


(katastrofos, neteisybės ir t. t.), iš tiesų turi savo paskirtį 

bendresniame paveiksle, kuris yra geras. Jei tik mes gebė- 
tume išvysti „paveikslo visumą“, galėtume suvokti, tarkime, 
kokiu būdu kančia gali padėti siekti teigiamo tikslo. Kadangi 
pasaulis yra sudėtinga sistema, jis turi būti įvairus ir turėti 
tokių bruožų, kuriuos mes, spręsdami apie paskirus daly- 
kus, laikome blogais, nors iš tiesų jie sudaro būtiną visybės 
gerumo dalį. 

Kalbėdami apie blogio problemos aptarimą Plotino trak- 
tatuose turime nepamiršti ir viduriniųjų platonikų siūlytų 
Platono interpretacijų. Jų požiūris dažniausiai buvo dua- 
listinis: pasaulis esąs sudarytas iš dviejų priešingų pradų - 
gėrio (demiurgas ir pavidalai) ir blogio (medžiaga ir / arba 
siela kaip medžiagoje esančio netvarkingo judėjimo prie- 
žastis). Toks dualizmas buvo patogesnis siekiant paaiškinti 
blogį, tačiau jis netiko prie Plotino filosofijos monizmo. Pas- 
tarajam galiausiai teko susikirsti su gnostikų blogio sam- 
prata, anot kurios, blogis yra demiurgo atskilimo vaisius: 
jis padirbo blogą kūrinį, nes veikė siekdamas iškelti save ir 


sukildamas prieš gėrį. 


2. Medžiaga kaip absoliutus blogis 
(Eneada I, 8 [51]) 
Pirmuosiuose traktato I, 8 skyriuose Plotinas mėgina api- 
brėžti tikrąją blogio prigimtį. Siekdamas rasti tokį apibrė- 
žimą, jis ima blogio priešingybę - gėrio prigimtį. Gėris yra 
susijęs su nepriklausomybe, matu, forma ir tobulumu - arba 
todėl, kad jis yra jų šaltinis (Vienis), arba todėl, kad visa tai 
yra būdinga mąstymui ir sielai. Tad jis yra tai, kas yra „ana- 
pus būties“, arba tai, kas yra „būtis“ ta prasme, kad tai yra 
visiškai tobula būties rūšis, kokią turi mąstomoji tikrovė 
(sk. 2). Blogis, kaip gėrio priešingybė, gali būti e contrario 
apibūdintas kaip nebūtis, ne ta prasme, kad jo nebūtų, bet 
todėl, kadjis yra tobulos, sieloje, mąstyme ir Vienyje esančios 

būties priešingybė. Todėl jis yra ir nepriklausomumo, mato, 
formos, ir tobulumo priešingybė: 

Jau būtų galima susidaryti blogio sampratą: jis tarsi bema- 

tiškumas greta mato, beribiškumas greta ribos, bepavida- 

liškumas greta pavidalą kuriančio prado, amžinas poreikis 
greta to, kam savyje visko pakanka, amžina neapibrėžtis, 
visiškas nepastovumas ir kęsmas, besotystė, visiškas skur- 

das. (3, 12-16) 

Plotino pasaulyje esama tokios tikrovės, kuri atitinka šį 
apibūdinimą, tikrovės, kuri pagal savo tikrąją prigimtį yra 
visiškas formos ir mato nebuvimas, tai - medžiaga. Blogio 
ir medžiagos apibūdinimai sutampa. Medžiaga yra blogis 
(3, 35-40). 

Mes galime kalbėti apie medžiagą kaip apie „absoliutų“ 
arba pirminį blogį, arba kaip apie blogį per se, šitaip skir- 
dami jį nuo dalykų, kurie dalyvauja blogyje tam tikru būdų 
suartėdami su medžiaga, nors patys savaime jie nėra blogis. 
Šie „antriniai“ blogiai apima iš medžiagos sudarytus kūnus 
(4, 1-5) ir sielas, kurios tapo blogos dėl bendrystės su mato 
stoka (4, 6-13). Antai liga - tai kūne esanti mato stoka, o bjau- 
rumas - formos stoka (5, 22-24): 

Taigi pirminiu blogiu pripažinkime bematiškumą, otai, kas 

bematiškume atsiduria arba supanašėdamas, arba jame 

dalyvaudamas, tai tebūna antrinis blogis, nes jam tai atsi- 
tinka. Taip pat: pirma - tamsa, o tai, kas užtemdyta, - 
antra. Yda, būdama sielos nežinojimas ir bematiškumas, 
yra antrinis blogis, o ne blogis savaime. Juk ir dorybė nėra 
pirminis gėris, bet tai, kas su juo supanašėjo arba tapo jo 
dalininku. (8, 37-45) 
Prieš tęsiant verta pabrėžti du dalykus. (1) Kūnas savaime 
nėrablogas; jis yra blogas tik tiek, kiek jame esanti medžiaga 
nesileidžia apipavidalinama. (2) Plotino pateiktas blogio 
apibrėžimas, anot kurio, blogis esąs gėrio „trūkumas“ arba 

nebuvimas, vėliau iškyla Plotino įtaką patyrusių krikščio- 
nių mąstytojų, tokių kaip Grigalius Nysietis arba Augusti- 
nas, veikaluose. Tačiau krikščionių teologai kalbėdami apie 
„gėrio trūkumą“ turi omenyje ne kokią nors esamą tikrovę, 
bet savanorį sielos nusigręžimą nuo Dievo. Vis dėlto Plotinas 
blogį laiko esančiu: tai yra medžiaga, nors, kaip matysime, jis 
taip pat kalba ir apie sielos nusigręžimą nuo gėrio. Kadangi 
Plotinas laiko medžiagą pasaulio dalį sudarančia tikrove ir 
kitų blogių (taip pat ir moralinio blogio) pagrindu, mes galė- 
tume ją pavadinti „metafiziniu blogiu“. 

Jei esama blogio tikrovės, kaip Plotinui pavyksta išspręsti 
šio skyriaus pradžioje iškeltas problemas? Kaip absoliutus 
gėris gali sukurti absoliutų blogį? Atsakant būtų galima 
(plg. III, 2 [47], 5, 27-32) pastebėti, jog Plotino kilties teorija 
numano, kad kiekviena šio proceso pakopa pasižymi mažes- 
niu tobulumu arba (tą patį pasakant modo negativo) didesniu 
netobulumu. Tokių lygmenų seka turi tęstis, kol pasieks savo 
ribą - visišką netobulumą, arba blogį. Taigi atrodo, kad pati 
visko kilties iš gėrio ir gėrio vaisingumo logika lemia, kad 
galiausiai pagimdomas blogis. 

Šis atsakymas turi būti patikslintas. Jis verčia manyti, 
kad kiltis iš Vienio numano didėjančio netobulumo pakopas, 
vedančias į absoliutų netobulumą, kitaip tariant, didėjančio 
blogio pakopas, vedančias į absoliutų blogį. Tačiau, Plotino 
teigimu, dviejuose už Vienį žemesniuose lygmenyse jokios 
rūšies blogio negali būti: 

Jis [mąstymas] yra pirminis [Vienio] veikimas ir pirmoji 

būtis, pačiam [Vieniui] pasiliekant savyje. Tačiau jis vei- 

kia jam [Vieniui], tarsi jam gyventų. O siela, užjoir apie jį 

[mąstymą] šokdama savo šokį, į jį žiūrėdama ir regėdama 

jo vidų, per jį mato dievą. Ir tai yra nerūpestingas ir palai- 

mingas „dievų gyvenimas“ [Paidras 248 al, ir blogio čia 

niekur nėra - jeigu viskas čia ir būtų sustoję, nebūtų jokio 

blogio, o būtų pirmasis gėris ir antrosios bei trečiosios gėry- 

bės. (I, 8, 2, 21-28) 

Taigi mes turime įvairių tobulumo laipsnių (lyginant 
su Vieniu) ir įvairių blogio formų buvimo skirtį. Dalykai, 
priklausantys už Vienį žemesniam lygmeniui, antai siela, 
gali būti tobuli savo lygmenyje (plg. I, 8, 5, 6-8). Žemesnių 
lygmenų atsiradimas iš Vienio, regis, nereiškia, kad būti- 
nai turi būti blogis (t. p. plg. II, o [33], 13, 28-34). Vis dėlto, 
atrodo, kad kilties vyksmas veda prie blogio, nes šis vyksmas 
turi pasiekti tokį galą, už kurio gėris nebėra produktyvus: 

Galima ir štai kaip suvokti blogio būtinybę: kadangi yra ne 

vien Gėris, išžengiant iš jo arba, jei kam patinka taip kal- 

bėti, - nuolat nužengiant ir traukiantis, būtinai turi būti 
paskutinis dalykas, po kurio jau niekas nebegali rastis, ir 
tai yra blogis. Juk po pirmojo būtinai yra tolesnis dalykas, 
tad ir paskutinis. O tai yra medžiaga, visai jo [pirmojo] 

nebeturinti. (I, 8, 7, 16-23) 

Vis dėlto tiesa yra tai, kad medžiaga, kaip absoliutus blo- 
gis, nėra vien kilties iš Vienio pabaiga. Ji taip pat yra šio 
proceso rezultatas: medžiagą padarė siela. Taigi liekame su 
neišspręstu paradoksu: save patį ir savo gerumą, Plotino 
įsitikinimu, dovanoti turintis gėris iš tikrųjų gimdo blogį. 


3. Moralinis blogis 
(Eneados III, 9 [13], 3; IV, 8 [6]) 

Kai kuriuose tekstuose, parašytuose ankstesniais savo rašy- 
tojo karjeros metais, Plotinas, regis, nori pasakyti, kad blogis 
kyla iš sielos kaip ją nuo mąstomybės atskiriančio įsitvirti- 
nimo veiksmo pasekmė: 

Ojudėti į tai, kas yra po jos, [sielai] reiškia judėti į nesa- 

mybę. Taiji daro tuomet, kai juda į save pačią. Mat judė- 

dama į save ji sukuria po jos esantį atvaizdą, nesamybę, 

tarsi smegdama ir tapdama vis labiau neapibrėžta. Ir šis 


122 


Blogis 


jos atvaizdas yra visai tamsi neapibrėžtybė, nes jis visai 

neturi nei proto, nei mąstymo ir yra labai nutolęs nuo 

esybės. Telkdamasi ties viduriu, ji yra savo terpėje, o kai 
tarytum antrąkart atsigręždama pamato atvaizdą, sutei- 

kia jam formą ir džiaugsmingai į jį ateina. (UI, 9 [13], 

3, 8-16) 

Traktate V, 1 [10], 1, 1-6 Plotinas taip pat teigia, kad sieloms 
„blogio priežastis“ yra jų savęs teigimo veiksmas, atskirian- 
tis jas nuo aukštybių. 

Tokie tekstai verčia manyti, kad Plotinas perima gnosti- 
cizmui artimą požiūrį: blogis atsiranda dėl sielos apostazės 
nuo Gėrio, sielai padarant ir apipavidalinant medžiagą. Vadi- 
nasi, galėtume apibendrinti, metafizinis blogis nėra Gėrio 
vaisius, kilties proceso padarinys. Jis yra sukurtas moralinio 
blogio, sieloje esančio moralinio trūkumo. 

Tokia išvada nedera su vėliau Eneadoje I, 8 Plotino ginama 
pozicija, anot kurios, moralinis blogis esąs antrinis ir pri- 
klauso nuo pirminio, metafizinio blogio. Ji taip pat neatitinka 
kito ankstesnio veikalo, IV, 8 [6], teiginių. Šiame veikale Plo- 
tinas svarsto sielos nusileidimo į kūną priežastis. Jis pastebi, 
kad Platonas apie tai kalba neaiškiai (1, 23-28): kai kuriuose 
dialoguose (Faidonas, Faidras) Platonas sielos ryšį su kūnu 
laiko blogiu sakydamas, kad siela yra įkalinta kūne, o kitur 
(Timajas) į sielos buvimą kūne žiūrima teigiamai - siela 
ateina į kūną, kad jį patobulintų. Traktato tęsinyje Plotinas 
remiasi būtent Timajo požiūriu: siela kūne yra jam patobu- 
linti skirta gerumo išraiška. 

Šitaip, nors ir būdama dieviška iš aukštybės buveinių kilusi 

[būtybė], siela atsiduria kūno viduje; būdama žemesnysis 

dievas, laisvu savo polinkiu, dėl savo galių pilnatvės ji 

ateina į šį pasaulį tvarkyti po jos esančią [būtybę]. Jei 
sugeba greitai pasitraukti, nepatiria jokio nuostolio, įgi- 
jusi blogio pažinimą, pažinusi blogio prigimtį, aikštėn 

iškėlusi savo galias ir apreiškusi savo darbus bei kūrinius - 

rimdami nekūniškume, [visi jie] būtų likę bergždi, niekad 

nepajudėję įgyvendinimo link, o ir pati siela nė neįtartų, 

ką turėjo, jiems neapsireiškus ir iš jos nepajudėjus. (IV, 

8 [6], 5, 24-33) 

Kūnus padarančios sielos veikimas nesiekia moralinio 
blogio, ir toks blogis nėra būtinas jos veikimo elementas. 
Užmiršti save ir tapti bloga sielą verčia ilgesnis ryšys su 
kūnu, kai juo besirūpindama siela pasiduoda jo apžavams 
(4,13-30). Metafizinis blogis nėra sieloje esančio moralinio 
trūkumo padarinys. Sielos produktyvumas iš esmės yra 
geras. Moralinis blogis gimsta iš nežinojimo, kurį sukelia 
susižavėjimas kūnu. Taigi, kad galėtų pasirodyti morali- 
nis blogis, pirma turi būti kūnas (tad ir medžiaga). Morali- 
nis blogis yra metafizinio blogio pasekmė, ne jo priežastis. 
Plotino įsitikinimai šiuo klausimu liko nepakitę ir tuomet, 
kai daug vėliau jis parašė Eneadą I, 8 (žr. kitoje pastraipoje 
cituojamą tekstą). 

Bet kokiu būdu metafizinis blogis galėtų sukurti mora- 
linį blogį? Tai reikštų, kad medžiaga įveikia sielą, žemesnis - 
aukštesnį, o tai atrodo neįmanomas dalykas. Ar sieloje esama 
kažin kokio trūkumo, kuris padaro ją pasiekiamą medžiagos 
įtakai? Plotinas pabrėžia, kad taip nėra: 

Tai ir yra sielos nuopuolis - kai ji šitaip ateina į medžiagą 

ir nusilpsta, nes ne visosjos galios yra čia, kad galėtų veikti, 

nes būti čia joms trukdo medžiaga, užgrobusi sielos uži- 

mamą vietą ir privertusi ją tarytum susitraukti, o tai, ką 
pagavo tarsi voginį, padariusi blogą, kol vėl pajėgs pabėgti. 

Taigi medžiaga yra ir sielos silpnumo, ir ydos priežastis. 

Tad jos pačios blogis yra pirmesnis, ir ji yra pirminis blo- 

gis. (I, 8, 14, 44-51) 

Vis dėlto sunku suprasti, kaip medžiaga galėtų būti visiškai 
atsakinga už sielos ydą. Tai reikštų, kad mes nepaliekame 

sielai jokios moralinės atsakomybės už jos veiksmus. Kiek 
anksčiau parašytame veikale, Eneadoje III, 2 [47], Plotinas dalį 
moralinės atsakomybės skiria mąstomųjų pradų sutvarky- 
tame pasaulyje veikiančiai sielai - blogį mes darome ne todėl, 
kad taip būtų nulemta esamos dalykų tvarkos. 
Savo noru judėti gebančios gyvos būtybės kartais krypsta 
į gera, kartais į bloga. Turbūt nėra reikalo ieškoti kitos 
[para tou] nukrypimo į blogį [priežasties]. Pradžioje nuti- 
kęs nedidelis nukrypimas, tuo pat keliu toliau judėdamas 
paklydimą visuomet padaro didesnį ir rimtesnį. Ir kūnas 
yračia pat, tad neišvengiamai ir troškimas. Ir jei pati pra- 
džia ir tai, kas staiga nutiko, lieka nepastebėta ir tuoj pat 
nepataisyta, atsiranda apsisprendimas [hairesis] tam, į ką 
įpulta. (III, 2, 4, 36-44; plg. III, 3, 4, 47-48) 
Regis, reikalingas tam tikras minimalus sielos judesys, nedi- 
delis vidinis postūmis, kad ji pradėtų toliau tolydžio slysti 
į kūno nelaisvę. Toks nuopuolis reiškia nusigręžimą nuo mąs- 


tymo, vadinasi, nežinojimą ir moralinio blogio atsiradimą. 


4. Pasaulio gerumas 
(Eneada III, 2-3 [47-48|) 
Kodėl mes darome bloga? Ar tai lemia aplinkybės, kurio- 
mis mes gyvename? Ar mūsų prigimties trūkumas? Gal 
netikęs pasirinkimas? O iš kur toks pasirinkimas? Ploti- 
nas labai ryžtingai teigia prigimtinį sielos gerumą ir meta- 
fizinio blogio (medžiagos ir, antroje vietoje, iš medžiagos 
sudėtų kūnų) svarbą teikiant dingstį moraliniam blogiui. 
Tačiaujis negali metafizinį blogį paversti vieninteliu mora- 
linį blogį sukeliančiu veiksniu, nes tai visiškai panaikintų 
mūsų galią kontroliuoti mūsų gyvenimą i7 mūsų moralinę 
atsakomybę. Mūsų judėjimas į ydą turi prasidėti nuo tam 
tikro mūsų, kaip sielų, judėjimo. Tačiau Plotinas stengiasi 

šį judėjimą pavaizduoti kuo mažesnį, tad jo prigimtis lieka 
gana paslaptinga". 

Jei metafizinis blogis pats savaime nesukuria moralinio 
blogio, moralinis blogis taip pat nekuria metafizinio blogio: 
siela nekuria (kaip tam tikrų pakraipų gnosticizme) medžia- 
gos ir kūnų dėl kokio nors moralinio savo trūkumo. Bet tai 
mus grąžina prie paradoksalaus teiginio, kad gėris kuria 
blogį. Gėrio kūrybingumas lemia visų dalykų atsiradimą, 
vadinasi, ir skirtingus tobulumo lygius, tačiau pradžioje tai, 
regis, nereiškia, kad būtinai turi rastis blogis. Blogis atsi- 
randa vėliau, kūrybingos gėrio sklaidos pabaigoje arba ties 
jos riba. Vis dėlto, kodėl ši sklaidos pabaiga turi būti pasiekta 
iškart po sielos esančiame lygmenyje? Kodėl siela, kuri yra 
gera, sukuria medžiagą, kuri yra bloga? 

Plotino blogio teorijos keliamas dilemas toli gražu nėra 
lengva išspręsti. Norėdami nuodugniau jas ištirti, turime 
susipažinti ir su blogio aptarimu traktate III, 2-3 [47-48]. 
Čia Plotinas siekia apginti „apvaizdos“ (ją jis supranta 
kaip šiam pasauliui mąstymo suteiktą tvarką) sampratą 
nuo epikūrininkų, kurie ją neigia nurodydami pasaulio 
trūkumus, ir nuo gnostikų, kurie laikė pasaulį blogo 
demiurgo kūriniu (III, 2,1, 5-10). Plotinas apžvelgia mus ištin- 
kančias blogybes - ko gero, jo amžiaus sunkios politinės ir 
ekonominės aplinkybės (plg. anksčiau, Įvadas, sk. 1) jas darė 
labai tikėtinomis. Apskritai Plotinas perima stoikų optimis- 
tinę pasaulėžiūrą ir naudoja jų argumentus, priderindamas 
juos prie platonikų mokymo: dauguma išbandymų, kuriuos 
mums tenka patirti (antai, skurdas), nėra tikros blogybės; 
kai kurios blogybės padeda pasiekti gero tikslo; piktadariai 
galiausiai susilaukia bausmės; nors piktadariai yra atsakingi 


10 Jis taip pat stengiasi parodyti, kad siela mažai įsitraukia į blogį, 
teigdamas, kad tai nutinka vien žemesniosioms sielos galioms 


(I, 8, 4, 25-33). 

už savo blogus veiksmus, šie veiksmai yra įtraukti į platesnį 
kosminį paveikslą, kuris yra geras; šio paveikslo gėris ir 
grožis reikalauja įvairumo ir skirtingo tobulumo - šitaip 
geroje teatro pjesėje turi pasirodyti ne tik šaunuoliai, bet ir 
niekšai. Ne visi Plotino argumentai (kai kurie išjų yra tradi- 
ciniai) atrodo įtikinami. Antai, mes turime tikėti sielų per- 
sikūnijimu, kad galėtume sutikti, jog 
ne atsitiktinai kažkas yra vergas, ir belaisviu tampama 
ne per atsitiktinumą, ir kūno prievarta patiriama ne be 
pagrindo, bet žmogus kadaise pats padaręs tai, kas dabar 
jam nutinka: nužudęs savo motiną gims moterimi ir pats 
bus vaiko nužudytas, o prievartautojas bus moterimi, kad 
pats patirtų prievartą. (II, 2 [47], 13, 11-15) 
Kad ir kaip būtų (Plotino amžininkams tai, ko gero, atrodė 
labiau įtikinama nei mums), traktato III, 2-3 aiškinimai rodo, 
kad Plotino akimis žiūrint, šis pasaulis, nepaisant įvairių 
jame esančių blogybių, yra grožio, gėrio ir mąstymo šviesos 
užlieta vieta. Tą patį, labai teigiamą požiūrį į pasaulį kiek 
vėliau rasime paskutiniuose medžiagą kaip absoliutų blogį 
tiriančio traktato žodžiuose: 
O blogis gėrio galybės ir prigimties dėka nėra vien blogis. 
Kadangi būtinai turėjo pasirodyti, jis yra pridengtas, kaip 
auksu sukaustytus belaisvius, visą jį supančių gražių gran- 
dinių, idant dievai nematytų [medžiagos], kad ir esančios, 
ir kad žmonės galėtų ne visą laiką prieš akis turėti blogį, bet 
ir jį regėdami patirtų prisiminimą keliančių grožio vaizdų 
artumą. (I, 8 [51], 15, 23-29) 

1. Grožio patirtis 
(Eneada I, 6 [1]) 

Vienas Platonui ypatingai rūpėjęs gyvenimo aspektas buvo 
grožio patirtis. Šią patirtį jis sieja ne vien su juntamu gro- 
žiu (gamtos ir regimo arba girdimo meno grožiu), bet ir su 
nejuntamu arba nematerialiuoju grožiu, tokiu kaip sielos 
arba mąstymo dorybių grožis (Hipijas Didysis 297 e-298 b; 
Puota 210 a-c). Plotinas taip nusako šią platoniškąją grožio 
atmainų paletę: 

Grožis labiausiai regimas, bet taip pat girdimas: žodžių jun- 

giniuose, taip pat ir muzikoje, ir visuose menuose... O paki- 

lus aukščiau jutimo, esama gražių papročių, veiksmų, 

savybių ir mokslų, esama ir dorybių grožio. (I, 6 [1],1,1-6) 
Laikinai atidėję į šalį nematerialaus grožio sampratą, galime 
visų pirma paklausti, kaip paaiškinti juntamojo grožio 
patirtį? Ar esama tam tikros, kai kurių dalykų turimos koky- 
bės arba savybės, kuri būtent šiuos dalykus, o ne kitus, daro 
gražius? Bet kai kurie dalykai vieniems iš mūsų atrodo gražūs, 
okitiems - negražūs. Ar tai yra asmeninio skonio ir kultūri- 
nių preferencijų reikalas? Tuomet grožis nebūtų kokia nors 
dalykuose tikrai esanti jų savybė - jis būtų „žiūrovo akyse“. 
Šį požiūrį sunku pritaikyti tokiai grožio patirčiai, kokia yra 
aprašyta Platono, - patirčiai, kurios galia, meilės galia mus 
sutrikdo, užvaldo ir stačiai pakeičia mūsų gyvenimus. 

Platonas grožį supranta ir kaip pačiuose dalykuose esan- 
čią savybę, dėl kurios jie tampa gražūs, ir kaip sudėtingą 

psichologinę reakciją, atspindinčią grožį patiriančių subjektų 
sielos būsenas. Grožis yra dalykų savybė, nes gražūs jie yra 
todėl, kad dalyvauja pavidale - grožio pavidale („formoje“), 
taip pat, kaip dideli daiktai yra dideli dėl dalyvavimo dydžio 
pavidale (Faidonas 100 b-d). Tad grožis yra tam tikras nuo 
kitų besiskiriąs pavidalas - jame dalyvaujantys dalykai tampa 
gražūs. Platonas taip pat analizuoja sielos atsaką į susitikimą 
su grožiu, visų pirma - mylinčiojo atsaką į mylimojo grožį 
(Faidras 249 d-252 a; plg. Puota 210 a-211 €). Jis laiko šį atsaką 
mylinčiojo prisiminimu apie ankstesniame gyvenime regėtą 
grožio pavidalą. Grožio pavidale dalyvaujantys dalykai mums 
primena ankstesnį palaimingą aukštesniojo pavidalų pasau- 
lio regėjimą. Garsiuose Faidro puslapiuose (251 a-256 e) Plato- 
nas parodo, kaip atpažinimo, prisiminimo ir aukštesniosios 
būties siekio išgyvenimai įsilieja į estetinę patirtį, kurios 
įtampa dar labiau auga sutrikimo apimtai sielai skausmin- 
gai siekiant pasisavinti mylimą būtybę, kuri tėra trokštamo 
grožio atvaizdas. 

Nedaug yra rašytojų, gebančių taip giliai ir meniškai 
paaiškinti psichologinę ir dvasinę grožio patirtį. Antikos 
laikais vyravo proziškesnis, stoikų išpopuliarintas grožio 
aiškinimas. Plotinas jį štai kaip apibendrina: 

Galima sakyti, visi teigia, kad regimą grožį kuria dalių 

darna viena kitos ir visumos atžvilgiu, pridėjus gražią 

spalvą. Tokiems [regimiems] ir apskritai visiems daly- 
kams būti gražiems reiškia būti darniems ir atitikti matą. 

(I, 6,1, 20-25) 

Kodėlapibrėžiant grožį, prie darnios sandaros reikia pridėti 
gražią spalvą? Galbūt todėl, kad Antikoje graži spalva laikyta 
savaime gražiu dalyku. Pats Plotinas nemanė, jog darnios 
sandaros būtinai pakanka, kad, tarkime, veidas būtų gražus 
(I, 6,1, 37-41), tačiau jis netikėjo, kad pakaktų pridėti gražią 
spalvą (plg. VI, 7, 22, 27-29). 

Pačiame pirmajame savo rašinyje, traktate I, 6 [1], turė- 
jusiame tapti garsiausiu ir įtakingiausiu jo veikalu Antikos 
ir Renesanso laikais, Plotinas kritikuoja stoikų grožio sam- 
pratąir plėtoja savo požiūrį, daug ką perimdamas iš Platono, 
bet iškeldamas ir naujų minčių. Štai kaip jis nusako grožio 
klausimą: 

Kas gi padaro taip, kad kūnai atrodytų gražūs ir kad klausa 

paliudytų, jog garsai gražūs? O visa tai, kas priklauso sie- 

lai, - kaip tai yra gražu? Ir ar viskas yra gražu vienu ir tuo 
pačiu grožiu, ar kūne esantis grožis yra vienas, o kitur - 

kitas? Ir kas yra šie arba šis [grožis]? (1, 7-13) 

Likusioje pirmojo skyriaus dalyje (1) Plotinas kritiškai atsi- 
liepia į stoikų grožio teoriją. Tęsdamas veikalą, (2) antra- 
jame ir trečiajame skyriuose jis plėtoja savo juntamojo grožio 
sampratą. (3) Skyriuose 4-6 nagrinėdamas sielos grožį, Plo- 
tinas daro išvadą, kad sielas gražias padaro tas pats dalykas, 
kuris ankstesniuose skyriuose (sk. 2-3) buvo nurodytas kaip 
kūnų grožio priežastis. Tai atveda prie (4) paskutinių trak- 
tato skyrių, kuriuose aptariamas Vienis, kaip galutinis gro- 
žio mylėtojo tikslas. 

1. Polemizuodamas su stoikais Plotinas parodo, kad, jei 
visuma yra graži dėl savo darnos, tuomet ją sudarantys pra- 
dai nėra gražūs patys savaime, o tik prisideda prie visumos 
grožio. Bet ar visumos dalys taip pat neturėtų būti gražios? 
Kaip jos galėtų būti bjaurios (1, 26-31)? Šis Plotino argumentas 
neįtikina. Jis ir pats kitur pasitelkia stoikų mintį, kad geras 
dailininkas naudoja ne vien gražias spalvas, geroje teatro pje- 
sėje esama ir menkų personažų, o ne vien šauniųjų herojų 
vaidmenų (III, 2 [47], 11). Taigi stoikai lengvai sutiktų, kad 
kai kurios gražičs visumos dalys pačios galėtų nebūti gra- 
žios. Plotinui būtų galima atsakyti, kad grožį lemia dalių 
proporcingumas, tad pačios dalys šios visumos atžvilgiu nėra 
nei gražios, nei bjaurios. Plotinas taip pat teigia, kad stoikų 

teorija nepaiso paprastų (nesudėtinių) dalykų grožio, tokių 
kaip atskiros spalvos, šviesa, auksas, žaibas, paskiri garsai 
(1, 22-38; plg. Platonas, Filebas 51 c-d). Į tai galima atsakyti 
nurodant, kad iš tiesų tokie dalykai taip pat yra sudėtiniai, 
nors tiesa ir tai, kad mes juos matome (arba girdime) kaip 
paprastus; mums jų grožis nepasirodo kaip proporcingumas. 
Tęsdamas (1, 41-53) Plotinas puola teiginį, anot kurio, sielos 
grožis (dorybė, žinojimas) esąs proporcingumo vaisius: kokia 
tai galėtų būti proporcija? Vidinė darna arba nuoseklumas? 
Bet nuosekliam galima būti ir ydoje, ir paklydime! 

2. Galų gale Plotinas stoikų grožio teoriją kritikuoja nela- 
bai atkakliai. Kaip matysime, jis netgi įžvelgia joje tam tikros 
tiesos. Vis dėlto jis pasirenka kitą atspirties tašką - mūsų 
konkrečią grožio patirtį: 

Juk kažkas yra pajuntama iš pirmo žvilgsnio, ir siela kalba 

lyg [tai] suvokusi, atpažinusi sveikina ir tarsi prisiderina. 

O susidūrusi su bjaurumu, susigūžia, nepripažįsta ir nuo 

jo nusigręžia. (2, 2-7) 

Tokia reakcija primena sielos veikimą vertinant dalykus 
pagal joje esančias įgimtąsias sąvokas, kurias ji turi todėl, 
kad pati yra mąstymo atvaizdas (plg. V, 3 [49], 2, 11-16; 4, 
13-19 ir ankstesnį sk. 3, 4). Todėl estetinis sprendimas api- 
būdinamas štai kaip: 

O atpažįsta jį tam skirta sielos galia, už kurią nieko nėra 

viršesnio sprendžiant apie jai priklausančius dalykus... 

arba gali būti, kad [likusi sielos dalis] pati jį [grožį] įvardija 
derindama prie joje [sieloje] esančio pavidalo, kuriuo tarsi 

tiesumo matu naudojasi priimdama sprendimą. (3, 1-5) 
Atrodo, kad Plotinas čia gana ištikimai laikosi Platono teigi- 
nio, anot kurio, siela atpažįsta grožio pavidalą jo dalį turin- 
čiuose kūnuose. 

Vis dėlto, Plotino manymu, siela prisimena ne tik vieną 


pavidalą, bet visą pavidalų pasaulį: 

Išprigimties būdama tai, kas ji yra, ir priklausydama pra- 
našesnei esybių būčiai, išvydusi ką nors gimininga arba ko 
nors giminingo pėdsaką, [siela] nudžiunga, apstulbsta, 
sieja tai su savimi ir prisimena save bei tai, kas jai pri- 
klauso. (2, 7-11) 
Regis, Platono Faidre taip pat galima įžvelgti šį veikiau visos 
mąstomosios būties (o ne vienintelio grožio pavidalo) prisi- 
minimo motyvą, tačiau Plotinas iš to padaro naujų išvadų. 
Jei patirdama grožį siela prisimena mąstomąją tikrovę, ir jei 
šis prisiminimas kyla atsiradus gražių kūnų ir mąstomosios 
būties santykiui, vadinasi, kūnai yra gražūs todėl, kad jie 
dalyvauja mąstomojoje tikrovėje, tai yra bet kuriame pavi- 
dale, o ne tik kokiame nors viename, antai grožio, pavidale. 

Mes sakome, kad [gražūs] jie yra dalyvaudami pavidale. 

Mat kiekvienas beformis dalykas, kuriam įgimta priimti 

formą ir pavidalą, negavęs apibrėžties ir pavidalo, yra 

bjaurus ir svetimas dieviškajai apibrėžčiai. Tai yra visiš- 

kas bjaurumas. (2, 13-16) 

Pavidalas daro kūnus gražiais ir verčia mus į juos atsiliepti 
atpažįstant juose esantį pavidalą. 

Galima būtų paprieštarauti, kad pavidale dalyvaujančių 
dalykų yra gerokai daugiau nei gražiųjų: Plotinas nieko nepa- 
sako apie specifinį gražių dalykų pobūdį, kuris juos skiria 
nuo kitų apipavidalintų dalykų. Atsakant į šį prieštaravimą, 
galima būtų priminti, kad esama skirtingų dalyvavimo pavi- 
dale lygmenų, priklausomai nuo kurių dalykai yra daugiau 
arba mažiau dalyvaujantys pavidale, tad daugiau arba mažiau 
gražūs (plg. V, 8 [31], 9, 43-47). Plotinas taip pat nesutiktų, 
kad ne visur esama grožio. Jis dažnai pabrėžia įspūdingą 
pasaulio grožį, antai sukildamas prieš gnostikų skleidžiamą 
neapykantą šiam pasauliui (plg. V, 8, 8). Mums, šiandienos 
žmonėms, gamtą pavertusiems savo troškimų išraiška ir norų 
auka, grožio visuotinumas, ko gero, nebėra toks akivaizdus. 

Plotino požiūris jam leidžia paaiškinti paprasto gro- 
žio (šviesa, spalvos) prigimtį: tai yra pavidalo sutvarkytos 
medžiagos apraiškos (I, 6, 3, 17-28). Jam taip pat pavyksta 
įtraukti stoikų teiginį, anot kurio, proporcingumas yra susi- 
jęs su grožiu: gera proporcija priklauso nuo pavidalo. 

Prieidamas iš daugelio dalių atsirasiantį vienetą, pavida- 

lasjį sudeda ir sutvarko, surenka į vieną junginį ir sukuria 

[dalių] darnos vienetą. (2, 18-20) 

3. O nematerialusis sielos grožis? Kas ją padaro gražią? Ar 
tas pats, kas gražius padaro kūnus? Ar nejuntami dalykai, 
tokie kaip dorybė, gali būti tinkamai nusakyti kaip „gražūs“? 
Graikų kalbos žodžio kalos („gražus“) reikšmių spektras, api- 
mantis ir moralines, ir estetines vertybes, aiškiai numano 
juntamo grožio ir moralinio bei intelektualinio iškilumo tęs- 
tinumą. Pasak Plotino, kaip būdami akli mes negalime kalbėti 
apie regimą grožį, taip pat negalėtume kalbėti apie dvasinį 
grožį, niekada jo nepatyrę (4, 4-13). Taigi traktate I, 6 Plotinas 
tiesiog remiasi prielaida, kad mes turime nejuntamo grožio 
patirtį (kaip matysime toliau, traktate V, 8 [31] jis pateikia 
kai kuriuos argumentus, grindžiančius nematerialaus gro- 
žio būtį) ir mėgina nusakyti tokio grožio šaltinį. 

Prie sielos grožio einama per priešingybės - sielos „bjau- 
rumo“ - sąvoką (5, 22-25). Bjauri siela yra kupina ydų, 

pasileidusi ir neteisinga, pertekusi gausybės geidulių ir 

didžiausios sumaišties, [skęstanti] baimėse dėl bailumo 

ir pavyduose dėl menkumo..., netyrų malonumų mėgėja, 

gyvenanti tokį gyvenimą, kad bet kokį per kūną patirtą 

bjaurastį suvokia lyg malonų. (5, 26-31) 

Kokia yra to bjaurumo priežastis? „Tai, kad ji sumyšta, susi- 
lieja ir palinksta į kūną bei į medžiagą“ (5, 48-49). Jei bjau- 
rią sielą padaro jos aistra kūnui ir medžiagai, tuomet graži 
ji tampa, kai nuo jų apsivalo ir grįžta prie pirminės savo 


tapatybės: 

Apsivaliusi siela virsta pavidalu ir apibrėžtimi, visai 
bekūneir mąstančia, visa priklausydama dievybei, iš kurios 
kyla grožis ir viskas, kas jam gimininga. Todėl į mąstymą 
pakilusi siela yra didesnis grožis. Mąstymas ir tai, kas iš jo 
kyla, jai yra savas, ne svetimas grožis, nes tuomet ji tikrai 
yra vien siela. (6, 13-18) 

Dorybė daro sielą gražesnę veikdama kaip apvalymo apeigos 

(plg. Platonas, Faidonas 69 c) ir sugrąžindama sielą į ją pačią 

bei į įgimtą jos vietą mąstymo ir pavidalų pasaulyje. 

Taigi tas pats mąstymas, arba pavidalas (jie yra viena), 
kurie padaro kūną gražų, lemia ir sielos grožį. Dalyvauti 
pavidale ir tapti pavidalu reiškia tapti gražiu, iš to plaukia, 
kad pavidalas ne tik kitus dalykus padaro gražius, bet ir pats 
yra esmingai gražus. Grožis yra pavidalas arba tikroji būtis: 
„grožis yra esybės“ (6, 21). Vienis yra mąstymo grožio šaltinis, 

Sielos grožis - iš mąstymo. O visų kitų grožis - iš formą tei- 

kiančios sielos: ir veiksmuose, ir darbuose [glūdintis grožis]. 

Pagaliau, ir visus kūnus, kurie vadinami gražiais, tokius 

padaro siela: būdama dieviška ir tarsi grožio dalis, ką tik 

paliečia ir užvaldo, ji padaro gražų, kiek kiekvienas geba 

[joje] dalyvauti. (6, 27-33) 

4. Traktate I, 6 [1] Plotinas ilgai negaišdamas sutapatina 
grožį su pavidalu ir mąstymu; išsamesnį svarstymą rasime 
tik traktate V, 8 [31]. Traktatas I, 6 tiesiai veda mus prie 
sielos kilimo į Vienį klausimų, nes grožio paieškos virsta 
tikrosios būties ir jos šaltinio, Vienio arba Gėrio, paieško- 
mis. Materialaus ir nematerialaus grožio patirtį sustiprina 
ir jos vietą užima Gėrio troškimas (sk. 7). Paskutiniuose 
dviejuose traktato skyriuose (sk. 8-9), vertuose paties Pla- 
tono, aprašytas sielos kilimas vyksta dėl sielą gražią pada- 
rančio apsivalymo: 

Grįžkį saveir žiūrėk. Irjei dar neišvysi savęs gražaus, daryk 

kaip gražią statulą padirbti turintis kūrėjas, kuris vienur 

nuskelia, kitur nugrando, kai ką išlygina, kai ką nuvalo... 

Taipirtu - skelk, ko per daug, tiesink, kas kreiva, darbuokis 

valydamas, kas tamsu, idant švytėtų. (9, 7-12) 

Patys tapdami gražūs mes galime priartėti prie viso grožio 
versmės, Vienio. 

Paskutinėse traktato I, 6 eilutėse Plotinas aprašo Vienį ir 
kaip pirminį grožį, ir kaip esantį „anapus“ pirminio mąsto- 
mosios tikrovės grožio. Turint omenyje, kad Plotinas tapatina 
grožį su pavidalu, pastarasis apibūdinimas atrodo tikslesnis. 
Kiek pats Vienis gali būti gražus arba būti grožis? Šį klau- 
simą nagrinėsime aptardami kelis traktato VI, 7 [38] skyrius. 


2. Mąstomasis grožis 
(Eneada V, 8 [31]) 

Traktato V, 8 [31] pabaigoje Plotinas klausia: 

Ar to, kas pasakyta, pakaks nuvesti prie aiškaus „mąsto- 

mosios vietovės“ [Platonas, Valstybė 517 b] supratimo, ar 

dar reikės eiti kitokiu keliu, štai taip? (13, 22-24) 
Taigi šiame traktate apie mąstomąjį grožį kalbama kaip apie 
tam tikrą būdą auginti mąstomosios tikrovės supratimą. To 
paties tikslo siekiama ir kitoje antignostinio veikalo, kuriam 
priklauso traktatas V, 8, dalyje - traktate V, 5 [32]. Čia į mąs- 
tomąją būtį žvelgiama iš mąstymo ir jo objekto vienovės pers- 
pektyvos (žr. 3, 3), kaip daryta ir ankstesniame traktate III, 
8 [50], kur pasaulis iškyla kaip mąstymo padarinys - regė- 
jimas [theoria] (žr. sk. 7, 2). Tokiais žvilgsniais į mąstomąją 
tikrovę siekiama taisyti tai, kas, anot Plotino, sudaro esminę 
gnostikų klaidą: nežinojimas, kokia yra tikroji mąstomosios 
būties prigimtis (žr. sk. 7, 2). 

Traktatas V, 8 prasideda tokiu siūlymu: 

Pamėginkime išvysti ir sau patiems pasakyti - kiek įma- 

noma pasakyti tokius dalykus - kaip galima regėti mąs- 

tymo ir jo pasaulio grožį. (1, 4-6) 

Siekdamas taip padaryti, Plotinas pirmiausiai parodo (sk. 
1-2), kad ir natūralių, ir žmogaus padarytų dalykų grožis 
kyla iš pavidalo, kuris yra už juos visus gražesnis. Kadangi 
šiuos dalykus kuria siela (ir pasaulio, ir individuali), toliau 
(sk. 3) Plotinas nagrinėja pavidalo grožį sieloje ir jį kildina 
iš aukštesnių ir gražesnių mąstyme esančių pavidalų. Siek- 
damas priartėti prie grožio, kuris yra mąstyme (ir kuris yra 
mąstymas), tolimesniuose skyriuose jis nubrėžia įvairius 
kelius, turinčius vesti sielą prie grynosios mąstymo veiklos 
ir per tai - į patį mąstymą. 

Jei pavidalas daro juntamuosius dalykus gražius (prie to, 
kas šiuo klausimu yra pasakyta traktate V, 8, galima pridurti 
irtraktato I, 6 svarstymus), kodėl jis pats turėtų būti gražes- 
nis nei tie dalykai? Ar grožis negalėtų būti juntama pavidalo 
išraiška, pavidalui savaime nesant gražiam? Plotinas nurodo 
kelias priežastis, leidžiančias teigti, kad pavidalas esąs gra- 
žesnis už jo dalį turinčius daiktus. Juntamų daiktų medžia- 
giškumas savaime yra neutralus ir ribodamas jų galimybę 
priimti pavidalą netgi kliudo (labiau nei padeda) atsirasti 
dalykų grožiui: 

Mat [menininko] meistriškume esantis grožis neateina 

į akmenį, bet lieka ten pat, o ateina kitas - iš ano atsira- 

dęs ir užjį mažesnis. Ir šis [mažesnis grožis] nelieka savyje 

tyras ir nėra toks, koks norėjo būti, bet [yra gražus tiek], 

kiek akmuo nusileido meistriškumui. (1, 19-22) 

Plotino manymu, menininkas gali susisiekti su mąstomąja 
būtimi, tad jo darbai yra medžiagoje įkūnytos (todėl nuslo- 
pintos) mąstyme esančio grožio išraiškos: 

O tiems, kas niekina menus, nes jie kuria mėgdžiodami 

gamtą, pirmiausiai reikia pasakyti, kad ir gamtos dalykai 

mėgdžioja kažką kita. Be to, žinotina, kad menai ne šiaip 
mėgdžioja regimybę, bet pakyla iki pat apibrėžčių [logoi], 

iš kurių kyla gamta. Ir kad daug ką jie padaro iš savęs, 

netgi prideda kam ko trūksta, nes turi grožį. Juk ir Feidijas 

savo Dzeusą sukūrė ne pagal kokį nors juntamą dalyką, bet 

pavaizdavo jį tokį, koks Dzeusas būtų, jei panorėtų pasiro- 

dyti mūsų akims. (1, 32-41) 

Šis tekstas yra labai svarbus filosofinės meno interpretacijos 
ir vertinimo istorijai. Platonas, kaip žinia, pasmerkė meni- 
ninkus kaip pavidalų atvaizdų (t. y. juntamųjų dalykų) kopijų 
gamintojus (Valstybė 597 b-598 c). Teigdamas, kad meninin- 
kai tiesiogiai pasiekia mąstomąją tikrovę ir į darbus įdeda 
savo kūrybos, Plotinas pripažino aukštą meno vertę užbėg- 
damas už akių gerokai vėlesnei italų Renesanso epochai, 
kuomet menininko amatas imtas laikyti prakilniu. Vis dėlto 
Plotinui čia visų pirma rūpi parodyti, kad medžiagos daly- 
kuose meno sukurtas grožis yra nuslopintas ir sumenkėjęs 
dėl patirto sumedžiagėjimo: 

Viskas, kas yra tąsu [medžiagoje], traukiasi nuo savęs 

paties: jei tai jėga - nuo jėgos, jei šiluma - nuo šilumos, 

jei apskritai galia - nuo galios, jei grožis - nuo grožio. Ir 
pirmasis kuriantysis [pradas] visuomet savaime turi būti 

pranašesnis už tai, kas kuriama. (1, 27-31) 

Taigi, jei materialusis grožis yra pavidalo kūrinys, ir jei 
sumedžiagėjimas reiškia grožio sumenkėjimą, pavidalas 
savaime turi būti gražesnis už jo kuriamą juntamąjį grožį 
(t. p. žr. traktato sk. 2). 

Jei sieloje esantis pavidalas, kuriantis ir gamtos, ir meno 
dalykų grožį, yra gražesnis už savo dirbinius, jis pats savo 
ruožtu kyla iš mąstymo, kuris - dėl panašių priežasčių - turi 
būti dar gražesnis, išties pirmasis grožis. Bet kaip įmanoma 
suvokti nematerialų mąstymo grožį? Plotinas siūlo paimti 
mūsų sielos mąstymą arba, veikiau, dieviškąjį mąstymą ir 
apvalyti mūsų turimą jo vaizdinį, kad pajėgtume susidaryti 
grynąjį mąstymą primenančio dalyko sampratą: 

Tarsi paėmus kokį nors auksinį daiktą kaip viso aukso 
pavyzdį ir, jei jis nėra tyras, apvalius, veiksmu arba žodžiu 
parodant, kad tai nėra visas auksas, bet tik esantis šioje 
vienoje masėje. (3, 13-16) 
Tolimesniame dieviškosios mąstymo veiklos aptarime 
(sk. 4-8) iškyla mums jau neblogai pažįstama tobulos mąs- 
tymo veiklos samprata (plg. ankstesnį sk. 3, 3): tai esąs nepa- 
judinamas žinojimas, būčiai tapati tiesa, skaidrusis savęs 
pažinimas, visų buvimas vienas kito akivaizdoje. Pabrėžiami 
kai kurie dieviškojo mąstymo bruožai: tai nėra nuo prie- 
laidų prie išvadų einantis diskursyvusis mąstymas, nes jis jau 
turiir pažįsta savo objektą (sk. 4-6); kaip šį pasaulį kurianti 
išmintis jis nei numato, nei planuoja savo darbą, bet pasaulis 
atsiranda kaip šios išminties išraiška (sk. 7). 

Ką bendra visa tai turi su nematerialaus grožio klausimu? 
Suvokti mąstymą (arba pavidalą) tokį, koks jis yra, reiškia 
suvokti tyrąjį grožį. Pavidalo grožis nėra kažin kokia pavi- 
dalo savybė, tai esąs pats pavidalas - dieviškojo mąstymo ir 
jo objekto vienovė. Plotinas pabrėžia grožio tapatumą pavi- 
dalui, kuris yra tikroji būtis: 

Bet ten [mąstomybėje] esanti galia turi tik būtį ir tik gro- 

žio būtį. Juk jei grožis netektų būties, kur jis būtų? O kur 

būtų būtis, netekusi grožio būties? Mat netekusi grožio ji 
taip pat stokoja ir būties. Todėl būtis ir sukelia trauką, 
nes ji yra tapati grožiui, o grožis - meilę, nes jis yra būtis. 

Kam tad aiškintis, katras katro priežastis, kai prigimtis 

yra viena? (9, 36-42) 

Jei mums tebėra sunku įsivaizduoti tokį grožį, taip, patikintų 
Plotinas, yra todėl, kad mes dar nesame pasiekę būsenos, 
kuri leistų turėti tokią patirtį. Turime liautis buvę tiesiog 
išorinio medžiaginio grožio stebėtojai ir tapti gražūs savyje, 


tapti mąstymu: 

Bet tie, kurie nemato visumos, pripažįsta vien [iš išorės] 
ateinantį įspūdį, o tie, kurie tarsi visai apgirtę ir prisipildę 
nektaro [plg. Platonas, Puota 203 b], nes grožis persmelkia 
visą jų sielą, nebegali būti vien stebėtojais. Mat čia nebėra 
taip, kad būtų koks nors išorės dalykas ir kad stebintysis 
būtų išorėje, bet tas, kas skvarbiai mato, savyje turi matomą 
dalyką. (10, 31-36) 

Arba, kaip Plotinas sako keliomis eilutėmis anksčiau: 
Mato... visą grožį ir tampa ten [mąstomybėje] esančio 
grožio dalininku. Mat jis viską nušviečia ir pripildo tuos, 
kurie ten patenka, tad ir jie tampa gražūs. Taipį aukštumas 
užkopę žmonės dažnai prisipildo ten esančios rausvos žemės 
spalvos, supanašėdami su ta žeme, kuria žengė. (10, 23-29) 
Kituose dalykuose esančio išorinio grožio patirtis mums 

nurodo kitokią patirtį ir užleidžia jai vietą - patys tampame 

anuo grožiu, atsigręždami į savo pirmykštį „aš“ ir į mąs- 
tymą, kurio grožis yra regimas juo tapus, lygiai kaip mąsty- 
mas „regi“ save patį. Estetinė patirtis tampa judesiu, kuriuo 

Plotinas aiškina daugelį mūsų gyvenimo dalykų - sugrįžimą 

į mūsų vidinį „aš“ ir prie savęs pažinimo: 

Juk, kai mes esame gražūs, taip yra todėl, kad priklausome 
patys sau, o bjaurūs esame tuomet, kai nueiname į kitą 
prigimtį. Ir pažindami save esame gražūs, o bjaurūs - kai 
nepažįstame. (13, 19-22) 


3. Grožis ir Vienis 
(Eneada VI, 7 [38]) 
Traktate I, 6 Plotinas iškelia grožio ir Vienio santykio klau- 
simą, tačiau nesiima smulkiau jo svarstyti. Ar Vienis yra 
gražus, ar jis - pats grožis? O gal, būdamas mąstymo prie- 
žastis, jis yra „anapus“ arba ankstesnis už grožį? O jei mes 
kalbame apie Vienį kaip apie Gėrį, koks tuomet yra grožio 
ir Gėrio santykis? 


140 


Grožis 


Netrukus po traktato V, 8, traktate V, 5 [32], 12 Plotinas 
nubrėžia aiškią grožio ir Gėrio skirtį. Grožio meilė yra siau- 
resnė nei Gėrio meilė: Gėrio troškimas yra ir sąmoningas, ir 
nesąmoningas, o grožio meilė - neatsiejama nuo jos pačios 
suvokimo (12, 9-16); Gėris gali patenkinti kiekvieną troš- 
kimą, bet neatrodo, kad grožis būtų galutinis ir bendriau- 
sias troškimo siekis (12, 19-25). Grožis netgi gali nuvesti mus 
šalin nuo Gėrio: 

Vienas [Gėris] yra romus, palankus, išties švelnus ir esantis 

tam, kas jo nori. O kitas [grožis] pribloškia, pritrenkia ir 

kelia su skausmu sumišusį malonumą. Jis netgi atitraukia 
nuo Gėrio [to] nesuvokiančius, kaip mylimasis, būdamas 

jaunesnis, atitraukia nuo tėvo. (12, 33-37) 

Toks grožio subordinavimas Gėriui sutinka su kiek anksčiau 
(traktate V, 8) Plotino iškeltu argumentu, anot kurio, grožis 
yra pavidalas (arba mąstymas), vadinasi, yra žemesnis už 
Gėrį, kuris yra pavidalą pranokstantis Vienis. 

Vis dėlto neturime perdėti šio grožio ir Gėrio skirtumo, 
kad neišleistume iš akių mąstymo, kaip Vienio galios išraiš- 
kos, vaidmens. Vėliau, keliuose traktato VI, 7 [38] skyriuose, 
šis vaidmuo yra aprašytas per santykį su grožiu. Čia Ploti- 
nas sako, kad mus veikia būtent Gėrio buvimas („šviesa“, 
„malonė“ arba „gyvybė“) grožyje ir būtent jo mes trokštame 
(22, 11-18). Grožio trauka kyla iš Gėrio jam suteiktos švie- 
sos arba „spalvos“. Pats Gėris, būdamas anapus pavidalo, 
yra beformis, beribis, ir meilė jam taip pat yra beribė (32, 
24-28). Būdamas mąstomojo grožio šaltinis, jis gali būti nusa- 
kytas kaip: 

„grožis virš grožio. Juk nebūdamas kas nors, koks jis galėtų 

būti grožis? Bet būdamas mylimas, jis galėtų gimdyti grožį. 

Tad kaip visko galia jis yra grožio žiedas, grožį kuriantis 

grožis. (32, 29-32) 

Kiek toliau (33, 20) Plotinas pavadina Gėrį „virš grožiu“ 
(„supergrožiu“, hyperkalon). Tai turi mums priminti, kad jo 
svarstymų objektas pranoksta žinojimą ir apibrėžimą (plg. 
ankstesnį sk. 5). Mes galime sakyti, jog Vienis arba Gėris yra 
gražus arba yra grožis ta prasme, kad būtent jo buvimas, jo 
šviesa arba „spalva“ gimdo visų kitų dalykų grožį. Tai pavi- 
dalo šviesa arba „spalva“ sukuria darnių kūnų grožį ir švyti 
juose; tai Gėrio šviesa kuria mąstomąjį grožį ir jame švyti. 
Taip kalbėdami, mes išties galime tarti, kad šios šviesos šal- 


tinis yra „grožį pranokstantis grožis“. 

Sielos sugrįžimas: 
filosofija ir mistika 


1. Gyvenimo tikslas 
Ankstesnių skyrių aptarimai padeda suprasti, kaip Plotinas 
įsivaizduoja žmogaus vietą: esame iš dieviškojo mąstymo 
kilusios sielos; prigimtinė šių Vienio išraiškų užduotis - 
galutinai sutvarkyti bei ištobulinti medžiagos būtį. Vis dėlto 
mūsų meilė Vieniui (Gėriui), kuri yra visų vertybių šalti- 
nis, gali pasiklysti, jei, pasidavę savo darbų ir materialiųjų 
dalykų apžavams, mes pamirštame save pačius, netenkame 
žinojimo, tampame blogi ir nelaimingi. Išsivaduoti iš šios 
ydos ir kančios galime atsigręždami į Vienį ir į jį kreipdami 
visą savo veržiumą. Prieš įdėmiau aptariant į Vienį vedantį 
kelią, verta pažvelgti, kokią vietą Plotino požiūris į žmogiš- 
kąją laimę užima platesniame graikų etikos kontekste. 

Dažnai sakoma, kad graikų etika esanti „eudaimonistinė“, 
tai yra, kad jos pagrindinė tema yra tai, kas daro gyvenimą 
tinkamą, sėkmingą, pakankamą, kas sudaro eudamonia - šią 
sąvoką galėtume perteikti žodžiais „gerovė“ arba (gal per 
daug subjektyviai) „laimė“. Kadangi esama skirtingų žmo- 
gaus laimės arba gėrio sampratų, Antikos filosofai etikos 
srityje daugiausiai stengėsi apibrėžti siektino gėrio prigimtį. 
Etiniai arba moraliniai principai, kaip mes šiandien juos 
suprantame, dorybės ir ydos buvo laikomi antrine tema, pri- 
pažįstant, kad dorybė yra ne kas kita kaip tinkamas būdas 


pasiekti žmogaus laimę. 

Iš pirmo žvilgsnio atrodo, kad Platonas turi dvi skirtingas 
laimės sampratas. Viena vertus, jis seka Sokratu siedamas 
laimę su jos įgyvendinimu visuomeniniame ir politiniame 
gyvenime: ši laimė pasiekiama dalyvaujant tokios valstybės 
gyvenime, kur bet koks veikimas remiasi tikruoju etikos 
pagrindų pažinimu. Antra vertus, kartais, visų pirma Fai- 
done, Platonas, regis, sieja laimę su atsiskyrimu nuo kūno, 
sielai persikeliant į aukštesnę tikrovę ir palaimingai ste- 
bint mąstomuosius pavidalus. Valstybės utopija sujungia 
šias dvi sampratas: atsiskyrimas nuo medžiagos pasaulio 
ir pavidalų regėjimas yra pakopos, kurias privalo įveikti 
būsimieji idealios valstybės valdovai, turėsiantys polio 
gyvenimą tvarkyti pažintų pavidalų (visų pirma - Gėrio 
pavidalo) pavyzdžiu. Laimę sudaro tinkamas žmogaus ir 
visuomenės veikimas: žmogus tinkamai veikia tuomet, kai 
jo potraukiai ir veiksmai prižiūrimi proto, visuomenė - kai 
piliečių poreikiai tvarkomi vadovų, kurie pažįsta pavidalus 
ir jais vadovaujasi. 

Aristotelio laimės samprata panaši: laimė - tai tinkamas 
žmogaus prigimties ir jos kuriamų politinių struktūrų vei- 
kimas. Platono pavidalų Aristotelis, be abejo, nepripažįsta: 
nėra jokio reikalo „bėgti“ nuo kūno siekiant stebėti pavi- 
dalus. Dorybes ir žmogaus gėrį galima pažinti stebint gerai 
veikiančią Žmogaus prigimtį. Vis dėlto, laikydamas mąstymą 
dieviškuoju žmogaus pradu, Aristotelis teigia, kad didžiau- 
sia žmogaus laimė ir prakilniausias jo gėris yra gyvenimas, 
skirtas regėjimui arba pažinimui (theūria), dievams būdin- 
gas gyvenimas (Nikomacho etika X, 7-8). Šiuolaikiniai Aris- 
totelio tyrėjai nesutaria dėl to, kokiu būdu raginimas žmogui 
gyventi dievams būdingą gyvenimą gali būti suderintas su 
kitajo laimės samprata, kuri numano žmogaus, kaip „visuo- 
meninio gyvūno“, tinkamą veikimą, įsitraukiant į visuome- 


nės gyvenimą, turint šeimą, draugų ir materialiųjų turtų. 

Stoikai ir epikūrininkai gerovę taip pat laiko tinkamo vei- 
kimo reikalu arba prigimtį atitinkančiu veikimu. Žinoma, jų 
prigimties sampratos skiriasi. Anot stoikų, gyventi pagal pri- 
gimtį reiškia paklusti imanentiškai pasaulyje esančio protin- 
gojo dievo pasauliui suteiktai tvarkai ir (kadangi mes esame 
dieviškojo proto dalis) veikti kaip mums pavaldžių spren- 
dimų ir veiksmų šeimininkai. Epikūrininkų žmogus, iškylan- 
tis nepastovių atomų darinių pasaulyje, geriausiu atveju gali 
tikėtis apginti savo prigimtį saugodamas ją nuo neramumų 
ir ardymo ir gyvendamas mažiausiai skausmo turintį gyve- 
nimą - tokį jis vadina malonumu. Šis gyvenimas yra dieviš- 
kas, nes kuriam laikui leidžia priartėti prie tobulo gyvenimo, 
kuriuo (erdvėje tarp pasaulių) džiaugiasi ypatingai subtilių 
atomų dariniai, tai yra dievai. 

Taigi, kai Plotinas sutapatina žmogaus gėrį ir jo gyvenimo 
tikslą su sudievėjimu, „supanašėjimu su dievu“ (Platonas, 
Teaitetas 176 b, kurį Plotinas cituoja traktate I, 2 [19], 1, 447 I, 
4[46],16, 10-13), jis iškelia teiginį, kurį galėjo paskelbti dau- 
gelis kitų Antikos filosofų. Plotinas, savo ruožtu, galėjo pri- 
tarti apibrėžimui, sakančiam, kad žmogaus laimė - gyventi 
sutariant su prigimtimi. Tačiau jis šį apibrėžimą suprastų 
kitaip, ir jo supratimas atspindėtų naują ir savitą požiūrį 
į mūsų prigimtį ir jos santykį su tikrove. Apibendrintai šį 
požiūrį štai kaip galėtume nusakyti. 

Pagal savo prigimtį mūsų esybė nėra tokia, kad tikrovės 
sandaroje užimtų kokią nors apibrėžtą vietą. Mes, indivi- 
dualios sielos, esame iš esmės judūs: galime nuo gyvenimo 
dieviškojo mąstymo artumoje nueiti (per įvairių rūšių vei- 
kimą pasaulyje) prie naikinančios vergystės medžiagai. Tokią 
įspūdingą gyvenimo pasirinkimų puokštę turime todėl, kad, 
būdami sielos, mes esame tai, ką veikiame: galime elgtis kaip 
žvėrys, ir būsime žvėrys; galime regėti kaip dieviškasis mąs- 
tymas, ir būsime dieviškasis mąstymas (plg. III, 4 [15]). Toks 

judrus ir protėjiškai kislus „aš“ savo šaknį turi mąstoma- 
jame pasaulyje. Kad ir kokį gyvenimą mes renkamės gyventi, 
visada liekame susijungę su aukštesniuoju pasauliu: 

Ko gero, reikia ryžtis aiškiau pasakyti kitų nuomonei prieš- 

taraujantį savo požiūrį: siela, taip pat ir mūsų, ne visa čia 

nusileidžia - tam tikra jos dalis visada lieka mąstomybėje; bet 
jeinugalita, kuri yra juntamybėje (veikiau, jei ji nugalimair 
trikdoma), ji neleidžia mums pajusti tai, ką regi aukštybėje 

esanti sielos dalis. (IV, 8 [6], 8, 1-6) 

Originalusis Plotino teiginys, esą tam tikra mūsų dalis pasi- 
lieka mąstomybėje (vėlesnieji platonikai šiam teiginiui daž- 
niausiai nepritaria), verčia manyti, kad mes nuolat turime 
savotišką transcendentinę sąmonę, kurią gali paslėpti mūsų 
gyvenamo gyvenimo rūpesčiai. Visada turime galimybę 
sugrįžti į dieviškojo mąstymo gyvenimą. Tereikia pakeisti 
mūsų gyvenimo centrą, lygmenį, kuriame veikiame, nuke- 
liant jį į dieviškojo mąstymo gyvenimą. Gilesniame lygme- 
nyje dinamiška mūsų prigimties sandara susijusi su tuo, kad 
siela gyvena kaip Vienio veikimas ir regėjimas (per mąs- 
tymą). Siela nėra apibrėžtas ir sustingęs dalykas. Ji yra iš 
Vienio ateinantis ir tuo pačiu į jį grįžtantis gyvenimas. Mes 
gyvename kaip judėjimas Vienio link. Mūsų prigimtis yra 
ne kas kita kaip „supanašėjimo su dievu“ judesys. Vadinasi, 
gyventi pagal mūsų prigimtį reiškia siekti peržengti save ir 
save sudievinti, kitaip tariant, gyventi kaip dieviškasis mąs- 
tymas - tokio gyvenimo laimę Plotinas nusako šiam klausi- 
mui skirtame traktate I, 4 [46]. 

Aišku, kad sudievėjimo judesys negali sustoti čia, mąs- 
tomybėje. Galutinis visų siekių ir troškimų tikslas yra Vie- 
nis. Mūsų prigimtį sudarantis judesys visiškai išsipildo tik 
susijungus su Vieniu. Ši galutinė laimė ir į ją vedantis kelias 
yra aprašyti viename iš gražiausių Plotino kūrinių, trak- 
tate VI, 9 [9]. 


146 


Sielos sugrįžimas: filosofija ir mistika 


2. Sugrįžimas į Vienį 
Plotinas dažnai kalba apie mūsų artėjimo prie Vienio kelią ir 
tokiame kelyje iškylančias problemas. Patogumo dėlei galima 
išskirti tris šio kelio tarpsnius: (1) sugrįžimas į tikrąjį mūsų 
sielos „aš“; (2) dalyvavimas dieviškojo mąstymo gyvenime; 
(3) susivienijimas su Vieniu. 

1. Pradėdamas, ko gero, daugumai įprasta padėtimi, Plo- 
tinas siekia mums priminti, kas mes esame. Įsisąmoninti tai 
galima tik sutramdžius mūsų kūno aistras, o tai pasiekiama 
praktikuojant dorybes, kurias Plotinas vadina „pilietinėmis“, 
tai yra išminties, drąsos, santūrumo ir teisingumo dorybes, 
kaip jos yra apibrėžtos Platono Valstybėje (IV, 428 b-444 a). 
Tokia praktika mums leidžia mintimis atsiskirti nuo medžia- 
ginių rūpesčių (I 2, 3-6: toks atsiskyrimas atitinka Faidone 
69 b-c minimas apsivalymo dorybes) siekiant atrasti savo- 
sios sielos „aš“ - nuo kūno nepriklausomą ir už jį ankstesnę 
tikrovę, kuri sukuria kūną ir suteikia jam savo gerumą ir 
grožį. Šio atradimo keliu mus veda argumentai (panašūs 
į apžvelgtus mūsų ankstesniame 1 sk.), rodantys pasaulio 
sandarą ir sieloje glūdinčią jo kilmę: 

Todėl, kreipiantis į tokios būsenos žmones, reikia dvejopo 

aiškinimo, norint juos nukreipti į [čia esantiems] priešin- 

gus ir pirmuosius dalykus ir pakelti iki didžiausios aukštu- 
mos, Vienio ir pirmenybės. Kokie tie du aiškinimai? Vienas 
parodo sielos dabar gerbiamų dalykų menkumą - kitur 
tai padarysime išsamiau [regis, Eneadose Plotinas šito 
nepadaro|, kitas pamoko ir primena sielai iškilią jos kilmę 
ir vertę. (V, 1 [10],1, 22-28) 
Taigi Plotino argumentai apie sielos ir kūno skirtį ir kūno 
priklausomybę nuo sielos nėra vien argumentai: jie padeda 
vesti sielą į ją pačią. „Tai, kuo tai buvo rodoma, buvo tam 
tikras kėlimas (anagėgė)“ (I, 3 [20], 1, 5-6). Tai, kad siela 
pamiršta save materialiajame pasaulyje, nėra paprastas 

apsileidimas; tai tikras jos gyvenimo nuosmukis, nes paži- 
nimas yra aukštesnė sielos gyvenimo rūšis. Atvesti sielą 
prie savęs pažinimo reiškia perkeisti jos gyvenimą, padėti 
jai susitelkti Gėriui artimame lygmenyje. Pažinti reiškia 
gyventi aukštesnėje pakopoje. 

2. Argumentai veda mus dar toliau. Jie ne tik rodo sielai, 
kas ji yra; jie taip pat padeda jai pamatyti, kad jos turimas 
žinojimas yra išvestinis, kad jis kyla iš aukštesnės rūšies 
mąstymo - dieviškojo mąstymo, kuris, kitaip nei ji, nėra 
priverstas protauti pereinant ilgas logines sekas, bet turi 
kitokios, aukštesnės rūšies žinojimą (plg. ankstesnį sk. 3). 
Šie argumentai, kaip ir tie, kurie atveda sielą prie savęs 
atradimo, yra tam tikros „aš“ perkeitimo technikos: siela 
gauna postūmį mąstyti kitaip, taip, kaip būdinga dieviš- 
kajam mąstymui. Šitaip ji tampa mąstymu; ji yra tai, ką 
dabar veikia. 

Apie tokį tapimo mąstymu vyksmą Plotinas užsimena 
garsiame traktato IV, 3 [6] pradžios tekste: 

Dažnai, kai iš kūno pabundu savyje, ir visa kita lieka išo- 

rėje, o aš - savęs viduje, regiu nenusakomai įstabų grožį, 

tikiu tikrai turįs geresnę dalią, išties gyvenu geriausią gyve- 
nimą, virstu tapatus dievybei, įsikuriu joje ir veikiu įsikūręs 
aukščiau už visą mąstomybę. Po šios rimties dievybėje, iš 
mąstymo nusileidęs į protavimą, negaliu suprasti, kaipgi aš 
dabar nusileidau, ir kokiu būdu mano siela galėjo atsidurti 
kūne, jei ji yra tai, kokia dabar apsireiškė pati savaime, nors 
ir būdama kūne? (1, 1-10) 
Daugelis skaitytojų (senovės ir naujųjų laikų) aiškino šį 
tekstą kaip nuorodą į susivienijimo su Vieniu patirtį, kurią 
Plotinas ne sykį yra išgyvenęs. Vis dėlto žodis „dažnai“ šio 
teksto pradžioje nurodo ne patirties išgyvenimo, bet su šia 
patirtimi susijusio suglumimo atvejus: „Dažnai... negaliu 

suprasti“)". Be to, čia aprašyta susivienijimo su mąstymu 
patirtis. Tik įpročio galia mus verčia manyti, kad Plotino 
minimo susivienijimo patirtis visada nusako suartėjimo su 
Vieniu patirtį, ir minėtą tekstą skaityti kaip tokios patirties 
liudijimą. 

Reikia pasakyti, kad filosofinius argumentus, nors jie ir 
padeda pakeisti mūsų gyvenimą siekiant suartėti su mąstymu, 
vis dėlto reikia peržengti, nes jie naudoja logines procedūras, 
otobulo mąstymo pažinimo erdvėje jų nebereikia. Eneadų skai- 
tytojas tokius argumentus turi atidėti šalin, juos peržengti. 

3. Taijuo labiau pasakytina apie paskutinį kelio tarpsnį - 
suartėjimą su Vieniu. Galutiniame suartėjimo su Vienių 
įvykyje svarstymas, kuris veda mus prie savęs pažinimo ir 
nurodo, kaip tampama mąstymu, nebegali turėti jokio vaid- 
mens. Protavimas netgi gali mums sutrukdyti pasiekti jį pra- 
nokstančio gyvenimo būseną. Kadangi Vienis yra anapus viso 
pažinimo ir anapus kalbos, apie šią suartėjimo su juo būseną 
Plotinas ne daug ką tegali pasakyti: 

Todėl ir sako Platonas [Laiškas VII, 341 c|, kad tai nėra 

nei pasakoma, nei parašoma, bet mes kalbame ir rašome, 

idant pakreiptume į jį ir savo svarstymais pažadintume 
regėjimui, tarytum rodydami kelią kažką išvysti norinčiam 
žmogui. Mat mokymas teapima kelią ir kelionę, o regė- 

jimas - paties pamatyti panorusiojo darbas. (VI, 9 [9], 

4,11-16) 

Plotinas tegali patarti apvalyti save kaip mąstymą, pašalinti 
visas kliūtis, kurios mus skiria arba atitraukia nuo Vienio (VI, 
9,7; plg. I, 6, 9) ir tyloje laukti (plg. VI, 7 [38], 34). Norėdami 


p 


11 Frazė „Dažnai stebiuosi...“ naudota kaip stiliaus figūra, tin- 
kama knygos arba skyriaus pradžiai (kaip Plotino tekste). Antai, 
plg. Ksenofontas, Atsiminimai apie Sokratą I, 1 arba Markas Aure- 


lijus, Sau pačiam XII, 4. 

įsivaizduoti, kas tuomet vyksta, galime prisiminti misterinių 
graikų kultų įšventinimo apeigas (VI, 9, 11). Vis dėlto tokių 
palyginimų toli gražu nepakanka: 
Pamoko analogijos, paneigimai, išjo [Vienio] kylančių dalykų 
pažinimas ir tam tikri kilimo žingsniai, bet veda pas jį apsi- 
valymai, dorybės, susitvarkymas, įžengimas į mąstomybę, 
įsikūrimas joje ir vaišinimasis tuo, kas ten [yra]. Kas tapo 
regėtoju ir reginiu, ir sau pačiam, ir kitiems, tapęs būtimi, 
mąstymu ir „tobula gyva būtybe“ [Platonas, Timajas31b|, 
nebežiūri anapus savęs; tapęs toks jis yra arti; iš karto po jo - 
tas [Vienis], jau iš arti nušviečia visą mąstomybę. Tuomet jis 
kuriame jis dabar yra, iki čia jis mąsto. Tačiau nublokštas 
tarytum paties mąstymo bangos ir aukštai, anam tarsi suti- 
nus, iškeltas, staiga išvysta, nematydamas kaip: akis šviesa 
užliejęs reginys nedavė per šviesą matyti nieko kita, bet pati 
šviesa ir buvo tai, kas matoma. (VI, 7, 36, 6-21) 
Tokia suartėjimo su Vieniu samprata kelia keletą sudėtingų 
klausimų, ypač jei mėginsime ją gretinti su kitų tradicijų ir 
kultūrų mistinėmis religinėmis patirtimis. Antai, palyginus 
su krikščionių mistikų patirtimi, gali pasirodyti, kad Plotino 
samprata visiškai panaikina individualųjį „aš“, kitaip nei 
krikščioniškoji, anot kurios, kūrėjo ir kūrinio skirtis negali 
išnykti, kad ir kokia stipri būtų išgyvenamo susivienijimo 
patirtis. Nors tokių klausimų nagrinėjimas reikalauja gerokai 
atidesnio aiškinimo nei čia galėtume pateikti, vis dėlto verta 
pastebėti, jog pats Plotinas nemano, kad visiškas suartėjimas 


su Vieniu reiškia „aš“ išnykimą (plg. VI, 7, 34). 


3. Filosofija ir mistika 
Traktate VI, 9 ir kituose Plotino raštuose sutinkame dau- 
gybę sąvokų, vaizdinių ir tokio kalbėjimo, kurį vėliau 
rasime didžiųjų krikščionių mistikų - Grigaliaus Nysiečio, 

Augustino, Pseudo Dionizijaus, Magistro Ekcharto, Kryžiaus 
Jono, Jokūbo Boehme ir kitų - veikaluose. Ar tai reiškia, kad 
turime laikyti Plotiną „pagonių mistikų“? Kokia yra „mistinės 
patirties“ vieta jo filosofijoje? Turint omenyje tokią patirtį, ar 
jis tebevadintinas filosofu įprasta šio žodžio prasme? Kadangi 
šie klausimai lengvai sukelia painiavą, verta, prieš jų iman- 
tis, nusibrėžti kai kurias svarbesnes gaires: 

1. Svarstant, koks ir kiek Plotinas yra filosofas, dera dai- 
rytis ne į tokių šiuolaikinių akademinių (nors jis to ir neno- 
rėjo) filosofų, kaip Wittgensteinas, sukurtą modelį, bet į kitų 
Antikos filosofų pavyzdį. 

2. Tai, kaip Plotinas remiasi savo pasaulio patirtimi ir 
loginiais argumentais, primena įprastą antikinės filosofijos 
metodą, su visais jo privalumais ir trūkumais. 

3. Patirties analizę ir loginį protavimą Plotinas laiko 
būtinu dalyku. Jis nemano, kad esama kokio nors trumpes- 
nio religinio kelio, kuris tiesiai nuvestų į susivienijimą su 
Vieniu. Privalome eiti filosofijos keliu, ir tik pasiekus filo- 
sofijos tikslą - tikrą ir pilną supratimą - galime tikėtis susi- 
vienyti su Vieniu. 

4. Protavimas yra būtinas, tačiau galutiniam tikslui 
pasiektijo nepakanka. Jis - priemonė, bet ne tikslas savaime. 
Tai yra judesys, tam tikras troškimas, vedantis į jį pralen- 
kiantį gyvenimą. 

5. Pasitelkdamas pasaulio patirtį ir protavimą kaip prie- 
mones, turinčias pakeisti mūsų gyvenimą, Plotinas eina 
būdinguoju antikinės filosofijos keliu. Sokratas, Platonas, 
stoikai ir Epikūras žinojimą taip pat paverčia priemone keisti 
mūsų gyvenimą. Netgi galimybę žinoti neigę skeptikai tokį 
savo neigimą laikė gyvenimą keičiančia laikysena. Aristotelis 
pradėdamas Nikomacho etiką teiginiu apie visiems žmonėms 
bendrą gėrio troškimą, šiame veikale siekia parūpinti mums 
priemones, padėsiančias pasiekti šio tikslo, o Metafizikoje, 

kuri prasideda žodžiais apie visiems žmonėms bendrą paži- 
nimo troškimą, stengiasi išplėtoti tokį pažinimą, kurį tobulai 
turėdami pasiektume dievišką laimę. 

6. Plotinas apie suartėjimą su Vieniu kalba taip įtikina- 
mai, kad nėra jokio pagrindo abejoti, jog jis pats yra turėjęs 
tokią patirtį. Akivaizdu, kad būtent tokia patirtis galingai 
alsuoja jo kūriniuose. Ar galima teigti, kad tai yra „religinė“ - 
dievo patirtis, kuriai jis savo kūriniuose suteikia filosofinių 
bruožų? Šis klausimas vertas atidesnio svarstymo. Vienio 
patyrimas yra įvairių patirčių sekos - pradedant medžiagos 
pasaulio patirtimi ir baigiant savęs pažinimu sieloje ir mąs- 
tyme - rezultatas. Patirtis ir protavimas nėra priešingybės. 
Protavimas yra tam tikra gyvenimo ir patirties rūšis, vedanti 
į suartėjimą su Vieniu, kuris savo ruožtu išreiškiamas protau- 
jant. Kaip Plotinas žiūrėjo į religiją, rodo jo priešiškumas gnos- 
ticizmui ir nenoras palaikyti entuziastingą Amelijo ir Porfirijo 
domėjimąsi įvairių kultų apeigomis (plg. Įvadas, sk. 1). Vis 
dėlto, kaip ir Platonas, Aristotelis bei stoikai, jis buvo linkęs 
manyti, kad tradicinė (pagonių) religija populiariai išreiškia 
tas pačias tiesas, kurias jis pats siekė ištirti eidamas savo - 
filosofo ir Platono mokinio - keliu (antai, plg. Il, 9, 9, 26-43). 

Šiomis pastabomis siekiama išvengti anachronizmų, ypač 
netinkamo šiuolaikinių dichotomijų („mistika“ kaip „racio- 
nalumo“, „patirtis“ kaip „minties“ priešingybė) taikymo ir 
nusakyti paties Plotino požiūrį. Jos galėtų būti pagrindų 
svarstant šio skyriaus pradžioje iškeltus klausimus. 


4. Pasitraukimo etika ir dovanojimo etika 
„Mistikos“ klausimas susijęs su dar viena įsidėmėtina prob- 
lema. Ieškodamas suartėjimo su Vieniu Plotinas ragina rinktis 
veikiau asketinę, nuo pasaulio nusigręžusio gyvenimo lai- 
kyseną: turime nusigręžti ir bėgti iš šio medžiagos pasaulio, 
vengti kokiu nors būdu į jį įsitraukti, idant galėtume gyventi 


152 


Sielos sugrįžimas: filosofija ir mistika 


transcendentinį - mąstymo ir Vienio - gyvenimą. Jo etika yra 
pasitraukimo etika (plg. sk. 10, 1). Turėdami tai omenyje, mes 
galėtume padaryti išvadą, kad Plotinas nėra ištikimas Platonui, 
kuris siekė tobulinti mūsų gyvenimus, tam tikslui Valstybėje 
ir Įstatymuose plėtodamas politinę filosofiją. Plotino pasitrau- 
kimo etika politikai nepalieka jokios vietos. Plotinas, pasak 
W. Theilerio, yra sumažintas Platonas, „Platonas be politikos“*, 
Tai tik iš dalies tėra teisinga. Išties, kitaip nei Platonas ir 
Aristotelis, Plotinas nesiima atidžiau analizuoti (realių arba 
idealių) politinių struktūrų kaip žmogiškojo gėrio įgyven- 
dinimo terpės. Jis mini Platono Valstybės pilietines dorybes 
(plg. anksčiau 10, 2), tačiau jo domėjimasis politikos klausi- 
mais atrodo labai menkas, jei lyginsime jį su Plotino plėtoja 
momis metafizinių ir psichologinių klausimų analizėmis. Vis 
dėlto tai dar nereiškia, kad Plotinas yra visiškai nusigręžęs 
nuo šio pasaulio ir jo laikysena neturi jokių politinių impli- 
kacijų. Tolesnės pastabos galbūt padės aiškiau tai pamatyti. 
Reikia turėti omenyje, kad Plotino veikalai veikiausiai 
skirti tokiai auditorijai, kuriai pasitraukimo etika yra patrau- 
klesnė ir suprantamesnė, tai yra skaitytojams, kurie nėra 
tikri dėl savęs, tikrojo savo gyvenimo ir troškimų tikslo. Jeigu 
atidus Eneadų skaitymas tokiam skaitytojui padės pasiekti 
vienybės su Vieniu, tuomet jam tiks kitokia etika - ją galė- 
tume pavadinti dovanojimo etika: 
Palikdama visus išorės dalykus, siela turi visiškai atsi- 
gręžti į vidų... nė savęs nebepažįstant, reikia panirti į jo 
[Vienio] regėjimą ir, su juo suartėjus ir pakankamai tarsi 
„pabendravus“, ateiti ir kitiems, jeigu pajėgtų, paskelbti 
apie aną suartėjimą. Turbūt ir apie Miną todėl kalbama 
jį buvus Dzeuso artimuoju [Homeras, Od. XIX, 178-179], 


12 W.Theiler, Plotin zwischen Plato und Stoa, Les sources de Plotin 


(Entretiens sur VAntiguitė classigue 5), Genėve, 1960, p. 67. 

kad patyrė tokį suartėjimą, kurį prisimindamas, tarytum 

jo atvaizdus paskelbė savo įstatymus, dievybės palytėjimo 

pripildytas įstatymų kūrimo veiksmui, arba, laikydamas, 

kad politikos reikalai jo neverti, panoro visiems laikams 

likti aukštybėje. (VI, 9, 7, 17-28) 

Vienio (Gėrio) regėjimas gali (bet nebūtinai tai padaro) paža- 
dinti norą paskelbti apie Gėrį. Tai gali būti daroma ir poli- 
tinėje plotmėje (kuriant įstatymus pagal Gėrio pavyzdį), ir 
kitiems teikiant asmeninį išminties bei dorybės pavyzdį (Plg. 
I, 2 [19], 6, 8-12). 

Porfirijas užsimena apie neįgyvendintą Plotino sumanymą 
įsteigti idealų miestą, Platonopolį (žr. Įvadas, 1). Bet Porfirijo 
Gyvenimas verčia manyti, kad Plotinas veikė vien asmeninėje 
plotmėje, būdamas pavyzdžiu arba vadovu savo draugams 
ir mokiniams. Jo dėstymą ir rašymą galima laikyti tam tikra 
dovanojimo etikos apraiška. Jei Eneados skaitytojams siūlo 
pasitraukimo etiką, jos pačios yra dovanojimo etikos vaisius. 

Galiausiai galime pastebėti, kad šios dvi etikos primena 
du esminius Plotino pasaulio judesius, besireiškiančius ir 
sieloje, ir kitur tikrovėje. Veikdama kaip kosminė galia, siela 
tvarko ir tobulina pasaulio dalykus („dovanojimas“), tačiau 
stengiasi per daug sujais nesuartėti ir nepamiršta savo gyve- 
nimo kreipti į Vienį („pasitraukimas“). Visą tikrovę taip pat 
sudaro Vienio „išsiliejimo“ ir sugrįžimo į jį vyksmai. Papras- 
tai šie du judesiai nėra vienas nuo kito atsiskyrę; jie tėra vieno 
vieningo viską kuriančio dinaminio vyksmo apraiškos. Bet 
kai kuriose sielose įvyko jų atskyrimas. Tokios sielos, mūsų 
sielos, pametė esminę savo gyvenimo kryptį, tad joms reikia 
taisomojo judesio - pabėgimo. Šalia tokio veržimosi pabėgti ir 
patenkinti mūsų siekį susijungti su Vieniu gali rastis vietos 
kitokiai, mažiau vienpusei, veiklai - rūpesčiui mūsų gyveni- 
mais ir pasauliu bei jų tobulinimui išminties šviesoje. 

Baigdami šią filosofinės Plotino kūrybos apžvalgą, galime 
paklausti apie istorinę šios kūrybos svarbą ir apie vietą, kurią 
ji užima Vakarų kultūros raidoje. Pastaruoju metu vykdyti 
gausūs ir kruopštūs tyrimai Plotino Vakarų istorijoje palik- 
tus pėdsakus leidžia apibūdinti gana tiksliai ir niuansuotai. 
Trumpai pateiksime pagrindinius šių tyrimų rezultatus ir 
baigsime keliais apmąstymais apie tuos Plotino mąstymo 
bruožus, kurie gali jį padaryti mūsų nūdienos rūpesčiams 
kartais labai artimu autoriumi ir filosofu. 


1. Trumpa Eneadų istorijos ir jų įtakos apybraiža 
Atrodo, kad Plotino mokykla Romoje nepergyveno jo mirties. 
Vis dėlto Porfirijas padarė viską, ką galėjo, kad išpopulia- 
rintų savo mokytojo veikalus. Jis ne tik parašė jo gyvenimą ir 
parengė raštų leidimą (Plotino gyvenimas ir Eneados), bet taip 
pat parašė traktatų santraukas, komentarus ir Plotino filo- 
sofijos įvadą (Sententiae), didžiąja dalimi sudarytą iš Eneadų 
ištraukų. Porfirijo mokinys Jamblichas, Sirijoje įsteigęs įta- 
kingą filosofijos mokyklą, ryžtingai kritikavo ir Porfiriją, ir 
Plotiną. Vis dėlto, nors jis ir paliko Antikos filosofijai naujų 
minčių ir suteikė jai naują kryptį, jo platonizmo versija 
lieka iš esmės priklausoma nuo Plotino. Jamblicho filosofija 
buvo pagrindinis Atėnų platonikų mokyklos įkvėpimo šalti- 
nis. Pagrindinis šios mokyklos atstovas Proklas (kuris mirė 
485 m.) ypatingai pagerbė Plotiną, parašęs Eneadų komen- 
tarus, kurių mes dabar teturime kai kuriuos fragmentus. 

Atėnų mokykloje susiformavę filosofijos mokytojai savo 
ruožtu suteikė naujos gyvybės neoplatoninei filosofijai 
mieste, kur kadaise filosofijos mokėsi pats Plotinas - Alek- 
sandrijoje. Atėnų mokyklą 529 m. galiausiai nutildė seniai 
krikščioniška tapusios imperijos valdžia, tačiau kai kurie 
žymiausi jos nariai po trumpo pasitraukimo į Persiją toliau 
rašė ir netgi, kaip dabar manoma, mokyklos tradiciją suge- 
bėjo išlaikyti iki pat islamo laikų pasienio Harano mieste. 
Aleksandrijos neoplatonikams, tarp kurių būta ir krikščio- 
nių, po 529 m. savo dėstymą pavyko tęsti dar visą amžių. 

Pastaruoju metu mes pradedame geriau įsivaizduoti 
nepaprastą Sirijoje, Atėnuose ir Aleksandrijoje veikusių 
neoplatonikų mokyklų gyvybingumą ir įvairumą. Nors Plo- 
tinas nebuvo vienintelis jų įkvėpimo šaltinis, jis pasiūlė nuo- 
seklią ir įtaigią Platono interpretaciją, sėkmingai perėmė 
daugelį Aristotelio ir stoikų minčių, sukūrė savo filosofinę 
sintezę, turinčią daug labai svarbių implikacijų ir nemažai 
probleminių vietų, šitaip joms palikęs ir tvirtą filosofinio 
mąstymo pagrindą, ir galimybę plėtoti įvairias jo kryptis. 
Per minėtąsias mokyklas Plotinas turėjo įtakos filosofijos 
gimimui Bizantijoje, islamo pasaulyje ir lotyniškuosiuose 
Vakaruose Viduramžiais bei Renesanso laikais. Visose šiose 
kultūrose privalomas filosofinio mąstymo pradžios taškas 
buvo pažintis su senąja graikų filosofija, o ši pažintis turėjo 
vykti pagal neoplatonikų sukurtą modelį: Platonas ir Aris- 
totelis buvo skaitomi taip, kaip jie buvo pateikiami neopla- 
tonikų mokyklų programoje, kartu su neoplatonikų rašytais 
komentarais. Tik gerokai vėliau, XIX amžiuje pradėta siekti 
nusikratyti Plotino ir jo sekėjų tarpininkavimo ir Platoną 
su Aristoteliu skaityti nepriklausomai nuo neoplatoninės 
jų aiškinimo tradicijos. 

Bet grįžkime į vėlyvosios Antikos laikus ir pasižiūrėkime, 
kokį poveikį Plotino mintys darė už filosofinių mokyklų 

sienų. Tuo metu filosofija sudarė aukščiausią mokymosi 
pakopą, ir dauguma išsilavinusių filosofų krikščionių buvo 
susipažinę su vyraujančios filosofijos krypties ir jos pradi- 
ninko Plotino kūriniais. Eneadas skaitė ir citavo svarbūs grai- 
kiškai rašę teologai - Euzebijus Cezarietis, Bazilijus Didysis 
ir Grigalius Nysietis, o iš rašiusiųjų lotyniškai - Ambrozi- 
jus ir Augustinas. Augustinas jaunystėje pirmą kartą Plo- 
tiną skaitė apie 380 m., į lotynų kalbą keliais dešimtmečiais 
anksčiau išverstą romėnų retorikos dėstytojo Marijaus Vik- 
torino. Tas skaitymas pakeitė Augustino gyvenimą, atverda- 
mas kelią jo atsivertimui į krikščionybę, ir iš pradžių labai 
veikė jo mąstymą. Tapęs vyskupu ir labai įtakingu Bažnyčios 
vadovu Augustinas vis labiau stengėsi išsivaduoti iš Plotino 
įtakos. Vis dėlto, kaip liudija jo biografas Posidijus, paskuti- 
nėmis gyvenimo dienomis Augustiną guodė būtent Plotino 
žodžiai (Enendos I, 4, 7, 24-25). 

Apskritai daugelis vėlyvosios Antikos laikais susiforma- 
vusios krikščionių teologijos bruožų rodo Plotino filosofijos 
įtaką. Antai, joje labai pabrėžiamas dievybės nekūniškumas 
ir nematerialusis buvimas visur ir visuose (plg. ankstesnį 
sk. 2, 5); iškeliama žmogiškoji siela, vidinis žmogaus „aš“, 
sugrįžimas į savo „aš“ ir į Dievą, kylant vidiniu dorybių ir 
mąstymo keliu; blogis aiškinamas kaip gėrio trūkumas ir 
nusigręžimas nuo gėrio (plg. sk. 8); tikima, kad visa tikrovė 
kyla iš Dievo ir į jį sugrįžta. Bet tuo pačiu metu krikščionys 
teologai arba siekė pajungti Plotiną savo religijai, arba visai 
jį atmesdavo, nes jis nepripažino pagrindinių tikėjimo teigi- 
nių: Trejybės, Kristaus įsikūnijimo, nukryžiavimo ir prisikė- 
limo, malonės būtinumo (plg. Augustinas, Išpažinimai VII, 9). 

Rytinėje Romos imperijos dalyje, išgyvenusioje iki 1453 m. 
kuomet turkai užėmė Konstantinopolį, Plotiną skaitė iški- 
liausi intelektualai. Paties įtakingiausio tarp jų, filosofo ir 
politiko Mykolo Pselo, dėka Plotinas tapo madingu autoriumi 

XI a. Bizantijoje. Pselas naudojosi daugeliu Plotino tekstų ir 
skaitė Proklo parašytus Eneadų komentarus. Valstybėje, kuri 
tis pagoniškąja išmintimi buvo politiškai pavojinga: Pselas 
pasirūpino atsiriboti nuo savo pagoniškųjų šaltinių, tačiau 
kai kurie iš jo mokinių neišvengė persekiojimų. Kitiems, Plo- 
tiną kritikavusiems Bizantijos eruditams, artimesnės buvo 
religinės ir filosofinės Aristotelio nuostatos. Mūsų turimi 
seniausi Eneadų nuorašai atsirado XII ir XIII amžių eruditų ir 
perrašinėtojų dėka. Bizantijos žlugimo išvakarėse dar vienas 
eruditas ir filosofas Pletonas laikė pagonių religiją (neopla- 
tonikų filosofų jai suteiktu pavidalu) paskutine helėniško- 
sios kultūros viltimi, tačiau didžiausią naudą iš jo mokinio 
Bessariono surinktų graikų autorių (taip pat ir Plotino) ran- 
kraščių gavo italų humanistai, kuomet Bessarionas įsikūrė 
Italijoje po Florencijos susirinkimo (1438 m.). 

Labiau į rytus, islamo pasaulyje Plotinas (pasak F. Rosen- 
thalio) turėjo „anonimiškumo galią : jo veikalai čia buvo žinomi 
kur kas geriau nei vargiai girdėtas vardas. IV-VI Eneadų para- 
frazės arabų kalba (P. Henry ir H.-R. Schwyzerio leidime Plo- 
tini opera, Bruxelles, 1959, II tome išspausdintas angliškas jų 
vertimas) buvo žinomos įvairiais pavidalais: Aristotelio teolo- 
gija (ja naudojosi Alkindas, Alfarabijus, Avicena ir kiti arabų 
filosofai), Dieviškosios išminties laiškas ir ištraukų rinktinė, 
įvairių autorių cituota kaip „graikų senolio [arba išminčiaus] 
kūrinys“. Viena iš dviejų Aristotelio teologijos versijų išliko 
hebrajų rašmenimis surašytuose arabų tekstuose; esama 
ir kitų pėdsakų, rodančių, kad Teologija naudojosi islamo 
pasaulyje gyvenę ir rašę žydai. 

Kitaip nei jų amžininkai bizantiečiai ir musulmonai 
Vakarų Viduramžių mąstytojai neturėjo galimybės tiesio- 
giai susipažinti su Eneadų tekstu. Lotyniškasis Marijaus 


Viktorino vertimas nepergyveno vėlyvosios Antikos laikų, 

ir versti Plotiną Vakaruose nesiimta iki pat XV amžiaus. 
Vis dėlto reikšminga Plotino veikalų dalis gyvavo nuo- 
rodų, citatų, ištraukų ir adaptacijų pavidalu Ambrozijaus, 
Augustino ir darvieno (pagonio) vėlyvosios Antikos rašytojo 
Makrobijaus raštuose. Todėl tokie Viduramžių mąstytojai 
kaip Tomas Akvinietis nepamiršo nei Plotino vardo, nei jo 
filosofijos svarbos ir netgi ėmėsi svarstyti jo mintis, nors 
šios jiems buvo žinomos tik iš antrų rankų. Tokį netiesioginį 
Plotino dalyvavimą intelektualiniame gyvenime Viduram- 
žiais palaikė ir dviejų vėlyvosios Antikos krikščionių auto- 
rių, patyrusių Atėnų ir Aleksandrijos neoplatonikų mokyklų 
įtaką, populiarumas - Boecijaus ir paslaptingojo autoriaus 
(Proklo mokinio?), kurį mes šiandien vadiname Pseudo Dio- 
nizijumi. Skaitydami šiuos rašytojus Vakarų Viduramžių 
platonikai, antai Jonas Škotas Eriugena, galėjo netiesiogiai 
susipažinti su Plotino mintimis, nors ir nematę pačių Eneadų 
teksto. 

Yra žinoma, kad Eneadų nuorašų būta tarp Italijos eruditų 
ir humanistų pirmojo XV amžiaus pusėje surinktų graikiškų 
rankraščių. Kaip ir jų pirmtakai Viduramžiais, šie eruditai 
gerai suvokė Plotino filosofijos svarbą. Betjie galėjo ir tiesio- 
giai cituoti jo veikalus, antai Francesco Filelfo 1467 m., Argi- 
ropulas - jau 1457. Kai Marsilio Ficino ėmėsi savo didžiojo 
Platono vertimo darbo, netoli Florencijos apie 1460 m., jis 
skaitė Eneadas (Ficino laikė Plotiną Plato redivivus), paliko 
savo pastabas dviejuose Plotino rankraščiuose ir parašė kūri- 
nių santraukas. Ficino 1460-1480 m. rašyti kūriniai (Paaiški- 
nimai Puotai, Platoniškoji teologija) rodo jį gerai žinojus Enendų 
tekstą. 1484 m., baigęs Platono vertimo darbus, jis pradėjo 
versti ir komentuoti Plotiną. Pasak Ficino, jį tam paskatinęs 
Giovanni Pico della Mirandola. Tačiau tai, kaip jis skaito Pla- 
toną per neoplatoninės filosofijos prizmę, rodo, kad ši min- 
tis gimusi gerokai anksčiau. Lotyniškas jo Eneadų vertimas 

kartu su komentarais buvo išspausdintas 1492 metais. Tai 
buvo puikus darbas. Turėjo praeiti beveik keturi amžiai, kol 
atsirado poreikis iš naujo jas išversti, o specialistai ligi šiol 
naudojasi Ficino vertimu. Išvertęs Plotino ir kitų neoplato- 
nikų veikalus į lotynų kalbą Ficino amžininkams pasiūlė 
tokią filosofiją, kurią jis laikė labiau suderinama su krikščio- 
nybe nei aristotelizmas. Mat Viduramžiais atsiradusi Aris- 
totelio filosofijos ir krikščionių tikėjimo sintezė darėsi vis 
trapesnė, intensyvesniems Aristotelio tyrimams atskleidus jo 
minčių ir krikščionių mokymo apie pasaulio pradžią ir žmo- 
gaus sielos išlikimą po mirties konfliktą. Ficino Plotinas buvo 
labai gerai sutiktas Italijos, Prancūzijos, Ispanijos ir Anglijos 
humanistų. 1519 m. Plotinas pasirodė dar kartą (neatpažin- 
tas), paskelbus arabų Aristotelio teologijos vertimą į lotynų 
kalbą. Šis kūrinys buvo įdėtas į kai kuriuos XVI amžiaus Aris- 
totelio leidimus. Nors jo priklausomybė Aristoteliui dažnai 
kėlė abejonių (antai Martynui Liuteriui), tikra plotiniškoji 
jo kilmė paaiškėjo tik 1812 metais. 1580 m. pasirodė pirmasis 
spausdintas graikiško Enendų teksto leidimas. 

Ficino dėka XVI amžiuje tarptautinėje erdvėje sėkmingai 
atgimusi platonizmo filosofija kitų dviejų amžių laikais išgy- 
veno nuosmukį, palietusį ir Plotiną. Prie šio nuosmukio pri- 
sidėjo sekuliaraus racionalizmo augimas (Ficino siejo Plotiną 
su krikščionių teologija), teologų priešiškumas krikščionių 
tikėjimo suplatoninimui ir mokslininkų priešiškumas neo- 
platoniškam Platono interpretavimui. Vis dėlto Plotinas tebe- 
turėjo savo gerbėjų: XVII amžiuje jo veikalus skaitė ir citavo 
Cambridge'o platonikai Ralphas Cudworthas ir Henry More'as, 
o XVIII a. jo mintimis domėjosi ir žavėjosi Berkleley ir (amžiaus 
pabaigoje) Goethe, Schellingas, Hegelis. Hegelio kolega, Geor- 
gas Friedrichas Creuzeris išleido du Plotino traktatus, artimus 
vokiečių idealistinės filosofijos interesams - Eneados III, 8ir I, 


6, 01835 m., suprasdamas naujo visų Plotino kūrinių leidimo 

svarbą ir naudą, parengė tokį leidimą bendradarbiaudamas 
su Georgu Heinrichu Moseriu. Creuzeris pradėjo ilgą puikių 
vokiečių mokslininkų, Plotino leidėjų, vertėjų ir tyrėjų seką. 

Hegelio amžininkas, prancūzų filosofas Victoras Cousinas 
savo ruožtu davė pradžią prancūzų mokslo tradicijai, kuri 
sukūrė ir tebekuria labai vertingus darbus Plotino ir neo- 
platonizmo tyrimų srityje. Ši tradicija ne tik pagilino mūsų 
Plotino supratimą - jai turime būti dėkingi už tai, kad Plo- 
tino įtaka (nors dažnai ji ir nėra akivaizdi iš pirmo žvilgsnio) 
justi pačioje prancūzų filosofijoje. Įstabiausias pavyzdys - 
Henri Bergsono Plotino apmąstymai, kupini ir susižavėjimo, 
ir kritikos. Ėmile'io Brėhier padarytas visų Eneadų vertimas 
buvo nepamainomas daugelio tyrėjų kartų darbo įrankis. Kai 
kurie tyrėjai, būtent Jeanas Trouillard'as, savo Plotino filo- 
sofijos apmąstymais sugebėjo ją atnaujinti ir pateikė gilių 
filosofinių įžvalgų. 

XIX a. Anglijoje Thomo Tayloro (jis, kaip ir Pletonas, 
norėjo atgaivinti pagonišką neoplatonikų religiją) parengti 
Plotino vertimai ir hėgelininkų sąjūdis padėjo Plotino filo- 
sofiją atrasti poetams Wordsworthui, Blake'ui, Coleridge'ui 
ir Yeatsui“. Tačiau XX a. pirmoje pusėje Hegelio filosofijai 
užleidus vietą kitoms, taip pat iš Vokietijos kilusioms filoso- 
fijos srovėms, čia susidarė atmosfera, priešiška bet kokiam 
daugiau arba mažiau metafiziniam mąstymui, ir ji - kartu su 
sena panieka viskam, kas nėra Antikos „klasika“ - išstūmė 
Plotiną iš rimtai skaityti ir tirti vertų autorių sąrašo. Vis dėlto 
naujausi pokyčiai istorinio jautrumo ir filosofinių nuostatų 
srityje atnešė mažiau kategorišką požiūrį ir savotišką Plotino 


„atradimą“ nūdienos anglakalbiuose tyrimuose. 


13 Tokį patį Hegelio filosofijos ir Plotino bei neoplatonikų skai- 
tymo ryšį galima pastebėti antroje XIX amžiaus pusėje Jungtinėse 


Amerikos Valstijose. 

2. Plotino aktualumas 
Plotino palikimas Vakarų kultūroje gerokai peržengia Eneadų 
skaitytojų ratą. Jo minčių plėtra per tokius įtakinguosius 
tarpininkus kaip Augustinas ir Ficino paveikė ne vien filo- 
sofijos istoriją, bet ir religinį mąstymą, literatūrą ir meną. 
Pirmajame šio skyriaus poskyryje paminėti kai kurie teo- 
logai, rašytojai ir poetai, o ankstesniuose skyriuose kalbėta 
apie Plotino mąstymo įtaką meno teorijai, meninei veiklai ir 
misticizmo istorijai (sk. 9, 2; 10, 2-3). 

Savaime suprantama, kad įvairių laikų ir kraštų inte- 
lektualiniai sąjūdžiai turėjo skirtingų priežasčių domėtis 
Plotino filosofija. Norėdami apžvelgti tuos jo filosofijos bruo- 
žus, kurie galėtų būti svarbūs šiuolaikinio filosofinio mąs- 
tymo kontekste, galime pasirinkti kai kuriuos pavyzdžius iš 
ankstesniuose šios knygos skyriuose svarstytų jo teiginių ir 
teorijų. Pavyzdžių rinktinė, kurią dabar pateiksime, nebus 
išsami: ją lengvai galima praplėsti arba pakeisti pagal indi- 
vidualius interesus ir preferencijas. 

Pirmuoju pavyzdžiu galime paimti mąstomosios tikrovės 
interiorizavimą Plotino filosofijoje (plg. sk. 1, 6). Aiškinda- 
mas du platonizmo pasaulius - juntamąjį ir mąstomąjį - 
Plotinas ragina mus atrasti mąstomąją būtį sielos viduje, 
mūsų viduje. Pamatinių tikrovės sandaros dėmenų ir šalti- 
nių reikia ieškoti pačioje giliausioje mūsų prigimtyje. Plo- 
tinas veikiau pasakytų (apversdamas sutartines kalbėjimo 
formules), kad pasaulis yra sieloje, kaip siela yra mąstyme, 
o mąstymas - Vienyje. 

Verta pastebėti, kad kalbėdamas apie dviejų pasaulių 
skirtį kaip (pirmiausia) sielos ir kūno skirtį Plotinas labai 
aiškiai ir ryžtingai nusako sielos ir kūno skirtumą (žr. sk. 1). 
Tikslindamas šį skirtumą jis taip pat paaiškina, kaip yra įma- 
nomas šių dvejų tikrovių ryšys (žr. sk. 2). 

Daug naujų minčių Plotinas iškelia Antikos filosofų mažai 
svarstytoje žmogiškojo subjektyvumo srityje. Jis mums pri- 
mena, kad filosofiniame tyrime, be tirtino objekto, dar esama 
ir tiriančiojo subjekto. Mes siekiame suprasti pasaulį, kad 
galėtume suprasti save pačius. Plotinas pirmas pasiūlo „aš“ 
filosofiją, kalbėdamas apie daugelį „aš“ lygmenų, jo judrumą, 
nuolatiniame mąstyme pasiliekančias jo šaknis, kurių nebe- 
jaučiame, kai esame užsiėmę išorės dalykais (žr. sk. 10). 
Tirdamas įvairius klausimus, Plotinas stengiasi prakal- 
binti giliausią mūsų „aš“. Jo žodžiai gali virsti tiesioginiu, 
asmenišku, neformaliu ir universaliu raginimu: lyties ir 
kultūros (graikų, barbarų) skirtumai jam nebeatrodo tokie 
reikšmingi, kaip Platonui ir Aristoteliui. Romos imperijos 
kosmopolitiškumas, stoikų skelbta kosmo pilietybė Plotino 
filosofijoje virto visuotine transcendentine „sielų seserų“ 
(plg. IV, 3, 6, 10-14) bendrija, kuriai mes visi priklausome. 

Čia galime paminėti ir Plotino domėjimąsi mąstymo ir kal- 
bėjimo ribomis (žr. sk. 5). Jis puikiai suvokia, kad žmogaus 
racionalumas ir kalbinė jo raiška yra labai riboti kai kurių 
tyrimo dalykų akivaizdoje. Tai suvokdamas graikų kalbą jis 
vartoja labai drąsiai ir savitai, kone peržengdamas jos var- 
tosenos galimybes, kurdamas naujus žodžius ir kartais stul- 
binamai laisvai nepaisydamas jos taisyklių. 

Kai kurie Plotino teiginiai netikėtai pranašauja ateitį. Iš 
pirmo žvilgsnio jo metafizika, iškelianti pasaulį tvarkan- 
čią sielą, atrodo beviltiškai pasenusi. Tačiau mūsų veiklos 
poveikis pasauliui šiandien yra toks akivaizdus, kad mes 
išties tampame pasaulio tvarkytojais. Virstame plotiniškosio- 
mis sielomis: galime arba išmintingai tvarkyti reikalus, arba 
pasiduoti nežabotiems, netvarkingiems ir griaunantiems 
savo norams. Plotinas, be abejo, nemano, kad mes galime 
tiesiog išsigalvoti išmintį, pagal kurią sėkmingai tvarkysime 
savo gyvenimą: anotjo, tokia išmintis kildintina iš dieviškojo 

mąstymo. Vis dėlto mes susiduriame su problemomis, kurios 
mus verčia plėtoti būtent tokią išmintį - išmintį, kuri peržen- 
gia lyties, pilietybės, tautybės ir kultūros skirtumus ir siekia 
aprėpti visą žmogaus prigimtį, kuri nedaro klaidos pakeis- 
dama vienybę vienodumu, nėra provinciali, kitaip nei poli- 
tiniai Platono ir Aristotelio idealai, bet suvokia žmogiškumą 
ir gamtos visumą kaip skirtingumo vienybę, kurios pavyzdys 
(bet turbūt ne ideali paradigma) galėtų būti dieviškojo Plo- 
tino mąstymo skirtingumas ir vienybė. 

Intelektualinė Plotino laikysena yra kitas priimti ver- 
tas iššūkis. Štai kaip jis nusako filosofijos būdą, kurį jis pats 
norėtų puoselėti: 

mūsų ugdoma filosofijos rūšis... parodo būdo paprastumą 

kartu su mąstymo tyrumu, ieškodama orumo, ne išdidumo, 

drąsą jungdama su protu, dideliu atsargumu, rūpestin- 

gumu ir didžiausiu apdairumu. (IL, 9, 14, 38-43) 

Plotino rašymo būdas išties turi šias savybes. Jis rodo inte- 
lektualinį griežtumą, suvokiantį savo ribas ir nepretenduo- 
jantį į įžvalgumo monopolį, platų, atvirą, lankstų ir gyvenimo 


dinamizmui jautrų mąstytojo žvilgsnį. 

Šiame skyriuje pateikiamos nuorodos (jokiu būdu ne išsa- 
mios) atidesniam Plotino Eneadų skaitymui. Šios nuorodos 
sudėtos pagal knygos skyrius ir yra trijų rūšių: 

1. nuorodos į kitus Plotino tekstus ir kitų Antikos filo- 
sofų veikalus, susijusius su skyriuje svarstytais klausimais; 

2. šiuolaikinių autorių darbai šia tema; 

3. skyriaus klausimams artimos Plotino filosofijos temos. 
Tikiuosi, kad tai padės skaitytojui tęsti ir plėsti šioje knygoje 
pradėtus svarstymus. Bibliografijoje (sk. 6: „Rinktinė biblio- 
grafija“) pateikiami visi leidinių duomenys; čia nurodomas 
tik autoriaus vardas (ir numeris bibliografijoje, jei įtraukti 
keli to paties autoriaus veikalai). 

Bibliografijoje galima rasti žinių apie Eneadų leidimus ir 
vertimus. Puikių įvadų į Plotino filosofiją pasiūlė Hadot (3), 
de Gandillac ir Moreau (1). Rist (6) įdomiai aptaria didelę 
filosofinių problemų puokštę. Blumenthal (2) yra svarbiau- 
sias veikalas Plotino sielos teorijos klausimu. Labai svarbi 
ir išsami apžvalga yra Schwyzer (1). Naudingas sisteminis 
Eneadų temų vadovas R. Harder, R. Beitler, W. Theiler, Plo- 
tins Schriften, t. 6, Hamburg 1971, p. 103-72; galima naudotis 
ir E. Brėhier, Plotin, Ennčades, t. VI, 2, Paris 1938, p. 243 sgg. 


Įvadas 
Porfirijo parašytas Plotino gyvenimas dedamas kiekvieno 
pilno Plotino veikalų leidimo ar vertimo pradžioje. Daugelis 
Gyvenimo elementų labai išsamiai aiškinami Brisson et al., 
taip pat ir chronologijos dalykai, kuriuos aptaria ir Igal (1). 

Susidaryti III a. Romos imperijos istorijos vaizdą padeda 
Rėmondon ir Blois. Intelektualinę ir dvasinę atmosferą api- 
būdina Festugičre ir Dodds (3). Jerphagnon provokatyviai 
aptaria politines Plotino idėjas. 

Plotino santykį su Platono filosofija ir tekstais anali- 
zuoja reikšmingi Dėrrie straipsniai. Taip pat žr. Andrė, 
Donini ir Whittaker (2). Apie Amoniją Saką žr. Schwyzer 
(2), Schroeder (3). Apie Aristotelio komentatorius - Moraux 
(1), Gottschalk, Sharples ir didįjį Moraux (2) veikalą. Hele- 
nistinės filosofijos klausimais (stoicizmas, epikūrizmas, 
skepticizmas) žr. Parain, p. 712-772, Long (1) ir labai nau- 
dingą dvitomę Long ir Sedley parengtą šaltinių rinktinę, 
kurioje galima rasti informacijos visais šioje knygoje paleis- 
tais helenistinės filosofijos klausimais (I tome pateikti šal- 
tinių vertimai į anglų kalbą su kai kuriais paaiškinimais; 
II tome skelbiami originalūs tekstai graikų ir lotynų kal- 
bomis, jų analizė ir išsami bibliografija). Rudolph pasiūlo 
naują įvadą į gnosticizmą. Galima skaityti ir senesnę Jonas 
(1) knygą. Nag Hammadi tekstai į anglų kalbą išversti Robin- 
son parengtame leidinyje. Elsas konkrečiai lygina juos su 


Plotino kūriniais. 


Skyrius 1. Siela ir kūnas 
1. Apie nemirtingumo klausimo svarstymus stoikų ir epikū- 
rininkų filosofijoje žr. Long ir Sedley I, p. 318 (stoikai), p. 66, 
69-70 (epikūrininkai). Apie stoikų sielos sampratą - Long ir 
Sedley I, p. 313-319. Iš aristotelizmo pozicijos stoikų materia- 
lizmą puola Aleksandras Afrodisijietis, De anima 17, 9-20, 26, 
iš platonizmo - Alkinojas, Didaskalikos, sk. 11. Taip pat žr. Ati- 
kas, fr. 7 ir Numenijas, fr. 4 a. Kiti Plotino tekstai apie sielą: 
Eneados IV, 2 [4]; IV, 9 [8]; IV, 1 [21]; VI, 1 [42], 26-27 (apie 
sielą ir kūną); I, 1 [53] (apie sielą ir kūną, atskirai aptariant 

žmogaus atvejį) ir žemiau pastraipoje 3 nurodytus tekstus. 
Apie kūną taip pat žr. tolesnį sk. 7, 3. 

2. Aristotelio sielos teoriją išsamiai analizuoja Nussbaum 
ir Rorty. Stoikų sielos sampratą aptaria Long (2). Plotiniškąją 
sielos ir kūno skirtį bendraisiais bruožais nusako Rich (2) ir 
Blumenthal (2), sk. 2. Van Straaten nagrinėja polemiką su 
stoicizmu Eneadoje IV, 7. Šią polemiką kartu su aristotelizmo 
kritika apžvelgia Blumenthal. Bendrai apie tai, ką Plotinas 
perima iš stoikų filosofijos, žr. Graeser. Emilsson (1), p. 145- 
148 lygina Plotiną su Descartes'u. 

3. Daugelis sielos santykio su kūnu klausimų išsamiai 
svarstomi Eneadoje IV, 3-5 |27-29]: sielos (kosminės ir indi- 
vidualios) nusileidimas ir buvimas kūne, įvairios psichinės 
gebos (ypatingai atminties ir jutiminio suvokimo). (Apie regą 
taip pat žr. II, 8 [35], IV, 6 [41].) Visus šiuos klausimus aptaria 
Blumenthal (2), jutiminį suvokimą - Emilsson (1). 


Skyrius 2. Juntamosios ir mąstomosios tikrovės 
santykis 


1. Šiuo klausimu taip pat žr. Eneados III, 6 [26], 6; IV, 3 [27], 
20-23; V, 5 [32], 9. 

2. Apie Plotino traktate VI, 4-5 siūlomą sprendimą žr. O'Me- 
ara (3) ir naujesnę Corrigan analizę. (E. Emilsson ir S. Strange 
rengia filosofinį traktato VI, 4-5 komentarą.) O'Meara (5) išsa- 
miau svarsto sielos poveikio kūnui klausimą. Apie buvimą kūne 
kaip priklausomybės santykį žr. Arnou (2), p. 167-172. Apie 
pasaulį kaip priklausomą atvaizdą žr. Aubin (1), Lassėgue (2). 

3. Apie stoikų teoriją, anot kurios kūnas pasklisdamas 
kitame kūne gali likti vieningas (krasis di" holou), žr. Ploti- 
nas, Eneada II, 7 [37], Aleksandras Afrodisijietis, De mixtione. 
Nors kūnas ir nepakeičia sielos, vis dėlto ji patiria tam tikrų 


moralinių ir mentalinių pokyčių; apie tai žr. III, 6 [26], 1-5. 

Skyrius 3. Siela, mąstymas ir pavidalai 
1. Apie tiesą taip pat žr. Eneada VI, 6 [34], 6; apie mąstomąją 
tikrovę žr. kruopščią analizę traktate VI, 2 [43] (čia Plotinas 
aiškina penkias Platono Sofisto 245 e „gimines“, laikydamas 
jas mąstomybės sandaros išraiška). 

2. Viduriniojo ir naujojo platonizmo laikų ginčą dėl mąs- 
tymo ir pavidalų santykio aptaria Pėpin (1), Frede ir (ypatingą 
dėmesį skirdamas Plotinui) Armstrong (2). Apie gnostikų 
pasaulio amatininkui priskiriamą nežinojimą žr. Rudolph, 
p. 67-87. Apie skeptikų filosofiją žr. Brochard, Long ir Sedley 
pateikiamus tekstus; Plotino atsaką skepticizmui nagri- 
nėja Wallis. Nediskursyvaus mąstymo teoriją svarsto Lloyd 
(1), Sorabji, sk. 10 ir Alfino. Plotino diskursyvaus mąstymo 
sampratą analizuoja Blumenthal (2), sk. 8, Blumenthal (5) ir 
Emilsson (1), p. 134-137. 

3. Apie pavidalų spektrą taip pat žr. Eneados V, 9 [5],9-14; 
VI, 7 [38],1—11; apie individų pavidalus - V, 9,12; V, 7 [18]; Rist 
(4), Blumenthal (1) (= Blumenthal (2), sk. 9), Armstrong (6). 
Apie mąstomojo pasaulio sandarą žr. Hadot (1). Skaičių vietą 
mąstomybėje aptaria Eneada VI, 6 [34]; taip pat žr. Bertier, 


Brisson et al. komentarus. 


Skyrius 4. Mąstymas ir Vienis 
1. Šiuo klausimu taip pat žr. Eneados V, 1 [10], 5; III, 9 [13], 9; 
III, 8 [30], 8—11; V, 5 [32], 4-5; VI, 7 [38], 13-14, 37-42; V, 3 [49], 
10-12, 16. (Kai kuriuos iš šių tekstų aptaria Bussanich). Vidu- 
riniojo platonizmo aukščiausiojo prado (kaip paprasčiausio ir 
kaip mąstymo) sampratą be Alkinojo tekstų paliudija Nume- 
nijas fragmentuose 11, 15-17, 19-20. 

2. Plotino Vienį ir Aristotelio dievą lygina Rist (7). Su Pla- 
tono „žodiniu mokymu“ susijusius šaltinius pateikia Gaiser ir 
Richard (Cherniss (1) skeptiškai vertina svarstymus apie ezo- 
terinį žodinį mokymą). Emilsson (1), sk. 1 tą patį argumentą 

dėsto per traktato VI, 9 vienybės prizmę. Mąstymo veiklą 
kaip tam tikrą troškimą aptaria Arnou (2), sk. 2, IV. Rist (5) 
ir Whittaker (1), XI Plotino monizmą lygina su ankstesnėmis 
monizmo versijomis platonikų ir pitagorininkų filosofijoje. 
Dodds (1) ir Rist (3) svarsto monistines Platono Parmenido 
interpretacijas iki Plotino. Metafizinę Parmenido interpre- 
taciją Plotino traktatuose nagrinėja Charrue, sk. 1. 

3. Klausimas, ar Vienis, kad ir būdamas anapus mąstymo, 
gali turėti kokią nors sąmonę ir savižiną, keliamas Eneadose 
V, 4 [7], 2; VI, o [9], 6; III, o [13], 9; VI, 7 [58], 41; V, 3 [49], 10, 
12-13; taip pat žr. Rist (6), sk. 4. 


Skyrius 5. Kalbėjimas apie Vienį 
1. Plotino laikų filosofinius ir religinius tekstus apie dievo 
nenusakomumą pateikia Festugičre, t. 4 (Le Dieu inconnu), 
ypač sk. 6. Taip pat žr. Mortley, t. 2, sk. 1; Alkinojas, Didaska- 
likos, sk. 10; Numenijas, fr. 2, 7 ir Enendos V, 5 [32], 6, 13; VI, 7 
[58], 38; VI, 8 [309], 8-9, 15. 

2. Gilesnę klausimo analizę siūlo Festugiėre, Whittaker 
(1), IX-XIII, Mortley, t. 2, sk. 3, Schroeder (1) ir O'Meara (6). 
Apie Vienį kaip begalybę žr. Rist (6), p. 25-30. 

3. Plotino kalbos koncepciją aptaria Pėpin (2), O'Meara 
(6), Alfūino. 


Skyrius 6. Visų dalykų kiltis iš Vienio (I) 

1. Šia tema taip pat žr. Eneados III, 8 [30], 8-1; V, 5 [32], 7-8; 
VI, 7 [38], 15-16, 35; V, 3 [49], 1. Apie dviejų veikimų (pirminio 
ir antrinio) teoriją taip pat žr. IV, 5 [29], 7; II, o [33], 3. Apie 
„dvejybę“ kaip savotišką mąstomąją medžiagą žr. II, 4 [12], 
2-5; II, 5 [25], 1-3. Apie sielos, pasaulio sielos ir individualių 
sielų skirtumus - IV, 3 [27], 1-8; IV, 4 [28], 13-14; II, 1 [40], 5. 
Apie visų sielų vienybę - IV, o [8]. 

2. Puikus kilties vyksmo tyrimas yra Trouillard (4). Mąs- 
tymo kilties klausimu žr. Atkinsono komentarą traktatui V, 
1, 6-7, Bussanicho pastabas kai kuriems iš nurodytų tekstų 
ir, iš naujesnių tyrimų, Lloyd (2), Schroeder (2). Dviejų vei- 
kimų teoriją aptaria Rutten (1). Apie „dvejybę“ kaip mąsto- 
mąją medžiagą žr. Rist (2); apie „sugrįžimą“ į Vienį - Aubin 
(2); apie skirtingas sielų rūšis žr. Helleman-Elgersma komen- 
tarą traktatui IV, 3, 1-8 ir ypač Blumenthal (3). Apie Vienio 
laisvę žr. Rist (6), sk. 6, Leroux komentarą traktatui VI, 8, 
labai vertingą Kremerio straipsnį ir O'Brien (2) (apie sielos 
laisvę arba būtinybę nusileisti į kūną). 


Skyrius 7. Visų dalykų kiltis iš Vienio (II) 

1. Apie pasaulio atsiradimą taip pat žr. Eneados III, 6 [26], 7-19 
(visų pirma medžiagos klausimu); IV, 3 [27], 9-11. Apskaičiuo- 
jančio demiurgo samprata kritikuojama ir traktatuose IV, 4 
[28], 9-13; V, 8 [31], 7; VI, 7 [33], 1-3; III, 2 [47], 1-2 ir, konkre- 
čiai taikant į gnostikų mokymą, II, 9 [33], 10-12. Apie gamtą 
taip pat žr. IV, 4 [27],13—14; VI, 7 [38], 7, 115 IL, 3 [52], 9, 17-18; 
apie medžiagą - II, 4 [12], 6-16; II, 5 [25], 4-5. 

2. Ginčus dėl Timajo amatininko (demiurgo) figūros plato- 
nikų tradicijoje aptaria Brisson, Baltes. Apie Platoną, Aristo- 
telį, stoikus ir epikūrininkus žr. Mansteld, XIV; apie gnostikų 
demiurgą - Ouispel, p. 213-220 ir, jo kritikos Plotino trak- 
tatuose klausimu, - O'Meara (4); apie polemiką su gnosti- 
cizmu - O'Brien (7). Santa Cruz de Prunes gerai perteikia 
kontempliatyvaus (regėjimu) kūrimo teoriją; terminijos 
klausimu žr. Arnou (3). Hadot (2) parodo jos įtaką šiuolaiki- 
niam gamtos mokslui. Požiūrį, anot kurio, Plotinas nemanė, 
kad materija esanti pagimdyta, aptaria O'Brien (1), (3), (5), 
(6) ir Corrigan. Apie laiką ir amžinybę Plotino filosofijoje 
žr. Beierwaltes komentarą traktatui III, 7, O' Brien (4), Las- 
sėgue (1), Aubengue. 

3. Apie juntamajam pasauliui imanentines savybes ir pavi- 
dalus žr. Eneada II, 6 [17]; Rist (6), sk. 8. Apie dangų žr. Ene- 
ada II, 2 [14]; II, 1 [40]. Eneadoje VI, 1 [42] ir VI, 3 [44] kritiškai 
(ir gana techniškai) aptariamos kategorijų taikymo juntama- 
jam pasauliui teorijos Aristotelio ir stoikų filosofijoje; taip 


pat žr. Rutten (2), Wurm. 


Skyrius 8. Blogis 
1. Šiuo klausimu taip pat žr. Eneados II, 4 [12], 16; III, 6 [26], 
11; IV, 3 [27], 16; II, 9 [33], 8-9, 12-13; VI, 7 [38], 23, 28; I, 1 [53], 
12. Apie blogį Plotino filosofijoje žr. Cherniss (2); apie vidu- 
riniųjų platonikų blogio sampratą žr. Numenijas, fr. 52 ir 
Armstrong (9); apie blogį gnosticizme - Rudolph, p. 65-67. 

2. Plotino blogio sampratos nuoseklumą nagrinėja Rist (6), 
sk. 9, (1), O' Brien (1), (2), (5). Apie sielos „apostazę“ žr. Baladi 
(1), (2), Jonas (2), Trouillard (1). Plotino ir krikščionių teologų 
Grigaliaus Nysiečio ir Augustino blogio sampratų santykį 
aptaria Daničlou, Rist (8). Apie sielų persikėlimą taip pat 
žr. Eneada III, 4 [15] ir Rich (1). 

3. Apvaizdos, likimo ir laisvosios valios santykis (be Enea- 
dos III, 2-3) svarstomas traktatuose III, 1 [3]; VI, 8 [39], 1-6; 
Rist (6), sk. 10. Astrologiją Plotinas kritikuoja traktatuose 


III, 1 [3] ir II, 3 [52]. 


Skyrius 9. Grožis 
1. Grožio reiškinį taip pat svarsto Eneados I, 3 [20], 1-2; V, 8 
[51], 15; II, 9 [33], 17; III, 5 [50], 1. 

2. Plotino grožio teoriją nagrinėja Armstrong (5), (8), Moreau 
(>), Beierwaltes (3). Simetrijos teorijos kritiką aptaria Anton, 
Horn; grožio ir Gėrio santykį - Rist (6), sk. 5. Apie Plotino grožio 
sampratos reikšmę Viduramžių ir Renesanso laikais žr. Beier- 
waltes (3), Panofsky, Chastel ir Mathias pateikiamą medžiagą. 

3. Plotino požiūrį į meną ir menininkus aptaria Keyser. 

Skyrius 10. Sielos sugrįžimas: filosofija ir mistika 

1. Apie žmogaus prigimtį žr. Eneados VI, 7 [38], 4-7; II, 3 
[52], 9; I, 1 [53]; apie laimę taip pat žr. I, 5 [36]; I, 7 [54], 1-2. 
Apie „aš“ judumą žr. III, 4 [15]; VI, 7 [38], 6. Apie kilimo etiką 
žr. I, 2 [19]; III, 6 [26], 5; II, 9 [33], 15. Apie visiems bendrą Gėrio 
siekį žr. V, 5 [32], 12; VI, 2 [43], 11; III, 2 [47], 3. Apie susivieni- 
jimą su Vieniu taip pat žr. V, 5 [32], 8; V, 3 [49], 17. 

2. Apie žmogaus prigimtį žr. Arnou (2), p. 215 sąą, Trouil- 
lard (3), sk. 1, Armstrong (3), p. 223-227, Igal (2). Apie laimę 
žr. Rist (6), sk. 11, Himmerich, Beierwaltes (4). Apie „aš“ sam- 
pratą ir jos judrumą žr. Hadot (3), sk. 2, O'Daly (1). Sielos 
sugrįžimą pas Vienį nagrinėja Trouillard (3). Apie Plotino 
mistiką žr. Arnou (1), (2), sk. 6, Trouillard (2), (5), Hadot (4), 
Dodds (2), Rist (6), sk. 16, (10), Beierwaltes (2), (5), p. 123-154, 
(6). Rist (6), 195-197, Hadot (6) ir O'Meara (1) dėsto argumen- 
tus už ir prieš Eneados IV, 8,1 interpretaciją, anot kurios, šis 
tekstas nurodo į suartėjimą su Vieniu; taip pat žr. Merlan 
(apie aristotelišką susivienijimo su dieviškuoju mąstymu 
sampratą). O'Daly (1), sk. 4, (2) aptaria „aš“ išnykimo Vienyje 
klausimą. Armstrong (4) ir Brunner svarsto Vienio patirties 
svarbą Plotino filosofijoje. Apie Antikos filosofijos paskirtį 
keisti gyvenimą kalba Hadot (5). Jerphagnon nagrinėja kai 
kuriuos politinius Plotino veikalų aspektus. Hadot (3), sk. 6, 
kalba apie moralinį Plotino vaidmenį jo aplinkoje; taip pat 
žr. Rist (6), sk. 12. 


Epilogas: Plotinas Vakarų mąstymo tradicijoje 
Daugiau detalių ir bibliografiją Plotino Eneadų įtakos klau- 
simu žr. Schwyzer (1), p. 581-590 ir O'Meara (7). Bendrai apie 
neoplatonikų mokyklas žr. Trouillard (6), Armstrong (3), 
Beierwaltes (5). Apie Haraną žr I. Hadot (pateikiama nau- 
jųjų M. Tardieu tyrimų santrauka). Plotino filosofijos povei- 
kis krikščionių teologams ir vėlesniais amžiais aptariamas 

Henry, Daniėlou, Armstrong (7), Rist (8), Beierwaltes (7), 
p. 80-04, (3), (4) ir konferencijų Nėoplatonisme bei Plotino 
rinktinėse (žr. Bibliografija, sk. 4). Apie „Aristotelio teologiją“ 
žr. Aouad. Apie Plotiną ir vokiečių idealizmą žr. Beierwaltes 
(1), p. 83—153 ir Hadot (2). Apie naujaisiais laikais įvykusį Pla- 
tono filosofijos atskyrimą nuo neoplatoninės jos interpreta- 
cijos žr. Tigerstedt. 

1. Plotino veikalų leidimai ir vertimai 


Pamatinis kritinis graikiško Plotino teksto leidimas - P. Henry ir 
H.-R. Schwyzerio parengtas tritomis (trečiajame tome pateikiamos 
vertingos Plotino naudotų ir jo tekstą naudojusių senovės autorių 
rodyklės): 

Henry, P., Schwyzer, H.-R., Plotini opera, Bruxelles, 1951-1973. 

Vėliau tie patys mokslininkai parengė darbinę pirmojo leidimo 
versiją (su pataisymais), taip pat tritomę: 

Henry, P., Schwyzer, H.-R., Plotini opera, Oxford, 1964-1982. 

P. Kalligas parengė peržiūrėtą Henry ir Schwyzerio leidimo versiją, 
su vertimu į naująją graikų kalbą ir komentarais: 

IAOTINOY ENNEAY IIPOTH, Atėnai, 1994, ENNEAX AEYTEPA, Atėnai, 

1997, ENNEAZ TPITH, Atėnai, 2004. 

Dirbti su graikišku tekstu padeda išsamus Plotino sąvokų žodynas: 
Sleeman, J., Pollet, G., Lexicon Plotinianum, Leiden, 1980. 

P. Henry ir H.-R. Schwyzerio leidimas (su kai kuriais pataisy- 
mais) spausdinamas greta vertimo į anglų kalbą: 

Armstrong, A. H., Plotinus, Cambridge, Mass., 1966-1988. 
Armstrongo vertimas pakeitė senesnį: 

MacKenna, S., Plotinus: The Enneads, revised by B. Page (London, 
19567). (Sutrumpinta versija 1991 perleista Penguin Books leidykloje 
su J. Dillono įvadu.) MacKennos vertimas turi didelę literatūrinę 
vertę, tačiau naujajam nusileidžia tikslumu ir aiškumu. 

O'Brien, E., The Essential Plotinus, New York, 1964 pateikia Eneadų I, 

6; V, 9; IV, 8; VI, 9; V, 1; V, 2; I, 2; I, 3; IV, 3; III, 8 vertimus. 


1 Į Bibliografiją įtraukti ir angliškame, ir prancūziškuose D. O'Me- 
aros knygos leidimuose autoriaus pateikiamos nuorodos ir komen- 


tarai. [Vertėjos pastaba.] 


175 


Plotinas 


[Skaitantiems prancūzų kalba] labiau už Bouillet vertimą (Bouil- 
let, M., Les Ennčades de Plotin, Paris, 1857-1861), kuriame yra vertingų 
pastabų, patartina skaityti greta graikiškojo teksto spausdinamą 
vertimą: 

Brėhier, E., Plotin. Les Ennėades, Paris, 1924-1938. 

Vis dėlto šis vertimas ne visada yra tikslus ir remiasi prastesniu 
nei P. Henry ir R. Schwyzerio leidimo graikišku tekstu. Dabar jau 
galima naudotis pirmaisiais naujojo prancūziško Plotino vertimo 
tomais (red. P. Hadot); žr. toliau, sk. 3. 

Naujas vertimas į prancūzų kalba su pastabomis: 

Brisson, L. ir Pradeau, J.-E. (red.), Plotin, Traitės 1-6, Paris, 2002; 

Traitės 7-22, Paris, 2003; Traitė 22-26, Paris, 2004. 

En. I, 6; VI 9; V, 4; VI, 4-5; III, 8; V, 8; V, 5; II, 9; VI, 7; I, 1 vertimas 

į vokiečių kalbą su pastabomis: 

Tornau, Ch., Plotin Ausgewūhlte Schriften, Stuttgart, 2001. 

Leidimas ir vertimas į italų kalbą: 

Ninci, M., Plotino. II pensiero come diverso dall'Uno. Ouinta Enneade, 

Milano, 2000. 

Vertimai į italų kalbą: 

Casaglia, M.; Guidelli, C.; Linguiti, A; Moriani, F., Plotino Enneadi, 

Turino, 1997. 

Radice, R., Plotino Enneadi, Milano, 2002. 


2. Bibliografijos 


Čiairtolesniuose skyriuose pateikiamas literatūros sąrašas toli gražu 
nėra išsamus. Naujesnių Plotinui skirtų publikacijų bibliografijos 
kartu su labai vertingais įvadais yra paskelbtos: 

Blumentahl, H., Plotinus in the Light of Twenty Years' Scholarship, 
1951-1971. 

Corrigan, K., O'Cleirigh, The Course of Plotinian Scholarship from 
1971 to 1986, in: W. Haase, H. Temporini (ed.), Aufstieg und Nie- 
derganą der rūmischen Welt (ANRW), II, vol. 36, 1, Berlin, 1987, 
P. 528-623. 

Dufour, R., Plotinus: A Bibliography 1950-2000, Phronesis 46 / 3, 2001. 
Thillet, P., Bibliographie plotinienne (teminė analizė), in: Plotin des 


Principes (žr. toliau sk. 4), p. 123-285. 


3. Komentarai 


Dabar galima naudotis paskirų Plotino traktatų komentarais: 

I,1: G. Aubry, Plotin, Traitė 53, Paris, 2004. 

I, 4ir 1, 5: A. Linguiti, La Felicita eil Tempo, Milano, 2000. 

I, 6: A. Darras-Worms, Plotin, Traitėa, Paris, rengiama. 

I, 7: A. Pigler, Plotin, Traitė 54, Paris, 2004. 

I, 8: D. O'Meara, Plotin, Traitė 51, Paris, 1999. 

II, 1: R. Dufour, Plotin Sur le ciel, Paris, 2003. 

II, 4: J.-M. Narbonne, Plotin Sur les deux matiėres, Paris, 1993. 

II, 5: — , Plotin, Traitė 25, Paris, 1998. 

Apie Plotino gyvenimą ir jo veikalų seką 


1. Plotinas, mūsų laikų filosofas, regis, gėdijosi, kad yra kūne. 
Dėl tokios nuostatos nepakentė kalbų apie savo kilmę, tėvus ir 
gimtinę". Jis tiek nebuvo nusiteikęs pakęsti tapytojų ar skulpto- 
rių, jog pasakė Amelijui", prašančiam leisti, kad būtų sukurtas 


1 „Kilmė, tėvai ir gimtinė“ - tradiciniai antikinių biografijų topoi. 
Manoma, kad Plotinas gimė 205m. Šios datos laikomasi remiantis vien 
jo gydytojo Eustochijo, teigusio, kad Plotinas mirė būdamas šešiasde- 
šimt šešerių metų, liudijimu. Eunapijas (345-420 m.) Filosofų ir sofistų 
gyvenimuose (III, 1, 1-2) mini, kad Plotinas gimė Likopolyje, Egipte, 
vėlesni šaltiniai (Davidas iš Armėnijos, Suda) taip pat mini Likopolį. 
Ko gero, tai Aukštutinio Egipto Likopolis, dab. Asjut. Veikiausiai Plo- 
tinas buvo kilęs iš kadaise į Egiptą atsikėlusios šeimos. Plotino vardas 
akivaizdžiai lotyniškos kilmės (vėlyva Plautinus forma; tokiu pat vardu 
buvoimperatoriaus Trajano, 98-117 m., žmona Plotina), ojo išsilavini- 
mas neabejotinai graikiškas, nors, anot Porfirijo, jis darė ir tarties, ir 
rašybos klaidų. Paties Plotino raštuose žinių apie Egiptą nėra, išsky- 
rus keletą užuominų apie hieroglifus, iš kurių, pasak daugelio tyri- 
nėtojų, aišku, jog jis visiškai nesupranta šios rašto sistemos. Matyt, 
Plotinas buvo kilęs iš gana turtingos ir įtakingos, ryšių Aleksandrijoje 
ir Romoje turėjusios šeimos. Plotino tėvas galbūt buvo provincialas, 
turėjęs prekybinių ryšių su Romos aukštuomene. Tai paaiškintų, kodėl 
Plotinas nesunkiai galėjo mokytis Aleksandrijoje, po to būti priimtas 
įimperatoriaus Gordiano III aplinką, galiausiai - apsigyventi Romoje. 
Plotino biografija išsamiausiai nagrinėjama leidinyje Porphyre, 
Lavie de Plotin, t. I-IL Ėtudes d'introduction, texte grecettraduction 
frangaise, commentaire, notes complėmentaires, bibliographie par 
Luc Brisson, Marie-Odile Goulet-Cazė, Richard Goulet et Denis 
O'Brien, Paris, Librairie philosophigue J. Vrin, 1982-1992. 
2 Amelijas Gentilianas - pirmasis Plotino mokinys, vienas iš žymes- 


nių III a. neoplatonikų. 

jo atvaizdas: „Nejaugi negana nešioti pavidalą, kuriuo mus 
apvilko prigimtis, bet dar turiu sutikti, kad šis žmogus paliktų 
darilgaamžiškesnį atvaizdo atvaizdą", tarsi tai išties būtų koks 
pažiūrėti vertas daiktas?“ Todėl jis tą uždraudė ir šiuo tikslu 
pozuotiatsisakė. Amelijas, turėjęs bičiulį Karteriją, geriausią iš 
tuometinių dailininkų, paprašė jo ateiti ir lankytis paskaitose 
(mat paskaitas buvo galima lankyti kiekvienam norinčiam), 
kad labai atidžiai stebėdamas įgustų iš matymo pagauti ryš- 
kesnius Plotino bruožus. Paskui jis piešė atvaizdą iš atmintyje 
susiklosčiusio vaizdinio, o Amelijas sykiu taisė šiuos metmenis, 
siekdamas dar didesnio panašumo - taip dėl Karterijo talento 
be Plotino žinios buvo sukurtas labai panašus jo atvaizdas. 

2. Dažnai kankinamas pilvo skausmų,, jis nesutikdavo 
jo valyti, sakydamas, kad senam žmogui netinka kęsti tokį 
gydymą, taip pat nenorėjo vartoti gyvulinės kilmės vaistų?, 
sakydamas, kad jis nevalgo netgi iš naminių gyvulių mėsos 
pagaminto maisto. Jis nesilankė pirtyje“, bet kiekvieną dieną 


3 Gr. eiŠwlou siŠwAov - „atvaizdo atvaizdą“, arba „šešėlio šešėlį“, 
„kopijos kopiją“. Vėliau Proklas veikale Commentarius in Platonis 
Timaeum 29 B (102 D) panašiai kalba apie Sokrato atvaizdą: „kito 
atvaizdo atvaizdas“ (eixov sikovos dMng). Panašus požiūris į por- 
tretus minimas ir krikščioniškoje literatūroje, pvz., Acta Joan- 
nis 26-29: „portretas panašus ne į mane, bet į mano kūno šešėlį“ 
(capxkG eištlų). Vėlesnių šio posakio analogų yra ir krikščioniš- 
kojoje hagiografijoje. 

4 Porfirijo aprašomi Plotino ligų simptomai nėra pakankamai aiš- 
kūs. Matyt, jis sirgo arba žarnyno, arba kitų vidaus organų liga, taip 
patirlėtine angina. Paskutiniais gyvenimo metais jis, kaip manoina, 
sirgo elefantiaze (dramblialige), kai dėl limfos apytakos sutrikimų 
padidėja kuri nors kūno dalis, ypač kojos. Tačiau yra ir kitokių Plo- 
tino ligos aiškinimų. 

5 T.y. vadinamojo „teriako“, į kurio sudėtį įėjo gyvatės mėsa. 

6 Veikiausiai prausdavosi namuose (čia ateidavo ir jo masažuoto- 
jai), tačiau vengė viešųjų pirčių. Galeno traktate De sanitate tuenda 

būdavo masažuojamas namuose, o kai kilus marui jo masažuo- 
tojai mirė", atsisakęs ir šio gydymo pamažu susilaukė baisios 
anginos. Kai buvau su juo, nieko panašaus dar nepasireiškė, 
tačiau man išplaukus, liga taip paūmėjo, kad, kaip man grįžus 
pasakojo bičiulis Eustochijas, kuris buvo šalia jo iki pat mir- 
ties, užkimęs jis prarado balso aiškumą ir skambumą, regėji- 
mas susidrumstė, o ant rankų ir kojų atsivėrė žaizdos. Draugai 
vengė su juo susitikti, nes turėjo įprotį visus sveikinti bučiuo- 
damas, todėl jis pasitraukė iš miesto ir nuvykęs į Kampaniją 
persikėlė į savo seno jau mirusio bičiulio Dzeto dvarą. Mais- 
tas jam buvo tiekiamas iš Dzeto valdų bei gabenamas iš Min- 
turnų, iš Kastrikijaus dvaro, nes Minturnose Kastrikijus turėjo 
žemės. Prieš Plotinui mirštant Puteoluose apsigyvenęs Eusto- 
chijas, kaip jis pats mums pasakojo, negreitai pas jį atvyko. Plo- 
tinas tarė: „Dartebelaukiu tavęs, ir pridūrė: Stenkitės mumyse 


«8 


esantį dievą pakylėti pas visybės dievybę““. Tuomet po lova, 


kurioje jis gulėjo, palindo gyvatė ir įšliaužė į sienoje buvusį 


(II, 3 sgą) aptariami skirtingi gydomojo masažo būdai, kai kurie jų 
rekomenduojami sergant vidaus organų ligomis (II, 6). 

7 Turimas galvoje vad. „Kiprijono maras“, maždaug 250-270 m. 
Romos imperijoje siautusi epidemija, pavadinta jos aprašymą pali- 
kusio Kartaginos vyskupo Kiprijono vardu. Romos mieste jos pro- 
trūkis vyko nuo 265 m. rudens iki 266 vasaros. 

8 Paskutiniai Plotino žodžiai nėra visiškai aiškūs. Pagal leidėjų pasi- 
renkamas skirtingas šio sakinio versijas (mzipūo9a TO ėv Ouiv Sz0v 
Gvdysi TPOG TO ĖV TE TavTI eiov [P. Henry], TeE1pGAŠai TOV ėv ATV 
Dedv dvdysiv TIPAS TO Ėv TE TAvTI Seiov [H.-R. Schwyzer], reipūo901 
TO ėv hyiv Seiov dvdysiv TOC TO Ėv TE TaVTI Ieiov [J. Pepin, L. Bris- 
son ir kt.], taip pat atsižvelgiant į teksto variantus, kuriuose ben- 
dratį Te1pGo9u gali keisti liepiamoji nuosaka 1eipūo9e, skiriami šie 
skirtingi skaitymo būdai: (1) ze1pūo90u (stengiuosi) arba neipūo9E 
(stenkitės); (2) ro ėv fuiv Seiav (dievybę mumyse); (3) TO ėv OyTV 
SeTov (dievybę jumyse); (4) TOv šv Oyiv Iedv (dievą jumyse). Gana 
įtikinamą šio klausimo sprendimą pasiūlė H.-R. Schwyzex (Plotins 

plyšį?, ojis išleido dvasią, sulaukęs, kaip tvirtino Eustochijas, 
šešiasdešimt šešerių metų, baigiantis antriesiems Klaudijaus 
valdymo metams. Jam mirštantaš, Porfirijas, buvau Lilibėjuje, 
Amelijas - Sirijos Apamėjoje, Kastrikijus - Romoje. Su juo 
buvo vien Eustochijas. Nuo antrųjų Klaudijaus valdymo metų 
atskaičiavus atgal 66 metus, jo gimimo laikas sutampa su try- 
liktaisiais Severo valdymo metais. Tačiau nei mėnesio, kurį 
jis buvo gimęs, nei gimimo dienos jis niekam neatskleidė, nes 
nemanė, jog verta aukoti ar kviestis ką savo gimimo dieną, 
nors aukodavo bei vaišindavo draugus tradicinėmis Platono 
ir Sokrato gimimo dienomis“, kurių metu gabesni iš draugų 
susirinkusiesiems turėdavo perskaityti kalbą. 

3. Vis dėlto jis pats apie save ne sykį mums bendraujant 
pasakojo štai ką. Nors jis jau lankė mokyklą, iki pat aštuo- 
nerių metų vis dar eidavęs pas žindyvę ir atidengdavęs jai 
krūtis norėdamas žįsti, tačiau sykį išgirdęs, kad esąs bjaurus 


vaikiščias, susigėdęs taip nebedarė". 


letztes Wort, Museum Helveticum 33, 1978, p. 35-97), kuriuo ir vado- 
vaujamasi šiame vertime. 

9 Šilegenda sietina su 10, 15 sg4 aprašytu Plotiną globojusio daimono 
iššaukimu. Aleksandrijoje gyvatės pavidalu vaizduotas dievas Aga- 
todaimonas buvo siejamas su dieviškosios tiesos apreiškėju Hermiu 
Totu. Veikiausiai iš Aleksandrijos kilęs Eustochijas šį dievą laikė Plo- 
tiną globojusiu daimonu, kuris pasitraukė Plotino mirties akimirką. 
10 Diogeno Laertijo žiniomis, Sokratas buvo gimęs targeliono mėne- 
sio (gegužės-birželio vid.) 6 dieną (Filosofų gyvenimai II, 44), Pla- 
tonas - 7 dieną (III, 2). Sokrato gimimo diena, pasak jo, sutapo su 
atėniečių apsivalymo švente, o Platono - su Apolono gimimo diena. 
11 Spėjama, kad Plotinas vaikystėje galėjęs pas ją ir gyventi, nes tai 
atitiktų turtingų romėnų paprotį patikėti savo atžalas žindyvės šei- 
mai. Ši istorija su žindyve - vienintelis Porfirijo papasakotas Plotino 
vaikystės įvykis. Gal Plotinas mokiniams ją papasakojo neatsitikti- 
nai, iliustruodamas kokią nors filosofinę mintį? O gal ji žymėjo jo 


sąmoningo gyvenimo pradžią? 

Eidamas dvidešimt aštuntuosius metus* jis palinko į filo- 
sofiją, o supažindintas su to meto Aleksandrijos įžymybėmis 
išėjo išjų paskaitų nusiminęs ir susikrimtęs. Apie šiuos išgy- 
venimus jis papasakojo ir vienam savo draugui. Šis, supra- 
tęsjo sielos troškimą, nuvedė jį pas Amoniją?, kurio Plotinas 
dar nebuvo klausęs. Atėjęs pas jį ir pasiklausęs, pasakė bičiu- 
liui: „Šito ieškojau“. Nuo tos dienos likęs šalia Amonijo, jis 
taip įsigilino į filosofiją, kad panoro susipažinti su persų 
puoselėjama bei pas indus klestinčia filosofija. Imperato- 
riui Gordianui ruošiant žygį prieš persus, jis prisijungė prie 
kariuomenės, eidamas jau trisdešimt devintuosius metus, 
nes ištisus vienuolika metų praleido mokydamasis pas Amo- 


niją. Kai Gordianas buvo nužudytas Mesopotamijos žemėse, 


12 T. y.,232 m. 

13 T. y. Amoniją Saką. Plotinas pas jį mokėsi 232-243 m. Apie šį 
asmenį žinoma labai nedaug, o vienu iš informacijos apie jį šaltinių 
laikomas kaip tik šis Porfirijo tekstas. Atrodo, Amonijas buvo perė- 
męs nemaža save pitagorininku laikiusio platoniko Numenijo Apa- 
mėjiečio (II a. antroji pusė) idėjų, taip pat ir požiūrį į filosofiją kaip 
į vieningą sistemą, kuri po Platono išsiskaidė į skirtingas sroves ir 
mokyklas. Porfirijas mini, kad Amonijo mokiniai buvo Herenijas ir 
Origenas (VP 3, 24-27), taip pat ilgai pas jį mokęsis platonikas Longi- 
nas (VP 20, 36-38). Jo pacituotos Longino knygos Apie tikslą įžangoje 
teigiama, kad Amonijas yra savo doktrinos raštu nedėstęs plato- 
nikas (ibid.). Toks elgesys būdingas savo mokslą paslaptyje laikiu- 
siems pitagorininkams. Toliau Porfirijas mini, kad bendramoksliai 
Plotinas, Herenijas ir Origenas netgi sudarė sutartį nieko iš Amonijo 
mokslo viešai neskelbti (VP 3, 24-27). Jau įsikūręs Romoje Plotinas ir 
toliau palaikė ryšius su aleksandriečiais, atrodo, kad ir sa Amonijo 
mokiniais. Porfirijas mini Amonijo draugą Teodosiją, kurio dukterį 
buvo vedęs Plotino mokinys Dzetas (VP 7, 18) bei į Plotiną iš aukšto 
žvelgusį Amonijo mokinį Olimpiją (VP 10, 2), norėjusį būti pirmes- 
niu už kitus mokinius. Aleksandriečiai buvo ir gydytojas Eustochijas 
(VP 7, 8), ir oratorius palūkininkas Serapionas (VP 7, 47). 

Plotinas vos išsigelbėjo pasitraukęs į Antiochiją ir, Filipui 
tapus imperatoriumi, atvyko į Romą sulaukęs keturiasde- 
šimties metų. 

Herenijas“, Origenas“ir Plotinas susitarė nieko neskelbti 
iš Amonijo paskaitose jiems atskleistų mokslų. Plotinas taip 
pat laikėsi susitarimo: nors ir mokė pas jį ateinančius žmo- 
nes, bet Amonijo mokslą laikė paslaptyje. Pirmasis susi- 
tarimą pažeidė Herenijas, o Herenijo pavyzdžiu pasekė ir 
Origenas, bet nieko neparašė, tik veikalą Apie daimonus ir, 
valdant Galienui, - Valdovas - vienintelis kūrėjas**. O Ploti- 
nas dar ilgai nieko neužrašė, tik rengė paskaitas remda- 
masis Amonijo išdėstytu mokslu. Šitaip jis praleido ištisus 
dešimt metų - bendravo su mokiniais, tačiau nieko nerašė. 
Kaip mums pasakojo Amelijas, šiuose susitikimuose būta 
daug netvarkos ir visokiausių plepalų, nes jis ragino daly- 
vius [pačius] imtis tyrimo. Amelijas pas Plotiną atvyko 
šiam gyvenant Romoje trečius metus, trečiaisiais Filipo 
valdymo metais", ir pasilikęs su juo iki pat pirmųjų Klaudi- 
jaus valdymo metų, ištisus dvidešimt ketverius metus buvo 


jo mokinys. Filosofinį pasirengimą jis buvo įgijęs Lisimacho 


14 Apie šį Hereniją daugiau nieko nežinoma, vienintelis šaltinis, 
kur jis paminėtas, ir yra šis Porfirijo tekstas. 

15 Daugumos tyrėjų manymu, šis Origenas ir krikščionių teologas 
Origenas yra skirtingi, nors ir tuo pat metu Aleksandrijoje gyvenę 
asmenys. 

16 Šio kūrinio turinys nežinomas. Kai kurie tyrėjai spėja, kad 
pavadinimas gali būti siejamas su Amonijo mokslu, plėtojusiu 
garsiuosius Platono (?) laiško žodžius apie tris karalius (Laiškas II 
312 C-314 d). O gal tai tiesiog imperatoriaus Galieno panegirika? 
Tikėtina ir tai, kad Origenas sąmoningai pasirinko nevienprasmį 
pavadinimą. 

17 Vadinasi, Plotino mokykla ėmė veikti 246 metais. Minėdamas šį 


laikotarpį, Porfirijas remiasi Amelijo liudijimais. 

mokykloje, o darbštumu lenkė visus kitus mokinius - jis 
užrašė ir surinko beveik visus Numenijo veikalus ir kone 
didžiąją jų dalį mokėjo mintinai. Per Plotino paskaitas jis 
užrašydavo pastabas ir sudarė apie šimtą knygų tokių pas- 
tabų, kurias padovanojo savo įsūniui Hostilianui Hesichi- 
jui iš Apamėjos. 

4. Dešimtaisiais Galieno valdymo metais aš, Porfiri- 
jas, atvykęs iš Graikijos su rodiečiu Antonijumi“, sutikau 
Ameliją, kuris aštuonioliktus metus buvo Plotino mokinys, 
tačiau dar nesiryžo nieko parašyti, tik pastabų knygas, kurių 
skaičius dar nebuvo pasiekęs šimto. Plotinas dešimtaisiais 
Galieno valdymo metais buvo maždaug penkiasdešimt devy- 
nerių metų, o aš, Porfirijas, pirmąsyk su juo susitikau, pats 
tuomet būdamas trisdešimties. 

Nuo pirmųjų Galieno valdymo metų“ Plotinas ėmė užra- 
šinėti [per užsiėmimus] svarstomas prielaidas; dešimtaisiais 
Galieno valdymo metais, kai aš, Porfirijas, su juo susipaži- 
nau, jis buvo parašęs dvidešimt vieną knygą, kurios, kaip 
sužinojau, buvo prieinamos nedaugeliui žmonių. Mat nuo- 
rašų jis nedalijo lengvai bei ramia širdimi, paprastai ir tie- 
siog kiekvienam, bet kruopščiai rinkdavosi, kam juos duoti. 
Parašyti buvo šie veikalai (Plotinas nerašydavo pavadinimų, 
todėl kiekvienas kiekvieną kūrinį vadino vis kitaip, tačiau 


įsigalėję pavadinimai yra šie; įdėsiu ir knygų pradžias, kad 


18 263 m. į Plotino mokyklą iš Graikijos atvyksta Porfirijas - vei- 
kiausiai iš Atėnų, kur studijavo Longino vadovaujamoje Akademi- 
joje. Žinios iš to penketo metų, kuriuos jis praleido šalia Plotino, yra 
pačios patikimiausios. Anot Porfirijo, tuomet Plotinas parašė pačius 
brandžiausius savo traktatus (VP 6, 32 sąą). 

19 Plotinas pradeda rašyti pirmaisiais imperatoriaus Galieno val- 
dymo metais (254 m.), būdamas keturiasdešimt devynerių. Po devy- 
nerių metų jis jau yra parašęs dvidešimt vieną filosofinį traktatą. 

pagal pradžią būtų lengva atpažinti kiekvieną nurodomą 
knygą)“: 


1 Apie grožį [1, 6) 
Pradžia: „Grožis visų pirma regimas...“ 
2 Apie sielos nemirtingumą [IV, 7] 
Pradžia: „Ar kiekvienas yra nemirtingas...“ 
3 Apielemtį [II, 1] 
Pradžia: „Visa, kas atsiranda...“ 
4 Apie sielos esybę [IV, 2) 
Pradžia: „Sielos esybė...“ 
5 Apie protą, pavidalus ir esybę [V, 9] 
Pradžia: „Iš pradžių visi žmonės gimdami...“ 
6 Apie sielos nusileidimą į kūnus [IV, 8] 
Pradžia: „Dažnai, kai pabundu...“ 
7 Kaipiš pirmojo [prado kyla] tai, kas yra pojo, ir apie Vienį [V, 4] 
Pradžia: „Jei po pirmojo [prado] yra kas nors...“ 
8 Ar visos sielos yra viena [siela] [IV, o] 
Pradžia: „Ar kaip sielą...“ 
9 Apie Gėrį arba Vienį [VI, 9) 
Pradžia: „Visos esybės...“ 
10 Apie tris pirmines tikroves [V,2] 
Pradžia: „Kas gi yra tas, kuris sutvėrė sielas...“ 
11 Apie po pirmojo [prado] esančių dalykų kilmę ir tvarką |V, 2] 
Pradžia: „Vienis visa...“ 
12. Apie dvi medžiagas [IL, 4] 
Pradžia: „Vadinamąją medžiagą...“ 
13 Įvairūs svarstymai |[IT, 9] 


Pradžia: „Sako, mąstymas regi savyje esančius pavidalus...“ 


20 Pažymėtina, kad Porfirijo suredaguotų Plotino traktatų pavadi- 
nimai kai kada šiek tiek skiriasi nuo įprastųjų. Toliau skliaustuose 


pateikiama traktatų numeracija Eneadose. 


202 


Apie Plotino gyvenimą ir jo veikalų seką / 4, 25-5, 10 


14 Apie judėjimą ratu [11,2] 
Pradžia: „Kodėl ratu juda...“ 
15 Apie mus gavusį daimoną [II, 4] 
Pradžia: „Vienų tikrovės...“ 
16 Apie protingą pasitraukimą iš gyvenimo |, 9) 
Pradžia: „Neišvarysi, kad neišeitų...“ 
17 Apie kokybę [IT, 6] 
Pradžia: „Ar esybė ir būtis...“ 
18 Ar yra ir paskirybių pavidalai? [V, 7) 
Pradžia: „Ar ir kiekvieno...“ 
19 Apie dorybes |I, 2] 
Pradžia: „Kadangi blogis čia...“ 
20 Apie dialektiką [I, 3] 
Pradžia: „Koks mokslas ar tyrimo kelias...“ 
21 Kodėl siela vadinama dalios ir nedalios esamybės viduriu? 
(TV, 1] 


Pradžia: „Mąstomajame pasaulyje...“ 


Taigi kai aš, Porfirijas, pirmąsyk susitikau su Plotinu, buvo 
parašyta ši dvidešimt viena knyga, o Plotinui tuomet ėjo pen- 
kiasdešimt devinti metai. 

5, Praleidau su juo šiuos metus ir dar kitus penketą metų, 
nes aš, Porfirijas, į Romą atvykau šiek tiek prieš [impera- 
toriaus Galieno valdymo] dešimties metų sukaktį, vasarą, 
kai Plotinas atostogavo, tačiau bendravo su mokiniais kitais 
būdais. Per šiuos šešerius metus paskaitose būdavo daug 
nagrinėjimų, ir mes su Ameliju prašėme, kad jis rašytų. Jis 
parašė: 
22-23 Apie tai, kad visa esybė visur yra viena ir ta pati (2 kny- 
gos) [VI, 4-5], 

Pirmosios pradžia: „Ar siela visur yra...“ 

Antrosios pradžia: „Kad viena ir tas pat skaičiumi...“ 


paskui dvi kitas, iš kurių viena - 

24 Apie tai, kad tai, kas virš esamybės, nemąsto, ir kas yra pir- 
masis mąstantysis, o kas antrasis [V, 6] 
Pradžia: „Viena yra mąstyti kitą, kita - save patį...“, 
kita - 
25 Apie tai, kas yra „galimybe“ ir kas „veiksmu“ |, 5] 
Pradžia: „Sakoma, kad viena yra „galimybe“...“ 
[bei kitas]: 
26 Apie bekūnių [esybių] beaistriškumą [I, 6] 
Pradžia: „Sakydami, kad jutimai nėra aistros...“ 
27 Apie sielą - pirmoji knyga [IV, 3] 
Pradžia: „Tai, ką aiškinomės apie sielą, reikia...“ 
28 Apiesielą - antroji knyga [IV, 4] 
Pradžia: „Ką gi sakys...“ 
29 Apie sielą - trečioji knyga, arba Apie tai, kaip regime [IV, 5] 
Pradžia: „Kadangi esame atidėję...“ 
30 Apie regėjimą [III, 8] 
Pradžia: „Pirma juokais...“ 
31 Apie mąstomąji grožį [V, 8] 
Pradžia: „Kadangi sakome...“ 
32 Kad mąstomieji dalykai nėra už mąstymo ribų, ir apie mąs- 
tymą bei Gėrį [V, s| 
Pradžia: „Apie mąstymą, tikrąjį mąstymą...“ 
33 Priešgnostikus [II, 9] 
Pradžia: „Kadangi pamatėme...“ 
34 Apie skaičius [VI, 6] 
Pradžia: „Ar daugis yra...“ 
35 Kodėl iš toli matomi daiktai atrodo maži |[II, 8] 
Pradžia: „Ar tikrai iš toli matomi daiktai...“ 
36 Ar laimė priklauso nuo laiko trukmės? [I, 5) 
Pradžia: „Būti laimingam...“ 
37 Apie visišką susiliejimą [II, 7] 


Pradžia: „Apie vadinamąjį visišką...“ 


204 


Apie Plotino gyvenimą ir jo veikalų seką / 5, 15-6, 10 


38 Kaip atsirado daugybė pavidalų, ir apie Gėrį [VI, 7) 
Pradžia: „Dievas, siųsdamas rastis...“ 

39 Apie savanoriškumą [VI, 8] 
Pradžia: „Ar galima apie dievus...“ 

40 Apie pasaulį [II, 1] 
Pradžia: „Sakydami, kad pasaulis amžinai...“ 

41 Apie jutimą ir atmintį [IV, 6] 
Pradžia: „Kad jutimai nėra įspaudai...“ 

42 Apie esybės rūšis - pirmoji knyga [VI, 1) 
Pradžia: „Apie esybes - kiek ir kokios...“ 

43 Apie esybės rūšis - antroji knyga [V1, 2] 
Pradžia: „Kadangi apie vadinamąsias...“ 

44 Apie esybės rūšis - trečioji knyga [VL, 3] 
Pradžia: „Ką mes manome apie esybę...“ 

45 Apie amžinybę ir laiką [III, 7] 
Pradžia: „Amžinybę ir laiką...“ 


Štai tokius dvidešimt keturis veikalus Plotinas parašė per 
tuos šešetą metų, kai aš, Porfirijas, buvau su juo; juose apta- 
riamos temos išplaukia iš svarstymuose kilusių klausimų, 
kaip tai parodėme pateikdami kiekvienos knygos [turinio] 
santrauką. Kartu su dvidešimt viena, parašyta prieš mums 
atvykstant, iš viso susidaro keturiasdešimt penkios knygos. 

6. Man būnant Sicilijoje, kur pasitraukiau apie penkio- 
liktuosius Galieno valdymo metus, Plotinas parašė ir man 
atsiuntė šias penkias knygas: 

46 Apie laimę [I, 4] 

Pradžia: „Gerai gyventi ir būti laimingam...“ 
47 Apie apvaizdą - pirmoji knyga [1,2] 

Pradžia: „Palikti savaimingumui...“ 

48 Apie apvaizdą - antroji knyga [1II, 3] 


Pradžia: „Ką gi mes manome apie šiuos dalykus?..“ 

49 Apie pažįstančiąsias tikroves ir tai, kas anapus [V, 3] 
Pradžia: „Ar mąstantis save patį turi būti įvairus...“ 
50 Apie Erotą [III 5 


Pradžia: „Apie Erotą, ar jis dievas...“ 


Tad šias knygas jis atsiuntė man pirmaisiais Klaudijaus 
valdymo metais, o prasidedant antriesiems, jau nedaug likus 
iki jo mirties, atsiuntė šias: 

51 Kas yra bloga [I, 8) 
Pradžia: „Norintieji ištirti, iš kur atsirado bloga...“ 
52 Ar žvaigždės veikia? [II, 3] 
Pradžia: „Žvaigždžių judėjimas...“ 
53 Kas yra gyvūnas? [1,1] 
Pradžia: „Malonumai ir skausmai...“ 
54 Apie laimę?! |, 7] 
Pradžia: „Ar kas nors galėtų pasakyti, jog skirtingas...“ 


Šios knygos su keturiasdešimt penkiomis pirmųjų ir pen- 
ketu antrųjų sudaro penkiasdešimt keturias. Kadangi vie- 
nasjis parašė būdamas jaunesnis, kitas - sulaukęs brandaus 
amžiaus, o dar kitas - varginamas kūno negalių, tad jos nėra 
vienodai stiprios: pirmosios dvidešimt viena yra lengves- 
nio svorio ir dar nepasiekia tinkamo stiprumo, vidurinio- 
sios laidos knygos rodo jį pasiekus pačią galios brandą - šios 
dvidešimt keturios, išskyrus trumpąsias, yra pačios tobu- 
liausios, o paskutiniosios devynios parašytos jau sumen- 
kus jėgoms; paskutinės keturios dar silpnesnės už penkias 


ankstesniąsias. 


21 Čia nurodytas pavadinimas pakartoja Tr. 46 pavadinimą. Toles- 
niame tekste (sk. 24) Porfirijas jį pavadina Apie pirminį gėrį ir kitus 


gėrius. 

7.Jis turėjo daug klausytojų, taip pat ir uolių savo filosofi- 
jos gerbėjų?*, pirmiausia Ameliją Tuskijietį, kurio giminvar- 
dis buvo Gentilianas, bet pats Plotinas jį labiau mėgo vadinti 
tardamas „r“, Amerijui, sakydamas, kad jo vardą veikiau 
derėtų kildinti iš žodžio ėpėpaia („nedalumas“) nei iš dyėleia 
(„nerūpestingumas“). Pas jį mokėsi ir gydytojas Paulinas Ski- 
topolietis“, kurį Amelijas vadino Mikkalos („Mažyliu“)*; jis 
turėjo daug klaidingų žinių. Jo mokinys buvo ir kitas gydy- 
tojas, bičiulis Eustochijas iš Aleksandrijos, kuris, susipažinęs 
su Plotinu jo amžiaus pabaigoje, liko patarnauti jam iki pat jo 
mirties; studijuodamas vien tik Plotino dėstomus mokslus, 
jis tapo tikru filosofu. Jo aplinkos žmogus buvo ir kritikas bei 
poetas Dzotikas, ištaises Antimacho* raštus ir labai meniš- 
kai eilėmis perkūręs pasakojimą apie Atlantidą*“; sutrikus 
regėjimui jis mirė šiek tiek prieš Plotino mirtį (beje, Pau- 
linas mirė taip pat anksčiau už Plotiną). Dar turėjo iš Ara- 
bijos kilusį bičiulį Dzetą, kuris buvo vedęs Amonijo draugo 
Teodosijo dukterį. Jis taip pat buvo gydytojas, ir Plotinas jį 
labai mylėjo. Dzetas buvo linkęs į politinę veiklą, o Plotinas 
mėgino jį nuo jos atitraukti. 

Plotinas su juo bendravo labai artimai ir [prieš mirtį | 


pasitraukė į jo valdas, esančias šešios mylios nuo Minturnų; 


22 Porfirijas skiria dvi Plotino paskaitų lankytojų kategorijas - tie- 
siog klausytojai (4xpoaTai) ir mokiniai (EnkoTai). 

23 Skitopolis - miestas Galilėjoje, dab. Beit Šeanas (Tel Beit Shean, 
Beth She'an) Izraelyje. 

24 Lotyniškas vardas Paulinus išverčiamas į graikišką jo atitikmenį 
Mikkalos, nuo žodžio „mažas“ (gr. pikpės, lot. paulus). 

25 Antimachas - Va. pr. Kr. pab.-IV a. pr. poetas, rašęs daugiausia 
eleginę poeziją. 

26 T. y. Platono Kritiją. Diogenas Laertijas mini Kritijo paantraštę 
Apie Atlantidą (Filosofų gyvenimai III, 51; 60) 


207 


10 


15 


20 


25 


30 


35 


40 


Porfirijas 


pastarųjų žemės priklausė Kastrikijui, vardu Firmas*. Mūsų 
laikais jis buvo didžiausias grožio mylėtojas ir nepaprastai 
gerbė Plotiną; Amelijui jis visur patarnaudavo tarsi geras tar- 
nas, o man, Porfirijui, jis buvo visu kuo atsidavęs kaip tikras 
brolis. Jis taip pat labai gerbė Plotiną, nors buvo pasirinkęs 
politinį gyvenimą. Plotino [paskaitų] klausėsi ir nemažai 
senatorių, iš kurių daugiausiai filosofijoje darbavosi Marce- 
las Orontijus?č ir Sabinilas??. Senatorius buvo ir Rogatianas*“, 
kuris tiek pažengė nusigręždamas nuo ano gyvenimo, kad 
atsisakė viso savo turto, paleido visus tarnus, taip pat atsi- 
sakė ir senatoriaus rango. Kai eidamas pretoriaus pareigas 
jis turėjo pasirodyti viešai, laukiant liktoriams, jis atsisakė 
rodytis ir rūpintis savo tarnybos reikalais. Jis net nebeno- 
rėjo gyventi savo namuose, bet lankėsi pas įvairius draugus 
ir pažįstamus, ten ir valgydavo, ir miegodavo, o valgė jis kas 
antrą dieną. Kaip tik dėl tokio susilaikymo ir nesirūpinimo 
gyvenimo reikmėmis, iki tol sirgęs podagra taip, kad buvo 
nešiojamas neštuvais, jis pasveiko, o anksčiau nepajėgdavęs 


27 Lotyniška vardo forma - Castricius Firmus. Veikiausiai Porfirijas 
sujuo bendravo ir po Plotino mirties, nes Kastrikijui dedikuotas Por- 
firijo veikalas De abstinentia (Apie susilaikymą [nuo gyvulinio maisto]). 
28 Lotyniška vardo forma - Marcellus Orontius. Tyrinėtojo L. Bris- 
son spėjimu, jis galėjęs būti Porfirijo žmonos Marcelos (Markelos) 
tėvas (plg. Brisson L., Vita Plotini: Notes, in: La vie de Plotin, t. II. 
Ėtudes d'introduction, texte grec et traduction frangaise, commen- 
taire, notes complėmentaires, bibliographie, Paris, Librairie philo- 
sophigue J. Vrin, 1992, p. 234). Giminės vardas (?) Orontijus leidžia 
spėti jį kilus nuo Oronto upės Antiochijoje, taigi siriškos kilmės, 
tačiau tai tėra hipotezė. 

29 Sabinilas, valdant imperatoriui Galienui, 266 m. ėjo consul ordi- 
narius pareigas. 

30 Manoma, kad šis senatorius - tai G. Julijus Voluzena Rogacianas 


(C. Julius Volusenna Rogatianus), Azijos prokonsulas 254 m. 

ištiesti rankų galėjo jas judinti kur kas lengviau nei įgudę 
amatininkai. Plotinas jį labai vertino ir nuolat girdavo, lai- 
kydamas jį geru pavyzdžiu tiems, kas užsiima filosofija. Dar 
vienas išjo aplinkos žmonių buvo Serapionas Aleksandrietis, 
iš pradžių buvęs oratoriumi, o vėliau dalyvaudavęs filosofi- 
niuose svarstymuose, bet negalėjęs atsisakyti žemo polinkio 
įpinigusirlupikavimą. Vienas iš artimiausių Plotino draugų 
buvauiraš, Porfirijas Tyrietis, kuriam jis ir patikėjo parengti 
leidimui savo raštus. 

8. Mat ką nors užrašęs jis niekuomet nenorėdavo antrą- 
syk sugrįžti prie to, kas parašyta, netgi vieną kartą neper- 
skaitydavo bei neperžvelgdavo, nes skaityti jam neleido 
silpnas regėjimas. Rašydamas jis nesistengė gražiai išve- 
džioti raidžių, aiškiai neišskirdavo skiemenų, nesirūpino 
taisyklinga rašyba, bet galvojo vien apie prasmę ir - tuo 
mes visi stebėjomės - šitaip darė iki pat mirties. Mintyse 
nuo pradžios iki pat galo užbaigęs kokį nors nagrinėjimą, 
paskui raštu perteikdavo, ką išnagrinėjo, ir nesustodamas 
rašydavo tai, ką sudėliojo sieloje, tad atrodydavo, kad užra- 
šomus dalykus jis tiesiog perrašo iš knygos. Netgi su kuo 
nors kalbėdamasis ir nenutraukdamas pašnekesio jis likdavo 
paniręs į mintyse nagrinėjamą klausimą, tad sugebėdavo ir 
atiduoti būtiną duoklę pokalbiui, ir nepertraukiamai sekti 
savo nagrinėjamų dalykų mintį. Pašnekovui pasitraukus, jis 
nebetaisydavo, ką parašęs, nes, kaip sakėme, iš naujo per- 
žiūrėti neleido silpnas jo regėjimas, o tiesiog prijungdavo 
tęsinį, tarsi nebūtų padaręs jokios pertraukos tuomet, kai 
dalyvavo pokalbyje. Taigi jis būdavo kartu ir su pačiu savimi, 
ir su kitais, ojo susitelkimas savyje niekuomet nenusilpdavo, 
nebent tik miegant, o ir tam trukdė maisto skurdumas (mat 
dažnai jis nevalgydavo netgi duonos) bei nuolatinis jo pasi- 


nėrimas į savo mąstymą. 

9. Buvo ir filosofijai itin atsidėjusių jo sekėjų moterų - 
Gemina*, kurios namuose jis gyveno, taip pat jos duktė 
Gemina, tuo pat vardu kaip ir motina, ir Amfiklėja, kuri buvo 
Aristono sūnaus Jamblicho žmona. 

Daugelis labai kilmingų vyrų ir moterų prieš mirtį atves- 
davo Plotinui savo vaikus - ir berniukus, ir mergaites - bei 
patikėdavo jam kartu su kitu savo turtu lyg kokiam šventam 
ir dieviškam sargui, todėl jo namuose buvo pilna jaunuolių ir 
merginų. Tarp jų buvo ir Potamonas, kurio auklėjimu rūpin- 
damasis jis dažnai klausydavosi ir jo kuriamų eilių. Turėdavo 
kantrybės peržiūrėti net anų jaunuolių artimųjų pateikia- 
mas ataskaitas ir rūpindavosi jų tikslumu sakydamas, jog kol 
jie neužsiima filosofija, reikia, kad jų nuosavybė ir pajamos 
būtų neliečiamos ir saugios. Nors ir skirdavo dėmesio tiekai 
žmonių bei rūpindavosi jų gyvenimu, būdraudamas jis nie- 
kuomet neatpalaiduodavo mąstymo įtampos. 

Jis buvo švelnus ir prieinamas visiems, kurie buvo bent 
kiek su juo susipažinę. Todėl, pragyvenęs Romoje ištisus dvi- 
dešimt šešerius metus ir daugeliui tarpininkavęs jų tarpusa- 
vio ginčuose, neįgijo jokio priešo iš politinių veikėjų tarpo. 

10. Siekdamas pirmauti, į jį iš aukšto žiūrėjo Olimpijas 
Aleksandrietis, [vienas] iš besidedančių filosofais, trum- 
pai buvęs Amonijo mokiniu. Puldamas Plotiną jis pasitelkė 
netgi magiją, bandydamas užtraukti jam neigiamą žvaigž- 
džių poveikį. Kai pajuto, kad šis mėginimas atsisuko prieš jį 
patį, pasakė pažįstamiems, jog Plotino sielos galia esanti tokia 
didelė, kad jis galįs į jį nukreiptus puolimus atsukti prieš tuos, 
kurie bandojam pakenkti. Plotinas, Olimpijui besikėsinant, 
tai juto ir sakė, kad tuomet jam kūnas susitraukia lyg pinigų 


31 Nėraaišku, kas ši veikiausiai kilminga moteris. Kartais bandoma 
ją sieti su Afinija Gemina Bebiana (Afinia Gemina Baebiana), impera- 
toriaus Treboniano našle, tačiau pastarosios duktė vardu Vibia Galla. 

kapšas, ojo kūno nariai susispaudžia vienas su kitu. Olimpi- 
jas, kuriam ne sykį kilo pavojus pačiam patirti tai, kuo ketino 
pakenkti Plotinui, liovėsi [tai daręs]. 

Mat Plotinas nuo pat gimimo buvo pranašesnis už kitus 
žmones. Vienas egiptietis žynys, atvykęs į Romą ir per vieną 
draugą su juo susipažinęs, norėdamas parodyti savo meną, 
pakvietė Plotiną ateiti pasižiūrėti, kaip iškviečiąs jį lydintį 
daimoną. Šiam noriai sutikus, iškvietimas vyko Isidės šven- 
tykloje - buvo kalbama, kad egiptietis Romoje tyrą rado tik 
šią vienintelę vietą. Iškvietus daimoną apsireikšti visų aki- 
vaizdoje, pasirodė dievas, kuris nebuvo daimonų giminės. 
Todėl egiptietis pasakė: „Palaimintas esi, daimonu turėda- 
mas dievą, o ne žemesnės giminės palydovą“. Tačiau nebuvo 
galima nei paklausinėti pasirodžiusiojo, nei ilgėliau jį regėti, 
nes vienas kartu stebėjęs draugas ar iš pavydo, ar iš kažin 
kokios baimės užsmaugė paukščius, kuriuos apsaugos dėlei 
laikė [rankose]. Turėdamas palydovą iš dieviškesnių dai- 
monų tarpo, jis ir pats nuolat kreipdavo į jį savo dievišką akį. 
Todėl jis ir parašė knygą Apie mus gavusį daimoną?*, kur jis 
mėgina nurodyti palydovų skirtingumo priežastis. Kai Ame- 
lijas, kuris buvo uolus aukotojas ir nepraleisdavo apeigų nei 
perjaunatį, nei per kitas metų šventes, sykį pakvietė Plotiną 
eiti kartu su juo, šis tarė: „Tai jie turi pas mane ateiti, o ne aš 
pas juos“. Ką turėdamas galvoje jis taip išdidžiai kalbėjo, nei 
patys pajėgėme suprasti, nei jo išdrįsome paklausti. 

11. Jis pasižymėjo nepaprastu sugebėjimu perprasti žmo- 
nių būdą: sykį buvo pavogtas prabangus Chionės, kuri su 
vaikais gyveno pas jį, garbingai leisdama našlystės dienas, 
vėrinys, ir kai visi tarnai buvo sušaukti Plotino akivaizdon, 
įsižiūrėjęs į visus jis tarė: „Šis yra vagis“, ir parodė vieną iš 
jų. Anas žmogus plakamas iš pradžių atkakliai tai neigė, bet 


32 En. III, 4. 

vėliau prisipažino ir atnešęs grąžino pavogtą daiktą. Taip ir 
apie kiekvieną iš kartu gyvenusių vaikų jis iš anksto pasaky- 
davo, kas išjo bus. Štai kad ir apie Polemoną išpranašavo, koks 
jis bus: kad atsidės meilei ir gyvens trumpai - taip ir atsitiko. 
Vieną sykį Plotinas pastebėjo, kad aš, Porfirijas, ketinu pasi- 
traukti iš gyvenimo - jis staiga priėjo, man būnant namuose, 
ir pasakęs, kad toks noras kyla ne dėl proto nuostatos, bet dėl 
tam tikros liguistos melancholijos, patarė išvykti. Jo paklausęs 
nuvykau į Siciliją, žinodamas, kad Lilibėjuje gyvena garbin- 
gas vyras, vardu Probas. Taip atsisakiau ano ketinimo, bet jis 
man sutrukdė būti šalia Plotino iki pat jo mirties. 

12. Labiausiai Plotiną vertino ir didžiai gerbė imperatorius 
Galienas ir jo žmona Salonina. Pasinaudodamas jų draugiš- 
kumu, Plotinas prašė atkurti Kampanijoje kadaise esą buvusį, 
bet vėliau visiškai sugriuvusį filosofų miestą ir įsteigtajam 
miestui padovanoti aplinkines žemes; būsimieji gyventojai 
turėjo naudotis Platono įstatymais ir miestui suteikti Plato- 
nopolio vardą; jis žadėjo pats su savo draugais ten persikelti. 
Šis filosofo noras būtų kuo lengviausiai išsipildęs, jei - iš 
pavydo, neapykantos ar kokio kito pikto noro - tam nebūtų 
sukliudę kai kurie valdovo aplinkos žmonės. 

13. Paskaitas jis mokėjo išdėstyti aiškiai, itin sugebėdavo 
atrasti ir išmąstyti reikiamas sąvokas, bet klysdavo tardamas 
kai kuriuos žodžius - antai jis sakydavo ne anamimnesketai, 
bet anamnemisketai?*, darė ir kitų klaidų, kurias kartodavo ir 


33 Ši dvasinė krizė Porfiriją ištiko 269 metais. 268 m. nužudomas 
Plotiną gerbęs, vertinęs ir nemažai su juo bendravęs imperatorius 
Galienas, o į valdžią ateina Klaudijus II. Tyrinėtojas L. Brisson mano, 
jog 269 m. Amelijas, o po to ir Plotinas išvyko iš Romos būtent dėl 
politinių priežasčių (plg. L. Brisson, Plotin: Une biographie, in: La 
vie de Plotin, t. II, p. 25). 

34 Anot Porfirijo, Plotinas painioja žodžio anamimnesketai (gr. „pri- 


simena“) raidžių tvarką. 

rašydamas. Jam kalbant buvo galima regėti net jo veidą apšvie- 
čiančią mąstymo šviesą - ir šiaip patrauklios išvaizdos, tuomet 
jis atrodydavo dar gražesnis. Jį išmušdavo švelnus prakaitas, 
nušviesdavo švelnumas, o klausimus pasitikdavo malonus ati- 
dumas. Kai aš, Porfirijas, tris dienas klausinėjau, kaip siela syja 
su kūnu, jis nesiliovė aiškinęs, o atėjus vienam žmogui, vardu 
Taumasijas, ir pasakius, jog jis pageidauja išgirsti ištisinį dės- 
tymą, tinkamą užrašyti, bet nenorįs klausyti Porfirijo atsakymų 
ir klausimų, Plotinas atsakė: „Jei neišspręsime Porfirijui kylan- 
čių neaiškumų, negalėsime pasakyti nieko, kas tiktų užrašyti“. 

14. Rašė jis glaustai, giliamintiškai, trumpai ir pasaky- 
davo daugiau minčių nei žodžių, daug ką išdėstė įkvėptai ir 
įsijautęs, remdamasis veikiau tuo, į ką įsijausdavo, nei tuo, 
ką [teigė] tradicija. Jo raštuose slypi įmaišyta stoikų ir peri- 
patetikų teiginių, o Aristotelio Metafizika remiamasi ir itin 
dažnai. Jis gerai išmanė ir vadinamąjį geometrijos bei ari- 
tmetikos mokslą, taip pat optiką ir muziką, tačiau pats šių 
dalykų tyrinėti nebuvo nusiteikęs. Paskaitose jam skaity- 
davome komentarus - Severo, Kronijo, Numenijo, Gajaus ar 
Atiko“, o iš peripatetikų - Aspasijo, Aleksandro, Adrasto*“ ir 
įvairių kitų [autorių raštus]. Bet niekas nebuvo tiesiog karto- 
jama: jis mąstė savaip ir savitai bei suteikdavo aiškinimams 
Amonijo dvasios. Jam greitai būdavo gana, nedaugiažodžiau- 
damas išaiškindavo gilaus teiginio prasmę ir pasitraukdavo. 

Kai jam buvo perskaityti Longino? veikalai Apie pradus 
ir Senovės mylėtojas, Plotinas pasakė: „Longinas - filologas, 


35 I-II a. po Kr. platonikai, viduriniojo platonizmo atstovai. 

36 I-II a. po Kr. peripatetikai. 

37 Longinas - platonikų mokyklos Atėnuose vadovas apie 250-267 m. 
Jo filosofinė kryptis gerokai skyrėsi nuo Plotino mokyklos krypties, 
be to, Longinas buvo atsidėjęs veikiau Platono kalbos stiliaus, o ne 


filosofijos tyrinėjimams. 

tačiau visai ne filosofas“. Sykį paskaitoje apsilankius Orige- 
nui, jis paraudo ir norėjo išeiti, bet Origeno prašomas kalbėti 
pasakė, kad dingsta bet koks noras pasakoti, kai kalbėtojas 
supranta, jog tai, ką jis ketina pasakyti, klausytojai jau žino, 
ir dar truputį pakalbėjęs atsistojo ir išėjo. 

15. Platonui skirtoje šventėje aš kartą perskaičiau poemą 
Šventoji santuoka?*; daug kas buvo pasakyta slėpiningai ir per- 
smelkta dieviško įkvėpimo. Kažkam pasakius, jog Porfirijas 
kraustosi iš proto, Plotinas tarė, kad visi girdėtų: „Pasirodei 
kartu ir kaip poetas, ir kaip filosofas, ir kaip hierofantas“. 
O kai oratorius Diofanas skaitė Alkibiado iš Platono Puotos 
apologiją ir tvirtino, kad, norint išmokti dorybės, reikia atsi- 
duoti mylinčiam ir sueities trokštančiam mokytojui??, Ploti- 
nas ne sykį pašoko, norėdamas pasitraukti iš susirinkimo, 
bet vis susitvardydavo, o klausytojams išsiskirsčius paliepė 
man, Porfirijui, parašyti paneigimą. Kadangi Diofanas savo 
rašinio man duoti nenorėjo, paneigimą parašiau remdamasis 
atmintin įstrigusiais teiginiais ir, perskaitęs susirinkus tiems 
patiems klausytojams, taip pradžiuginau Plotiną, kad netgi 
skaitymo metu jis be perstojo vis kartojo: „Šaudyki juos, jei 
esi tu šviesa tarpe vyrų“. 

Kai platonikų mokyklos vadovas Eubulas parašė ir iš Atėnų 
jam atsiuntė rašinius, kuriuose buvo svarstomi kai kurie Pla- 
tono filosofijos klausimai, Plotinas liepė juos perduoti man, 
Porfirijui, ir paprašė peržiūrėti bei papasakoti jam jų turinį. 

Jis taip pat gilinosi į žvaigždžių [judėjimo] dėsnius, tačiau 
ne per daug matematiškai - jis labiau domėjosi horoskopi- 
ninkų pranašavimo taisyklėmis, bet, atskleidęs pranašysčių 


38 Šventosios santuokos tema dažna orfikų kūriniuose. 

39 Platono Puotoje Alkibiadas pasakoja tikėjęsis, kad Sokratas 
atskleis jam savo išmintį mainais į seksualinius santykius (217 a sąg). 
40 Plg. Iliada VIII, 282. 


214 


Apie Plotino gyvenimą ir jo veikalų seką / 14, 20-17, 15 


nepagrįstumą, nedvejodamas daug kur savo raštuose“ jas 
paneigė. 

16. Jo gyvenamu laiku buvo daug krikščionių pakraipų, 
taip pat atskilėlių, nuviliotų nuo senosios filosofijos, - Adel- 
fijas, Akvilinas ir jų sekėjai. Jie buvo įsigiję gausybę Alek- 
sandro Libiečio, Filokomo, Demostrato Lidiečio raštų, skelbė 
Dzoroastro, Dzostriano, Nikotėjo, Alogeno ir Meso bei kitų 
tokių autorių apreiškimus ir apgavo daugelį žmonių, patys 
pasiklydę tikėdami, esą Platonas neprasiskverbė į mąstomo- 
sios esybės gelmę. Todėl Plotinas paskaitose dažnai pats juos 
puolė, parašė ir knygą, kurią pavadinome Prieš gnostikus“, 
ovisa kita paliko įvertinti mums. Amelijas, prieštaraudamas 
Dzostriano veikalui, parašė ištisas keturiasdešimt knygų. Aš, 
Porfirijas, parašiau daug Dzoroastro veikalo paneigimų, įro- 
dinėdamas, jog tai yra visai šviežia klastotė, atskalos įkūrėjų 
sukurpta sudaryti nuomonei, kad teiginiai, kuriuos jie patys 
ėmėsi skelbti, esąs senų laikų Dzoroastro mokslas. 

17. Kai kurie žmonės iš Graikijos jam prikaišiojo, kad jis 
savinasi Numenijo mokslą. Kai stoikas ir platonikas Trifonas 
šitai pranešė Amelijui, Amelijas parašė veikalą Apie Plotino ir 
Numenijo mokslo skirtingumą, kurią skyrė man, Basilėjui, nes 
aš, Porfirijas, buvau dar vardu Basilėjas. Savo gimtąja kalba“ 
buvau vadinamas Malku, tuo pat vardu buvo ir mano tėvas, 
o Malkas išvertus į graikų kalbą reiškia „karalius“ [Bao1evc]. 
Todėl Longinas, paskirdamas veikalą Apie siekį Kleodamui 
ir man, Porfirijui, pradeda žodžiais: „Kleodamai ir Malkai“, 
o Amelijas išvertė [mano] vardą - kaip Numenijas Maksimą“ 
pakeitė į Megalą, taip irjis Malką - į Basilėją. Jis rašo štai ką: 


41 Plg. En. III, 1; II, 3. 

42 T. y. II, 9. 

43 Porfirijas gimė Tyre, jo gimtoji kalba buvo finikiečių. 

44 Galbūt turimas galvoje oratorius Maksimas Tyrietis, Numenijo 
(II a. antroji pusė) amžininkas. 

„Amelijas Basilėjui linki sėkmės. Dėl to, kad kai kurie gar- 
bingi vyrai, kaip tu sakai, tau išūžė ausis, kildindami mūsų 
bičiulio mokslą iš Numenijo Apamėjiečio, aš neištarčiau nė 
pusės žodžio, gali būti tikras. Juk aišku, kad tai yra vis tos 
pačios jų garbinamos skoningos ir dailios gražbylystės vai- 
sius: esą jis visiškas niektauza, be to, plagiatorius, ir dar pasi- 
savinąs net ir pačius menkiausius originalo dalykus - aišku, 
kadjį taip apkalba, norėdami pašiepti. Tačiau sutinku su tavo 
nuomone, kad reikia pasinaudoti šia proga, idant padary- 
tume mūsiškį mokslą lengviau įsimenamą ir plačiau supa- 
žindintume su mūsų bičiulio didžiojo Plotino mokymu, nors 
jis ir seniai jau pasklido jo vardu. Todėl atiduodu tau tai, ką 
žadėjau, sukūręs tai, kaip pats žinai, per tris dienas. Turėtu- 
mei dabar atlaidžiai sutikti šį veikalą, nes jis nėra sudarytas 
bei išrankiotas iš anų raštų sugretinimo, bet pakartoja tai, 
kas kadaise buvo aptarta mūsų pokalbiuose, ir tokia tvarka, 
kaip kiekviena mintis pirmiausia atėjo į galvą, ir ypač todėl, 
kad kai kurių žmonių prie mūsiškio mokslo pritraukiamo 
vyro“ mintį neitin lengva suvokti, nes apie, regis, tuos pačius 
dalykus jis linkęs kalbėti vienąsyk vienaip, kitąsyk kitaip. Esu 
tikras, jei kas iš mūsiškių mokslų būtų iškraipyta, tu gerano- 
riškai pataisysi. Rodos, kaip pasakyta vienoje tragedijoje, tai 
mano veiklumas privertė mane kovoti su nukrypimais nuo 
mūsų mokytojo mokslo ir juos taisyti. 

Bet visa tai dėl noro įtikti tau visame kame. Lik sveikas.“ 

18. Šį laišką nusprendžiau pateikti ne tik kaip įrodymą, 
kad jo amžininkai manė, jog jis tuščiai didžiuojasi pasisavi- 
nes Numenijo mokslą, bet ir parodydamas, kad jie laikė jį 
visišku plepiu ir niekino todėl, kad nesuprato, ką jis kalba, 
ir todėl, kad jam buvo visai svetimas sofistų maivymasis ir 
išpūstumas, o paskaitas jis skaitė taip, lyg tai būtų draugiškas 


45 Omenyje turimas Numenijas. 

pokalbis, ir niekam neskubėjo atskleisti svarstant prieinamų 
būtinų loginių išvadų. Tą patį, pirmąsyk jo klausydamasis, 
patyriau ir aš, Porfirijas. Dėl to netgi parašiau rašinį, kur 
prieštaravau jo teiginiams, mėgindamas įrodyti, kad mąs- 
tymo turinys [nožma] yra už mąstymo ribų“. Jis paprašė 
Ameliją perskaityti šį rašinį, o kai šis perskaitė, nusišyp- 
sojęs tarė: „Amelijau, tu turėtum išsklaidyti neaiškumus, 
kurie jam kilo dėl mūsų mokymo neišmanymo“. Amelijas 
parašė ilgoką veikalą Prieš Porfirijo abejones. Aš savo ruožtu 
vėl parašiau rašinį priešjo teiginius, Amelijas jį vėl paneigė, 
ir tik trečią sykį vargais negalais supratęs, apie ką kalbama, 
aš, Porfirijas, pakeičiau savo nuomonę ir parašęs palinodiją 
perskaičiau ją per paskaitą. Nuo to laiko man buvo patikėti 
Plotino raštai, o aš paskatinau paties mokytojo norą aiškiau 
ir išsamiau dėstyti savo mintis. Negana to, rašyti nuteikiau 
ir Ameliją. 

19. O kokia buvo Longino nuomonė apie Plotiną, susida- 
ryta labiausiai iš to, ką jam nurodžiau laiškuose, paaiškės iš 
man parašytos laiško ištraukos, kuri yra štai tokia. Prašyda- 
mas mane atvykti iš Sicilijos“ pas jį į Finikiją* ir atvežti Plo- 
tino knygas, jis sako: „Tad atsiųsk man šias knygas, kai tik 
tau bus patogu, o dar geriau - atvežk jas, nes neketinu liau- 
tis tavęs vis prašęs, kad iš visų kelių pasirinktum kelią pas 
mus, - jei ne dėl ko kito (nes kokios gi išminties iš mūsų tikė- 
damasis galėtum čia atvykti?) tai bent jau vardan senos mūsų 
draugystės bei dėl čionykščio oro, labai tinkamo esantsilpnai 


46 Laikydamasis įprastos „viduriniųjų“ platonikų nuomonės, Por- 
firijas prieštaravo En. V, 5 išdėstytoms mintims. 

47 Plg. sk. 6, 1; 1, 16. 

48 Galbūt į Palmyrą. Iškeliavęs iš Atėnų Longinas tapo Palmyros 
karalienės Zenobijos patarėju ir buvo nužudytas 272 m., kai impe- 
ratoriaus Aureliano kariuomenė sumušė prieš Romos valdžią suki- 


lusios karalienės pajėgas. 

sveikatai, kuria skundiesi. O jei kartais galvoji apie ką kita, 
iš manęs nesitikėk nieko naujesnio, taip pat nieko iš senųjų 
raštų, kuriuos, kaip sakai, esi pametęs. Mat raštininkai čia 
tokia retenybė, kad - dievaži! - visą šį laiką rūpindamasis 
gautilikusius Plotino veikalus juos įsigijau tik vargais nega- 
lais, atitraukęs raštininką nuo įprastų darbų ir pristatęs prie 
šio vieno. Esu įsigijęs, kaip rodos, visas knygas, taip patirtas, 
kurias neseniai man atsiuntei, tačiau turiu jas tik pusiau - 
mat jose per daug klaidų; tikėjausi, kad mūsų bičiulis Ame- 
lijas ištaisys perrašinėtojų riktus, bet jam kiti reikalai buvo 
svarbesni už tokį kruopštų darbą. Todėl nežinau, ką su jomis 
daryti: nors degu noru panagrinėti Apie sielą ir Apie esybę“?, - 
kaip tik šiose daugiausia klaidų. Tad labai norėčiau gauti iš 
tavęs kruopščiai perrašytus raštus vien tam, kad juos suly- 
ginčiau, o paskui grąžinčiau. Bet dar sykį pakartosiu: man 
būtų kur kas mieliau, kad ne siųstum, bet atvyktum pats bei 
atvežtum ir šias knygas, ir kitas, jei kartais Amelijas ką pra- 
leido, nes visa, ką jis atvežė, įsigijau labai noriai. Kaip galėjau 
nesistengti įsigyti visokeriopos pagarbos ir šlovės verto vyro 
raštų? Be abejo (sakiau tai tau, kai dar buvai pas mane, rašiau 
toli iškeliavusiam, taip pat tuomet, kai viešėjai Tyre), aš ne 
visiškai sutinku su daugeliu jo teiginių, tačiau nepaprastai 
žaviuosi ir vertinu šio vyro rašymo stilių, minčių glaustumą 
ir klausimų nagrinėjimo filosofiškumą; sakyčiau, tyrinėtojai 
jo knygas turėtų laikyti vienomis reikšmingiausių.“ 

20. Šį išrankiausio mūsų laikų vertintojo, kritikavusio 
beveik visus kitų savo amžininkų kūrinius, laišką pateikiau 
ištisai, norėdamas parodyti, kokios jis buvo nuomonės apie 
Plotiną, nors iš pat pradžių paveiktas kitų žmonių neišma- 
nymo ir žvelgė į jį iš aukšto. O knygos, kurias įsigijo gavęs 
iš Amelijo, pilnos klaidų jam atrodė todėl, kad jis nežinojo 


49 Kalbama apie En. IV, 3-5 ir VI, 1-3 traktatus. 

Plotinui įprastos kalbėsenos, mat jei apskritai buvo rankraš- 
čių be klaidų, tai ir buvo tie, kuriuos jis gavo iš Amelijo, nes 
jie buvo nurašyti nuo paties Plotino rankraščių. 

Reikia pateikti dar vieną ištrauką iš Longino veikalo, 
parašyto apie Plotiną, Ameliją ir kitus to meto filosofus, 
kad galutinai paaiškėtų, kaip juos vertino anas įžymiausias 
ir griežčiausias kritikas. Ši Plotinui ir Gentilianui Ameli- 
jui skirta Longino knyga pavadinta Apie tikslą, o jos įžanga 
tokia: „Mūsų laikais, Marcelai, buvo daug filosofų, ypač mūsų 
ankstyvosios jaunystės metais, o šiandien šis dalykas tapo 
tokia retenybe, kad net neįmanoma apsakyti. Man dar esant 
paaugliui buvo nemaža iškilių filosofų, kuriuos visus galėjau 
išvysti, nes nuo pat vaikystės su tėvais keliavau po daugelį 
vietų, taip pat teko bendrauti su tais iš jų, kurie dar tebegy- 
veno, kai [vėliau] aplankiau daugelį tautų bei miestų. Vieni 
ėmėsi savo nuomones dėstyti raštu, palikdami jas ainių nau- 
dai, kiti manė, kadjiems pakaks paskatinti mokinius suvokti 
jų pažiūras. Pirmajai krypčiai priklausė platonikai Eukleidas, 
Demokritas bei Proklinas', gyvenęs Troadėje, taip pat iki 
šiol Romoje viešas paskaitas skaitantys Plotinas ir jo bičiu- 
lis Gentilianas Amelijas, iš stoikų - Temistoklis, Foibionas 
ir dar neseniai klestėję Anijus ir Medijus, o iš peripatetikų - 
Heliodoras Aleksandrietis. Antriesiems priklausė platonikai 
Amonijas ir Origenas, kurių paskaitas aš labai ilgai lankiau, - 
vyrai, protu gerokai pranašesni už savo amžininkus, taip 
pat [Platono] įpėdiniai Atėnuose Teodotas ir Eubulas - nors 
kai kas iš jų šį bei tą parašė, antai Origenas Apie daimonus, 
o Eubulas - Apie „Filebą“, „Gorgiją“ ir Aristotelio priekaištus Pla- 
tono „Valstybei“, to nepakanka, kad priskirtume juos prie tų, 
kurie savo mokslą išplėtojo raštu, nes jiems ši veikla tebuvo 


50 Ill a. po Kr. platonikai, Platono veikalų komentatoriai. Eukleidas 


komentavo Ero mitą, Demokritas - Timają. 

šalutinė ir rašymas netapo pagrindiniu jų siekiu; iš stoikų 
[prieantrųjų priskirtini] Herminas, Lisimachas bei Atėnuose 
gyvenę Atėnajas ir Musonijas, o iš peripatetikų - Amonijas 
ir Ptolemajas, abu - labiausiai išsilavinę savo meto Žmonės, 
ypač Amonijas: nebuvo nė vieno žmogaus, prilygstančio jam 
mokytumu. Jie ir neparašė jokio mokslo veikalo, bet sukūrė 
poezijos kūrinių bei proginių kalbų - manau, kad ir šie kūri- 
niai išliko prieš šių vyrų valią, nes kažin ar jie būtų sutikę 
pagarsėti tokiais raštais, jei jau atsisakė savo mintis sudėti 
į rimtesnius kūrinius. 

Oišrašiusiųjų vieni tesukūrė tik ankstesniųjų mąstytojų 
veikalų santraukas bei perdirbinius, kaip antai Eukleidas, 
Demokritas ir Proklinas, o kiti, prisimindami vien senųjų 
autorių tyrinėjimų smulkmenas, sudarinėjo veikalus apie 
tuos pačius dalykus, kaip ir anie autoriai, kaip antai Anijus, 
Medijus ir Foibionas; pastarasis labiau siekė pagarsėti išdai- 
linta žodžių raiška nei minties nuoseklumu. Prie jų būtų 
galima priskirti ir Heliodorą - jis prie svarstymo plėtros taip 
pat nepridėjo nieko, išskyrus ankstesniųjų mąstytojų paskai- 
tose pasakytus teiginius. Kiti rimtą požiūrį į rašymą parodė 
ir nagrinėdami gausybę klausimų, ir savitu tyrimo žvilgsnių; 
tokie yra Plotinas ir Gentilianas Amelijas. Pirmasis Pitagoro 
ir Platono filosofijos pagrindus išdėstė, rodos, aiškiau nei kas 
nors prieš jį, mat Numenijo, Kronijo, Moderato ir Trasilo 
raštai tais pačiais klausimais tikslumu nė iš tolo neprilygsta 
Plotino veikalams. Amelijas pasirinko žengti jo pėdomis ir 
dažniausiai laikėsi tų pačių teiginių, tačiau dėstymo išsamu- 
mas ir puošni raiška suteikė [jo raštams] visai kitokį stilių. 
Tad manau, kad vien tik jų abiejų veikalus teverta nagri- 
nėti - kam gi imtis likusių autorių knygų, jei nenagrinė- 
sime anų filosofų raštų, iš kurių šie pasisėmė tai, ką parašė, 
patys nuo savęs nieko nepridėję, ne tik kad naujų skyrių, bet 
netir [savų] įrodymų, nepasirūpinę nei apžvelgti labiausiai 

paplitusias nuomones, nei atrinkę, kurios mintys geresnės. 
Tai mes jau esame padarę ir kitose vietose, antai atsaky- 
dami Gentilianui apie teisingumą, kaip jį supranta Platonas, 
bei nagrinėdami Plotino Apie pavidalus“. Mat bendras mūsų 
bičiulis Basilėjas Tyrietis, kuris ir pats nemažai parašė sekda- 
mas Plotinu, Plotino dėstymą vertindamas labiau nei mūsiškį 
savo rašinyje pamėgino įrodyti, kad jo mokslas apie pavida- 
lus yra geresnis už mūsiškį. Man rodos, prieš jį nukreiptame 
veikale gana sėkmingai įrodžiau, kad jis be reikalo pakeitė 
pažiūras, ten pataptaręs nemažai šių vyrų nuomonių, tą pat 
padariau ir laiške Amelijui, apimtimi prilygstančiame kny- 
gai, kur atsakau į kai kuriuos iš klausimų, kuriuos jis iškėlė 
man iš Romos atsiųstame laiške. Jis savo laišką pavadino Apie 
Plotino filosofijos pobūdį, o aš pasitenkinau savo veikalą pava- 
dinęs bendrai: Atsakymas į Amelijo laišką.“ 

21. Taigi šioje įžangoje jis tuomet pripažino, kad Plotinas 
ir Amelijas „nagrinėdami gausybę klausimų“ pralenkė visus 
jo amžininkus ir kad jie turėjo „ypač savitą tyrimo žvilgsnį“, 
taip pat, kad Plotinas anaiptol nesisavino Numenijo mokslo 
ir nebuvo jo skelbėjas, bet pasirinko sekti pitagorininkų 
mokslu, be to, kad „Numenijo, Kronijo, Moderato ir Trasilo 
raštai tikslumu nė iš tolo neprilygsta Plotino veikalams“. 
O apie Ameliją sakė, kad „Amelijas pasirinko žengti Plotino 
pėdomis ir dažniausiai laikėsi tų pačių teiginių, tačiau dės- 
tymo išsamumas ir puošni raiška suteikė [jo raštams] visai 
kitokį stilių“. Longinas paminėjo ir mane, Porfiriją, dar tik 
tepradėjusį mokytis pas Plotiną, sakydamas, kad „bendras 
mūsų bičiulis Basilėjas Tyrietis, kuris ir pats nemažai parašė 
sekdamas Plotinu“. Jis teisingai pastebėjo, kad aš visokerio- 
pai vengiau filosofijai svetimo Amelijui būdingo puošnumo 


ir rašydamas stengiausi sekti Plotino stiliumi. 


51 Omenyje, regis, turima En. V, 9 arba VI, 7. 

Tai, ką apie Plotiną rašė šis nepaprastai svarbus žmogus, 
iki šiollaikomas iškiliausiu vertintoju, pakankamai parodo, 
kad jei aš, Porfirijas, būčiau galėjęs priimti jo kvietimą ir su 
juo susitikti, jis nebūtų parašęs rašinio prieš Plotiną, kurio 
ėmėsi anksčiau nei nuodugniai susipažino su jo mokslu. 

22. „Bet kam man visa tai apie ąžuolą ar apie uolą?“ - sako 
Hesiodas**. Jei reikia išminčių pateiktų liudijimų, tai kas 
gi būtų išmintingesnis už dievą - tą dievą, kuris teisingai 
pasakė: 

Skaičių smilčių žinau ir pažįstu jūros platybę, 

Nebylį perprantu aš, išgirstu, kuris tyli bebalsis33. 


Tai Apolonas, Amelijui paklausus, kur nukeliavo Plotino 

siela, tas pats [Apolonas], kuris apie Sokratą pasakė: 
Sokratas iš visų išmintingiausias““, 

- paklausyk, kiek ir kokių dalykų išpranašavo apie Plotiną: 


Giesmę giedoti jums ketinu nemirtingą, bičiulio 

Mielojo garbei - saldžiausius garsus gražiabalsės kitaros 
Pinsiu plektru auksiniu, skambias stygas josios brauksiu, 
Mūzas irgi kviečiu drauge su mumis pagiedoti, 
Džiaugsmo šūksniai te skambūs ir darnūs šokiai telydi - 
Taip, kaip pakviestos į ratą sustoti aplink Ajakidą 
Įkvėptu šėlu kadais giesmėse jūs Homero giedojot. 

Nagi, šventasis Mūzų rateli, tegul pasigirsta 


52 Teogonija 35. Plg. Iliada XXII, 126. Regis, šiais žodžiais norima 
pasakyti, kad reikia rinktis tinkamą kalbėjimo (įrodinėjimo) atra- 
mos tašką. 

53 Anot Herodoto (Istorija I, 47), tokiais žodžiais orakulas pradėjo 
atsakymą, skirtą jo patikimumą išmėginti siekusiam Krezui. 

54 Sokrato apologijoje Sokratas pasakoja apie savo bičiulį Chaire- 
fontą, kuris teiravosi Delfų orakulo, ar kas nors yra išmintingesnis 


už Sokratą (21 a). 

Jūsų giesmė, nuo pradžios iki galo darniai vieninga, 
Jūs giedosit ir aš tarp jūsų, Febas ilgplaukis. 

Daimone, tu - kadaise žmogus - dabar esi gavęs 

Lemtį kur kas dieviškesnę - šviesią daimono lemtį, 
Pančius atrišęs, kuriais Būtinybė žmogų susaisto, 
Šniokščiančias kūno bangas dvasios stiprybe įveikęs, 
Yreisi smarkiai tolyn nuo minios žmonių nedorųjų 

Į srautingą pakrantę, kad taką nutiestum ten gražų 
Sielos tyrosios, kur dievo šviesa spinduliuoja, kur tvyro 
Nuo nedoros neteisybės nutolęs tyroj teisingumas. 
Net ir tuomet, kai ištrūkti siekei iš gyvenimo kraugerio 
Ir karčiųjų bangų, ir svaigiųjų putotų verpetų, 
Grimzdamas vis sūkuriuos ūžesių ir gausmų negirdėtų, 
Tikslą esant arti nesyk palaimingi tau rodė 

Ir takais klaidžiais ne kartą savais besiveržiant 
Žvilgsniams tavojo proto, juos kreipdavo tiesiai, 

Kad nemariuoju ratu jie keliautų, ir spindulį skvarbų 
Protą šviesos apšviečiančios nuolat leido regėti 

Tau toje akloje miglų tamsybėj tirštųjų. 

Niekad akių tau visai neužmerkė miegas saldusis, 
Uždangą sunkią tu pats nuo jų nukėlęs gebėjai, 
Blaškomas rūko verpetuos savo akim paregėti 

Daugel dalykų puikių - juos būna nelengva įžvelgti 
Net žmonėms, kurie išminties nepailsta ieškoję. 

Nūn, nusimetęs kūno padangtę ir dieviškos sielos 
Kapą palikęs, keliauji į šviesią daimonų draugę, 

Ji maloniais dvelksmais ten alsuoja, beigi Draugystė 
Sklando tenai, kaip ir akiai mielas regėti Troškimas, 
Kupinas tyrojo džiaugsmo, jį nuolat ambrozijos pildo 


Srautas, besrūvąs iš dievo - jis visus meilės saitus 

55 Kad kūnas („kaip kai kas sako“) yra sielos kapas, prisimenama 
Platono Gorgijuje 493 a-c ir Kratile 400 c. 

Laiko, ir sklinda ten dvelksmas švelnus, ir eteris rymo. 
Ten iš galingojo Dzeuso kartos užgimę gyvena 

Broliai Minas ir Radamantas, Ajakas teisingas, 

Ten ir Platono šventoji galia, Pitagoras gražusis 

Ten gyvena, tenai ir visi, kas nemirštančios meilės 

Ratą sudaro, visi, dalia kuriems atiteko 

Daimonų būt giminės laimingųjų, - džiaugias širdis ten 
Šventėmir amžinosiom linksmybėm. O, kaip palaimingai, 
Šitiek atlaikęs kovų, tenai gyveni su šventaisiais 
Daimonais tu, ir gyvybės galia tave gaubia stiprioji. 
Mūzos, teikiančios džiaugsmą, paliaukim Plotinui giedoti, 
Suktis dailiu rateliu. Kitara auksinė manoji 

Tiek atskleisti galėjo apie šį laimingąjį žmogų. 


23. Taigi šiose eilėse pasakyta, kad jis buvo geras, švel- 
nus, nepaprastai romus ir malonus - būtent tokį mes jį ir 
pažinojome, be to, pasakyta, kad jis buvo budraus mąstymo, 
tyros sielos ir nuolat veržėsi link dievybės, kurią visa siela 
mylėjo, taip pat, jog darė viską, kad išsivaduotų - „ištrūktų 
iš karčiųjų šio kraugerio gyvenimo bangų“. Taigi šiam išties 
dieviškajam žmogui, mintimis ne kartą Platono Puotoje nuro- 
dytais keliais>** iškėlusiam save prie pirmojo ir anapus [esan- 
čio] dievo, pasirodė anas dievas, neturintis nei formos, nei 
kokio nors pavidalo, iškilęs virš mąstymo ir visos mąsto- 
mybės. Galiu pasakyti, kad vieną sykį, eidamas šešiasde- 
šimt aštuntuosius metus, prie šio dievo priartėjau ir su juo 
susivienijau ir aš, Porfirijas. Plotinui „tikslas“ pasirodė „esąs 
arti“, nes jo galutinis siekis ir tikslas [visuomet] buvo pri- 
artėti ir susivienyti su virš visko esančiu dievu. Tuomet, 
kai buvau su juo, jis šį tikslą nenusakomu veiksmu [0 ne 
galimai] pasiekė bene keturis kartus. Taip pat pasakyta, 


56 Plg. Puota 210 a 53. 

kad jį, judantį klaidžiais keliais, dievai dažnai grąžindavo 
įtiesų kelią, leisdami „regėti [protą] apšviečiančios šviesos 
spindulį skvarbų“, o tai reiškia, kad savo raštus jis parašė jų 
prižiūrimas ir stebimas. Dėl budraus vidaus ir išorės stebė- 
jimo „regėjai, - sakoma, -savo akimis daugel puikių dalykų, 
kuriuos įžvelgti nelengva net žmonėms“, kurie atsideda filo- 
sofijai. Juk [kai kurių] žmonių regėjimo įžvalgumas gali būti 
geresnis už žmogiškąjį, nors palyginti su dieviškuoju paži- 
nimujis galėtų būti „puikus“, tačiau negalėtų pasiekti tokios 
gelmės, kokią pasiekia dievai. Orakulo žodžiai parodo, ką 
Plotinas veikė ir ko pasiekė dar turėdamas kūno apvalkalą. 
Oapieišsivadavusį iš kūno sakoma, kad jis nukeliavo „į dai- 
monų draugę“, kur gyvena Draugystė, Troškimas, Links- 
mybė bei iš dievo kylanti Meilė, kur yra ir vadinamųjų sielų 
teisėjų, dievo vaikų Mino, Radamanto ir Ajako buveinė“, 
pas kuriuos jis atvyko ne tam, kad būtų teisiamas, bet kad 
gyventų kartu su jais, kaip ir kiti geriausieji. O gyvena su 
jais Platonas, Pitagoras ir kiti, „kas nemirštančios Meilės 
ratą sudaro“. Čia gimsta „laimingieji daimonai“, gyvenantys 
„švenčių ir linksmybių“ kupiną gyvenimą, prie jų prisijun- 
gęs gyvena irjis, laiminamas dievų. 

24. Tad toks tebūna mūsų pasakojimas apie Plotino gyve- 
nimą. Kadangi jis pats man patikėjo sudėlioti ir pataisyti savo 
knygas, o aš jam dar esant gyvam pasižadėjau bei kitiems 
bičiuliams pranešiau tai padarysiąs, pirmiausia nutariau, 
kad neverta laikytis atsitiktinės šių knygų išleidimo tvarkos, 
imdamas pavyzdį iš Apolodoro Atėniečio ir Androniko Peri- 
patetiko - pirmasis surinko komedijų rašytojo Epicharmo 
kūrybą ir sudėjo ją į dešimt knygų, o antrasis suskirstė 
įrinkinius Aristotelio ir Teofrasto veikalus, į tą pačią knygą 


sudėjęs giminingas svarstymų temas. Taip ir aš, turėdamas 


57 Plg. Platonas, Gorgijas 523 e-524 a. 

penkiasdešimt keturis Plotino veikalus, suskirsčiau juos 
į šešias Eneadas [„Devynetus“], džiaugdamasis gavęs tobulą 
skaičių - šešetą ir devynetus, o kiekvienai Eneadai priskyriau 
tarpusavyje giminingus klausimus, į pradžią dėdamas leng- 
vesnius svarstymus. Tad į pirmąją Eneadą įeina šie labiau su 


etika susiję veikalai: 


I, 1 Kas yra gyvūnas ir kas yra žmogus? (53) 
Pradžia: „Malonumai ir skausmai...“ 
I,2 Apie dorybes (19) 
Pradžia: „Kadangi blogis čia...“ 
I, 3 Apie dialektiką (20) 
Pradžia: „Koks mokslas ar tyrimo kelias...“ 
I, 4 Apie laimę (46) 
Pradžia: „Gerai gyventi ir būti laimingam...“ 
I, 5 Ar laimė priklauso nuo laiko trukmės? (36) 
Pradžia: „Ar laimė auga...“ 
I, 6 Apiegrožį (1) 
Pradžia: „Grožis regimas...“ 
I, 7 Apie pirminį gėrį ir kitus gėrius (54) 
Pradžia: „Ar kas nors galėtų pasakyti, jog gėris kiekvienam yra 
kita...“ 
I, 8 Iš kur bloga? (51) 
Pradžia: „Norintieji ištirti, iš kur bloga...“ 
I, 9 Apie protingą pasitraukimą iš gyvenimo (16) 


Pradžia: „Neišvarysi, kad neišeitų...“ 
Taigi pirmoji Eneada apima šiuos veikiau etinius klausi- 
mus. Antroji - tai fizikos veikalų sąvadas, apimantis knygas 


apie pasaulį ir su pasauliu susijusius dalykus. Tai šie veikalai: 


II, 1 Apie pasaulį (40) 


Pradžia: „Sakydami, kad pasaulis amžinai yra ir buvo anksčiau...“ 

II, 2. Apie judėjimą ratu (14) 
Pradžia: „Kodėl ratu juda...“ 
II, 3 Ar žvaigždės veikia? (52) 
Pradžia: „Kad žvaigždžių judėjimas nurodo...“ 45 
II, 4 Apie dvi medžiagas (12) 
Pradžia: „Vadinamąją medžiagą...“ 
II, 5 Apie tai, kas yra „galimybe“ ir kas „veiksmu“ (25) 
Pradžia: „Sakoma, kad viena yra „galimybe, kita veiksmu...“ 
II, 6 Apie kokybę ir pavidalą (17) 50 
Pradžia: „Ar esybė ir būtis skirtingos...“ 
II, 7 Apie visišką susiliejimą (37) 
Pradžia: „Apie visišką...“ 
II, 8 Kodėl iš toli matomi daiktai atrodo maži (35) 
Pradžia: „Ar iš toli matomi daiktai...“ 55 
II, 9 Prieš teigiančius, kad pasaulio kūrėjas ir pasaulis esantys 
blogi (33) 


Pradžia: „Kadangi pamatėme...“ 


Trečioji Eneada, kurioje taip pat yra veikalų apie pasaulį, 
apima ir šiuos, kuriuose nagrinėjami su pasauliu susiję 60 
dalykai: 


III, 1 Apie lemtį (3) 
Pradžia: „Visa, kas atsiranda...“ 
III, 2 Apie apvaizdą - pirmoji knyga (47) 
Pradžia: „Savaimingumui...“ 
III, 3 Apie apvaizdą - antroji knyga (48) 65 
Pradžia: „Ką gi mes manome apie šiuos dalykus?..“ 
III, 4 Apie mus gavusį daimoną (15) 
Pradžia: „Vienų tikrovės...“ 
III, 5 Apie Erotą (50) 
Pradžia: „Apie Erotą, ar jis koks dievas...“ 70 


III, 6 Apie bekūnių [esybių] beaistriškumą (26) 


227 


75 


10 


15 


20 


25 


Porfirijas 


Pradžia: „Sakydami, kad jutimai nėra aistros...“ 
III, 7 Apie amžinybę ir laiką (45) 
Pradžia: „Amžinybę ir laiką...“ 
III, 8 Apie gamtą, regėjimą ir Vienį (30) 
Pradžia: „Pirma juokais...“ 
III, 9 Įvairūs svarstymai (13) 


Pradžia: „Sako, mąstymas regi savyje esančius pavidalus...“ 


25. Šias tris Eneadas mes parengėme sujungdami jas į vieną 
rinkinį. Trečiajai Eneadai priskyrėme ir veikalą Apie mus 
gavusį daimoną, nes tyrinėjimas yra bendro pobūdžio, be to, 
šis klausimas domina ir tuos, kurie svarsto su žmonių pri- 
gimtimi susijusius klausimus. Panašūs dalykai nagrinėjami 
ir knygoje Apie Erotą. Knygą Apie amžinybę ir laiką čia prisky- 
rėme dėl svarstymo apie laiką. Knyga Apie gamtą, regėjimą ir 
Vienį čia priskirta dėl skyriaus apie gamtą. Po veikalų apie 
pasaulį ketvirtajai Eneadai teko raštai apie sielą. Ją sudaro: 


IV, 2 Apie sielos esybę - pirmoji knyga (4) 
Pradžia: „Sielos esybė...“ 

IV, 1 Apie sielos esybę - antroji knyga (21) 
Pradžia: „Mąstomajame pasaulyje...“ 

IV, 3 Apie neaiškumus, susijusius su siela - pirmoji knyga (27) 
Pradžia: „Tai, ką aiškinomės apie sielą, reikia išsiaiškinti...“ 
IV, 4 Apie neaiškumus, susijusius su siela - antroji knyga (28) 

Pradžia: „Ką gi sakys...“ 
IV, 5 Apie neaiškumus, susijusius su siela - trečioji knyga, arba 
Apieregą (29) 
Pradžia: „Kadangi esame atidėję...“ 
IV, 6 Apiejutimą ir atmintį (41) 
Pradžia: „Kad jutimai nėra įspaudai...“ 
IV, 7 Apie sielos nemirtingumą (2) 


Pradžia: „Ar kiekvienas yra nemirtingas...“ 

IV, 8 Apie sielos nusileidimą į kūnus (6) 
Pradžia: „Dažnai, kai pabundu...“ 
IV, 9 Ar visos sielos yra viena [siela] (8) 


Pradžia: „Ar kaip apie kiekvieno [žmogaus] sielą...“ 


Tad visi ketvirtojoje Eneadoje nagrinėjami klausimai 
susiję su pačia siela, o penktojoje - susiję su mąstymu, bet 
kiekvienoje knygoje aptariami ir virš mąstymo esantys daly- 
kai, taip pat sieloje esantis mąstymas ir pavidalai. Tai šie 


veikalai: 


V,1 Apie tris pirmines tikroves (10) 
Pradžia: „Kas gi yra tas, kuris sutvėrė sielas...“ 
V,2 Apie po pirmojo [prado] esančių dalykų kilmę ir tvarką (1) 
Pradžia: „Vienis visa...“ 
V,3 Apie pažįstančiąsias tikroves ir tai, kas anapus (49) 
Pradžia: „Ar mąstantis save patį turi būti įvairus...“ 
V, 4 Kaipiš pirmojo [prado kyla] tai, kas yra pojo, ir apie Vienį (7) 
Pradžia: „Jei po pirmojo prado yra kas nors, tas turi būti iš jo...“ 
V, 5 Kad mąstomieji dalykai nėra už mąstymo ribų, ir apie mąs- 
tymą bei Gėrį (32) 
Pradžia: „Apie mąstymą, tikrąjį mąstymą...“ 
V, 6 Apietai, kad tai, kas virš esamybės, nemąsto, ir kas yra pir- 
masis mąstantysis, o kas antrasis (24) 
Pradžia: „Viena yra mąstyti...“ 
V, 7 Aryrair paskirybių pavidalai? (18) 
Pradžia: „Ar ir kiekvieno...“ 
V,8 Apie mąstomąjį grožį (31) 
Pradžia: „Kadangi apie pasiekusį mąstomojo pasaulio regėjimą 
sakome...“ 
V, 9 Apie protą, pavidalus ir esybę (5) 


Pradžia: „Iš pradžių visi žmonės gimdami...“ 

26. Ketvirtąją ir penktąją Eneadas mes taip pat sudėjome 
į vieną rinkinį, o likusiąją šeštą - į kitą rinkinį, tad visi Plo- 
tino raštai suskirstyti į tris rinkinius: pirmasis iš jų apima 
tris Eneadas, antrasis - dvi, trečiasis - vieną. Trečiojo rinki- 


nio - šeštosios Eneados - veikalai yra šie: 


VI, 1 Apie esybės rūšis - pirmoji knyga (42) 

Pradžia: „Apie esybes - kiek ir kokios...“ 
VI, 2 Apie esybės rūšis - antroji knyga (43) 

Pradžia: „Kadangi apie vadinamąsias...“ 
VI, 3 Apie esybės rūšis - trečioji knyga (44) 

Pradžia: „Ką mes manome apie esamybę...“ 
VI, 4 Apie tai, kad visa esybė visur yra viena ir ta pati - pirmoji 
knyga (22) 

Pradžia: „Ar siela visur kiekvienam yra...“ 
VI, 5 Apie tai, kad visa esybė visur yra viena ir ta pati - antroji 
knyga (23) 

Pradžia: „Kad viena ir tas pat skaičiumi visur kartu yra visa...“ 
VI, 6 Apie skaičius (34) 

Pradžia: „Ar daugis yra pasitraukimas nuo vieno...“ 
VI, 7 Kaip atsirado daugybė pavidalų, ir apie Gėrį (38) 

Pradžia: „Dievas, siųsdamas rastis...“ 
VI, 8 Apie savanoriškumą bei Vienio valią (39) 

Pradžia: „Ar galima klausti apie dievus, ar kas nors nuo jų 
priklauso...“ 
VI, 9 Apie Gėrį arba Vienį (9) 


Pradžia: „Visos esybės vieniu yra esybės...“ 


Taigi štai kaip aš suskirsčiau visas penkiasdešimt ketu- 
rias knygas į šešias Eneadas, o prie kai kurių iš jų dar pri- 
rašiau pastabas be griežtos tvarkos, nes draugai prašė, kad 
parašyčiau jas būtent toms vietoms, kurias jie norėjo išsi- 
aiškinti. Be to, visoms knygoms, išskyrus Apie grožį, nes jos 

neturėjau, parašiau santraukas laikydamasis jų išleidimo 
tvarkos. Tačiau šiame leidime prie kiekvienos knygos pateik- 
tos ne tik turinio, bet ir įrodymų santraukos, kurių skaičius 
yra toks pat, kaip ir turinio santraukų. O dabar pamėginsime 
skaitydami kiekvieną knygą sudėti jose skyrybos ženklus ir, 
jei pasitaikytų kokia kalbos klaida, ją ištaisyti. O kokių dar 
galėtų iškilti rūpesčių, parodys pats darbas. 

